id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
c3ba9a27-1e54-4a1e-bc50-87c8aa43d81e | BREAKING: សហរដ្ឋអាមេរិក៖ មនុស្ស ៤.១ម៉ឺននាក់ទៀតឆ្លងកូវីដ-១៩ និងអ្នកជំងឺ ៧១៦នាក់ស្លាប់ នៅក្នុងពេលតែ១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៤១,៩៦៧នាក់ទៀតបានឆ្លងជំងឺ COVID-19 ខណៈអ្នកជំងឺ ៧១៦នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នាព្រឹកថ្ងៃចន្ទ ទី០៨ ខែមីនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៩,៩៦៩,២៥០ករណី ក្នុងនោះមានអ្នកស្លាប់សរុបចំនួន ៥៣៧,៨៣៨នាក់ និងជាសះស្បើយឡើងសរុប ២០,៣៣៦,៦៥៦នាក់។ គួរបញ្ជាក់ថា ចំពោះមុខករណីឆ្លង និងស្លាប់ដោយសារ COVID-19 នៅតែបន្តស្ថិតក្នុងចំនួនច្រើន សហរដ្ឋអាមេរិកក៏នៅតែបន្តសម្រុក ចាក់វ៉ាក់សាំងបង្ការជំងឺនេះ ជូនដល់ប្រជាជនរបស់ខ្លួនផងដែរ។ អ្នកជំនាញអាមេរិកបានបន្តព្រមានថា ទោះបីជាករណីឆ្លង COVID-19 នារយៈពេលប៉ុន្មានថ្ងៃចុងក្រោយនេះ បានធ្លាក់ចុះគួរឲ្យកត់សម្គាល់មែន ប៉ុន្តែគ្រប់គ្នាគួរតែបន្តការពាក់ម៉ាស់ និងអនុវត្តវិធានការសុវត្ថិភាព ដើម្បីទប់ស្កាត់រលកថ្មីនៃការឆ្លង៕ | 2021-03-08T17:02:00+07:00 | freshnewsasia.com | https://m.freshnewsasia.com/index.php/en/internationalnews/189104-2021-03-08-03-02-10.html |
4fe24318-ab53-48e1-a0e8-64495165d848 | សំឡេងភ្លេងការកំពុងតែបន្លឺ ស្រាប់តែកូនក្រមុំឈឺពោះឆ្លងទន្លេ ធ្វើឲ្យកូនកម្លោះបង្ខំចិត្តឈរទទួលភ្ញៀវម្នាក់ឯង | កាលពីព្រឹកថ្ងៃទី០៥ ខែមីនា ឆាំ្ន២០២១ កន្លងទៅកាលពេលថ្មីៗនេះ មានហេតុការណ៍ដែលនឹកស្មានមិនដល់មួយ ដោយមង្គលការមួយបានធ្វើឱ្យក្រុមភ្លេងនិងភ្នួងស្រឡាំងកាំងបើកភ្នែកធំៗ ខណៈថ្ងៃចូលរោង ស្រាប់តែកូនក្រមុំឈឺពោះឆ្លងទន្លេ ធ្វើឲ្យកូនកម្លោះឈរទទួលភ្ញៀវតែម្នាក់ឯង យ៉ាងស្រងេះស្រងោច ស្ថិតនៅគេហដ្ឋានខាងស្រីតាមទំនៀមទម្លាប់ នៅភូមិស្វាយផ្អែម ឃុំបឹងសាលាខាងត្បូង ស្រុកកំពង់ត្រាច ខេត្តកំពត ។ យោងតាមប្រភពព័ត៌មានលម្អិតបានឲ្យដឹងថា មង្គលមួយនេះដែលគេដឹងថា កូនក្រមុំនាម សន សុភ័ណ្ឌ ជាគូនឹងកូនកំលោះនាម បៀច ភាស់ នៅវេលាម៉ោងជិត៦ព្រឹកថ្ងៃទី៤ ខែមីនា ដែលជាថ្ងៃចូលរោងស្រាប់តែកូនក្រមុំនាម សន សុភ័ណ្ឌ បានឈឺពោះឆ្លងទន្លេបង្កើតបានកូនស្រីមួយនៅមន្ទីរពេទ្យបង្អែកស្រុកកំពង់ត្រាច ប្រកបដោយសុវត្ថិភាពដោយទុកឱ្យកូនកំលោះឈរជាសាម៉ីខ្លួនបន្តពិធីជាពិសេស គឺឈរទទួលភ្ញៀវតែម្នាក់ឯង ឯកូនក្រមុំនៅឯមន្ទីរពេទ្យ។ ភ្លាមៗនោះក្រុមសាច់ញាតិខាងកូនក្រមុំ មិនបានប្រាប់ដំណឹងដល់លោកអ្នកភ្លេងប្រពៃណីឡើយ ។ នៅរសៀលថ្ងៃចូលរោងការនោះក្រុមអ្នកភ្លេងបានមកប្រគុំថ្វាយក្រុងពាលីថ្ងៃចូលរោងការ ស្រាប់តែម្ចាស់ដើមការបានប្រាប់ទៅក្រុមអ្នកភ្លេងថា ពួកគាត់មិនយកភ្លេងទេ ធ្វើឱ្យពួកភ្លេង ខឹងសម្បាព្រោះមិនបានទទួលដំណឹងមុន តែបំណាច់ខាតបង់មួយរោងអ្នកភ្លេងបានជុំគ្នាផឹកស៊ីមួយឈុតកំដរយ៉ាងរីករាយ ។ ចំណែកអ្នកភ្នួងក៏បានវិលទៅទ្រនុំវិញដែរ ដោយឡែកក្រុមតន្ត្រីបានមកប្រគុំកំដរភ្ញៀវខាងស្រីនិងប្រុស ព្រោះពិធីមង្គលការនេះខាងប្រុសក៏ដូចខាងស្រី បានហៅភ្ញៀវតែ២៥តុទេ ។ នៅល្ងាចយប់ថ្ងៃទី៥ មីនា ជាថ្ងៃទទួលភ្ញៀវនោះមានកូនកំលោះ បានចេញមកឈរចាំទទួលភ្ញៀវតែម្នាក់ឯង នៅមុខរោងការដោយមានតន្ត្រីកំដរមិនឱ្យស្ងាត់រោងទេ ។ យ៉ាងណាមិញលោកអាចារ្យអ្នកកាន់កម្មវីធីមង្គលការបាននិយាយថា ថ្ងៃចូលរោងមិនមានកូនកំលោះ កូនក្រមុំទេ គឺបានត្រឹមតែយកសម្លៀកបំពាក់កូនកំលោះ និងកូនក្រមុំ មកដាក់រៀបចំសែនព្រេនជូនដូនតាសាច់ញាតិកូនប្រុសកូនស្រីប៉ុណ្ណោះ ។ ជាមួយគ្នាមានអ្នកមិនបានដឹងរឿងជាច្រើនបានស្ដីបន្ទោសដល់អាណាព្យាបាលទាំងសងខាងដោយបានបញ្ចេញយោបល់មតិថា បើកូនមានផ្ទៃពោះគ្រប់ខែ ហែតុអ្វីក៏រៀបការ គួរតែចាំឆ្លងទន្លេហើយចាំការក៏វាមិនហួសពេលអ្វីដែរ ។ តាមការឱ្យដឹងពីក្រុមសាច់ញាតិកូនក្រមុំថានាង សន សុភ័ណ្ឌ ទៅលក់អីវ៉ាន់នៅកំពង់សោម ឯឈ្មោះ បៀច ភាស់ កូនកំលោះ ជាអ្នករត់តាក់ស៊ីពីកំពង់ត្រាចទៅខេត្តព្រះសីហនុ ព្រោះកូនកំលោះមានស្រុកកំណើតនៅឃុំដំណាក់កន្ទួតខាងជើង ស្រុកកំពង់ត្រាច ខេត្តកំពត បានទាក់ទងស្គាល់គ្នានឹងបានបង្កើតចំណងស្នេហា ៕ | 2021-03-08T16:37:13+07:00 | kbnnews.com | https://kbn.news/archives/210514 |
ddb3777b-04f0-4f42-b9cd-cf6a60a64cb8 | ពេទ្យខ្មែរនៅអាមេរិកបារម្ភពីគ្រោះថ្នាក់នៃការប្រើថ្នាំគ្រុនចាញ់ ទៅព្យាបាលអ្នកជំងឺកូវីដ-១៩ | គ្រូពេទ្យជនជាតិអាមេរិកដើមកំណើតខ្មែរ ព្រួយបារម្ភអំពីគ្រោះថ្នាក់នៃការប្រើថ្នាំគ្រុនចាញ់ ឬអ៊ីដ្រុកស៊ីក្លរ៉ូគីន (Hydroxychloroquine) យកទៅព្យាបាលអ្នកជំងឺកូវីដ-១៩ នៅកម្ពុជា ព្រោះលោកថាថ្នាំនេះ ជាអាវុធមុខពីរ និងប៉ះពាល់ដល់សុខភាពយូរអង្វែង។ ការព្រួយបារម្ភនេះ កើតឡើងនៅក្រោយលោកទទួលដំណឹងថា គ្រូពេទ្យផ្ដល់ថ្នាំនេះ ដើម្បីព្យាបាលអ្នកជំងឺកូវីដ-១៩ ដែលទៅសម្រាកព្យាបាលនៅមជ្ឈមណ្ឌលជាតិកម្ចាត់រោគរបេង និងហង់សិន។ គ្រូពេទ្យប្រចាំគ្រួសារនៅទីក្រុងឡូវ៉ែល (Lowell) រដ្ឋម៉ាស្សាឈូសេត (Massachusetts) សហរដ្ឋអាមេរិកលោក ឆាន់ ទូច យល់ស្របតាមលទ្ធផលសិក្សា និងស្រាវជ្រាវរបស់វិទ្យាស្ថានសុខភាពជាតិរបស់សហរដ្ឋអាមេរិក (NIH) ដែលកាលពីដើមខែ វិច្ឆិកា ឆ្នាំ ២០២០កន្លងទៅ រកឃើញថា ថ្នាំអ៊ីដ្រុកស៊ីក្លរ៉ូគីន នេះ មិនបានជួយអ្វីដល់អ្នកជំងឺកូវីដ-១៩ ដែលកំពុងសម្រាកព្យាបាលជំងឺនៅមន្ទីរពេទ្យនោះទេ។ លោកបន្តថា តាមពិតគ្មានថ្នាំមួយមុខណាឱ្យពិតប្រាកដដែលពូកែស័ក្ដិសិទ្ធសម្រាប់ព្យាបាលជំងឺកូវីដ-១៩ នេះទេ ព្រោះជំងឺនេះធ្វើឱ្យប្រព័ន្ធការពារ ឬប្រព័ន្ធភាពស៊ាំនៅក្នុងរាយកាយរបស់អ្នកជំងឺចុះខ្សោយ ដែលងាយឱ្យមេរោគវាយលុក និងមានមេរោគឱកាសនិយមផ្សេងទៀត មកយាយីរាងកាយ។ ដូច្នេះ គ្រូពេទ្យត្រូវប្រើថ្នាំចម្រុះ ទៅតាមរោគសញ្ញាដែលមាន។ ឧទាហរណ៍ បើអ្នកជំងឺក្ដៅខ្លួន ត្រូវឱ្យថ្នាំបំបាត់ក្ដៅ។ បើអ្នកជំងឺក្អក ឬផ្ដាសាយ ត្រូវឱ្យថ្នាំបំបាត់ក្អក ឬផ្ដាសាយ និងបើរាករូស ត្រូវឱ្យថ្នាំបំបាត់រាគជាដើម៖ « »។ ទោះជាយ៉ាងនេះក្ដី លោកព្រមានថា ការប្រើប្រាស់ថ្នាំព្យាបាលជំងឺគ្រុនចាញ់ អ៊ីដ្រុកស៊ីក្លរ៉ូគីន ដើម្បីព្យាបាលអ្នកជំងឺកូវីដ-១៩ អាចមានគ្រោះថ្នាក់ដល់អ្នកជំងឺទាំងរយៈពេលខ្លី និងរយៈពេលវែង៖ « »។ ការព្រួយបារម្ភ និងព្រមានអំពីគ្រោះថ្នាក់នេះ ធ្វើឡើងក្រោយប្រធានមជ្ឈមណ្ឌលជាតិកម្ចាត់រោគរបេង និងហង់សិន លោក ហួត ចាន់យុដា ប្រាប់សារព័ត៌មានក្នុងស្រុក កាលពីថ្ងៃទី៦ ខែមីនា ថាគ្រូពេទ្យខ្មែរឱ្យថ្នាំអ៊ីដ្រុកស៊ីក្លរ៉ូគីន (Hydroxychloroquine) ដើម្បីព្យាបាលអ្នកជំងឺកូវីដ-១៩ទាំងអស់ ដែលបានទៅសម្រាកព្យាបាល នៅមជ្ឈមណ្ឌលជាតិកម្ចាត់រោគរបេង និងហង់សិន។ លោក ហួត ចាន់យុដា អះអាងថា ថ្នាំនេះមានប្រសិទ្ធភាព ជួយឱ្យអ្នកជំងឺឆាប់ជា។ អាស៊ីសេរី មិនទាន់អាចសុំការបំភ្លឺ ពីអ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន អំពីការប្រើប្រាស់ថ្នាំអ៊ីដ្រុកស៊ីក្លរ៉ូគីន នេះ ថាតើគ្រូពេទ្យខ្មែរប្រើវាជាទូទៅ នៅគ្រប់មណ្ឌលព្យាបាលជំងឺកូវីដ-១៩ នៅទូទាំងប្រទេស ឬយ៉ាងណានោះទេ។ កាលពីថ្ងៃទី៤ ខែមីនា អ្នកជំងឺកូវីដ-១៩ វ័យ ៣៤ ឆ្នាំ ដែលជាជនជាតិចិន បានស្លាប់ក្នុងពេលសម្រាកព្យាបាលជំងឺនេះ នៅមណ្ឌលព្រែកព្នៅ រាជធានីភ្នំពេញ។ អាស៊ីសេរី ក៏មិនទាន់អាចសុំការបំភ្លឺពីអ្នកនាំពាក្យក្រសួងសុខាភិបាលដដែល ថាតើគ្រូពេទ្យបានផ្តល់ថ្នាំអ៊ីដ្រុកស៊ីក្លរ៉ូគីន (Hydroxychloroquine) នេះទៅឱ្យជនជាតិចិននោះដែរ ឬយ៉ាងណា នៅឡើយនោះដែរ ដោយសារអ្នកស្រី ឱ វណ្ណឌីន មិនឆ្លើយសាររបស់អាស៊ីសេរី។ ប៉ុន្តែ រដ្ឋមន្ត្រីក្រសួងសុខាភិបាល លោក ម៉ម ប៊ុនហេង បានរាយការណ៍ទៅរដ្ឋមន្ត្រីការបរទេសលោក ប្រាក់ សុខុន ដោយអះអាងថា ជនជាតិចិននោះ ស្លាប់ដោយសាររើមេថ្នាំញៀន។ ទោះជាយ៉ាងនេះក្ដី ក្រោយជនជាតិចិននេះស្លាប់ភ្លាម លោកនាយករដ្ឋមន្ត្រី ហ៊ុន សែន ស្តីបន្ទោសមន្ត្រីក្រោមឱវាទរបស់លោកយ៉ាងចាស់ដៃភ្លាម រឿងគ្រប់គ្រងបញ្ហាមិនបានត្រឹមត្រូវ ទើបធ្វើឱ្យជនជាតិចិននោះស្លាប់។ ភ្លាមនោះលោកបានបញ្ជាឱ្យកូនប្រុសច្បងរបស់លោក គឺលោក ហ៊ុន ម៉ាណែត ចាត់ការរឿងនេះ ជំនួសមន្ត្រីដែលលោកស្ដីបន្ទោសនោះ៖ « »។ កន្លងមកពេលដែលពលរដ្ឋ និងមន្ត្រីអង្គការសង្គមស៊ីវិល រិះគន់អំពីបញ្ហានៅមណ្ឌលចត្តាឡីស័កជាច្រើន ពាក់ព័ន្ធនឹងអនាម័យ បញ្ហាផាសុកភាព ការហូបចុក និងការគ្រប់គ្រងមានភាពឆកល្វែង រដ្ឋាភិបាលមិនបានចាត់ការលឿន ដោយជម្លៀសមនុស្សចេញពីមណ្ឌលភ្លាមៗ និងទ្រង់ទ្រាយធំ ដូចករណីដែលមានជនជាតិចិនស្លាប់នេះទេ។ ស្របពេលជាមួយគ្នានេះ លោក ហ៊ុន សែន កាលពីថ្ងៃទី៧ ខែមីនា បានចេញបញ្ជាឱ្យប្តូរទីតាំងធ្វើចត្តាឡីស័ក ពីនៅព្រំដែនមកនៅក្នុងប្រទេសវិញទាំងអស់ ចំពោះអ្នកដែលត្រូវធ្វើចត្តាឡីស័កតាមព្រំដែន។ លោកបញ្ជាឱ្យអាជ្ញាធរពាក់ព័ន្ធនៃខេត្តនីមួយៗ ត្រូវដឹកជញ្ជូនអ្នកទាំងនោះ មកធ្វើចត្តាឡីស័ក នៅតាមមូលដ្ឋានរៀងៗខ្លួន។ គិតមកត្រឹមថ្ងៃទី៧ ខែមីនាម្សិលមិញ ករណីចម្លងក្នុងសហគមន៍លើកទីបី នៃព្រឹត្តិការណ៍សហគមន៍ថ្ងៃទី២០ ខែកុម្ភៈ មានអ្នកឆ្លងជំងឺនេះសរុប ៤៤៦នាក់ ក្នុងនោះភាគច្រើនលើសលប់ជាជនជាតិចិន គឺមាន ៣៤៦នាក់៕ | 2021-03-08T16:11:00+07:00 | rfa.org | https://www.rfa.org/khmer/news/health/cambodian-american-doctor-skeptical-about-the-use-of-anti-malaria-drug-in-treating-patients-with-covid-19-03082021035531.html |
fc21326b-0584-4821-ad6f-42b8cea06315 | បេសកកម្ម៣៣ម៉ោងប្រែក្លាយសណ្ឋាគារ THE GREAT DUKE ទៅជាមន្ទីរពេទ្យព្យាបាលអ្នកជំងឺកូវីដ-១៩ កម្រិតស្រាល ដែលអាចទទួលអ្នកជំងឺរហូតជាង៥០០នាក់ (Video inside) | ចាប់ពីល្ងាចថ្ងៃសៅរ៍ ទី៦ ខែមីនា ឆ្នាំ២០២១ ក្រោយទទួលបានបទបញ្ជារបស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ក្រុមការងារចម្រុះដឹកនាំផ្ទាល់ដោយឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរងនៃកងយោធពលខេមរភូមិន្ទ មេបញ្ជាការកងទ័ពជើងគោក និងជាអនុប្រធានគណៈកម្មការអន្តរក្រសួង ដើម្បីប្រយុទ្ធនឹងជំងឺកូវីដ-១៩ បានធ្វើការប្រមូលផ្តុំ និងចុះរៀបចំដោយផ្ទាល់ នៅទីតាំងអគារសណ្ឋាគារ THE GREAT DUKE (អតីតសណ្ឋាគារអាំងទែកុងទីណង់តាល់) ដោយបានប្រែក្លាយទៅជាមន្ទីរពេទ្យសម្រាប់ពិនិត្យ ថែទាំ និងព្យាបាលអ្នកជំងឺកូវីដ-១៩ ដែលនឹងត្រូវរៀបចំផ្ទេរចេញពីមណ្ឌលចត្តាឡីស័ករាជធានីភ្នំពេញ (ព្រែកព្នៅ)។ សមាសភាពចម្រុះ ដែលបានចូលរួមសម្រេចដោយជោគជ័យ នូវបេសកកម្មក្នុងពេលដ៏ខ្លីនេះ រួមមានថ្នាក់ដឹកនាំ និងក្រុមគ្រូពេទ្យនៃក្រសួងសុខាភិបាល, កម្លាំងកងទ័ព, កងរាជអាវុធហត្ថ, កងនគរបាលជាតិ, មន្ត្រីជំនាញផ្នែកពាក់ព័ន្ធនានា និងក្រុមការងារស្ម័គ្រចិត្ត ព្រមទាំងការចូលរួមសហការរបស់រដ្ឋបាលរាជធានីភ្នំពេញ និងគណៈគ្រប់គ្រងសណ្ឋាគារផងដែរ។ ការងារត្រៀមរៀបចំនេះ បានបញ្ចប់រួចរាល់ជាស្ថាពរនៅម៉ោង ០២៖៣០រំលងអធ្រាត ឈានចូលថ្ងៃទី៨ ខែមីនា ឆ្នាំ២០២១។ គួរឱ្យរំលឹកផងដែរថា ការដាក់ឱ្យដំណើរការទីតាំងសណ្ឋាគារនេះ ជាមន្ទីរពេទ្យសម្រាប់អ្នកជំងឺកូវីដ-១៩ កម្រិតស្រាល គឺដើម្បីផ្តល់លទ្ធភាពដល់ក្រសួងសុខាភិបាល ក្នុងការប្រមូលផ្តុំធនធានមនុស្ស, សម្ភារ, បរិក្ខារ និងបច្ចេកទេសចាំបាច់មួយចំនួន បម្រើដល់ការជួយសង្គ្រោះដល់អាយុជីវិតមនុស្ស ឱ្យបានទាន់ពេលវេលា និងធានាទប់ស្កាត់ការរីករាលដាលកាន់តែធ្ងន់ធ្ងរនៃជំងឺនេះ នៅក្នុងសហគមន៍។ ជាមួយគ្នានេះ ក្រសួងសុខាភិបាល ក៏បានចេញសេចក្តីជូនដំណឹងដល់សាធារណជនទូទៅ ជាពិសេសប្រជាពលរដ្ឋ និងបងប្អូនពាណិជ្ជករ អាជីវករទាំងអស់ ដែលរស់នៅ និងកំពុងប្រកបរបរផ្សេងៗនៅជាប់ និងក្បែរទីតាំងសណ្ឋាគារនេះ កុំឱ្យមានការភ័យខ្លាច និងសូមឱ្យបន្តរក្សាភាពនឹងនរក្នុងចិត្ត និងជឿទុកចិត្តលើវិធានការឆ្លើយតបរបស់រាជរដ្ឋាភិបាល។ ជាក់ស្តែង វីរុសកូវីដ-១៩ ឆ្លងពីមនុស្សម្នាក់ទៅមនុស្សតាមដំណក់ទឹកតូចៗ ដែលចេញពីផ្លូវដង្ហើមរបស់អ្នកផ្ទុកវីរុស ហើយរហូតមកដល់ពេលបច្ចុប្បន្ន មិនមានភស្តុតាងវិទ្យាសាស្រ្តបញ្ជាក់ថា វីរុសនេះឆ្លងតាមខ្យល់អាកាស នៅក្នុងទីលំហឡើយ និងបានសុំឱ្យប្រជាពលរដ្ឋ ចូលរួមអនុវត្តវិធានការការពារខ្លួន តាមការណែនាំរបស់ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា «៣កុំ និង ៣ការពារ» ដើម្បីការពារខ្លួនឯងពីការឆ្លងជំងឺ និងចៀសវាងហានិភ័យចម្លងជំងឺនេះដល់អ្នកដទៃ៕ | 2021-03-08T16:04:00+07:00 | freshnewsasia.com | https://m.freshnewsasia.com/index.php/en/localnews/189091-2021-03-08-02-04-04.html |
82c78474-5876-43b0-803f-dad7921547b5 | ឧត្តមសេនីយ៍ឯក ហ៊ុន ម៉ាណែត ប្រើពេលត្រឹមតែ ៣៣ម៉ោងប៉ុណ្ណោះ កែប្រែសណ្ឋាគារ The Great Duke ឲ្យក្លាយទៅជាមន្ទីរពេទ្យព្យាបាល អ្នកជំងឺកូវីដ-១៩ | តាមរយៈគេហទំព័រហ្វេសប៊ុកនៅថ្ងៃទី៨ មីនានេះ លោកឧត្តមសេនីយ៍ឯក ហ៊ុន ម៉ាណែត បានអះអាងថា “ក្នុងរយៈពេលតែ ៣៣ម៉ោងប៉ុណ្ណោះយើងបានរួមគ្នា សម្រេចនូវបេសកកម្មដ៏ធំមួយ គឺការកែប្រែសណ្ឋាគារ The Great Duke (អតីតសណ្ឋាគារអាំងទែរកុងទីណង់តាល់) ដែលជាសណ្ឋាគារដ៏ធំមួយនៅភ្នំពេញ ហើយដែលបានបិទទ្វារមិនដំណើរការ អាជីវកម្មអស់រយៈពេលប្រមាណ ២ឆ្នាំមកហើយ ឲ្យក្លាយទៅជាមន្ទីរពេទ្យ សម្រាប់ព្យាបាលអ្នកជំងឺកូវីត-១៩ កម្រិតស្រាល ដែលអាចព្យាបាលអ្នកជម្ងឺប្រមាណ ៥០០នាក់”។ លោកឧត្តមសេនីយ៍ឯក ហ៊ុន ម៉ាណែត សូមអរគុណដល់បងប្អូនក្រុមការងារ ទាំងអស់ពីអង្គភាពកងទ័ព កងរាជអាវុធហត្ថ នគរបាលជាតិ ក្រសួងសុខាភិបាល ក្រសួងការងារ សាលារាជធានីភ្នំពេញ អគ្គិសនីយកម្ពុជា(EDC) ក្រុមហ៊ុនឯកជន និងមិត្តភ័ក្ត្រទាំងអស់ ដែលបានចូលរួមយ៉ាងសកម្ម នៅក្នុងការរៀបចំនេះព្រោះបើគ្មានការ ចូលរួមយ៉ាងសកម្មរបស់បងប្អូនទាំងអស់គ្នាទេ យើងក៏មិនអាចសម្រេចកិច្ចការ ដ៏ធំនេះក្នុងរយៈពេលដ៏ខ្លីដូច្នេះដែរ។ លោកឧត្តមសេនីយ៍ឯក ហ៊ុន ម៉ាណែត សូមឆ្លៀតឱកាសនេះ ធ្វើការថ្លែងអរគុណដោយស្មោះ ចំពោះម្ចាស់សណ្ឋាគារ The Great Duke ដែលបានអនុញ្ញាតិអោយរាជរដ្ឋាភិបាល ខ្ចីសណ្ឋាគារដ៏ធំមួយនេះដោយឥតគិតថ្លៃ សម្រាប់ប្រើប្រាស់ជាមន្ទីរពេទ្យព្យាបាល អ្នកជំងឺកូវីដ-១៩ កម្រិតស្រាលដើម្បីចូលរួមចំណែក ក្នុងការប្រយុទ្ធប្រឆាំងនឹងជំងឺកូវី-១៩។ ការដាក់ឱ្យដំណើរការទីតាំងសណ្ឋាគារនេះ ជាមន្ទីរពេទ្យសម្រាប់អ្នកជំងឺកូវីដ-១៩ កម្រិតស្រាល គឺដើម្បីផ្តល់លទ្ធភាពដល់ក្រសួងសុខាភិបាល ក្នុងការប្រមូលផ្តុំធនធានមនុស្ស, សម្ភារ, បរិក្ខារ និងបច្ចេកទេសចាំបាច់មួយចំនួន បម្រើដល់ការជួយសង្គ្រោះដល់ អាយុជីវិតមនុស្សឱ្យបានទាន់ពេលវេលា និងធានាទប់ស្កាត់ការរីករាលដាល កាន់តែធ្ងន់ធ្ងរនៃជំងឺនេះនៅក្នុងសហគមន៍។ សូមរំលឹកថា កាលពីរាត្រីថ្ងៃទី៦មីនា កន្លងទៅ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានចេញបទបញ្ជាឲ្យយកអ្នកកើតជំងកូវីដ-១៩ ពីមណ្ឌលព្យាបាលជំងឺកូវីដ ព្រែកព្នៅ មកព្យាបាលក្នុងសណ្ឋាគារ Great duke (អតីតសណ្ឋាគារអាំងត័រកង់ទីណង់តាល់) វិញ ក្រោយពីអ្នកជំងឺកូវីដម្នាក់ ស្លាប់ដោយសារ រើមេថ្នាំញៀនធ្ងន់ធ្ងរ បណ្តាលឲ្យគាំងបេះដូង៕ | 2021-03-08T16:04:00+07:00 | dap-news.com | https://dap-news.com/national/2021/03/08/124976/ |
9adc84a3-6912-4e25-90d4-47fb906216f1 | អភិបាលខណ្ឌឫស្សីកែវ ជំរុញមន្ត្រីចុះស្រង់ស្ថិតិពលរដ្ឋ អាយុចាប់ពី៦០ឆ្នាំឡើង ដើម្បីចាក់វ៉ាក់សាំងការពារជំងឺកូវីដ១៩ ដោយស្ម័គ្រចិត្ត និងដោយឥតបង់ថ្លៃ តាមប្រសាសន៍សម្ដេចតេជោ ហ៊ុន សែន | អភិបាលខណ្ឌឫស្សីកែវ លោក ជា ពិសី បានជំរុញមន្ត្រីឲ្យចុះស្រង់ស្ថិតិប្រជាពលរដ្ឋ ដែលមានអាយុចាប់ពី ៦០ឆ្នាំឡើងទៅ ដើម្បីចាក់វ៉ាក់សាំងការពារជំងឺកូវីដ១៩ ដោយស្ម័គ្រចិត្ត និងដោយឥតបង់ថ្លៃ តាមប្រសាសន៍ដឹកនាំ របស់សម្ដេចតេជោ ហ៊ុន សែន នាយករដ្ឋមន្ត្រី នៃកម្ពុជា។ ការជំរុញបែបនេះ របស់អភិបាលខណ្ឌឫស្សីកែវ បានធ្វើឡើងក្រោមការចូលរួមពីលោក-លោកស្រីអភិបាលរងខណ្ឌ, អធិការនគរបាលខណ្ឌ, មេបញ្ជាការរងអាវុធហត្ថខណ្ឌ, យោធភូមិភាគពិសេសប្រចាំខណ្ឌ, គណៈនាយក, លោក-លោកស្រីប្រធាន-អនុប្រធានការិយាល័យចំណុះរចនាសម្ព័ន្ធខណ្ឌ លោក-លោកស្រីចៅសង្កាត់-ចៅសង្កាត់រងទាំង៧ សរុប៣០នាក់ ស្ថិតនៅសាលាខណ្ឌ នារសៀលថ្ងៃទី០៧ ខែមីនា ឆ្នាំ២០២១។ *ផ្សព្វផ្សាយស្មារតីអង្គប្រជុំរបស់គណៈបញ្ជាការឯកភាពរាជធានីភ្នំពេញ និងសេចក្តីជូនព័ត៌មានរបស់ក្រសួងសុខាភិបាល ស្តីពីការចាក់វ៉ាក់សាំងការពារជំងឺកូវីដ១៩ សម្រាប់ក្រុមអាយុ៦០ឆ្នាំឡើងទៅ ចាប់ពីថ្ងៃទី១០ ខែមីនា ឆ្នាំ២០២១។ *ការចុះស្រង់ស្ថិតិប្រជាពលរដ្ឋដែលមានអាយុចាប់ពី ៦០ឆ្នាំឡើងទៅ ក្នុងភូមិសង្កាត់ នៅមូលដ្ឋានខណ្ឌ ដើម្បីអញ្ជើញពួកគាត់ចាក់វ៉ាក់សាំងការពារជំងឺកូវីដ១៩ ដោយស្ម័គ្រចិត្ត និងដោយឥតបង់ថ្លៃ។ *គ្រប់សង្កាត់ទាំងអស់ ត្រូវបន្តពង្រឹង និងចាត់វិធានការចំពោះភោជនីយដ្ឋាន អាហារដ្ឋានណា ដែលប្រែក្លាយពី KTV ហើយមិនគោរពតាមវិធានការរបស់ក្រសួងសុខាភិបាល៕ ដោយ កំសាន្ដ | 2021-03-08T15:49:00+07:00 | freshnewsasia.com | https://m.freshnewsasia.com/index.php/en/localnews/189087-2021-03-08-01-49-56.html |
45e04b3b-3867-43f5-983e-d43b4daf50b5 | ក្រសួងសុខាភិបាល ក្រើនរំលឹកជាថ្មីពីការបន្ត ចាក់វ៉ាក់សាំងការពារជំងឺកូវីដ-១៩ សម្រាប់មនុស្សអាយុ១៨ ទៅ ៥៩ឆ្នាំ ចាប់ពីថ្ងៃទី៨ មីនា | តាមសេចក្ដីក្រើនរំលឹករបស់ ក្រសួងសុខាភិបាល នៅថ្ងៃទី៨ ខែមីនា ឆ្នាំ២០២១ បានឲ្យដឹងថា មន្ត្រីសុខាភិបាល ដែល ចូលរួមយុទ្ធនាការចាក់វ៉ាក់សាំងកូវីដ-១៩ និងសាធារណជនទាំងអស់ ឲ្យបានជ្រាបថា៖ ទី១-ក្រសួងសូមជំរុញការចាក់វ៉ាក់សាំងកូវីដ-១៩ ឲ្យមានវិសាលភាពកាន់តែទូលំទូលាយ នៅទីតាំងចាក់វ៉ាក់សាំង ដែលមានការផ្សាយជូន ចាប់តាំងពីថ្ងៃទី៨ ខែកុម្ភៈ ឆ្នាំ២០២១ ជាបន្តបន្ទាប់រួចមក ត្រូវបន្តការងារចាក់វ៉ាក់សាំងជូនប្រជាជន តាមក្រុមមនុស្សដែលមានចែងនៅក្នុង ការផ្សព្វផ្សាយដោយក្រសួងសុខាភិបាល ជាហូរហែររួចហើយ នៅរៀងរាល់ថ្ងៃ (ទាំងថ្ងៃសៅរ៍ ថ្ងៃអាទិត្យ និងថ្ងៃឈប់សម្រាកផ្លូវការ) ចាប់ពី ម៉ោង០៨៖០០នាទីព្រឹក ដល់ម៉ោង១៧៖០០នាទីល្ងាច (ដោយសម្រាកពិសាអាហារថ្ងៃត្រង់ពីម៉ោង១២៖០០នាទី ដល់ម៉ោង១៤៖០០នាទី)។ ទី២-សូមក្រើនរំលឹកជូន សាធារណជនទាំងអស់ អំពីចន្លោះពេលដែលត្រូវ ទទួលការចាក់វ៉ាក់សាំង លើកទី២ មានដូចខាងក្រោម៖ វ៉ាក់សាំង Sinopharm ត្រូវចាក់លើកទី២ រយៈពេលពី ១៤ថ្ងៃ ដល់ ២៨ ថ្ងៃ ក្រោយថ្ងៃចាក់លើកទី១។ វ៉ាក់សាំង COVISHIELDTM (ទទួលបានអជ្ញាបណ្ណផលិតនៅប្រទេសឥណ្ឌាពី AstraZeneca) ដែលចាក់ជូនក្រុមមនុស្សអាយុ ចាប់ពី ៦០ឆ្នាំឡើង ត្រូវចាក់លើកទី២ រយៈពេលពី ៤ សប្តាហ៍ ដល់ ៨ សប្តាហ៍ ក្រោយថ្ងៃចាក់លើកទី១។ ត្រូវចងចាំថា ការចាក់លើកទី១ នៅទីតាំងណា សូមអញ្ជើញទៅចាក់លើកទី២ នៅទីកន្លែងដដែលជាចាំបាច់ ដោយមិនត្រូវទៅចាក់ កន្លែងណាផ្សេងនោះឡើយ។ ក្រសួងក៏សូមធ្វើការក្រើនរំលឹកដល់អ្នក ដែលបានចាក់វ៉ាក់សាំងលើកទី១ (ដូសទី១) រួចហើយ សូមអញ្ជើញ មកទទួលការចាក់វ៉ាក់សាំងដដែលនេះជាលើកទី២ (ដូសទី២) ក្នុងរយៈពេលដូចបានជម្រាបជូនខាងលើនេះ កុំបីអាក់ខានឡើយ។ ទី៣-ចំពោះប្រជាជនដែលបានទទួលដូសទី១ នៅមន្ទីរពេទ្យថ្នាក់ជាតិរាជធានីភ្នំពេញ ហើយបច្ចុប្បន្នកំពុងជាប់នៅក្នុងខេត្តព្រះសីហនុ ដែល មិនអនុញ្ញាតឲ្យធ្វើដំណើរចេញចូលនៅទីនោះបាន អាចទៅទទួលវ៉ាក់សាំង លើកទី២ នៅមន្ទីរពេទ្យបង្អែកខេត្តព្រះសីហនុ ដោយបុគ្គល ដែលចាំបាច់ត្រូវចាក់លើកទី២នោះ ត្រូវផ្តល់ព័ត៌មាន ៣ថ្ងៃ មុនថ្ងៃចាក់ ជូនក្រុមចាក់វ៉ាក់សាំងនៅខេត្តព្រះសីហនុ ដែលនឹងត្រូវស្នើសុំ ព្រម ទាំងបញ្ជូនព័ត៌មានអ្នកដែលត្រូវចាក់លើកទីពីរ (មិនត្រូវតាមទីកន្លែងដែលបានចាក់លើកទី១) នោះ ទៅក្រុមបច្ចេកទេសព័ត៌មានវិទ្យានៅ ក្រសួងសុខាភិបាល (IT Team at MoH) ដើម្បីសម្របសម្រួលក្នុងការ បញ្ចូលទិន្នន័យជូនពួកគាត់បានត្រឹមត្រូវ។ ទី៤-សូមបងប្អូនប្រជាពលរដ្ឋ ក្នុងក្រុមអាទិភាពផ្សេងៗទៀត ដែលស្ម័គ្រចិត្តចាក់វ៉ាក់សាំងកូវីដ-១៩ មេត្តាអធ្យាស្រ័យ ប្រសិនបើមិនទាន់ដល់ វេនរបស់ខ្លួនទេនោះ សូមមេត្តាកុំអញ្ជើញមកកាន់កន្លែងចាក់ ដែលនាំឱ្យមានការកកកុញច្រើននៅក្នុងមន្ទីរពេទ្យ ដែលជាហានិភ័យនៃការ ចម្លងវីរុសកូវីដ-១៩ ដោយសូមមេត្តារង់ចាំបន្តិចសិន ព្រោះវ៉ាក់សាំងមានកំណត់ចំនួននៅពេលនេះ។ និងទី៥-ក្រសួងសុខាភិបាល បន្តជូនដំណឹងដល់សាធារណជន ក្នុងក្រុមអាយុពី ១៨ ដល់ ៥៩ ឆ្នាំ ផ្សេងៗទៀត នឹងអញ្ជើញមកទទួលវ៉ាក់សាំងកូវីដ-១៩ ដោយស្ម័គ្រចិត្តនាពេលក្រោយៗទៀត៕ | 2021-03-08T15:29:00+07:00 | dap-news.com | https://dap-news.com/national/2021/03/08/124961/ |
a7a47a78-e3db-4e3f-882b-b6977cef1e85 | សម្ដេច ហេង សំរិន៖ ក្នុងបរិបទជំងឺកូវីដ-១៩ មិនអាចខ្វះបានឡើយ វត្តមានអ្នកគ្រូពេទ្យ ដែលជាទ័ពជួរមុខ | តាមរយៈបណ្ដាញទំនាក់ទំនង សង្គមហ្វេសប៊ុក នៅព្រឹកថ្ងៃទី៨ ខែមីនា ឆ្នាំ២០២១ របស់ សម្ដេច ហេង សំរិន បានឲ្យ ដឹងថា ទិវាអន្តរជាតិនារី ៨ មីនា ឆ្នាំ២០២១ ក្រោមប្រធានបទ «ស្រ្តីនិងការអភិវឌ្ឍក្នុងបរិការណ៍កូវីដ-១៩»។ ប្រធាន បទនេះបង្ហាញយ៉ាងច្បាស់ពីតម្លៃ និងតួនាទីស្រ្តី ដែលមិនអាចខ្វះបាននៅក្នុងសង្គមជាតិ នៅគ្រប់កាលៈទេសៈ ជាពិសេស នៅក្នុងបរិការណ៌មានវិបត្តិ ឬហានិភ័យអ្វីមួយ។ សម្ដេច មានប្រសាសន៍ថា «ជាក់ស្តែង នៅក្នុងបរិការណ៍នៃជំងឺកូវីដ-១៩ ដ៏កាចសាហាវ ដែលកំពុងរាតត្បាតនេះ យើងកាន់តែមិនអាចខ្វះបាន នូវវត្តមានអ្នកគ្រូពេទ្យដែលជាទ័ពជួរមុខ ក្នុងសមរភូមិដែលយើង មិនស្គាល់ពីសត្រូវច្បាស់ នៅឡើយនោះ។ វីរភាពរបស់អ្នកគ្រូពេទ្យនៅក្នុងពេលនេះ មិនត្រឹមជាអ្នកគ្រូពេទ្យមើលថែអ្នកជំងឺនោះទេ តែពួកគាត់ ប្រៀប ដូចជា មាតា ជាភរិយា បងនិងជាប្អូនស្រី ដែលមើលថែ ផ្តល់ភាពកក់ក្តៅ កម្លាំងចិត្តដល់ប្រជាពពលរដ្ឋ ដែលងាយនឹងរងគ្រោះទំាងអស់»។ សម្ដេចបន្ដថា ជារៀងរាល់ឆ្នាំ នៅក្នុងឱកាសដ៏មានតម្លៃនេះ សម្ដេច តែងតែទទួលជួបប្រតិភូស្រ្តីមកពីវិស័យផ្សេងៗ ទំាងនៅក្នុងជួររាជរដ្ឋាភិបាល អង្គការសង្គមស៊ីវិល និងធុរកិច្ច ដើម្បីស្តាប់នូវរបាយការណ៍វឌ្ឍនភាព សំណូមពរ និងបានផ្តល់អនុសាសន៍ សំដៅលើកកម្ពស់តម្លៃស្រ្តីឲ្យស្របតាម ចក្ខុវិស័យរបស់រដ្ឋាភិបាលកម្ពុជា និងគោលដៅ អភិវឌ្ឍន៍ប្រកបដោយចីរភាព (SDG)។ សម្ដេច បញ្ជាក់យ៉ាងដូច្នេះថា «ក្នុងនាមថ្នាក់ដឹកនាំស្ថាប័ននីតិប្បញត្តិ ខ្ញុំតែងតែគំាទ្រដល់ការបង្កើតច្បាប់ និងយន្តការនានា ដើម្បីលើកកម្ពស់តួនាទីស្រ្តីនៅលើគ្រប់វិស័យ ជាអាទិ៍វិស័យនយោបាយ អប់រំ សង្គម សេដ្ឋកិច្ច និងវិស័យផ្សេងៗទៀត» ។ ជាងនេះទៅទៀត សម្ដេច ហេង សំរិន ក៏បានវាយតម្លៃខ្ពស់ និងកោតសរសើរយ៉ាងក្រៃលែង ដល់រាជរដ្ឋាភិបាល ក្រសួងកិច្ចការនារី ក្រុមប្រឹក្សាជាតិកម្ពុជាដើម្បីស្ត្រី ក្រសួងស្ថាប័នពាក់ព័ន្ធ ដៃគូអភិវឌ្ឍន៍ វិស័យឯកជន ព្រមទាំង អង្គការជាតិនិងអន្តរជាតិទាំងអស់ ដែលបានរួមចំណែកគាំទ្រ ការលើកកម្ពស់ស្ថានភាព ជីវភាព សិទ្ធិ ឋានៈតួនាទី សុខមាលភាពស្ត្រី និងកុមារ ហើយមានជំនឿជាក់ជាក់យ៉ាងមុតមាំថា ទោះបីជាកម្ពុជា កំពុងប្រឈមនឹងវិបត្តិកូវីដ-១៩ នេះក៏ដោយ ក៏ទាំងអស់គ្នាបន្តខិតខំប្រឹងប្រែង និងពង្រឹងកិច្ចសហការរួមគ្នាបន្ថែមទៀត សំដៅលើកកម្ពស់ស្រ្តី របស់កម្ពុជា ឲ្យកាន់តែមានភាពប្រសើរថែមទៀត ៕ | 2021-03-08T15:27:00+07:00 | dap-news.com | https://dap-news.com/national/2021/03/08/124955/ |
33f683f1-0f52-427f-886c-46fe49fb7c16 | កូនមកលេងម្តាយនៅតាំងគោក ខេត្តកំពង់ធំ ឥលូវម្តាយក៏ឆ្លងកូវិដដែរ | នៅព្រឹកនេះ ក្រសួងសុខាភិបាលបានប្រកាសមានករណីឆ្លងម្នាក់ទៀតជាស្រ្តីខ្មែរអាយុ ៣៧ ឆ្នាំ រស់នៅភូមិគីរីអណ្តែត ឃុំទ្រៀល ស្រុកតាំងគោកខេត្តកំពង់ធំ។ ការឆ្លងរបស់ស្រ្តីរូបនេះ ពាក់ព័ន្ធស្ត្រីខ្មែរម្នាក់អាយុ ១៦ ឆ្នាំ ដែលទើបមកវិលពីខេត្តព្រះសីហនុ មកលេងគ្រួសារនៅឃុំទ្រាល ស្រុកតាំងគោក ខេត្តកំពង់ធំ ដែលក្រសួងប្រកាសឆ្លងកូវិដ ១៩ កាលពីម្សិលមិញ។ | 2021-03-08T15:26:00+07:00 | kampucheathmey.com | https://www.kampucheathmey.com/local-news/76923 |
e5051a37-036a-4e0e-bd9f-d6e2f93db501 | សេចក្តីប្រកាស៖ តាមរយៈប្រព័ន្ធ QR Code «ទប់ស្កាត់កូវីដ Stop Covid» ក្រសួងរកឃើញបុគ្គលល្មើសវិធានការធ្វើចត្តាឡីស័ក និងអំពាវនាវឲ្យម្ចាស់ទីតាំងទាំងអស់ប្រើប្រាស់ ដើម្បីចូលរួមទប់ស្កាត់ជំងឺកូវីដ១៩ | ក្រសួងប្រៃសណីយ៍ និងទូរគមនាគមន៍ បានបញ្ជាក់ឲ្យដឹងថា បន្ទាប់ពីទទួលបានការអនុញ្ញាតពី សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ឱ្យប្រើប្រាស់ប្រព័ន្ធ QR Code ក្នុងរយៈពេល១២ថ្ងៃ មានទីតាំងចុះឈ្មោះបង្កើត QR Code ចំនួន ៩៩២២៤កន្លែង និងមានបុគ្គលស្កេនតាមទីតាំងផ្សេងៗជិត ៥លានដង។ នេះបើតាមសេចក្តីប្រកាសព័ត៌មានរបស់ក្រសួងប្រៃសណីយ៍ និងទូរគមនាគមន៍ ដែលបណ្តាញព័ត៌មាន ទទួលបាននៅព្រឹកនេះ។ តាមរយៈការប្រើប្រាស់ប្រព័ន្ធនេះ អ្នកស្កេន អាចទទួលបានដំណឹងភ្លាមៗ ប្រសិនបើមានករណីពាក់ព័ន្ធនឹងជំងឺកូវីដ-១៩ ហើយ ម្ចាស់ទីតាំង អាចដឹងពីស្ថានភាពបុគ្គលម្នាក់ៗ ដែលទៅដល់ទីតាំងរបស់ខ្លួន។ ក្នុងគោលបំណងបន្តការពារសុខភាពសាធារណៈ និងចូលរួមទប់ស្កាត់ការឆ្លងរាលដាលនៃជំងឺកូវីដ-១៩ ក្រសួងប្រៃសណីយ៍ និងទូរគមនាគមន៍ សូមអំពាវនាវដល់បុគ្គលដែលកំពុងធ្វើចត្តាឡីស័កដោយខ្លួនឯង មិនត្រូវចាកចេញពីផ្ទះ ឬកន្លែងធ្វើចត្តាឡីស័កជាកំហិត ក្នុងអំឡុងពេល ១៤ថ្ងៃ។ តាមរយៈទិន្នន័យប្រព័ន្ធ QR Code បានបង្ហាញថា ក្នុងចំណោមបុគ្គលដែលកំពុងធ្វើចត្តាឡីស័កដោយខ្លួនឯងនៅផ្ទះ មានបុគ្គលខ្លះ បានចាកចេញពីផ្ទះដោយចូលទីតាំងជាច្រើនកន្លែង ដែលជាការល្មើសនឹងវិធាននៃការធ្វើចត្តាឡីស័ក។ យោងអនុក្រឹត្យលេខ២៧ អនក្រ.បក ចុះថ្ងៃទី១៨ ខែកុម្ភៈ ឆ្នាំ២០២១ ស្តីពីវិធានការចត្តាឡីស័កដើម្បីទប់ស្កាត់ការឆ្លងរាលដាលនៃជំងឺកូវីដ-១៩ អ្នកគេចវេះមិនធ្វើចត្តាឡីស័កនឹងត្រូវទទួលពិន័យពី ១លានដល់៥លានរៀល និងត្រូវផ្តន្ទាទោសតាមច្បាប់ព្រហ្មទណ្ឌ ជាធរមាន។ * ពណ៌បៃតង បញ្ជាក់ពីស្ថានភាពធម្មតា លោកអ្នកអាចអនុញ្ញាតឱ្យបុគ្គលនោះចូលដោយអនុវត្តតាមវិធានសុខាភិបាល។ * ពណ៌លឿង បញ្ជាក់ពីបុគ្គលដែលបានប៉ះពាល់អ្នកជំងឺកូវីដ-១៩ដោយផ្ទាល់ ឬដោយប្រយោលក្នុងអំឡុងពេល១៤ថ្ងៃចុងក្រោយ និងមិនទាន់បញ្ចប់ការធ្វើចត្តាឡីស័ក លោកអ្នកអាចសម្រេចមិនឱ្យបុគ្គលនោះចូល។ * ពណ៌ក្រហម បញ្ជាក់ពីស្ថានភាពហានិភ័យខ្ពស់ថាបុគ្គលនោះមានជំងឺកូវីដ-១៩ លោកអ្នកមិនត្រូវអនុញ្ញាតឱ្យបុគ្គលនោះចូលទីតាំងរបស់ខ្លួនទេ។ ក្រសួងបន្តថា ការចូលរួមប្រើប្រាស់ប្រព័ន្ធ QR Code នេះទាំងអស់គ្នា ដើម្បីបង្កាសុខភាព ទប់ស្កាត់ការរីករាលដាលនៃជំងឺរាតត្បាតសកលនេះ និងជួយឱ្យសកម្មភាពធុរកិច្ចរបស់លោកអ្នក អាចនៅដំណើរការបានជាធម្មតាតាមបែបគន្លងថ្មី។ សម្រាប់ព័ត៌មានពាក់ព័ន្ធទៅនឹងការប្រើប្រាស់ប្រព័ន្ធ QR Code សូមទាក់ទងទៅលេខទូរសព្ទ 123 (ហៅចូលដោយឥតគិតថ្លៃ) ឬ 099 888 516 ឬ 012 979 079៕ | 2021-03-08T15:22:00+07:00 | freshnewsasia.com | https://m.freshnewsasia.com/index.php/en/localnews/189080-2021-03-08-01-22-51.html |
ad54a23c-9731-463b-adc9-e4426f5b5b21 | ក្រសួងសុខាភិបាល ក្រើនរំលឹកជាថ្មីពីការចាក់វ៉ាក់សាំងការពារជំងឺកូវីដ-១៩ ជាបន្ត សម្រាប់ក្រុមអាយុ១៨ ទៅ ៥៩ឆ្នាំ ចាប់ពីថ្ងៃទី០៨ ខែមីនានេះ (Video inside) | ក្រសួងសុខាភិបាល នៅថ្ងៃទី០៨ ខែមីនា ឆ្នាំ២០២១នេះ បានចេញសេចក្តីជូនដំណឹង និងធ្វើការក្រើនរំលឹក ដល់មន្ត្រីសុខាភិបាល ដែលចូលរួមយុទ្ធនាការចាក់វ៉ាក់សាំងកូវីដ-១៩ និងសាធារណជនទាំងអស់ អំពីការចាក់វ៉ាក់សាំងការពារជំងឺកូវីដ-១៩ ជាបន្ត សម្រាប់ក្រុមអាយុ១៨ ទៅ ៥៩ឆ្នាំ ចាប់ពីថ្ងៃទី០៨ ខែមីនា ឆ្នាំ២០២១នេះ។ ក្រសួងសូមជំរុញការចាក់វ៉ាក់សាំងកូវីដ-១៩ ឱ្យមានវិសាលភាពកាន់តែទូលំទូលាយ នៅទីតាំងចាក់វ៉ាក់សាំង ដែលមានការផ្សាយជូន ចាប់តាំងពីថ្ងៃទី០៨ ខែកុម្ភៈ ឆ្នាំ២០២១ ជាបន្តបន្ទាប់រួចមក ត្រូវបន្តការងារចាក់វ៉ាក់សាំងជូនប្រជាជន តាមក្រុមមនុស្សដែលមានចែងនៅក្នុង ការផ្សព្វផ្សាយដោយក្រសួងសុខាភិបាល ជាហូរហែររួចហើយ នៅរៀងរាល់ថ្ងៃ (ទាំងថ្ងៃសៅរ៍ ថ្ងៃអាទិត្យ និងថ្ងៃឈប់សម្រាកផ្លូវការ) ចាប់ពី ម៉ោង០៨៖០០នាទីព្រឹក ដល់ម៉ោង១៧៖០០នាទីល្ងាច (ដោយសម្រាកពិសាអាហារថ្ងៃត្រង់ពីម៉ោង១២៖០០នាទី ដល់ម៉ោង១៤៖០០នាទី)។ សូមក្រើនរំលឹកជូនសាធារណជនទាំងអស់ អំពីចន្លោះពេលដែលត្រូវទទួលការចាក់វ៉ាក់សាំងលើកទី២ មានដូចខាងក្រោម៖ វ៉ាក់សាំង Sinopharm ត្រូវចាក់លើកទី២ រយៈពេលពី ១៤ថ្ងៃ ដល់ ២៨ ថ្ងៃ ក្រោយថ្ងៃចាក់លើកទី១។ វ៉ាក់សាំង COVISHIELDTM (ទទួលបានអជ្ញាបណ្ណផលិតនៅប្រទេសឥណ្ឌាពី AstraZeneca) ដែលចាក់ជូនក្រុមមនុស្សអាយុ ចាប់ពី ៦០ឆ្នាំឡើង ត្រូវចាក់លើកទី២ រយៈពេលពី ៤ សប្តាហ៍ ដល់ ៨ សប្តាហ៍ ក្រោយថ្ងៃចាក់លើកទី១។ ត្រូវចងចាំថា ការចាក់លើកទី១ នៅទីតាំងណា សូមអញ្ជើញទៅចាក់លើកទី២ នៅទីកន្លែងដដែលជាចាំបាច់ ដោយមិនត្រូវទៅចាក់ កន្លែងណាផ្សេងនោះឡើយ។ ក្រសួងក៏សូមធ្វើការក្រើនរំលឹកដល់អ្នក ដែលបានចាក់វ៉ាក់សាំងលើកទី១ (ដូសទី១) រួចហើយ សូមអញ្ជើញ មកទទួលការចាក់វ៉ាក់សាំងដដែលនេះជាលើកទី២ (ដូសទី២) ក្នុងរយៈពេលដូចបានជម្រាបជូនខាងលើនេះ កុំបីអាក់ខានឡើយ។ ចំពោះប្រជាជនដែលបានទទួលដូសទី១ នៅមន្ទីរពេទ្យថ្នាក់ជាតិរាជធានីភ្នំពេញ ហើយបច្ចុប្បន្នកំពុងជាប់នៅក្នុងខេត្តព្រះសីហនុ ដែល មិនអនុញ្ញាតឱ្យធ្វើដំណើរចេញចូលនៅទីនោះបាន អាចទៅទទួលវ៉ាក់សាំងលើកទី២ នៅមន្ទីរពេទ្យបង្អែកខេត្តព្រះសីហនុ ដោយបុគ្គល ដែលចាំបាច់ត្រូវចាក់លើកទី២នោះ ត្រូវផ្តល់ព័ត៌មាន ០៣ថ្ងៃ មុនថ្ងៃចាក់ ជូនក្រុមចាក់វ៉ាក់សាំងនៅខេត្តព្រះសីហនុ ដែលនឹងត្រូវស្នើសុំ ព្រម ទាំងបញ្ជូនព័ត៌មានអ្នកដែលត្រូវចាក់លើកទីពីរ (មិនត្រូវតាមទីកន្លែងដែលបានចាក់លើកទី១) នោះ ទៅក្រុមបច្ចេកទេសព័ត៌មានវិទ្យានៅ ក្រសួងសុខាភិបាល (IT Team at MoH) ដើម្បីសម្របសម្រួលក្នុងការបញ្ចូលទិន្នន័យជូនពួកគាត់បានត្រឹមត្រូវ។ សូមបងប្អូនប្រជាពលរដ្ឋ ក្នុងក្រុមអាទិភាពផ្សេងៗទៀត ដែលស្ម័គ្រចិត្តចាក់វ៉ាក់សាំងកូវីដ-១៩ មេត្តាអធ្យាស្រ័យ ប្រសិនបើមិនទាន់ដល់ វេនរបស់ខ្លួនទេនោះ សូមមេត្តាកុំអញ្ជើញមកកាន់កន្លែងចាក់ដែលនាំឱ្យមានការកកកុញច្រើននៅក្នុងមន្ទីរពេទ្យ ដែលជាហានិភ័យនៃការ ចម្លងវីរុសកូវីដ-១៩ ដោយសូមមេត្តារង់ចាំបន្តិចសិន ព្រោះវ៉ាក់សាំងមានកំណត់ចំនួននៅពេលនេះ។ ក្រសួងសុខាភិបាល បន្តជូនដំណឹងដល់សាធារណជន ក្នុងក្រុមអាយុពី ១៨ ដល់ ៥៩ ឆ្នាំ ផ្សេងៗទៀត នឹងអញ្ជើញមកទទួលវ៉ាក់សាំងកូវីដ-១៩ ដោយស្ម័គ្រចិត្តនាពេលក្រោយៗទៀត៕ | 2021-03-08T15:03:00+07:00 | freshnewsasia.com | https://m.freshnewsasia.com/index.php/en/localnews/189078-2021-03-08-01-03-01.html |
9553cc4b-ce29-4216-993f-05094437eaff | សម្ដេចតេជោផ្ញើសារ អបអរសាទរ ទិវាអន្ដរជាតិនារី ៨ មីនា និងអំពាវនាវដល់ប្រជាពលរដ្ឋ ត្រូវរក្សាសុខភាព កុំឲ្យឆ្លងជំងឺកូវីដ-១៩ | សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានផ្ញើសារចូលរូមអបអរសាទរ «ទិវាអន្ដរ ជាតិនារី ៨ មីនា» និងអំពាវនាវសូមប្រជាពលរដ្ឋ ត្រូវថែរក្សាសុខភាព កុំឲ្យឆ្លងជំងឺកូវីដ-១៩។ តាមរយៈបណ្ដាញទំនាក់ទំនង សង្គមហ្វេសប៊ុក នៅព្រឹកថ្ងៃទី៨ ខែមីនា ឆ្នាំ២០២១ សម្ដេចតេជោ ហ៊ុន សែន បានបញ្ជាក់ថា «អបអរសាទរ ទិវាអន្តរជាតិនារី ៨ មីនា ២០២១! ទន្ទឹមនឹងការចូលរូមអបអរសាទរថ្ងៃឈប់សម្រាក ៨ មីនា សូមបង ប្អូនជនរួមជាតិថែរក្សាសុខភាព កុំឲ្យឆ្លងជំងឺកូវីដ-១៩»។ ជាងនេះទៅទៀត សម្ដេចតេជោ ក៏បានលើកឡើងថា ទិវាអន្តរជាតិនារី ៨មីនា ត្រូវបានពិភពលោកប្រារព្វធ្វើឡើង ជារៀងរាល់ឆ្នាំ ដើម្បីរំលឹកនូវការតស៊ូ និងគំរូវីរភាពរបស់ស្រ្តី ក្នុងការទាមទារសិទ្ធិសេរីភាព និងគេចផុតពីទង្វើជិះជាន់ នានា។ សម្ដេចថា សិទ្ធិសេរីភាពរបស់ប្រជាពលរដ្ឋខ្មែររួមទាំងស្ត្រីផងដែរ គឺបានកើតមានសារជាថ្មីឡើងវិញ ក្រោយពីថ្ងៃរំដោះ ៧ មករា ១៩៧៩ ដែលបានផ្តួលរំលំរបបប្រល័យពូជសាសន៍ដ៏ឃោរឃៅយង់ឃ្នងដឹកនាំដោយ ប៉ុល ពត ។ សម្ដេចតេជោ បន្ដថា ចាប់តាំងពីថ្ងៃរំដោះ ៧ មករា រហូតដល់ពេលបច្ចុប្បន្ន រាជរដ្ឋាភិបាលកម្ពុជា បានយកចិត្តទុកដាក់ ជានិច្ច ក្នុងការលើកកម្ពស់ស្រ្តី រហូតបង្កើតបានជាពាក្យស្លោកថា «ស្រ្តីជាឆ្អឹងខ្នងសេដ្ឋកិច្ចជាតិ»។ សម្ដេចថា ស្ត្រី និងការអភិវឌ្ឍន៍ ក្នុងបរិការណ៍កូវីដ-១៩ គឺជាប្រធានបទដ៏មានអត្ថន័យ នៃទិវាអន្តរជាតិនារី ៨ មីនា លើកទី១១០ ដែលជាការបង្ហាញឲ្យឃើញ ពីតួនាទីយ៉ាងសំខាន់ របស់ស្រ្តី នៅក្នុងសង្គមជាតិ ជាពិសេសក្នុងការ ប្រយុទ្ធប្រឆាំងជំងឺកូវីដ-១៩ នាពេលបច្ចុប្បន្ននេះ ដែលជាបុព្វលក្ខខណ្ឌ មិនអាចប្រកែកបានឡើយ ក្នុងការរួមចំណែកជួយ ដល់ការលើក កម្ពស់សិទ្ធិសេរីភាព របស់ស្ត្រី និងជួយអោយស្ត្រី មានតម្លៃកាន់តែខ្ពស់ឡើង នៅក្នុងសង្គមជាតិ និងលើឆាកអន្តរជាតិ ។ សូមរំលឹកថា គិតត្រឹមថ្ងៃទី៨ ខែមីនា ឆ្នាំ២០២១នេះ កម្ពុជារកឃើញអ្នកឆ្លងកូវីដ-១៩ ចំនួន ១ ០១១នាក់ ក្នុងនោះ អ្នកជាសះស្បើយ ចំនួន៥១៧នាក់ និងអ្នកកំពុងសម្រាកព្យាបាលមាន ចំនួន៤៩៣នាក់៕ | 2021-03-08T14:54:00+07:00 | dap-news.com | https://dap-news.com/national/2021/03/08/124952/ |
a0964621-28cf-4bb4-ae0a-a86a252c52fb | លោកស្រី ជូ ប៊ុនអេង ៖ ស្ដ្រីជាឆ្អឹងខ្នង រួមចំណែកដ៏សំខាន់ក្នុងការចូលរួមអនុវត្តគ្រប់វិធានការ ទាំងអស់ក្នុងបរិបទជំងឺកូវីដ-១៩ | ភ្នំពេញ៖ លោកស្រី ជូ ប៊ុនអេង រដ្ឋលេខា ធិការក្រសួងមហាផ្ទៃ បានអះអាងថា ស្ត្រីជាចំណែកមួយដ៏សំខាន់មិនអាចខ្វះបានរបស់សង្គម ដែលចាំបាច់ត្រូវតែចូលរួមអនុវត្តគ្រប់វិធានការទាំងអស់ ជា ពិសេសវិធានការសុខាភិបាល ដើម្បីរួមគ្នា បង្ការ ទប់ស្កាត់ជំងឺកូវីដ-១៩ ឱ្យមាន ប្រសិទ្ធភាពខ្ពស់ ។ លោក ស្រី ជូ ប៊ុនអេង រដ្ឋលេខាធិការក្រសួងមហាផ្ទៃ បានមានប្រសាសន៍ថា ក្នុងដំណាក់កាលវិបត្តិកូវីដ-១៩ ដែលទូទាំងពិភពលោកក៏ដូចជាកម្ពុជាកំពុងមានការព្រួយបារម្ភនេះ ស្ត្រីបានចូលរួមក្នុងការដាស់តឿន ក្រើនរំលឹកនូវវិធានការរបស់ក្រសួងសុខាភិ បាល ក៏ដូចជាការស្វែងយល់ពីក្តីបារម្ភរបស់ប្រជាពលរដ្ឋ ហើយធ្វើការរួមគ្នាដោះស្រាយបានយ៉ាងល្អ។ ក្នុងវេទិកាជជែកពិភាក្សាតុមូល ក្រោមប្រធានបទ ស្ត្រីនិងការអភិវឌ្ឍក្នុងបរិការណ៍កូវីដ-១៩ ដើម្បីអបអរសាទរទិវាអន្តរជាតិនារី ៨មីនា ខួបលើកទី១១០ លោកស្រី ជូ ប៊ុនអេង បានបញ្ជាក់ឲ្យដឹងនៅថ្ងៃទី០៨ មីនា ឆ្នាំ២០២១ នេះថា៖ ស្ត្រីបានរួមគ្នារិះរកគ្រប់មធ្យោបាយក្នុងការដោះស្រាយ ហើយចាត់ចែងទៅតាមវិស័យរៀងៗខ្លួន ដើម្បីធ្វើការផ្សព្វផ្សាយឱ្យបានទៅដល់ប្រជាពលរដ្ឋមានការស្ងប់ចិត្តនិងជឿទុកចិត្ត ហើយគិតថា រាជរដ្ឋាភិបាលនៅតែមានការយកចិត្តទុកដាក់គ្រប់ពេល បើទោះបីជានៅក្នុងដំណាក់ដាក់កាលណាក៏ដោយ ក៏មិនទុកប្រជាពលរដ្ឋចោលនោះដែរ ។ គ្រប់វិធានការនិងការចូលរួមរបស់ស្ត្រី មិនមានអ្វីធ្ងន់ធ្ងរដល់ថ្នាក់ធ្វើមិនបាននោះទេ ។ហើយទោះបីជាសព្វថ្ងៃស្ត្រីក៏ជាចំណែកមួយរបស់សង្គម ដែលចាំបាច់ត្រូវតែចូលរួមជា មួយប្រតិបត្តិករទាំងឡាយ ដែលមាននៅក្នុងរាជរដ្ឋាភិបាលក្តី ក្នុងដៃគូអភិវឌ្ឍន៍ក្តី ទាំងសង្គមស៊ីវិល ទាំងវិស័យសាសនានិងប្រជាពលរដ្ឋទូទៅ ដើម្បីធ្វើឱ្យស្ថានភាពប្រទេសជាតិរបស់យើងមានភាពនឹងនរ មានស្ថិរភាព ហើយក៏មានកម្លាំង ចិត្តនៅក្នុងការធ្វើឱ្យកម្រិត ជីវភាព ក៏ដូចជាសេដ្ឋកិច្ចរបស់យើងនេះបានរីកចម្រើនទៅមុខទៀត ។ លោកស្រី បានអំពាវនាវដល់ស្ត្រីគ្រប់រូប ត្រូវស្វែងយល់ឱ្យបានច្បាស់លាស់ពីបញ្ហា ពីប្ញស គល់ ពីស្ថានភាព និងដំណើរការ ដោយគិតថាត្រូវអនុវត្តន៍តាមវិធីសាស្ត្រណា ហើយមិនមានន័យថាគ្រប់បញ្ហាទាំងអស់សុទ្ធតែអាចដោះស្រាយបានដោយជោគជ័យនោះទេ ដោយត្រូវចេះបន្សាំខ្លួនរស់នៅតាមបែបគន្លងថ្មី ៕ រក្សាសិទ្ធិដោយ៖បញ្ញាស័ក្តិ | 2021-03-08T14:51:49+07:00 | cen.com.kh | https://cen.com.kh/archives/305408.html |
c2db67ee-ca09-4d84-8d51-593aab86af34 | រកឃើញអ្នកឆ្លងកូវីដ១៩ថ្មី ២៤ករណីបន្ថែមទៀត នៅរាជធានីភ្នំពេញ និងព្រះសីហនុ | ភ្នំពេញ៖ ក្រសួងសុខាភិបាល នៅថ្ងៃទី៨ ខែមីនា ឆ្នាំ២០២១ បានប្រកាសរកឃើញ អ្នកឆ្លងជំងឺកូវីដ១៩ថ្មី ចំនួន២៤នាក់ បន្ថែមទៀត នៅរាជធានីភ្នំពេញនិងខេត្តព្រះសីហនុ។ យោងតាមសេចក្តីប្រកាសព័ត៌មាន ក្រសួងសុខាភិបាល បានឲ្យដឹងថាអ្នកឆ្លងកូវីដ១៩ថ្មី ចំនួន២៤នាក់ សុទ្ធតែពាក់ព័ន្ធ នឹងព្រឹត្តិការណ៍សហគមន៍២០ កុម្ភៈ ទាំងអស់ និងបានជាសះស្បើយ៧នាក់ពីព្រឹត្តិការណ៍សហគមន៍។ ក្រសួងថាក្នុងចំណោម អ្នកឆ្លងទាំ២៤នាក់ ភាគច្រើនជាជនជាតិចិន ជនជាតិខ្មែរនិងជនជាតិវៀតណាម។ អ្នកឆ្លងនៅខេត្តព្រះសីហនុ នៅរាជធានីភ្នំពេញ ខេត្តកំពង់ចាម ខេត្តកណ្តាល និងនៅខេត្តកំពង់ធំ។ គិតត្រឹមថ្ងៃទី៨មីនានេះ អ្នកឆ្លងជំងឺកូវីដ១៩ សរុបនៅទូទាំងប្រទេសចំនួន១០១១នាក់ និងអ្នកសម្រាកព្យាបាល ៤៩៣នាក់ និងបានព្យាបាលជាសះស្បើយ ចំនួន៥១៧នាក់ ៕ | 2021-03-08T14:50:00+07:00 | dap-news.com | https://dap-news.com/national/2021/03/08/124945/ |
7ac33099-1b4a-428b-8750-253195d36248 | បុរសវ័យ ២៧ ឆ្នាំ នៅកងមាស ខេត្តកំពង់ចាម ឆ្លងកូវិដ ១៩ | ក្រសួងសុខាភិបាលបានបញ្ជាក់វិជ្ជមានទៅលើបុរសម្នាក់អាយុ ២៧ ឆ្នាំ មានលំនៅនៅភូមិអូរកណ្តាល ឃុំព្រែកក្របៅ ស្រុកកងមាស ខេត្តកំពង់ចាមមានវិជ្ជមានកូវិដ ១៩។ តាមការបញ្ជាក់របស់ក្រសួង សុខាភិបាល បុរសរូបនេះស្ថិតក្នុងចំណោមអ្នកឆ្លងសរុប ២៤ នាក់ ក្នុងព្រឹត្តិការណ៍ ២០ កុម្ភៈ ដែលក្រសួងទើបចេញផ្សាយរបាយការណ៍នៅមុននេះបន្តិចនេះ។ យ៉ាងណាមិញ ការឆ្លងរបស់បុរសរូបនេះ មានការពាក់ព័ន្ធយ៉ាងណា ក្រសួងមិនបានបញ្ជាក់នោះទេ។ ប្រជាពលរដ្ឋជាង ២០០នាក់ក្នុងស្រុកកងមាស ត្រូវបានក្រុមគ្រូពេទ្យមន្ទីរសុខាភិបាលនៃរដ្ឋបាលខេត្តកំពង់ចាម បានចុះទៅយកសំណាក ដើម្បីធ្វើតេស្តរកមើលជំងឺកូវីដ-១៩។ ក្រុមគ្រូពេទ្យបានចុះយកសំណាកពីប្រជាពលរដ្ឋនៅភូមិកោះតូច ឃុំពាមជីកង ស្រុកកងមាស បន្ទាប់ពីបុរសម្នាក់ដែលបានទៅចូលរួមមង្គលការក្នុងភូមិខាងលើ ត្រូវបានក្រសួងសុខាភិបាល រកឃើញថាមានផ្ទុកវិជ្ជមានជំងឺកូវីដ-១៩៕ | 2021-03-08T14:39:00+07:00 | kampucheathmey.com | https://www.kampucheathmey.com/local-news/76911 |
a7bc275f-3f41-4ad7-9a2b-c3dca857eea5 | បុរសឆ្លងកូវីដម្នាក់ បង្ហាញវិប្បដិសារី នាំទុក្ខដល់មនុស្សជាច្រើននាក់ | ខេត្តកំពង់ចាម៖ បុរសម្នាក់មិនសូវជាស្ដាប់តាមការណែនាំរបស់ក្រសួងសុខាភិបាល ប៉ុន្ដែនៅពេលគាត់រកខើញឃើញវិជ្ជមាន នៃជំងឺកូវីដ១៩ នៅខេត្តកំពង់ចាម ក៏សម្តែងការសោកស្តាយ និងមានវិប្បដិសារីជាខ្លាំង ចំពោះទង្វើរបស់ខ្លួន ហើយបានរៀបរាប់ប្រាប់ដល់មនុស្សទូទៅឲ្យចេះថែរក្សាខ្លួន។ បុរសនេះបាននាំយកករណីជំងឺកូវីដ១៩ ទៅជាក់ពាក់ព័ន្ធជាមួយក្រុមគ្រួសារ សាច់ញាតិ និងប្រជាពលរដ្ឋក្នុងភូមិនេះ ហើយត្រូវបានរកឃើញវិជ្ជមាន នៃជំងឺកូវីដ១៩ កាលពីថ្ងៃទី៧ ខែមីនា ឆ្នាំ២០២១។ គាត់ជាគ្រូផ្នែកម៉ាស្សា នៅសណ្ឋាគារមួយក្នុងក្រុងព្រះសីហនុ។ ប៉ុន្ដែក្រោយពេលអាការក្នុងខ្លួនរបស់គាត់ មានសភាពធម្មតា គឺនៅថ្ងៃទី៣ ខែមីនា ឆ្នាំ២០២១ គាត់បានចាកចេញពីសណ្ឋគារមួយ នៅក្នុងក្រុងព្រះសីហនុ ដែលកន្លែងកំពុងផ្ទុះជំងឺកូវីដ១៩ ហើយបានវិលទៅស្រុកកំណើតរបស់គាត់ នៅក្នុងខេត្តកំពង់ចាម។ មុនដំបូង បុរសរូបនេះ មិនបានដឹងថា គាត់បានឆ្លងមេរោគកូវីដ-១៩ នៅក្នុងអំឡងពេលធ្វើដំណើរទៅស្រុកកំណើតនោះដែរ។ លុះពេលទៅដល់ស្រុកកំណើត គាត់បានប្រាស្រ័យទាក់ទងជាមួយមនុស្សជាច្រើន ហើយពេលកំពុងជិះរថយន្តឈ្នួល ចេញពីព្រះសីហនុ មកកាន់រាជធានីភ្នំពេញ គាត់បានទៅសួរសុខទុក្ខក្មួយប្រុស នៅមន្ទីរពេទ្យថែមទៀតផង។ លុះមកដល់ថ្ងៃទី៤ ខែមីនា ឆ្នាំ២០២១ គាត់បានបន្តដំណើរពីស្ទឹងមានជ័យទៅមុខវត្តកៀនឃ្លាំង ជ្រោយចង្វា រួចហើយបានបន្តដំណើរតាមរថយន្តឈ្នួលទៅកាន់ខេត្តកំពង់ចាម ដោយបានឈប់នៅស្តុបផ្សារព្រៃទទឹង ឃុំជ្រៃវៀន ស្រុកព្រៃឈរ។ បន្ទាប់មក គាត់បានបន្តដំណើរតាមម៉ូតូឌុប រហូតដល់ផ្ទះ នៅភូមិអូរកណ្តៅ ឃុំព្រែកក្របៅ ស្រុកកងមាស ខេត្តកំពង់ចាម។ រហូតមកដល់ព្រឹក ថ្ងៃទី៥ ខែមីនា ឆ្នាំ២០២១ បុរសម្នាក់នេះ និងប្អូនប្រុស បានជិះម៉ូតូទៅផ្សារព្រៃទទឹង ហើយដើរទិញត្រី និងគ្រឿងធ្វើម្ហូប នៅក្នុងផ្សារ រយៈពេលប្រហែល ៣០នាទី មុននឹងត្រឡប់ទៅផ្ទះវិញ។ បុរសរូបនេះបានប្រាស្រ័យទាក់ទងជាមួយមនុស្សជាច្រើន រួមមាន ទៅសុខទុក្ខក្មួយប្រុស នៅមន្ទីរពេទ្យ និងបានជួបជាមួយស្ត្រី២នាក់ផ្សេងទៀត ដែលកំពុងកំដរអ្នកជំងឺ។ ក្នុងនោះម្នាក់រស់នៅភូមិថ្លុកក្រវ៉ាន់ ឃុំបុស្សខ្នុរ ស្រុកចំការលើ និងម្នាក់ទៀត រស់នៅភូមិអូរកណ្តៅ ឃុំព្រែកក្របៅ ស្រុកកងមាស ខេត្តកំពង់ចាម (ធ្វើការនៅរោងចក្រកាត់ដេរឌីមហាន់ នៅស្ទឹងមានជ័យ)។ ដោយឡែកស្រ្ដីទាំងនោះ តាំងពីបានជួបបុរសម្នាក់នេះមក ពួកគាត់មិនទាន់បានចេញទៅធ្វើការវិញទេ ព្រោះសុំច្បាប់ជាប់រវល់កំដរក្មួយឈឺ។ ក្នុងពេលសម្រាក នៅស្ទឹងមានជ័យ នារាជធានីភ្នំពេញ នោះ បុរសម្នាក់នេះបានជួបជាមួយបងស្រី និងអ្នកជួលបន្ទប់នៅជិតបន្ទប់ (មិនស្គាល់ឈ្មោះ) អ្នករត់ PassApp (មិនស្គាល់ឈ្មោះអ្នកបើកបរ) និងអ្នករួមដំណើរ តាមរថយន្តឈ្នួល ពីភ្នំពេញ មកកំពង់ចាម។ លុះពេលមកដល់ផ្ទះ គាត់ជួបជាមួយក្រុមគ្រួសារ រួមមាន៖ ឪពុក, ម្តាយ, បងថ្លៃប្រុស, បងស្រី, ប្អូនប្រុស, ក្មួយស្រី ២នាក់, ក្មួយប្រុស, អ្នកផ្ញើម៉ូតូ នៅផ្សារព្រៃទទឹង និងអ្នកលក់ត្រី និងម្ហូបនៅផ្សារព្រៃទទឹង។ បន្ទាប់ពីមានការទាក់ទង និងស្រាវជ្រាវដឹងពីប្រវត្តិនៃការធ្វើដំណើររបស់បុរសរូបនេះ អាជ្ញាធរមូលដ្ឋាន រួមនឹងមន្ត្រីជំនាញបានយកសំណាកតេស្ត ទទួលបានលទ្ធផលវិជ្ជមានវីរុសកូវីដ-១៩ នឹងត្រូវបានយកទៅព្យាបាល។ ដោយឡែកក្រុមគ្រួសារ និងអ្នកភូមិដែលមានការពាក់ព័ន្ធក៏ត្រូវបានយកសំណាក និងតាមដានសុខភាពយ៉ាងយកចិត្តទុកដាក់ ដោយតម្រូវធ្វើចត្តាឡីស័កនៅនឹងកន្លែង ហើយអាជ្ញារធរបានបន្តស្វែងរកអ្នកដែលបានប៉ះពាល់ជាមួយអ្នកជំងឺ ដើម្បីការពារការឆ្លងរីករាលដាលក្នុងសហគមន៍។ ជាមួយគ្នានេះ បុរសរូបនេះបានសម្តែងការសោកស្តាយជាខ្លាំង ចំពោះទង្វើរបស់ខ្លួន ដែលមិនស្តាប់ការណែនាំរបស់អាជ្ញាធរ និងក្រសួងសុខាភិបាល ប្រមាថ ហើយមើលស្រាល ចំពោះស្ថានការណ៍ ទើបឈានដល់ការនាំទុក្ខលំបាក សម្រាប់ក្រុមគ្រួសារ និងមនុស្សជាច្រើន។ បើតាមរយៈវីដេអូពីកន្លែងសម្រាកព្យាបាលជំងឺ បុរសរូបនេះបានថ្លែងបង្ហាញអារម្មណ៍សោកស្តាយរបស់ខ្លួនយ៉ាងដូច្នេះ «ខ្ញុំផ្តាំទៅពុកម៉ែបងប្អូនថា បើសិនជាករណីមិនចាំបាច់ ឬមិនត្រូវទៅណា សូមបងប្អូនរក្សានៅនឹងកន្លែង កុំដើរចេញក្រៅ កុំអី។ ដូចខ្ញុំ ខ្ញុំស្តាយ ខ្ញុំអត់ស្តាប់ ខ្ញុំមានវិជ្ជមានកូវីដ១៩ អ៊ីចឹងខ្ញុំបានទៅផ្ទះ ខ្ញុំបានធ្វើឱ្យអ្នកផ្ទះខ្ញុំលំបាក។ លំបាកខ្លួនខ្ញុំមួយមិនអីទេ តែខ្ញុំធ្វើឱ្យមួយគ្រួសារលំបាក»។ ដោយឡែក អាជ្ញាធរ និងក្រសួងសុខាភិបាល បានទទូចឱ្យអ្នកពាក់ព័ន្ធនឹងបុរសខាងលើនេះ ចូលរួមសហការ ដើម្បីកាត់ផ្តាច់ព្រឹត្តិការណ៍នេះ ដោយភាពស្មោះត្រង់ ក្នុងការប្រកាសថាខ្លួនបានជាប់ពាក់ព័ន្ធជាមួយអ្នកវិជ្ជមាន នៃជំងឺកូវីដ១៩ ឬបានទៅកាន់កន្លែងពាក់ព័ន្ធ ហើយទៅធ្វើតេស្តយកសំណាកពិនិត្យសុខភាព។ ជាពិសេសត្រូវដាក់ខ្លួននៅដាច់ដោយឡែក រយៈពេល១៤ថ្ងៃ និងទាក់ទងជាមួយអាជ្ញាធរ ឬមន្ទីរពេទ្យដើម្បីតាមដានសុខភាព។ បន្ថែមពីលើនេះ ពួកគាត់មិនត្រូវចល័តទៅទីតាំងដទៃជាដាច់ខាត៕ | 2021-03-08T14:24:00+07:00 | kbnnews.com | https://kbn.news/archives/210447 |
0aa1fee9-9e9d-405f-b2df-a25bf89cb761 | ក្មេងស្រីម្នាក់នៅ កំពង់ធំផ្ទុកជំងឺកូវីដ១៩ ដោយមានអ្នកពាក់ព័ន្ធ ជាមួយក្បែរ១០០នាក់ | No Content | 2021-03-08T14:21:00+07:00 | dap-news.com | https://dap-news.com/national/2021/03/08/124940/ |
0a256e04-4467-4753-9ad3-0c85181112d2 | ព្រឹកនេះ ឆ្លងកូវិដថែម ២៤ នាក់ទៀត ជាអ្នកពាក់ព័ន្ធព្រឹត្តិការណ៍ ២០ កុម្ភៈ | តាមការបញ្ជាក់របស់ក្រសួងសុខាភិបាលរកឃើញអ្នកឆ្លងកូវិដ ២៤ នាក់ទៀតនៅព្រឹកនេះ ជាអ្នកពាក់ព័ន្ធព្រឹត្តិការណ៍ ២០ កុម្ភៈ៕ | 2021-03-08T14:14:00+07:00 | kampucheathmey.com | https://www.kampucheathmey.com/local-news/76900 |
e2885fb9-c81b-47f7-8710-a545d30c66d7 | សម្ដេចតេជោ ៖ ថ្ងៃឈប់សម្រាក ៨ មីនា សូមបងប្អូនជនរួមជាតិថែរក្សាសុខភាពកុំឲ្យឆ្លងជំងឺកូវីដ-១៩ | ភ្នំពេញ៖ ប្រមុខរាជរដ្ឋាភិបាលកម្ពុជា បានប្រកាសអបអរសាទរទិវាអន្តរជាតិនារី ៨ មីនា ២០២១! ទន្ទឹមនឹងការចូលរូមអបអរសាទរថ្ងៃឈប់សម្រាក ៨ មីនា សូមបងប្អូនជនរួមជាតិថែរក្សាសុខភាពកុំឲ្យឆ្លងជំងឺកូវីដ-១៩។ សម្ដេចតេជោហ៊ុន សែន នាយករដ្ឋមន្ត្រីកម្ពុជាបានថ្លែងសារនៅលើហ្វេសប៊ុកផ្លូវការនាថ្ងៃចន្ទនេះថា ទិវាអន្តរជាតិនារី ៨មីនា ត្រូវបានពិភពលោកប្រារព្វធ្វើឡើងជារៀងរាល់ឆ្នាំ ដើម្បីរំលឹកនូវការតស៊ូ និងគំរូវីរភាពរបស់ស្ត្រីក្នុងការទាមទារសិទ្ធិសេរីភាព និងគេចផុតពីទង្វើជិះជាន់នានា ។ សិទ្ធិសេរីភាពរបស់ប្រជាពលរដ្ឋខ្មែររួមទាំងស្ត្រីផងដែរ គឺបានកើតមានសារជាថ្មីឡើងវិញក្រោយពីថ្ងៃរំដោះ ៧ មករា ១៩៧៩ ដែលយើងបានផ្តួលរំលំរបបប្រល័យពូជសាសន៍ដ៏ឃោរឃៅយង់ឃ្នងដឹកនាំដោយ ប៉ុល ពត ។ ចាប់តាំងពីថ្ងៃរំដោះ ៧ មករា រហូតដល់ពេលបច្ចុប្បន្ន រាជរដ្ឋាភិបាលកម្ពុជាបានយកចិត្តទុកដាក់ជានិច្ចក្នុងការលើកកម្ពស់ស្ត្រី រហូតបង្កើតបានជាពាក្យស្លោកថា «ស្ត្រីជាឆ្អឹងខ្នងសេដ្ឋកិច្ចជាតិ»។ « ស្ត្រី និងការអភិវឌ្ឍន៍ ក្នុងបរិការណ៍កូវីដ-១៩ » គឺជាប្រធានបទដ៏មានអត្ថន័យ នៃទិវាអន្តរជាតិនារី ៨ មីនា លើកទី១១០ ដែលជាការបង្ហាញអោយឃើញពីតួនាទីយ៉ាងសំខាន់របស់ស្ត្រីនៅក្នុងសង្គមជាតិ ជាពិសេសក្នុងការប្រយុទ្ធប្រឆាំងជម្ងឺកូវីដ-១៩ នាពេលបច្ចុប្បន្ននេះ ដែលជាបុព្វលក្ខខណ្ឌមិនអាចប្រកែកបានឡើយក្នុងការរួមចំណែកជួយដល់ការលើកកម្ពស់សិទ្ធិសេរីភាពរបស់ស្ត្រី និងជួយអោយស្ត្រីមានតម្លៃកាន់តែខ្ពស់ឡើងនៅក្នុងសង្គមជាតិ និងលើឆាកអន្តរជាតិ។ សូមជូនពរស្ត្រីកម្ពុជាទូទាំងប្រទេស ជួបតែសេចក្តីសុខ សេចក្តីចម្រើន មានសុខសុភមង្គលនៅក្នុងក្រុមគ្រួសារគ្រប់ៗគ្នាកុំបីខាន៕ រក្សាសិទ្ធិដោយ៖ បញ្ញាស័ក្តិ | 2021-03-08T11:20:34+07:00 | cen.com.kh | https://cen.com.kh/archives/305267.html |
2fe4965e-b051-44d7-84aa-a4c0f7c187cf | ប្រជាពលរដ្ឋជាច្រើននាក់ មកពីរាជធានីនិងបណ្ដាខេត្តមួយចំនួន ចាប់អារម្មណ៍រៀនបច្ចេកទេសចិញ្ចឹមមាន់វគ្គខ្លី ក្នុងវិបត្តិជំងឺកូវីដ១៩ | បាត់ដំបង ៖ ប្រជាពលរដ្ឋរស់នៅខេត្តបាត់ដំបង មកពីរាជធានីនិងបណ្ដាខេត្តមួយចំនួន បានមកស្វែងរករៀនបច្ចេកទេសចិញ្ចឹមមាន់ ជំនាញវគ្គខ្លីៗ ពីអ្នកជំនាញនៅតាមក្រុមហ៊ុនឬអង្គការផ្សេងៗក្នុងខេត្តបាត់ដំបង ដើម្បីអនុវត្តបានត្រឹមត្រូវនិងអាចរកប្រាក់ចំណូលសម្រាប់ផ្គត់ផ្គង់គ្រួសារ ខណៈពិភលោកកំពុងមានការឆ្លងរីករាលដាលជំងឺកូវីដ១៩។ ប្រជាពលរដ្ឋជាសិស្សដែលមករៀនបច្ចេកទេសចិញ្ចឹមាន់ បានឲ្យដឹងថា ពួកគាត់ដែលកំពុងចិញ្ចឹមសត្វមាន់តាមបែបបុរាណ បើទោះបីបច្ចុប្បន្នមានទីផ្សារល្អ ប៉ុន្តែការចិញ្ចឹមជួបឧបសគ្គច្រើន ដែលមានទាំងការបាត់បង់នូវបរិមាណមាន់ ព្រោះការចិញ្ចឹមពេលឈឺពិបាកព្យាបាលនិងមាន់តែងងាប់ជាបន្តបន្ទាប់។ បញ្ហាទាំងអស់នេះ ទើបខិតខំស្វែងរកគ្រូជំនាញចិញ្ចឹមមាន់ ឲ្យជួយបង្រៀនពីការបង្ការការពារ កុំឲ្យមាន់មានឆ្លងជំងឺ រួមទាំងបច្ចេកទេសផ្សេងៗ ដើម្បីឲ្យការចិញ្ចឹមទទួលបានជោគជ័យ។ លោក ផាន់ ស៊ីណាត នាយកបច្ចេកទេសរបស់កសិដ្ឋានមាន់ស្រែអានស៊ីន បានមានប្រសាសន៍លើកឡើងថា ការបង្រៀនពួកគាត់(ប្រជាពលរដ្ឋ)មានដូចជា ការចិញ្ចឹមមាន់ស្រែអាជីពនិងការបង្កាត់ពួជបែបសិប្បនិម្មិត ដោយមានសិក្សាពីការសាងសង់ទ្រុង ជ្រើសមេពូជ ការលាយចំណី ការប្រើប្រាស់ថ្នាំការពារនិងការព្យាបាលជំងឺជាដើមហើយការបង្រៀននេះ មានទាំងទ្រឹស្ដីនិងអនុវត្តផ្ទាល់ ។ក្រៅពីបណ្ដុះបណ្ដាលបានបញ្ចប់ អ្នកជំនាញរបស់កសិដ្ឋានអានស៊ីននឹងចុះទៅពិនិត្យប្រាប់បន្ថែម ដល់សិក្ខាកាមនៅតាមទីតាំងរបស់ពួកគេ ហើយបើសិនមានពលរដ្ឋ ចង់រៀនបច្ចេកទេសចិញ្ចឹមមាន់ អាចទំនាក់ទំនងកសិដ្ឋានបាន។ លោក ឃុន ផាន់ណូ អគ្គនាយកក្រុមហ៊ុនអានស៊ីន អាវី សែនជ័យ បានមានប្រសាសន៍ថា បើទោះបីបច្ចុប្បន្នទីផ្សារមាន់ ពិសេសមាន់ស្រែនៅកម្ពុជាមានភាពទូលំទូលាយ ប៉ុន្តែពលរដ្ឋខ្មែរមិនអាចប្រកួតប្រជែងជាមួយមាន់នាំចូលពីខាងក្រៅ ពាក់ព័ន្ធនឹងបញ្ហាតម្លៃ ព្រោះការចិញ្ចឹមរបស់ពលរដ្ឋមួយចំនួន ចិញ្ចឹមមិនតាមលក្ខណៈបច្ចេកទេស ធ្វើឲ្យការផលិតសាច់មាន់មានភាពយឺតយ៉ាវ។ លោក ឃុន ផាន់ណូ អគ្គនាយកក្រុមហ៊ុនអានស៊ីន អាវី សែនជ័យ បានអំពាវនាវសុំឲ្យពលរដ្ឋ បរិភោគសាច់មាន់ដែលមានប្រភពចិញ្ចឹមត្រឹមត្រូវ ពិសេសកុំបរិភោគមាន់ចិញ្ចឹមដែលប្រលែងពាសវាលពាសកាល មិនចាក់វ៉ាក់សាំងបានត្រឹមត្រូវ តាមលក្ខណៈបច្ចេកទេសដែលវាអាចមានឆ្លងជំងឺផ្សេងៗ និងពេលបរិភោគទៅអាចប៉ះពាល់ដល់សុខភាព៕ រក្សាសិទ្ធិដោយ៖អ៊ុងសារុំ | 2021-03-08T11:04:26+07:00 | cen.com.kh | https://cen.com.kh/archives/305240.html |
e317c3f6-5e69-46da-b02e-74a69e985868 | ឯកឧត្តម ហ៊ុន ម៉ាណែត ៖ សណ្ឋាគារ The Great Duke ក្នុងរយ:ពេល ៣៣ម៉ោង បានប្រែក្លាយទៅជាមន្ទីរពេទ្យសម្រាប់ព្យាបាលអ្នកជំងឺកូវីត-១៩ កម្រិតស្រាល | ភ្នំពេញ ៖ ក្នុងពេលចុះត្រួតពិនិត្យការងារបន្ទាន់សម្រាប់អ្នកព្យាបាលជំងឺកូវីដ-១៩ និងធ្វើចត្តាឡីស័ក នៅសណ្ឋាគារ The Great Duke នាព្រឹក ថ្ងៃទី០៨ ខែមីនា ឆ្នាំ២០២១ ឯកឧត្តម ហ៊ុន ម៉ាណែត បានថ្លែងឲ្យដឹងថា ក្នុងរយៈពេលតែ ៣៣ ម៉ោងប៉ុណ្ណោះយើងបានរួមគ្នាសម្រេចនូវបេសកកម្មដ៏ធំមួយ គឺការកែប្រែសណ្ឋាគារ The Great Duke (អតីតសណ្ឋាគារអាំងទែរកុងទីណង់តាល់) ដែលជាសណ្ឋាគារដ៏ធំមួយនៅរាជធានីភ្នំពេញ ហើយដែលបានបិទទ្វារមិនដំណើរការអាជីវកម្មអស់រយៈពេលប្រមាណ ២ឆ្នាំមកហើយនោះ ឲ្យក្លាយទៅជាមន្ទីរពេទ្យសម្រាប់ព្យាបាលអ្នកជំងឺកូវីត-១៩ កម្រិតស្រាល ដែលអាចព្យាបាលអ្នកជម្ងឺប្រមាណ ៥០០នាក់។ មេបញ្ជាការកងទ័ពជើងគោក និងជាប្រធានអនុគណៈកម្មការគ្រប់គ្រងការធ្វើចត្តាឡីស័ក ប្រយុទ្ធជំងឺកូវីដ-១៩ បានថ្លែងទៅកាន់អ្នកសារព័ត៌មានថា ខ្ញុំសូមអរគុណដល់បងប្អូនក្រុមការងារទាំងអស់ពីអង្គភាពកងទ័ព កងរាជអាវុធហត្ថ នគរបាលជាតិ ក្រសួងសុខាភិបាល ក្រសួងការងារ សាលារាជធានីភ្នំពេញ អគ្គិសនីយកម្ពុជា (EDC) ក្រុមហ៊ុនឯកជន និងមិត្តភ័ក្ត្រទាំងអស់ ដែលបានចូលរួមយ៉ាងសកម្មនៅក្នុងការរៀបចំនេះ ព្រោះបើគ្មានការចូលរួមយ៉ាងសកម្មរបស់បងប្អូនទាំងអស់គ្នាទេ យើងក៏មិនអាចសម្រេចកិច្ចការដ៏ធំនេះក្នុងរយៈពេលដ៏ខ្លីដូច្នេះដែរ។ ខ្ញុំសូមឆ្លៀតឱកាសនេះ ធ្វើការថ្លែងអរគុណដោយស្មោះចំពោះម្ចាស់សណ្ឋាគារ The Great Duke ដែលបានអនុញ្ញាតិអោយរាជរដ្ឋាភិបាលខ្ចីសណ្ឋាគារដ៏ធំមួយនេះដោយឥតគិតថ្លៃសម្រាប់ប្រើប្រាស់ជាមន្ទីរពេទ្យព្យាបាលអ្នកជំងឺកូវីដ-១៩ កម្រិតស្រាលដើម្បីចូលរួមចំណែកក្នុងការប្រយុទ្ធប្រឆាំងនឹងជំងឺកូវី-១៩។ ការដាក់ឱ្យដំណើរការទីតាំងសណ្ឋាគារនេះជាមន្ទីរពេទ្យសម្រាប់អ្នកជំងឺកូវីដ-១៩ កម្រិតស្រាល គឺដើម្បីផ្តល់លទ្ធភាពដល់ក្រសួងសុខាភិបាលក្នុងការប្រមូលផ្តុំធនធានមនុស្ស, សម្ភារ, បរិក្ខារ និងបច្ចេកទេសចាំបាច់មួយចំនួន បម្រើដល់ការជួយសង្គ្រោះដល់អាយុជីវិតមនុស្សឱ្យបានទាន់ពេលវេលា និងធានាទប់ស្កាត់ការរីករាលដាលកាន់តែធ្ងន់ធ្ងរនៃជំងឺនេះនៅក្នុងសហគមន៍៕ រក្សាសិទ្ធិដោយ៖ពិសិដ្ឋ CEN | 2021-03-08T10:34:21+07:00 | cen.com.kh | https://cen.com.kh/archives/305207.html |
ad3f337e-5639-414a-9d93-a32521c5c674 | បេសកកម្ម ៣៣ម៉ោង ក្នុងការប្រែក្លាយសណ្ឋាគារ THE GREAT DUKE ទៅជាមន្ទីរពេទ្យព្យាបាលអ្នកជំងឺកូវីដ-១៩ កម្រិតស្រាល ដែលអាចទទួលអ្នកជំងឺរហូតជាង ៥០០នាក់ | ភ្នំពេញ ៖ ចាប់ពីល្ងាចថ្ងៃទី៦ ខែមីនា ឆ្នាំ២០២១ ក្រោយទទួលបានបទបញ្ជាដ៏ខ្ពង់ខ្ពស់របស់ សម្តេចតេជោ នាយករដ្ឋមន្ត្រី ក្រុមការងារចម្រុះដឹកនាំផ្ទាល់ដោយ ឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរងនៃកងយោធពលខេមរភូមិន្ទ មេបញ្ជាការកងទ័ពជើងគោក និងជាអនុប្រធានគណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ-១៩ បានធ្វើការប្រមូលផ្តុំ និងចុះរៀបចំដោយផ្ទាល់នៅទីតាំងអគារសណ្ឋាគារ THE GREAT DUKE (អតីតសណ្ឋាគារអាំងទែកុងទីណង់តាល់) ដោយបានប្រែក្លាយទៅជាមន្ទីរពេទ្យសម្រាប់ពិនិត្យ ថែទាំ និងព្យាបាលអ្នកជំងឺកូវីដ-១៩ ដែលនឹងត្រូវរៀបចំផ្ទេរចេញពីមណ្ឌលចត្តាឡីស័ករាជធានីភ្នំពេញ (ព្រែកព្នៅ)។ សមាសភាពចម្រុះ ដែលបានចូលរួមសម្រេចដោយជោគជ័យនូវបេសកកម្មក្នុងពេលដ៏ខ្លីនេះ រួមមាន ថ្នាក់ដឹកនាំ និងក្រុមគ្រូពេទ្យនៃក្រសួងសុខាភិបាល, កម្លាំងកងទ័ព, កងរាជអាវុធហត្ថ, កងនគរបាលជាតិ, មន្ត្រីជំនាញផ្នែកពាក់ព័ន្ធនានា និងក្រុមការងារស្ម័គ្រចិត្ត ព្រមទាំងការចូលរួមសហការរបស់រដ្ឋបាលរាជធានីភ្នំពេញ និងគណៈគ្រប់គ្រងសណ្ឋាគារផងដែរ។ ការងារត្រៀមរៀបចំនេះ បានបញ្ចប់រួចរាល់ជាស្ថាពរនៅម៉ោង ០២:៣០ រំលងអធ្រាត ឈានចូលថ្ងៃទី៨ ខែមីនា ឆ្នាំ២០២១។ គួរឱ្យរំលឹកផងដែរថា ការដាក់ឱ្យដំណើរការទីតាំងសណ្ឋាគារនេះជាមន្ទីរពេទ្យសម្រាប់អ្នកជំងឺកូវីដ-១៩ កម្រិតស្រាល គឺដើម្បីផ្តល់លទ្ធភាពដល់ក្រសួងសុខាភិបាលក្នុងការប្រមូលផ្តុំធនធានមនុស្ស, សម្ភារ, បរិក្ខារ និងបច្ចេកទេសចាំបាច់មួយចំនួន បម្រើដល់ការជួយសង្គ្រោះដល់អាយុជីវិតមនុស្សឱ្យបានទាន់ពេលវេលា និងធានាទប់ស្កាត់ការរីករាលដាលកាន់តែធ្ងន់ធ្ងរនៃជំងឺនេះនៅក្នុងសហគមន៍។ ជាមួយគ្នានេះ ក្រសួងសុខាភិបាល ក៏បានចេញសេចក្តីជូនដំណឹងដល់សាធារណជនទូទៅ ជាពិសេសប្រជាពលរដ្ឋ និងបងប្អូនពាណិជ្ជករ អាជីវករទាំងអស់ ដែលរស់នៅ និងកំពុងប្រកបរបរផ្សេងៗនៅជាប់ និងក្បែរទីតាំងសណ្ឋាគារនេះ កុំឱ្យមានការភ័យខ្លាច និងសូមឱ្យបន្តរក្សាភាពនឹងនរក្នុងចិត្ត និងជឿទុកចិត្តលើវិធានការឆ្លើយតបរបស់រាជរដ្ឋាភិបាល។ ជាក់ស្តែង វីរុសកូវីដ-១៩ ឆ្លងពីមនុស្សម្នាក់ទៅមនុស្សតាមដំណក់ទឹកតូចៗ ដែលចេញពីផ្លូវដង្ហើមរបស់អ្នកផ្ទុកវីរុស ហើយរហូតមកដល់ពេលបច្ចុប្បន្ន មិនមានភស្តុតាងវិទ្យាសាស្ត្របញ្ជាក់ថា វីរុសនេះឆ្លងតាមខ្យល់អាកាសនៅក្នុងទីលំហឡើយ និងបានសុំឱ្យប្រជាពលរដ្ឋ ចូលរួមអនុវត្តវិធានការការពារខ្លួនតាមការណែនាំរបស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា “៣កុំ និង ៣ការពារ” ដើម្បីការពារខ្លួនឯងពីការឆ្លងជំងឺ និងចៀសវាងហានិភ័យចម្លងជំងឺនេះដល់អ្នកដទៃ៕ រក្សាសិទ្ធិដោយ: ចេស្តា | 2021-03-08T10:17:13+07:00 | cen.com.kh | https://cen.com.kh/archives/305171.html |
49dc69a7-a7cc-4381-9461-8486e06b5d49 | មហាស្ចារ្យខ្លាំងណាស់! កម្ពុជាយកសណ្ឋាគារលំដាប់ផ្កាយ៥ ធ្វើជាមណ្ឌលព្យាបាលជំងឺកូវីដ | រាជធានភ្នំពេញ៖ ក្រោយទទួលបានបទបញ្ជាពីសម្តេចតេជោ ហ៊ុន សែន នាយករដ្ឋមន្ត្រី នៃព្រះរាជាណាកម្ពុជា កាលពីល្ងាច ថ្ងៃទី៦ ខែមីនា ឆ្នាំ២០២១ នោះមក ក្រុមការងារចម្រុះ ដើម្បីប្រយុទ្ធនឹងជំងឺកូវីដ-១៩ បានចុះរៀបចំនៅទីតាំងអគារសណ្ឋាគារ THE GREAT DUKE (អតីតសណ្ឋាគារអាំងទែរកុងទីណង់តាល់) នៅតាមមហាវិថីម៉ៅសេទុង ស្ថិតក្នុងខណ្ឌចំការមន សម្រាប់ធ្វើជាមន្ទីរពេទ្យ ពិនិត្យ ថែទាំ និងព្យាបាលអ្នកជំងឺកូវីដ-១៩។ សម្ដេចតេជោ ហ៊ុន សែន នាយករដ្ឋមន្រ្ដី នៃព្រះរាជាណាចក្រកម្ពុជា បានមានប្រសាសន៍ នៅក្នុងឃ្លឹបសំឡេងមួយថា មណ្ឌលចត្តាឡីស័ករាជធានីភ្នំពេញ (ព្រែកព្នៅ) មិនស័ក្ដិសមជាមន្ទីរពេទ្យ សម្រាប់ព្យាបាលអ្នកជំងឺកូវីដនោះទេ។ ប្រសិនបើបញ្ជូនអ្នកជំងឺទៅកាន់ទៅនោះ នឹងធ្វើឲ្យអ្នកជំងឺឈឺតិច កាន់តែឈឺធ្ងន់។ ដោយសារតែបញ្ហានេះ ទើបសម្ដេចបានសម្រេចជ្រើសរើសយកអតីតសណ្ឋាគារអាំងទែរកុងទីណង់តាល់ ធ្វើជាមន្ទីរពេទ្យ សម្រាប់ព្យាបាលអ្នកជំងឺកូវីដ១៩។ បើតាមបទបញ្ជារបស់សម្ដេចនាយករដ្ឋមន្រ្ដី គឺក្រុមការងារចម្រុះខាងលើនេះ នឹងដឹកនាំផ្ទាល់ពីលោកឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរង នៃកងយោធពលខេមរភូមិន្ទ និងមេបញ្ជាការកងទ័ពជើងគោក ហើយជាអនុប្រធានគណៈកម្មការអន្តរក្រសួង។ រីឯសមាសភាពចម្រុះ ចូលរួមសម្រេច នៅក្នុងបេសកកម្ម ដើម្បីប្រឆាំងនឹងកូវីដ១៩នេះ រួមមាន ថ្នាក់ដឹកនាំ និងក្រុមគ្រូពេទ្យ នៃក្រសួងសុខាភិបាល, កម្លាំងកងទ័ព, កងរាជអាវុធហត្ថ, កងនគរបាលជាតិ, មន្ត្រីជំនាញផ្នែកពាក់ព័ន្ធនានា និងក្រុមការងារស្ម័គ្រចិត្ត ព្រមទាំងមានការចូលរួមសហការទីរដ្ឋបាលរាជធានីភ្នំពេញ និងគណៈគ្រប់គ្រងសណ្ឋាគារផងដែរ។ ការងារកែប្រែសណ្ឌាគារលំដាប់ផ្កាយ៥ឲ្យក្លាយជាមណ្ឌលព្យាបាលអ្នកជំងឺកូវីដ១៩នេះ បានបញ្ចប់រួចរាល់ជាស្ថាពរ កាលពីវេលាម៉ោង២ និង៣០រំលងអធ្រាត ឈានចូលថ្ងៃទី៨ ខែមីនា ឆ្នាំ២០២១។ ប៉ុន្ដែការដាក់ឱ្យដំណើរការទីតាំងសណ្ឋាគារខាងលើនេះ គឺជាមន្ទីរពេទ្យ សម្រាប់អ្នកជំងឺកូវីដ-១៩ កម្រិតស្រាល ហើយនៅទីនោះ អាចឲ្យក្រសួងសុខាភិបាល មានលទ្ធភាពប្រមូលផ្តុំធនធានមនុស្ស, សម្ភារ, បរិក្ខារ និងបច្ចេកទេសចាំបាច់មួយចំនួន សម្រាប់បម្រើការងារជួយសង្គ្រោះដល់អាយុជីវិតមនុស្ស ឱ្យបានទាន់ពេលវេលា ហើយធានាទប់ស្កាត់ការរីករាលដាលកាន់តែធ្ងន់ធ្ងរ នៃជំងឺកូវីដឆ្លងចូលទៅក្នុងសហគមន៍។ ក្រសួងសុខាភិបាល បានចេញសេចក្ដីប្រកាសព័ត៌មាន នៅព្រឹក ថ្ងៃទី៨ ខែមីនា ឆ្នាំ២០២១ថា កម្ពុជាបានរកឃើញករណីកូវីដ១៩ថ្មី ពាក់ព័ន្ធនឹងការឆ្លងចូលក្នុងសហគមន៍នៃ «ព្រឹត្តិការណ៍២០កុម្ភៈ» ចំនួន២៤នាក់ថែមទៀត។ ក្រៅពីនេះ កម្ពុជាមានសញ្ញាល្អផងដែរ ដោយសារបានព្យាបាលអ្នកជំងឺ ចំនួន៧នាក់ ឲ្យជាសះស្បើយបន្ថែមទៀត។ សូមជម្រាបថា គិតត្រឹមវេលាម៉ោង៧ព្រឹក ថ្ងៃទី៨ ខែមីនា ឆ្នាំ២០២១ កម្ពុជារកឃើញអ្នកឆ្លងកូវីដ១៩ សរុប ១ ០១១នាក់។ ក្នុងចំណោមអ្នកជំងឺទាំងនោះ មានអ្នកព្យាបាលជាសះស្បើយចំនួន ៥១៧នាក់ ហើយអ្នកជំងឺចំនួន៤៩៣នាក់ផ្សេងទៀត កំពុងសម្រាកព្យាបាល នៅក្នុងមន្ទីរពេទ្យរបស់រដ្ឋ៕ | 2021-03-08T09:46:12+07:00 | kbnnews.com | https://kbn.news/archives/210390 |
41f45907-b0d2-4eee-abb4-7738ef36ea2a | នៅតែច្រើនដដែល ! ព្រឹកនេះ អ្នកឆ្លងជំងឺកូវីដ ចំនួន២៤នាក់ | នៅព្រឹកថ្ងៃទី០៨ ខែមីនា ឆ្នាំ២០២១នេះ ក្រសួងសុខាភិបាល បានសេចក្តីប្រកាសព័ត៌មាន បញ្ជាក់ថា រកឃើញអ្នកឆ្លងកូវីដ-១៩ថ្មី ក្នុងសហគមន៍នៃ «ព្រឹត្តិការណ៍២០កុម្ភៈ» ចំនួន២៤នាក់ថែមទៀត ខណៈអ្នកជាសះស្បើយមានចំនួន៧នាក់។ ក្នុងចំណោមអ្នកឆ្លងទាំង២៤នាក់នេះ មានជនជាតិចិនចំនួន ១២នាក់, ជនជាតិខ្មែរចំនួន ៧នាក់ និងជនជាតិវៀតណាម ៥នាក់។ ពួកគាត់ត្រូវបានរកឃើញឆ្លងជំងឺកូវីដ-១៩នេះ នៅរាជធានីភ្នំពេញ ខេត្តកណ្តាល ខេត្តកំពង់ចាម ខេត្តកំពង់ធំ និងខេត្តព្រះសីហនុ។ ចំណែកអ្នកជាសះស្បើយទាំង៧នាក់វិញ គឺជាជនជាតិចិន៣នាក់ និងខ្មែរ៤នាក់ ដែលបានឆ្លងជំងឺកូវីដ១៩ ក្នុង «ព្រឹត្តិការណ៍សហគមន៍២០កុម្ភៈ» ដោយបានធ្វើតេស្តអវិជ្ជមានកូវីដ១៩ ចំនួន២លើក ៕ | 2021-03-08T08:18:38+07:00 | kbnnews.com | https://kbn.news/archives/210378 |
00867a82-f459-44d1-8e2e-e6645c7d6246 | កម្មករប្រតិកម្មផ្សេងៗគ្នាចំពោះការចាក់វ៉ាក់សាំងកូវីដ១៩ ខណៈមានករណីឆ្លងក្នុងចំណោមកម្មកររោងចក្រ | រោងចក្រ Y & W Garment ស្ថិតក្នុងភូមិព្រែកជ្រៃសង្កាត់ស្ពានថ្ម ខណ្ឌដង្កោ រាជធានីភ្នំពេញ មានអគារសម្រាប់កម្មករធ្វើការជាពីរទីតាំង។ ទីតាំងដែលមានខ្លោងទ្វារធំជាប់នឹងផ្លូវឆ្ពោះទៅរង្វង់មូលគួរស្រូវ មិនមានបញ្ហាពាក់ព័ន្ធនឹងជំងឺកូវីដ១៩ ទេ។ ប៉ុន្តែ ទីតាំងផ្សេងដែលកម្មករត្រូវឆ្លងថ្នល់ពីទីតាំងដែលមានខ្លោងទ្វារធំនោះមានអគារមួយត្រូវបានផ្អាកមិនឲ្យកម្មករប្រមាណ ៧០០ នាក់ ធ្វើការ ព្រោះមានកម្មករជាស្ត្រី វ័យ ៤៨ ឆ្នាំម្នាក់ ត្រូវបានរកឃើញថា មានផ្ទុកវីរុសកូរ៉ូណាដែលបង្កជំងឺកូវីដ១៩។ ក្តីបារម្ភពាក់ព័ន្ធការឆ្លងជំងឺកូវីដ១៩ បានកើតឡើងក្នុងចំណោមកម្មកររបស់រោងចក្រដែលបានដំណើរការជាយូរឆ្នាំមកហើយ នៅក្នុងប្រទេសកម្ពុជា។ ក្រុមកម្មករក៏បង្ហាញអារម្មណ៍ច្របូកចប្រល់ជាមួយនឹងការចាក់វ៉ាក់សាំងបង្ការជំងឺនេះ។ លោក សេក ណាត អាយុ ៣៩ ឆ្នាំ ជាកម្មករដែលស្ថិតនៅទីតាំងដែលមានអគារ ដែលស្ត្រីម្នាក់ត្រូវរកឃើញថា មានជំងឺកូវីដ១៩ នោះបាននិយាយថា កម្មករបង្កើនការប្រុងប្រយ័ត្ន ជាងពេលមុនទាក់ទិនការពាក់ម៉ាស់និងលាងសម្អាត ដោយទឹកអាល់កុល ដើម្បីការពារខ្លួនមិនឲ្យឆ្លងជំងឺកូវីដ១៩ និងការរក្សាគម្លាតពីគ្នានៅពេលដើរចូលកន្លែងធ្វើការ។ យ៉ាងណាក៏ដោយ កម្មករដែលមានកូនពីរនាក់ក្នុងបន្ទុករូបនេះថា បើបានវ៉ាក់សាំងមកចាក់ឲ្យកម្មករនោះ ស្ថានភាពឆ្លងនៃជំងឺកូវីដ១៩ របស់កម្មករនឹងមិនផុយស្រួចខ្លាំងទេ។ «បាទ ខ្ញុំគួរតែគិតដែរបងព្រោះយើងឥឡូវវាថាមានអ្នកផ្ទុកមេរោគហ្នឹងច្រើន អ៊ីចឹងយើងគួររដ្ឋគាត់ចាក់វ៉ាក់សាំងឲ្យយើងឆាប់ៗហ្នឹងល្អជាង ព្រោះកម្មករមិនមែននៅរោងចក្រហ្នឹង ២៤ ម៉ោង យើងទៅផ្ទះរៀងៗខ្លួនល្ងាចឡើងទៅផ្ទះដឹង អ្នកណាដើរលេងដឹងអ្នកណាអត់»។ កម្មករម្នាក់ទៀតដែលឲ្យឈ្មោះត្រឹមថា ឌី ព្រោះខ្លាចគេស្គាល់អត្តសញ្ញាណនិយាយថា ការចាក់វ៉ាក់សាំងឲ្យកម្មករជាការត្រឹមត្រូវនៅក្នុងការបង្ការការចម្លងជំងឺកូវីដ១៩ ក៏ប៉ុន្តែមានតែរដ្ឋាភិបាលទេ ដែលអាចសម្រេចថា នឹងធ្វើកិច្ចការនេះជាបន្ទាន់ឬយ៉ាងណានោះ។ ដោយមានពាក់ម៉ាស់ជាប់នឹងមុខកម្មកររូបនោះ និយាយថា៖ «ខ្ញុំអត់ដឹងដែរអាហ្នឹងសម្រេចលើរាជរដ្ឋាភិបាលយើងទេបង។ បើរាជរដ្ឋាភិបាលយើងគេគិតគូរឲ្យបានឆាប់ៗរឹតតែល្អសម្រាប់កម្មករហើយអាហ្នឹង»។ សម្រាប់លោក ភិន សូផា អាយុ ២០ ឆ្នាំ ដែលជាកម្មករម្នាក់ទៀត មិនចង់ចាក់វ៉ាក់សាំងទេក្រោមហេតុផលថា វាអាចបង្កគ្រោះថ្នាក់ដល់អាយុជីវិត ប្រសិនបើអ្នកទទួលចាក់វ៉ាក់សាំងមានសុខភាពមិនរឹងមាំ។ «ប្រហែលអត់ចាក់ដែរព្រោះឮតែគេថា វាចាក់ទៅក្តៅខ្លួនហើយ បើយើងនៅកម្លាំងខ្សោយអាច អាចស្លាប់បានទៀត»។ កម្មករវ័យក្មេងរូបនេះនិយាយថាកម្មករផ្សេងទៀតក៏មិនចង់ទទួលវ៉ាក់សាំងដែរ ព្រោះពួកគេត្រូវបានប្រាប់ថា អ្នកដែលមានសុខភាពមាំទាំ ទើបអាចចាក់វ៉ាក់សាំងបាន។ «ខាងគាត់ដូចអត់មាននរណាចង់បានផង ព្រោះដោយសារឮគេថាចាក់ទៅវាក្តៅខ្លួន ៣០ ម៉ោងអ៊ីចឹងទៅដល់ពេលអ៊ីចឹង ហើយណាមួយពួកគាត់ធ្វើការនៅហ្នឹង វាអត់សូវមានកម្លាំងពេញ។ គេថាទាល់តែកម្លាំងពេញ ១០០% បានគេឲ្យចាក់»។ បើតាមការសម្ភាសកម្មករមួយចំនួននៅរោងចក្រ Y & W Garment ស្ត្រីវ័យ ៤៨ ឆ្នាំ ដែលធ្វើការនៅផ្នែកបោកគក់ត្រូវបានគេរកឃើញថា មានផ្ទុកជំងឺកូវីដ១៩ កាលពីថ្ងៃច័ន្ទសប្តាហ៍មុន។ មេប៉ុស្តិ៍នគរបាលសង្កាត់ស្ពានថ្ម លោក ឈឹម រ៉ា ប្រាប់វីអូអេកាលថ្ងៃពុធសប្តាហ៍មុនថា ស្ត្រីរូបនោះត្រូវបានយកទៅព្យាបាល ហើយស្វាមីរបស់គាត់ក៏ត្រូវគេយកទៅធ្វើចត្តាឡីស័ក។ កម្មករនិយាយថា ថៅកែរោងចក្របានសម្រេចបិទអគារដែលស្ត្រីមានផ្ទុកជំងឺកូវីដ១៩ ធ្វើការជាមួយកម្មករ ប្រមាណ ៧០០ នាក់ផ្សេងទៀត។ ពួកគេថា អគារដែលបិទចោលមួយរយៈ ដើម្បីទទួលការសម្អាតមេរោគពីបុគ្គលិកសុខាភិបាលនោះ នឹងត្រូវដាក់ឲ្យដំណើរការឡើងវិញ នៅថ្ងៃអង្គារ ទី៩ ខែមីនា។ លោក សេក ណាត បង្ហាញពីបំណងចង់សម្រាកពីរោងចក្រដែរ នៅពេលទីតាំងដែលលោកធ្វើការនោះមានអគារដែលត្រូវគេរកឃើញថា មានបញ្ហាជាមួយនឹងជំងឺកូវីដ១៩ កាលពីពេលថ្មីៗនេះ។ លោកបន្ថែមថា ការផ្អាកដំណើរការរោងចក្រទាំងស្រុងច្រើនជាងមួយសប្តាហ៍បន្ថែមទៀត ក៏ជាការប្រសើរដើម្បីឲ្យប្រាកដថា មិនមានមេរោគបង្កជំងឺកូវីដ១៩ នៅក្នុងរោងចក្រ។ «ខាងក្រុមហ៊ុនឲ្យកម្មករផ្អាកទៅ យើងស្រួល យើងនៅផ្ទះរៀងខ្លួន វាមិនអីទេ តែអានេះបើយើងគាត់អត់ឲ្យផ្អាកអ៊ីចឹង យើងហ៊ានផ្អាកខ្លួនយើង យើងដាច់លុយហើយ»។ រោងចក្រ Y & W Garment មានកម្មករសរុបទាំងអស់ ជាង ៥ ពាន់នាក់ កំពុងធ្វើការក្នុងសង្វាក់ផលិតកម្មសម្លៀកបំពាក់ក្មេងៗ។ នៅពេលអ្នកយកព័ត៌មានរបស់សំឡេងសហរដ្ឋអាមេរិកទៅជួបសម្ភាសកម្មករនៅក្រៅរោងចក្រនោះកម្មករភាគច្រើននៅត្រូវបានគេមើលឃើញថា ហូបអាហារជុំៗគ្នានិងដើរកៀកៗគ្នានៅឡើយ។ នៅមុខច្រកចូលទីតាំង ដែលមានអគារមួយ ត្រូវបានបិទនោះកម្មករត្រូវក្រុមសន្តិសុខតម្រូវឲ្យពាក់ម៉ាស់ មុនពេលដើរចូលទៅក្នុងកន្លែងធ្វើការ។ លោក ភិន សូផា កំពុងជក់បារីនៅមុនពេលលោកចូលធ្វើការ នៅទីតាំងដែលមានអគារត្រូវបានបិទដោយសារជំងឺកូវីដ១៩ នោះ។ លោកប្រាប់វីអូអេថា លោកនឹងមកធ្វើការជាធម្មតានៅថ្ងៃអង្គារស្អែកនេះ ទោះបីអគារដែលត្រូវបានបិទនោះត្រូវបើកឲ្យដំណើរការឡើងវិញក៏ដោយ ព្រោះលោកជឿថា កម្មករដែលធ្វើការក្នុងអគារនោះត្រូវបានគេពិនិត្យសុខភាពរួចរាល់ហើយ។ «និយាយរួមទៅ គេឲ្យចូលវិញ ព្រោះគេចាប់គាត់ហ្នឹងទៅ ឃុំគេយកខាងក្រសួងគេហ្នឹង គេពិនិត្យអស់ហើយ បានគេឲ្យចូលវិញហើយដែល ពួកដែលគាត់គេចាប់ទៅឃុំ [ធ្វើចត្តាឡីស័ក] ហ្នឹងគេអត់ឲ្យចូលផ្ទះផង គេឲ្យនៅកន្លែងគាត់ឃុំ[ធ្វើចត្តាឡីស័ក]ហ្នឹង អ៊ីចឹងគេពិនិត្យជាក់លាក់ហើយ»។ អ្នកស្រី ហូ ចាន់ណា អាយុ ៣២ ឆ្នាំ ជាស្ត្រីម្តាយកូនពីរនាក់ ត្រូវប្រាស្រ័យទាក់ទងជាមួយកម្មកររោងចក្រ Y & W Garment រាល់ថ្ងៃ ខណៈអ្នកស្រីជាអ្នកលក់ដូរគ្រឿងភេសជ្ជៈនៅក្បែររោងចក្រនោះ។ អ្នកស្រីនិយាយថា អ្នកស្រីមិនអាចផ្អាករបរលក់ដូរនេះបានទេ គ្រាដែលតំបន់អ្នកស្រីរស់នៅនេះ មានការឆ្លងជំងឺកូវីដ១៩ លើកម្មករម្នាក់។ ដៃកំពុងដំទឹកកកអាជីវកររូបនោះ និយាយថា៖ «យើងអ្នកលក់វាប្រឈមមុខច្រើន តែមិនដឹងធ្វើម៉េចតែគ្រាន់ថា បើយើងមិនលក់វាមិនដឹងធ្វើម៉េច»។ អ្នកស្រី ចាន់ណា យល់ថា ការចាក់វ៉ាក់សាំងឲ្យកម្មករជាកិច្ចការចាំបាច់មួយ ដែលរដ្ឋាភិបាលគួរធ្វើដែរ ដើម្បីការពារសុវត្ថិភាព ទាំងអ្នកស្រីផង និងកម្មករផង។ ចំណែកកញ្ញា សៅ ចាន់ណារ៉ា ដែលមានតូបលក់ដូរអាហារតាមចិញ្ចើមថ្នល់ ស្ថិតនៅចម្ងាយប្រមាណកន្លះគីឡូម៉ែត្រពីរោងចក្រ Y & W Garment និយាយថា ករណីឆ្លងលើកម្មករមួយករណីនោះ មិនទាន់ជារឿងធំដុំដែលត្រូវបង្ខំឲ្យកញ្ញាផ្អាកការរកស៊ីទេ។ «ទីមួយ ការរកស៊ី វាពិបាក ខ្លាចពេលយើងឈប់ទៅ វាដាច់ម៉ូយ ទីមួយ។ ទីពីរ វាខាតប្រយោជន៍ផ្ទាល់ខ្លួនរបស់យើង ហើយណាមួយអត់ទេ បើសិនជារីករាលដាលធំ ក៏យើងអាចហ្នឹងគិតថា ឈប់ដែរ តែអានេះ ដោយសារតែវាស្ងប់ស្ងាត់ទៅវិញអីចឹង ទៅអាហ្នឹងអត់អីទេ ដោយសារតែអាការផ្អើលឈូឆរហ្នឹងតែវាតែមួយថ្ងៃទេ»។ កញ្ញា ចាន់ណារ៉ា អាយុ ២១ ឆ្នាំ បន្ថែមថា រដ្ឋាភិបាលក៏គួរបង្កើនការចាក់វ៉ាក់សាំង ក្នុងចំណោមកម្មករផងដែរ ដើម្បីកាត់បន្ថយហានិភ័យខ្ពស់នៃការរីកសាយភាយការឆ្លងជំងឺកូវីដ១៩ នៅតាមរោងចក្រ។ «ការចាក់វ៉ាក់សាំងសម្រាប់កម្មករ ហើយនិងប្រជាជនទូទៅអីចឹង យើងចង់អីចឹង ព្រោះដោយសារតែប្រជាជនភាគច្រើនគាត់ បើនៅខាងក្រៅវិញ គឺច្រើនជាងនៅក្នុងផ្ទះ ដោយសារតែជីវភាពម្នាក់ៗ គឺចេញមកដើម្បីជីវភាពដូចៗគ្នា។ អ៊ីចឹងចង់ឲ្យគាត់ពន្លឿននៃការចាក់វ៉ាក់សាំងចែកជូនប្រជាជនឲ្យលឿន»។ នៅក្រោយពេលរកឃើញករណីឆ្លងជំងឺកូវីដ ក្រុមសហជីពបានអំពាវនាវឲ្យម្ចាស់រោងចក្រ Y & W Garment ផ្អាកប្រតិបត្តិការរបស់ខ្លួនទាំងស្រុង ដើម្បីធ្វើការពិនិត្យកម្មករទាំងអស់ ដែលបម្រើការនៅទីនោះ។ ក៏ប៉ុន្តែ រោងចក្របានសម្រេចផ្អាក តែអគារមានការឆ្លង ហើយអគារជាច្រើនទៀតនៅដំណើរការដូចធម្មតា។ លោក ហេង សួរ អ្នកនាំពាក្យក្រសួងការងារបញ្ជាក់វីអូអេកាលពីសប្តាហ៍មុនថា ក្រសួងសុខាភិបាលជាស្ថាប័នជំនាញនៅក្នុងការគ្រប់គ្រងទប់ស្កាត់មិនឲ្យមានការឆ្លងបន្ថែមនៃជំងឺកូវីដ១៩ នៅក្នុងរោងចក្រ Y & W Garment។ លោកសរសេរតាមប្រព័ន្ធ WhatsApp ថា៖ «ដោយសារជាករណីជំងឺកូវីដ១៩ ស្ថាប័នបច្ចេកទេសនិងជំនាញគឺក្រសួងសុខាភិបាល។ ក្រសួងក៏ដូចជារោងចក្រនិងបុគ្គល ពាក់ព័ន្ធមានកាតព្វកិច្ចមួយ គឺសហការឲ្យបានពេញលេញជាមួយមន្ត្រីសុខាភិបាល»។ កម្មករប្រមាណ ៧០០ នាក់ នៅក្នុងអគារដែលមានស្ត្រីម្នាក់ត្រូវបានរកឃើញថាមានជំងឺកូវដី១៩ នោះនឹងត្រូវចូលធ្វើការតាមធម្មតាវិញ នៅថ្ងៃអង្គារ ទី៩ ខែមីនា។ នេះបើតាមការបញ្ជាក់ពីសន្តិសុខមួយរូប ដែលឈរយាមនៅមុខច្រកចូលអគារ ដែលមានជាប់ពាក់ព័ន្ធនឹងជំងឺកូវីដ១៩ នោះ។ កម្មករលោក សេក ណាត មានប្រសាសន៍ថា លោកនឹងចូលធ្វើការវិញ។ លោកនិយាយថា បើទោះបីមានការសម្អាតអគារដែលមានពាក់ព័ន្ធនឹងជំងឺកូវីដ១៩ នោះរួចហើយ ក៏ដោយក៏កម្មករមិនត្រូវធ្វេសប្រហែសទេ ពោលគឺត្រូវបង្កើនការប្រុងប្រយ័ត្នជានិច្ច នៅពេលមិនទាន់បានទទួលវ៉ាក់សាំង។ «បើថាមានវ៉ាក់សាំងចាក់ការពារខ្លួនយើងហើយ ចាំយើងធ្វើម៉េចធ្វើទៅ ប៉ុន្តែអានេះយើងអត់ទាន់មានគួរតែយើងប្រុងប្រយ័ត្នរហូតទៅ»៕ | 2021-03-08T07:00:00+07:00 | khmer.voanews.com | https://khmer.voanews.com/a/cambodia-garment-workers-react-to-vaccination-as-virus-spread-among-workers/5805905.html |
230a6cc2-d45a-4916-90fb-f6ea66298fbc | ជំងឺកូវីដ១៩ និងភាពតានតឹងនយោបាយបង្កើនការរើសអើងប្រឆាំងជនជាតិចិននៅអូស្ត្រាលី | បើតាមការស្ទង់មតិថ្មីមួយថាពលរដ្ឋអូស្ត្រាលីដើមកំណើតចិនម្នាក់ក្នុងបណ្តាប្រាំនាក់និយាយថាពួកគេត្រូវបានគំរាមកំហែងឬត្រូវវាយប្រហារខាងរាងកាយកាលពីឆ្នាំទៅមិញ ដោយសារដើមកំណើតរបស់ពួកគេ។ ពួកអ្នកឆ្លើយតបនឹងការស្ទង់មតិដោយវិទ្យាស្ថាន Lowy មានមូលដ្ឋានក្នុងក្រុង Sydney នេះ បានបន្ទោសការរើសអើងនេះទៅលើវីរុសកូរ៉ូណាដែលត្រូវបានរកឃើញដំបូងក្នុងប្រទេសចិននិងទៅលើជម្លោះខាងនយោបាយដែលកើនឡើងរវាងរដ្ឋាភិបាលក្រុងប៉េកាំងនិងរដ្ឋាភិបាលក្រុង Canberra។ អូស្ត្រាលីជាកន្លែងល្អសម្រាប់រស់នៅហើយភាគច្រើននៃពួកជនទាំងនេះមានអារម្មណ៍ថាអូស្ត្រាលីជាប្រទេសរបស់ខ្លួន។ តែយ៉ាងណាក៏ដោយក៏១៨ភាគរយនៃពួកអ្នកឆ្លើយតបនឹងការស្ទង់មតិនេះបាននិយាយថាពួកគេត្រូវបានបំភិតបំភ័យឬត្រូវវាយប្រហារលើរាងកាយដោយសារការរាតត្បាតនៃជំងឺកូវីដ១៩និងកំណើនភាពតានតឹងខាងការទូត។ ពួកជនទាំងនេះប្រមាណមួយភាគបីបានថ្លែងថាពួកគេត្រូវបានរំលោភដោយពាក្យសម្តីកាលពីឆ្នាំទៅមិញ។ អ្នកស្រី Jennifer Hsu ជាអ្នកស្រាវជ្រាវនៅក្នុងកម្មវិធីមតិសាធារណៈ និងគោលនយោបាយការបរទេសនៅឯវិទ្យាស្ថាន Lowy។ «ពួកជនទាំងនេះបានបញ្ជាក់ថាកូវីដ១៩និងទំនាក់ទំនងរវាងអូស្ត្រាលីនិងចិនគឺជាកត្តាធំៗពីរ ដែលនាំឱ្យពួកគេរងគ្រោះពីការរើសអើង»។ អ្នកស្រី Jennifer Hsu បាននិយាយប្រាប់បណ្តាញវិទ្យុនិងទូរទស្សន៍អូស្ត្រាលីថាទោះណាជាមានការរំលោភបែបនេះក៏ដោយក៏ពលរដ្ឋអូស្ត្រាលីដើមកំណើតចិនច្រើននាក់មានអារម្មណ៍ថាពួកគេពេញចិត្តនឹងជីវិតពួកគេក្នុងប្រទេសអូស្ត្រាលី។ «ពួកជនទាំងនេះមានអារម្មណ៍ថាអូស្ត្រាលីជាប្រទេសរបស់ពួកគេទោះជាឃើញពីទង្វើរើសអើងក៏ដោយហើយពួកគេដិតអារម្មណ៍ជាមួយប្រទេសអូស្ត្រាលី។ នេះជាអ្វីមួយបង្ហាញអំពីភាពរឹងមាំនៃសង្គមអូស្ត្រាលីនិងពហុវប្បធម៌និយមនៃប្រទេសនេះ»។ កាលពីឆ្នាំទៅមិញ ប្រទេសចិនបានព្រមានអំពីកំណើនការប្រកាន់ពូជសាសន៍នៅក្នុងប្រទេសអូស្ត្រាលីត្រូវបញ្ឆេះដោយការរាតត្បាតនៃវីរុសកូរ៉ូណា។ ការអំពាវនាវរបស់រដ្ឋាភិបាលក្រុង Canberra ឱ្យស៊ើបអង្កេតអំពីប្រភពនៃវីរុសនេះត្រូវបានបកស្រាយនៅក្នុងក្រុងប៉េកាំងថាជាការរិះគន់ដល់ការដោះស្រាយវិបត្តិនេះដោយចិន។ ភាពតានតឹងនេះក៏ត្រូវបានបញ្ឆេះថែមទៀតដោយសារមានការចោទប្រកាន់អំពីការជ្រៀតជ្រែករបស់ចិនក្នុងនយោបាយនិងបណ្តាញចារកម្មផ្ទៃក្នុងប្រទេសអូស្ត្រាលីតាម ប្រព័ន្ធអ៊ីនធឺណិត។ ការខ្វែងគំនិតគ្នាអំពីកន្លែងមានបញ្ហាខាងភូមិសាស្ត្រនយោបាយក៏ជាប្រភពមួយនៃជម្លោះនេះដែរដោយមានរួមបញ្ចូលការអះអាងទាមទារទឹកដីរបស់រដ្ឋាភិបាលក្រុងប៉េកាំងក្នុងសមុទ្រចិនខាងត្បូង បញ្ហាសិទ្ធិមនុស្ស និងលទ្ធិប្រជាធិបតេយ្យផុយស្រួយក្នុងក្រុងហុងកុង។ ប្រទេសចិនជាដៃគូពាណិជ្ជកម្មធំបំផុតរបស់ប្រទេសអូស្ត្រាលី តែនៅពេលដែលទំនាក់ទំនងទ្វេភាគីរអាក់រអួល អាជ្ញាធរក្នុងក្រុងប៉េកាំងបានដាក់កំហិតការដាក់ទណ្ឌកម្មសេដ្ឋកិច្ចមួយចំនួននិងការរឹតត្បិតលើទំនិញអូស្ត្រាលីមួយចំនួនដោយមានរួមបញ្ចូលធញ្ញជាតិ ធ្យូងថ្មនិងស្រាទំពាំងបាយជូរ។ អន្តោប្រវេសន៍ចិនចូលក្នុងប្រទេសអូស្ត្រាលីបានចាប់ផ្តើមតាំងពីទសវត្សរ៍ឆ្នាំ១៨០០។ នៅពេលនេះមានពលរដ្ឋដើមកំណើតចិនជាង១លាន២សែននាក់រស់នៅក្នុងប្រទេសអូស្ត្រាលី។ ពាក់កណ្តាលនៃចំនួននេះបានធ្វើចំណាកស្រុកពីប្រទេសចិនហើយដប់ភាគរយបានកើតនៅអូស្ត្រាលី៕ | 2021-03-08T07:00:00+07:00 | khmer.voanews.com | https://khmer.voanews.com/a/covid-and-political-tensions-fuel-anti-chinese-discrimination-in-australia/5805029.html |
8b583d8f-6574-4485-b97c-91f9d3a6ed89 | «បន្ទាន់ និងប្រុងប្រយ័ត្នខ្ពស់» ជាគោលការណ៍របស់ក្រុមគ្រូពេទ្យជួរមុខប្រយុទ្ធនឹងកូវីដ១៩ | ភ្នំពេញ — កាលពីខែមិថុនា ឆ្នាំមុន កញ្ញា ចាន្ធី រដ្ឋា បានទទួលទូរស័ព្ទពីក្រុមការងារគ្រូពេទ្យស្ម័គ្រចិត្ត។ ភ្លាមៗក្រោយដាក់ទូរស័ព្ទចុះ នាងរៀបចំស្លៀកពាក់ឯកសណ្ឋានពណ៌សរបស់គ្រូពេទ្យស្ម័គ្រចិត្ត រួចរៀបចំសម្ភារៈផ្ទាល់ខ្លួនដើម្បីចេញដំណើរទៅវិទ្យាស្ថានជាតិសុខភាពសាធារណៈ ក្នុងខណ្ឌទួលគោក ដែលជាកន្លែងពិនិត្យសំណាករកវីរុសកូរ៉ូណា ដែលបង្កជំងឺកូវីដ១៩។ នៅម៉ោង ៧ យប់ រដ្ឋា ឡើងរថយន្តបន្តធ្វើដំណើរជុំគ្នាជាមួយក្រុមការងារស្ម័គ្រចិត្ត និងក្រុមមន្ត្រីផ្នែកសុខភាពសាធារណៈផ្សេងទៀត។ បេសកកម្មដែលរដ្ឋាទទួលបានដំណឹងពីទូរស័ព្ទនោះ គឺទៅប្រមូលសំណាក និងសម្ភាសអ្នកដំណើរចូលមកកម្ពុជា ដែលមានសង្ស័យករណីកូវីដ១៩ នៅអាកាសយានដ្ឋានអន្តរជាតិភ្នំពេញ។ ឧបករណ៍ការពារ ឯកសារសម្ភាសន៍ ទឹក អាហារសម្រន់ កាហ្វេ និងតែ មានត្រៀមរួចជាស្រេចនៅក្នុងរថយន្តដែលដឹកក្រុមគ្រូពេទ្យស្ម័គ្រចិត្ត។ នៅក្នុងបទសម្ភាសន៍មួយក្បែរកន្លែងស្នាក់នៅរបស់នាង ចាន្ធី រដ្ឋា វ័យ ២៥ ឆ្នាំ ជាក្រុមគ្រូពេទ្យស្ម័គ្រចិត្តម្នាក់ ក្នុងចំណោម ៤២២ នាក់ ប្រាប់វីអូអេថា៖ «ពេលដែលគេខលមកភ្លាមៗចឹង ភាគច្រើនឯកសណ្ឋានខ្ញុំ ខ្ញុំត្រៀមទុកស្រេចព្រោះឯកសណ្ឋានក្រុមគ្រូពេទ្យស្ម័គ្រចិត្តមានស្រាប់។ ខ្ញុំធ្វើការផ្លាស់ខោអាវប្រើឯកសណ្ឋានយើង ហើយយើងរៀបខ្លួនចេញទៅហ្មង។ អត់អាចយូរបានទេ ព្រោះបេសកកម្មបន្ទាន់ យើងត្រូវតែប្រញាប់តាមដែលអាចទៅបាន។ យើងជាក្រុមគ្រូពេទ្យស្ម័គ្រចិត្ត យើងត្រូវត្រៀមខ្លួនជានិច្ច ក្រែងលោមានការងារបន្ទាន់ណាមួយ»។ រដ្ឋា ជានិស្សិតទើបបញ្ចប់ការសិក្សាបរិញ្ញាបត្រផ្នែកឆ្មប។ នាងមានការប្តេជ្ញាចិត្តចំពោះការងារក្នុងវិស័យសុខាភិបាលរបស់ខ្លួន។នៅពេលមានការប្រកាសជ្រើសរើសក្រុមគ្រូពេទ្យស្ម័គ្រចិត្តប្រឆាំងកូវីដ១៩ ភ្លាមរដ្ឋាសម្រេចចូលរួមការងារនេះ កាលពីដើមខែមីនា ឆ្នាំ ២០២០។ រដ្ឋា ដែលមានសម្បុរសនិងមានរាងខ្ពស់ស្តើង បានថ្លែងថា ការស្ម័គ្រចិត្តនេះជាឱកាសដែលខ្លួនអាចបម្រើសង្គមទប់ស្កាត់ការរីករាលដាលនៃជំងឺរាតត្បាតសាកលមួយនេះ។ «ភាគច្រើនអ្នកគ្រប់គ្នាគេតែងតែថយក្រោយ។ ចុះបើយើងថយក្រោយដែរ? បើវាផ្ទុះខ្លាំងដូចនៅខាង[ប្រទេស]ចិនដែរ តើពេលហ្នឹងមានអ្នកណាទទួលខុសត្រូវ? មានអ្នកណាប្រឆាំងជាមួយវា? អញ្ចឹងអ្នកដែលរងគ្រោះថ្នាក់មិនមែនតែប្រជាជនពលរដ្ឋខ្មែរទេ។ គ្រួសារយើងក៏អាចកើតឡើងបានដែរ»។ រដ្ឋា នៅចាំបានថា បេសកកម្មរបស់ខ្លួននៅអាកាសយានដ្ឋានអន្តរជាតិភ្នំពេញកាលនោះបានបញ្ចប់នៅម៉ោង ២ ទាបភ្លឺ ក្រោយប្រមូលសំណាកនិងសម្ភាសអ្នកដំណើរចម្រុះជាតិសាសន៍ជាង ២៣០ នាក់។ ក៏ប៉ុន្តែសម្រាប់ រដ្ឋា ការចុះបេសកកម្មពេលយប់អធ្រាត្រ ពុំមែនជាឧបសគ្គសម្រាប់នាងទេ។ «ជាទូទៅក្នុងការងារពេទ្យ ទោះយើងមិនធ្វើការងារខាងក្រុមគ្រូពេទ្យស្ម័គ្រចិត្ត ភាគច្រើនយើងមានការងារវេនយប់វេនថ្ងៃអញ្ចឹងទៅគាត់មានថ្ងៃយាម។ អញ្ចឹងបរិយាកាសធ្វើការពេលយប់ យើងស៊ាំហើយ អត់អីទេសម្រាប់ខ្ញុំទេ។ កាលរៀនចប់ ខ្ញុំធ្វើការក៏ខ្ញុំមានថ្ងៃណាខ្លះ ដែលខ្ញុំយាមមានទល់ភ្លឺមានអីអញ្ចឹងដែរ»។ រដ្ឋា បានឲ្យដឹងថា ក្រុមគ្រូពេទ្យស្ម័គ្រចិត្តនេះត្រូវបែកចែកជាពីរក្រុម។ ឯកសណ្ឋានការពារស្តង់ដារភីភីអ៊ី (PPE) កម្រិត ២ ដែលមានពណ៌លឿង គឺសម្រាប់ក្រុមគ្រូពេទ្យដែលសម្ភាសជនមកផ្តល់សំណាក។ ចំណែកឯកសណ្ឋានការពារស្តង់ដារភីភីអ៊ីកម្រិត ៣ ពណ៌ផ្ទៃមេឃ គឺសម្រាប់ក្រុមអ្នកយកសំណាកដោយផ្ទាល់។ ក្រុមនេះត្រូវបានបណ្តុះបណ្តាលជំនាញពាក់ព័ន្ធនានា មានទាំងការសួរដេញរកប្រភពជាដើម។ សំណួរដែលក្រុមការងារនេះត្រូវសួរអ្នកមកធ្វើតេស្តមានដូចជា៖ ធ្លាប់បានជួបប្រាស្រ័យទាក់នឹងករណីវិជ្ជមានជាមួយអ្នកណា បានទៅកន្លែងណាខ្លះ ធ្លាប់បានទាក់ទងជាមួយអ្នកណាខ្លះ ដែលប្រើរយៈពេលប្រមាណ ៣ ទៅ ៥ នាទី។ ក្រៅពីនោះពួកគេបានរៀនជំនាញផ្សេងទៀត ដូចជាការប្រមូលសំណាកដោយសុវត្ថិភាព ការស្លៀកពាក់ក្នុងពេលបំពេញការងារ និងអនាម័យក្នុងការវេចខ្ចប់កាកសំណល់ ក្រោយប្រមូលសំណាក។ បេសកកម្មនេះតម្រូវឲ្យមាន «ការយកចិត្តទុកដាក់ខ្ពស់» និង «ការប្រុងប្រយ័ត្នខ្លាំង» នេះ ជាការលើកឡើងរបស់ រដ្ឋា។ នាងតែងមានអាល់កុល និងម៉ាសជាប់ខ្លួន។ ពេលត្រៀមខ្លួនបំពេញការងាររដ្ឋាត្រូវបួងសក់ឡើងឲ្យផុតពាក់ស្រោមជើងវែងៗ ស្បែកជើងឃ្លុបបិទជើងជិត និងខោជើងវែងជាដើម។ការធ្វើរបៀបនេះ គឺការពារមិនឲ្យមេរោគចូលខ្លួនបាននិងធានាថា ខ្លួនមិនក្លាយជាអ្នកចម្លងមេរោគទៅកាន់ក្រុមការងារក្រុមគ្រួសារ ឬមនុស្សជុំវិញខ្លួន។ រដ្ឋា បន្ថែមថា៖ «រាល់ពេលដែលខ្ញុំទៅបេសកកម្ម ពេលយើងដោះសម្ភារៈការពារយើង ហើយតាំងពីបាតជើងរហូតដល់ចុងសក់ គឺយើងបាញ់អាល់កុលសម្លាប់មេរោគមួយសា។ ពេលមកដល់ផ្ទះ សម្ភារៈយើងដោះ គឺយើងដាក់បោក ត្រាំសាប៊ូ ត្រូវមុជទឹក កក់សក់»។ កើតនិងធំធាត់នៅខេត្តបាត់ដំបង កញ្ញា ចាន្ធី រដ្ឋា កាលពី ២០១៤ បានមករាជធានីភ្នំពេញ ដើម្បីរៀនបរិញ្ញាបត្ររងជំនាញផ្នែកគិលានុបដ្ឋាយិកា និងទើបតែបានប្រឡងបញ្ចប់ការសិក្សាបរិញ្ញាបត្រផ្នែកឆ្មប កាលពីចុងឆ្នាំ ២០២០ នៅសាកលវិទ្យាល័យអន្តរជាតិ ក្នុងរាជធានីភ្នំពេញ។ រដ្ឋាជាកូនស្រីច្បងក្នុងគ្រួសារដែលមានបងប្អូន ៤ នាក់ ឪពុកម្តាយធ្លាប់ជាកសិករ និងក្រោយមកលក់ដូរស្រូវអង្ករ នៅភូមិរ៉ា ឃុំធិបតី ស្រុកគាស់ក្រឡ។ រដ្ឋា ថ្លែងថា ខ្លួនមានសំណាងបានកើតជាកូនស្រី នៅក្នុងគ្រួសារមួយ ដែលឪពុកម្តាយតែងផ្តល់ការគាំទ្រ ភាពកក់ក្តៅនិងសិទ្ធិក្នុងការសម្រេចចិត្តទៅលើគោលដៅជីវិតរបស់ខ្លួន។ «គាត់[ឪពុកម្តាយ] សប្បាយចិត្តចំពោះកូនស្រីគាត់ ដែលមានចិត្តក្លាហាន ហ៊ានប្រយុទ្ធប្រឆាំងជាមួយនឹងការផ្ទុះជំងឺកូវីដ។ ដូចជាក់ស្តែង រាល់ថ្ងៃអញ្ចឹង ទោះមានបេសកកម្មរវល់យប់ប៉ុណ្ណាអី ក៏អ្នកផ្ទះគាត់អត់ថាអីដែរ។ មានអារម្មណ៍ថា គាត់សប្បាយចិត្តដែលកូនស្រីគាត់ មានចិត្តក្លាហានអញ្ចឹង»។ រដ្ឋា និយាយថា នាងមានក្តីស្រមៃចង់ក្លាយជាគ្រូពេទ្យនេះតាំងពីខ្លួន មានអាយុ ៦ ឆ្នាំមកម្ល៉េះ។ នេះក៏ដោយសារកាលពីកុមារនាងឧស្សាហ៍ឈឺ ហើយចង់ជួយខ្លួនឯង និងមើលថែទាំគ្រួសារ។ «ពីក្មេង ខ្ញុំឧស្សាហ៍ឈឺ ចឹងទៅខ្ញុំគិតថាជំនាញពេទ្យរកលុយបានណាស់ចាក់ថ្នាំដាក់សារ៉ូមបានលុយ។ ហើយវាស្រួលអត់ហត់អីផង ព្រោះយើងនៅខេត្ត។ អ្នករកស៊ីអ្នកស្រែចម្ការ ហត់ចង់ងាប់»។ ក្នុងពេលជាងមួយឆ្នាំដែលមានជំងឺរាតត្បាតសាកលនេះ កម្ពុជារកឃើញអ្នកឆ្លងចំនួនប្រមាណ ១ ពាន់នាក់។ នៅក្នុងព្រឹត្តិការណ៍ឆ្លងសហគមន៍ «២០ កុម្ភៈ» កម្ពុជារកឃើញជាង ៥០០ ករណីបន្ថែម ដែលភាគច្រើនជាជនជាតិចិន គិតចាប់តាំងពីថ្ងៃទី ២០ ខែកុម្ភៈ ឆ្នាំ ២០២១។ លោកវេជ្ជបណ្ឌិត ឈា ឆវណ្ណ នាយកវិទ្យាស្ថានជាតិសុខភាពសាធារណៈ មានប្រសាសន៍ថា ក្រុមគ្រូពេទ្យស្ម័គ្រចិត្តជាកម្លាំងបន្ថែមដ៏សំខាន់ ដើម្បីស្វែងរកប្រភពនៃការរាលដាលនិងទប់ស្កាត់ជំងឺនេះខណៈក្រុមការងារស្រាវជ្រាវរបស់លោកផ្សេងទៀត ត្រូវបំពេញការងារដ៏មមាញឹកក្នុងមន្ទីរពិសោធន៍។ «ក្រុមនេះធ្វើការអត់មានគិតម៉ោងទេ។ សឹងតែទល់ភ្លឺ សឹងតែរាល់ថ្ងៃគឺឲ្យតែមានទីតាំងណា ដែលសង្ស័យគឺគាត់ទៅដល់ហើយ។ ការងារហ្នឹងសុទ្ធតែជាការងារដែល critical [សំខាន់] ហើយវាត្រូវការបន្ទាន់ ព្រោះបើយើងធ្វើអាហ្នឹងយឺតយើងនឹងតាមរក case [ករណី] អត់ទាន់។ ការងារអញ្ចឹងៗ យុវជនស្ម័គ្រចិត្តគាត់ដើរតួនាទីសំខាន់ណាស់ នៅក្នុងការជួយយើងអញ្ចឹង»។ ក្នុងរយៈពេលជិតមួយឆ្នាំនៃការងារស្ម័គ្រចិត្តនេះរដ្ឋា បានចូលរួមក្នុងការប្រមូលសំណាកក្នុងគ្រប់ព្រឹត្តិការណ៍ឆ្លងទ្រង់ទ្រាយធំៗ នាពេលកន្លងមក រាប់ទាំង «ព្រឹត្តិការណ៍ ៣ វិច្ឆិកា» «ព្រឹត្តិកាណ៍ ២៨ វិច្ឆិកា» និង«ព្រឹត្តិការណ៍ ២០ កុម្ភៈ» ដែលកំពុងរាលដាលទ្រង់ទ្រាយធំក្នុងប្រទេសកម្ពុជា។ ក្នុងនោះ រដ្ឋាបានប្រមូលសំណាក និងសម្ភាសមនុស្សសរុបប្រមាណ ១ ពាន់នាក់។ កញ្ញា ចាន្ធី រដ្ឋា ថ្លែងថា ដើម្បីជោគជ័យលើ« សង្គ្រាមជាមួយសត្រូវអត់ស្រមោលកូវីដ១៩» នេះ គឺទាមទារឲ្យមានការចូលរួមពីសំណាក់ប្រជាពលរដ្ឋ៕ | 2021-03-08T07:00:00+07:00 | khmer.voanews.com | https://khmer.voanews.com/a/cambodia-healthcare-frontline-workers-a-force-behind-country-race-to-contain-covid-19-spread/5805860.html |
c9abf82b-c703-4047-a00c-b95fa6aefb10 | លោក ហ៊ុន សែន បញ្ជាឲ្យដូរមណ្ឌលព្យាបាលជំងឺកូវីដនៅព្រែកព្នៅ ក្រោយមានមនុស្សម្នាក់ស្លាប់ | ក្រោយមានករណីបុរសជនជាតិចិនម្នាក់ស្លាប់ នៅមណ្ឌលព្យាបាលជំងឺកូវីដ១៩ នៅព្រែកព្នៅ លោកនាយករដ្ឋមន្ត្រី ហ៊ុន សែន បានចេញបញ្ជាជាបន្ទាន់មួយ ដោយឲ្យយកអ្នកសម្រាកព្យាបាលនៅទីនោះ មកសណ្ឋាគារ Great Duke ដែលជាអតីតសណ្ឋាគារអាំងទែរកុងទីណង់តាល់វិញ។ បទបញ្ជារបស់នាយករដ្ឋមន្ត្រី ធ្វើឡើងបន្ទាប់ពីមានករណីស្លាប់ជនជាតិចិនម្នាក់ អាយុ ៣៤ ឆ្នាំ ដែលមានជំងឺកូវីដ១៩ កាលពីថ្ងៃព្រហស្បតិ៍សប្តាហ៍មុន នៅពេលកំពុងសម្រាកព្យាបាល។ ក្រសួងសុខាភិបាលបានបញ្ជាក់ថា ជនជាតិចិននោះ គឺជាអ្នកញៀនថ្នាំម្នាក់ ហើយសារធាតុញៀនបានរើឡើងបណ្តាលឲ្យគាំងបេះដូងស្លាប់។ ក្រសួងបញ្ជាក់ថា បុរសម្នាក់នោះស្លាប់ដោយសារថ្នាំញៀន មិនមែនដោយសារជំងឺកូវីដ១៩។ នេះជាករណីដំបូង ដែលអ្នកមានជំងឺកូវីដ១៩ស្លាប់ ពេលកំពុងសម្រាកព្យាបាលជំងឺក្នុងប្រទេសកម្ពុជា ចាប់តាំងពីមានការផ្ទុះជំងឺនេះនៅកម្ពុជា កាលពីឆ្នាំមុនមក។ ក្រោយមានករណីស្លាប់នេះ លោកនាយករដ្ឋមន្ត្រី ហ៊ុន សែន កាលពីយប់ថ្ងៃសៅរ៍សប្តាហ៍មុនបានបង្ហោះសារជាសំឡេងថា លោក «ស្លុតចិត្ត» ដែលដឹងថាយកមណ្ឌលមួយនៅព្រែកព្នៅមកធ្វើជាកន្លែងព្យាបាលជំងឺកូវីដ១៩។ លោកបានបន្ទោសយ៉ាងខ្លាំងដល់មន្ត្រីរបស់លោក។ លោក ហ៊ុន សែន បញ្ជាក់ថា៖ «ទៅយកអាកន្លែងមួយដែលមិនស័ក្តិសមជាមន្ទីរពេទ្យ យកមកធ្វើការរបៀបនេះ។ អញ្ចឹងខ្ញុំទទួលយកអត់បានទេ អាកិច្ចការដឹកនាំបែបនេះ»។ ក្នុងនោះផងដែរ លោក ហ៊ុន សែន ក៏បានចេញបញ្ជា «ដាច់ណាត់» ឲ្យផ្លាស់ប្តូរមណ្ឌលព្យាបាលនេះ មកសណ្ឋាគារ Great Duke វិញ។ អ្នកដឹកនាំក្រុមការងារទទួលបទបញ្ជានេះ គឺជាកូនប្រុសច្បងរបស់លោក គឺលោក ហ៊ុន ម៉ាណែត។ កាលពីថ្ងៃទី ៧ ខែមីនា ក្រសួងសុខាភិបាលបានចេញសេចក្តីប្រកាសមួយ ដោយបញ្ជាក់ថា សណ្ឋាគារ Great Duke ជាមន្ទីរពេទ្យពិនិត្យ ថែទាំនិងព្យាបាលជំងឺកូវីដ១៩ កម្រិតស្រាល។ ក្រសួងបញ្ជាក់ថា ការដាក់ឲ្យដំណើរការទីតាំងសណ្ឋាគារនេះជាមន្ទីរពេទ្យសម្រាប់អ្នកជំងឺកូវីដ១៩ កម្រិតស្រាល ដើម្បីផ្តល់លទ្ធភាពដល់ក្រសួងសុខាភិបាលក្នុងការប្រមូលផ្តុំធនធានមនុស្សសម្ភារៈបរិក្ខារ និងបច្ចេកទេសចាំបាច់មួយចំនួន ជួយសង្គ្រោះដល់អាយុជីវិតមនុស្សឲ្យបានទាន់ពេលវេលា និងធានាទប់ស្កាត់ការរីករាលដាលកាន់តែធ្ងន់ធ្ងរនៃជំងឺនេះនៅក្នុងសហគមន៍។ លោក ហ៊ុន ម៉ាណែត ក្នុង «រយៈពេលតែ ៣៣ ម៉ោងប៉ុណ្ណោះ» ក្រុមការងារបានសម្រេចការកែប្រែសណ្ឋាគារ Great Duke ដែលបានបិទទ្វារមិនដំណើរការអាជីវកម្មរយៈពេលប្រមាណ ២ ឆ្នាំមកហើយ ឲ្យក្លាយជាមន្ទីរពេទ្យសម្រាប់ព្យាបាលអ្នកជំងឺកូវីដ១៩ កម្រិតស្រាល ដែលអាចព្យាបាលអ្នកជំងឺប្រមាណ ៥០០ នាក់។ លោក អំ សំអាត នាយករងទទួលបន្ទុកផ្នែកឃ្លាំមើលនិងការពារសិទ្ធិមនុស្សនៃអង្គការលីកាដូ ជំរុញឲ្យមានការបង្កើនការយកចិត្តទុកដាក់លើកន្លែងព្យាបាល និងត្រួតពិនិត្យឲ្យបានហ្មត់ចត់ថា តើមូលហេតុអ្វីបានមានករណីប្រើប្រាស់គ្រឿងញៀនក្នុងមណ្ឌលព្យាបាល ក្រោយមានរបាយការណ៍របស់ក្រសួងសុខាភិបាលថា អ្នកជំងឺម្នាក់ស្លាប់ដោយសារសារធាតុញៀន។ លោកមានប្រសាសន៍ថា៖ «ខ្ញុំជឿថា នេះជាបទពិសោធន៍មួយ ដែលត្រូវតែមានការប្រុងប្រយ័ត្នហើយនិងកែប្រែទៅលើបញ្ហាទាំងអស់ហ្នឹង ធ្វើម៉េចដើម្បីឲ្យកន្លែងចត្តាឡីស័ក ឬក៏មណ្ឌលព្យាបាលហ្នឹង ជាកន្លែងមួយដ៏ល្អសម្រាប់ការធ្វើចត្តាឡីស័ក ក៏ដូចជាការព្យាបាល»។ គួរបញ្ជាក់ថា ក្នុងពេលកម្ពុជាកំពុងប្រឈមនឹងការឆ្លងក្នុងសហគមន៍ ចាប់តាំងពីថ្ងៃទី ២០ ខែកុម្ភៈ ដែលមានមនុស្សជាង ៥០០ នាក់ឆ្លង ហើយកំពុងសម្រាកព្យាបាលជំងឺនៅមណ្ឌលព្យាបាលនានាទូទាំងប្រទេស។ ពួកគេភាគច្រើនជាជនជាតិចិន ដែលឆ្លងនៅរាជធានីភ្នំពេញ និងខេត្តព្រះសីហនុ៕ | 2021-03-08T07:00:00+07:00 | khmer.voanews.com | https://khmer.voanews.com/a/hun-sen-orders-a-transfer-of-covid-19-patients-to-a-new-treatment-center/5805842.html |
c3394f2a-b108-48e6-8aa0-7d85d073a494 | កម្ពុជារកឃើញករណីឆ្លងជំងឺកូវីដ២៤នាក់ថែមទៀត ដែលរាលដាលដល់ខេត្តផ្សេងទៀត | ក្រសួងសុខាភិបាលកម្ពុជាបានឲ្យដឹងនៅថ្ងៃច័ន្ទនេះថា មនុស្ស ២៤ នាក់ទៀត បានឆ្លងជំងឺកូវីដ១៩ ក្នុងព្រឹត្តិការណ៍ឆ្លងសហគមន៍ ហើយការឆ្លងនេះបានរាលដាលទៅដល់ខេត្តមួយចំនួនទៀត។ ក្រៅពីរាជធានីភ្នំពេញខេត្តព្រះសីហនុ កោះកុង កណ្តាល ស្វាយរៀង និងព្រៃវែង ក្រសួងសុខាភិបាលបានរាយការណ៍នៅថ្ងៃនេះថា ករណីឆ្លងសហគមន៍នេះ បានរាលដាលដល់ខេត្តកំពង់ធំនិងកំពង់ចាមផងដែរ។ សេចក្តីប្រកាសព័ត៌មានរបស់ក្រសួងសុខាភិបាល ឲ្យដឹងថា មនុស្ស ២៤ នាក់បន្ថែមទៀត បានឆ្លងជំងឺកូវីដ១៩ ដែលនាំឲ្យករណីឆ្លងសរុបក្នុងព្រឹត្តិការណ៍ «២០ កុម្ភៈ» កើនទៅដល់ ៥០១ នាក់ ដែលភាគច្រើនជាជនជាតិចិន។ ក្នុងចំណោមមនុស្ស ២៤ នាក់ដែលឆ្លងនៅថ្ងៃនេះ មានជនជាតិខ្មែរ ៧ នាក់ ក្នុងនោះមានម្នាក់នៅក្នុងស្រុកតាំងគោក ខេត្តកំពង់ធំ និងម្នាក់ទៀតនៅស្រុកកងមាស ខេត្តកំពង់ចាម ព្រមទាំងជនជាតិចិន ១២ នាក់ និងវៀតណាម ៥ នាក់។ គួរបញ្ជាក់ថា ករណីឆ្លងសរុបក្នុងប្រទេសកម្ពុជា មានចំនួន ១០១១ នាក់ គិតចាប់ពីថ្ងៃឆ្លងជំងឺកូវីដ១៩លើកដំបូងក្នុងប្រទេស មកដល់ថ្ងៃទី ៨ ខែមីនា ឆ្នាំ ២០២១ នេះ៕ | 2021-03-08T07:00:00+07:00 | khmer.voanews.com | https://khmer.voanews.com/a/cambodia-reports-24-news-cases-of-covid-19-spreading-to-more-provinces/5805823.html |
d41ffa0e-654d-48a2-a9ea-2b903cf170d3 | BREAKING: ក្រសួងសុខាភិបាល ចាក់វ៉ាក់សាំងការពារជំងឺកូវីដ១៩ នៅទូទាំងប្រទេស លើកទី១កើនដល់ចំនួន ៧១,១៨៥នាក់ និងលើកទី២ចំនួន ២២៧៦នាក់ | របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃទី០៧ ខែមីនា ឆ្នាំ២០២១នេះបង្ហាញថា គិតចាប់ពីថ្ងៃទី១០ ខែកុម្ភៈ រហូតដល់ថ្ងៃទី០៧ ខែមីនា ឆ្នាំ២០២១នេះ ក្រសួងសុខាភិបាលបានចាក់វ៉ាក់សាំងកូវីដ១៩ ជូនជនស៊ីវិលទូទាំងប្រទេស៖ អ្នកចាក់លើកទី១ សរុបចំនួន៖ ៧១,១៨៥នាក់, អ្នកចាក់លើកទី២ សរុបចំនួន៖ ២,២៧៦នាក់។ | 2021-03-08T04:41:00+07:00 | freshnewsasia.com | https://m.freshnewsasia.com/index.php/en/localnews/189060-2021-03-07-14-41-24.html |
05e5da13-e364-4ab5-9d50-473c3233e4ff | រដ្ឋបាលខេត្តព្រះសីហនុ អំពាវនាវឱ្យពលរដ្ឋទៅចុះឈ្មោះនៅសាលាឃុំ-សង្កាត់ ដើម្បីទទួលបានការចាក់វ៉ាក់សាំងជំងឺកូវីដ១៩ ចៀសវាងទៅប្រមូលផ្តុំគ្នាចាក់ | រដ្ឋបាលខេត្តព្រះសីហនុ នាថ្ងៃទី០៧ ខែមីនា ឆ្នាំ២០២១នេះ បានជូនដំណឹងដល់ប្រជាពលរដ្ឋដែលស្ម័គ្រចិត្តចាក់វ៉ាក់សាំងការពារជំងឺកូវីដ១៩ ត្រូវទៅចុះឈ្មោះនៅតាមសាលាឃុំ-សង្កាត់ ខណៈដែលអាជ្ញាធរខេត្តកំពុងរៀបចំវិធីបង្កភាពងាយស្រួលដល់ប្រជាពលរដ្ឋ ក្នុងការទទួលបានការចាក់វ៉ាក់សាំងប្រកបដោយភាពច្បាស់លាស់ និងរក្សាបាននូវសណ្ដាប់ធ្នាប់។ ក្នុងសេចក្ដីជូនដំណឹងបានឱ្យដឹងថា ក្នុងរយៈពេល២ថ្ងៃមកនេះ មានប្រជាពលរដ្ឋមួយចំនួនបានស្ម័គ្រចិត្តទៅចាក់វ៉ាក់សាំងការពារជំងឺកូវីដ-១៩ នៅមន្ទីរពេទ្យបង្អែកខេត្តព្រះសីហនុ ក៏ដូចជានៅសាលាបឋម-អនុវិទ្យាល័យតេជោសែនកម្មករ តែមិនទាន់ទទួលបានការចាក់វ៉ាក់សាំងនៅឡើយ ដោយសារពួកគាត់មិនទាន់បានចុះឈ្មោះ និងទទួលបានការអញ្ជើញពីអាជ្ញាធរមូលដ្ឋានឃុំ-សង្កាត់។ រដ្ឋបាលខេត្តព្រះសីហនុបានបញ្ជាក់ថា ដើម្បីពន្លឿនប្រសិទ្ធភាពនៃការចាក់វ៉ាក់សាំងរបស់ក្រុមគ្រូពេទ្យ និងចៀសវាងការមកច្រើនកកកុញ ដែលនាំឱ្យមានការព្រួយបារម្ភអំពីការឆ្លងរាលដាលនៃជំងឺកូវីដ-១៩ នៅក្នុងបរិវេណទីតាំងចាក់វ៉ាក់សាំងការពារជំងឺកូវីដ-១៩ រដ្ឋបាលខេត្តបាននិងកំពុងរៀបចំវិធីចុះឈ្មោះនៅតាមសាលាឃុំ-សង្កាត់ ដើម្បីបង្កភាពងាយស្រួលដល់ប្រជាពលរដ្ឋដែលស្ម័គ្រចិត្តចុះឈ្មោះចាក់វ៉ាក់សាំងការពារជំងឺកូវីដ-១៩ ឱ្យមានភាពច្បាស់លាស់ និងអនុវត្តឱ្យបានម៉ឺងម៉ាត់វិធានការរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា «៣កុំ និង ៣ការពារ» ព្រមទាំងសេចក្តីណែនាំរបស់ក្រសួងសុខាភិបាលឱ្យបានត្រឹមត្រូវ និងចៀសផុតពីការឆ្លងរាលដាលនៃជំងឺកូវីដ-១៩។ រដ្ឋបាលខេត្តព្រះសីហនុ បានអំពាវនាវឱ្យប្រជាពលរដ្ឋស្នាក់នៅក្នុងផ្ទះមួយរយៈពេល ដើម្បីឱ្យរដ្ឋបាលខេត្តគ្រប់គ្រងស្ថានការណ៍បានល្អប្រសើរសិន នឹងរៀបចំការចាក់វ៉ាកសាំងនេះជូនប្រជាពលរដ្ឋតាមក្រោយទៀត។ ចំពោះការចុះឈ្មោះចាក់វ៉ាក់សាំងការពារជំងឺកូវីដ-១៩ ត្រូវរង់ចាំតាមការជូនដំណឹងរបស់អាជ្ញាធរភូមិ ឃុំ-សង្កាត់ ហើយនៅពេលអញ្ជើញទៅចាក់វ៉ាក់សាំង ក៏ត្រូវទៅតាមបញ្ជីឈ្មោះ និងតាមការអញ្ជើញរបស់អាជ្ញាធរភូមិ ឃុំ-សង្កាត់ ដោយមានភ្ជាប់មកជាមួយនូវឯកសារបញ្ជាក់អត្តសញ្ញាណផងដែរ៕ | 2021-03-08T04:34:00+07:00 | freshnewsasia.com | https://m.freshnewsasia.com/index.php/en/localnews/189059-2021-03-07-14-34-13.html |
0180abfc-3090-401f-a45a-a4e544af0ccc | រកឃើញអ្នកឆ្លងកូវីដ១៩ នៅក្នុងក្លឹបមួយក្នុងខេត្តព្រះសីហនុ | រដ្ឋបាលខេត្តព្រះសីហនុនៅថ្ងៃនេះបានជូនដំណឹង ពីការតេស្តរកឃើញករណីឆ្លងកូវីដ១៩ លើភ្ញៀវធ្វើការងារ និងស្នាក់ នៅក្នុងក្លឹបអន្តរជាតិជូហាវ និងផ្ទះស្នាក់នៅខាងក្រោយក្លឹប។ ក្លឹបខាងលើមានទីតាំងស្ថិតនៅវិថីសន្តិភាព ភូមិ១ សង្កាត់េលេខបី ក្រុងព្រះសីហនុ។ អាជ្ញាធរសម្រេចបិទទីតាំងខាងលើបណ្តោះអាសន្ន និងដាក់ជាមណ្ឌលចត្តាឡីស័ក។ អានពិស្តារ៖ | 2021-03-08T04:18:00+07:00 | kampucheathmey.com | https://www.kampucheathmey.com/local-news/76861 |
272ff43e-3fd8-457d-941d-56e90921e2f5 | លោកស្រី ឱ វណ្ណឌីន៖ «៣ការពារ ៣កុំ» នៅក្នុងតួនាទីរបស់ស្ត្រីនៃបរិបទប្រយុទ្ធនឹងជំងឺកូវីដ១៩ | ដើម្បីចូលរួមអបអរសាទរទិវានារីអន្តរជាតិ ៨មីនា លើកទ១១០ លោកស្រី ឱ វណ្ណឌីន រដ្ឋលេខាធិការ និងជាស្ត្រីអ្នកនាំពាក្យដ៏លេចធ្លោរបស់ក្រសួងសុខាភិបាល នៅថ្ងៃទី៧ ខែមីនានេះ បានរៀបរៀងនូវអត្ថបទមួយដែលដាក់ចំណងជើងថា «៣ការពារ ៣កុំ» នៅក្នុងតួនាទីរបស់ស្ត្រីនៃបរិបទប្រយុទ្ធនឹងជំងឺកូវីដ១៩ ដែលរំលេចពីវីរភាព និងតួនាទីរបស់ស្ត្រីក្នុងការប្រយុទ្ធនឹងជំងឺកូវីដ១៩៕ អត្ថបទសរសេរដោយ៖ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យ ក្រសួងសុខាភិបាល ចូលរួមអបអរសាទរ តាំងពីប្រវត្តិកាលនៃការកកើតមនុស្សមក យើងសង្កេតឃើញថា តាមលក្ខណធម្មជាតិ មានការបែងចែកភេទស្រី-ប្រុសរួចទៅហើយ ដែលការបែងចែកនេះតាមការវិវត្តន៍នៃ ការរស់នៅ របស់មនុស្សនៅលើសកលលោកនេះ ជាបណ្តើរៗ បានបង្កើតឱ្យមានវិសមភាពយិនឌ័រ រួចស្រេចបាត់ទៅហើយ រហូតដល់មានការទាមទារឱ្យមានការគោរពសិទ្ធិនារី និងការយកចិត្តទុកដាក់នូវតួនាទី ព្រមទាំងការចូលរួមរបស់ស្ត្រីនៅក្នុងកិច្ចការនានា ដែលរួមចំណែកនៅក្នុងការអភិវឌ្ឈសង្គមជាតិ។ ឈរលើមូលដ្ឋាននៃការគោរពសិទ្ធិនារី និងជាបន្តិចម្តងៗ មានការទទួលស្គាល់សមត្ថភាព ព្រមទាំងការរស់នៅជាក់ស្តែងដែលបានឆ្លុះបញ្ចាំង ពីសារសំខាន់នៃការចូលរួមរបស់ស្ត្រីផងដែរនោះ ការយកចិត្តទុកដាក់លើស្ត្រីនៅតាមបណ្តាប្រទេសនៅលើសកលលោកយើងនេះ ក៏ចាប់ផ្តើមជាបណ្តើរៗ ដែលអនុញ្ញាតឱ្យស្ត្រី បាន និងកំពុងចូលរួមចំណែកយ៉ាងសកម្មនៅក្នុងកិច្ចការសង្គម។ ជាក់ស្តែង នៅក្នុងបរិបទនៃការប្រយុទ្ធនឹងជំងឺកូវីដ-១៩ ស្ត្រីនៅកម្ពុជា បាននិងកំពុងតែចូលរួមចំណែកយ៉ាងសំខាន់ក្នុងការទទួលខុសត្រូវចំពោះមុខនៃការទប់ស្កាត់ ការចម្លងជំងឺដ៏កាចសាហាវនេះ សម្រាប់ខ្លួនឯងផង សម្រាប់គ្រួសារផង និងសម្រាប់សហគមន៍ផង។ ស្ត្រី មានបន្ទុកធ្ងន់ធ្ងរនៅក្នុងគ្រួសារ ដែលជាទូទៅ ត្រូវបានគេហៅថា “មេផ្ទះ” ។ ពាក្យថា “មេ” នេះ គឺមានន័យគ្រប់គ្រាន់បង្ហាញថា ស្ត្រី ជាអ្នកដឹកនាំ និងជាអ្នកគ្រប់គ្រងផ្ទាល់លើស្ថានភាពរស់នៅ និងសុខភាពរបស់ក្រុមគ្រួសារខ្លួន។ ប្រសិនបើ ស្ត្រី មិនអាចការពារខ្លួនបានល្អពីជំងឺដង្កាត់ ជាពិសេសប្រសិនបើធ្លាក់ខ្លួនមានជំងឺកូវីដ-១៩ នោះ ស្ថានភាពគ្រួសាររបស់គាត់ ហាក់ដូចជាត្រូវបាត់បង់នូវបង្គោលដឹកនាំ និងអ្នកមើលការខុសត្រូវលើសមាជិកគ្រួសារ ដែលពេលខ្លះ អាចឈានទៅរកភាពរញ៉េរញ៉ៃនៅក្នុងគ្រួសារ ហើយប្រសិនបើស្ត្រីរូបនោះ ត្រូវបាត់បង់ជីវិតដោយសារជំងឺកូវីដ-១៩នេះទៀត នឹងរិតតែធ្វើឱ្យសមាជិកគ្រួសារគាត់ បាត់បង់នូវសរសរេទ្រូងដ៏រឹងមាំមួយ អាចឈានដល់ភាពក្រីក្រ ដែលខ្មែរយើងមានពាក្យស្លោកពីបុរមបុរាណដែរថា “សូវបាត់បារ កុំឱ្យបាត់មេ” ដែលពាក្យស្លោកនេះ បានឆ្លុះបញ្ចាំងរួចទៅហើយ នូវតួនាទីរបស់ស្ត្រី នៅក្នុងគ្រួសារ និងសង្គមជាតិ។ ដូច្នេះ ស្ត្រី មានភារកិច្ចធំធេងណាស់ នៅក្នុងកិច្ចការពារទប់ស្កាត់ការចម្លងជំងឺកូវីដ-១៩ សម្រាប់ខ្លួនឯងផង ដើម្បីគ្រួសារខ្លួនផង និងសហគមន៍ផងដែរ។ ការអនុវត្តនូវវិធានការសុខាភិបាលរបស់ស្ត្រីនៅក្នុងបរិបទនៃការប្រយុទ្ធនឹងជំងឺកូវីដ-១៩ បច្ចុប្បន្ននេះ គឺរិតតែតម្រូវឱ្យស្ត្រីគ្រប់រូប មានការខិតខំបន្ថែមទៀតក្នុងការណែនាំគ្រប់គ្រងដល់សមាជិកក្រុមគ្រួសារខ្លួនឱ្យបានល្អប្រសើរ ហើយសំខាន់បំផុតនោះ គឺធ្វើការអប់រំណែនាំស្វាមី កូនចៅ និងសមាជិកគ្រួសារ ធ្វើយ៉ាងណាឱ្យមានការអនុវត្តន៍ឱ្យខានតែបាននូវកិច្ច “៣ការពារ និង ៣កុំ” ដែលជាវិធានការដ៏មានប្រសិទ្ធិភាពខ្ពស់របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកកម្ពុជា និងជាពិសេសទៅទៀតនោះ គឺគំរូវីរភាពដ៏ឧត្តុងឧត្តមរបស់ សម្តេចគិត្តិព្រឹទ្ធិបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលគួរត្រូវបានរៀនសូត្រតាមដោយស្ត្រីកម្ពុជាគ្រប់រូប នូវវីរភាពលះបង់ និងរបៀបរបបនៃការរក្សាសុខភាពផ្ទាល់ខ្លួនផង និងការដឹកនាំគ្រប់គ្រងគ្រួសារបានល្អប្រសើរផង។ បន្ថែមលើនោះ ស្ត្រីមេផ្ទះទាំងឡាយ ក៏បានចូលរួមចំណែកធំធេងណាស់នៅក្នុងសង្គម នៅពេលដែលស្វាមី ឬកូន ឬក្រុមគ្រួសារណាម្នាក់ ដែលបានរត់គេចចេញពីការធ្វើចត្តាឡីស័កចំនួន ១៤ថ្ងៃ ហលយទៅដល់ផ្ទះសម្បែង ដោយបានចាត់ចែងរៀបចំ មិនឱ្យមានការប៉ះពាល់គ្នា នៅដាច់ដោយឡែកពីគ្នា ឬមានការជូនព័ត៌មានដល់អាជ្ញាធរមូលដ្ឋានជាដើម។ តួនាទីមួយទៀតយ៉ាងសំខាន់របស់ស្ត្រីនៅពេលនេះ គឺការចូលរួមចំណែកបញ្ជៀសបាននូវហានិភ័យនៃការចម្លងវីរុសកូវីដ-១៩ និងចៀសវាងបានពីភាពធ្ងន់ធ្ងរនៃការវ៉ៃលុកជំងឺដ៏កាចសាហាវកូវីដ-១៩ នោះ គឺស្ត្រីខ្លួនឯង និងការជម្រុញសមាជិកក្រុមគ្រួសារខ្លួនដែលស្ថិតនៅក្នុងអាយុទទួល ការចាក់ថ្នាំបង្ការជំងឺកូវីដ-១៩ ស្ម័គ្រចិត្តទៅទទួលការចាក់វ៉ាក់សាំងបង្ការជំងឺកូវីដ-១៩ ឱ្យបានគ្រប់ៗគ្នា ដែលយុទ្ធនាការចាក់វ៉ាក់សាំងនេះ ត្រូវបានប្រកាសជាផ្លូវការរួចហើយ នៅថ្ងៃទី០៤ ខែមីនា ឆ្នាំ២០២១ ដោយ សម្តេចតេជោនាយករដ្ឋមន្ត្រី ដែលជាថ្ងៃដែល សម្តេចតេជោ និងសម្តេចកត្តិព្រឹទ្ធិបណ្ឌិត ក៏បានស្ម័គ្រចិត្តចាក់វ៉ាក់សាំងរួចហើយដែរ។ ភាគច្រើន ស្ត្រី តែងតែគិតគូរពីគ្រួសាររបស់ខ្លួន ជាពិសេសស្វាមី កូនចៅ និងមាតាបីតានៅក្នុងបន្ទុក។ ស្ត្រី “មេផ្ទះ” ទោះជាកំពុងប្រកបរបររស៊ីទទួលទាន ឬក៏បំពេញភារកិច្ចជាមន្ត្រីរាជការ ឬស្ថិតនៅក្នុងតួនាទីជាថ្នាក់ដឹកនាំណាមួយ ក៏នៅតែមានការព្រួយបារម្ភពីការចម្លងវីរុសកូវីដ-១៩ ក្នុងចំណោមសមាជិកក្រុមគ្រួសាររបស់ខ្លួន គឺចៀសមិនផុតឡើយ។ ដូច្នេះ ស្ត្រីគ្រប់រូប សូមបន្ត និងបង្កើនការយកចិត្តទុកដាក់ ចូលរួមថែទាំសុខភាពគ្រួសាររបស់ខ្លួន ជាពិសេស ការក្រើនរំលឹកគ្រប់ពេលវេលានូវ៖ - នៅផ្ទះ “សុខសាន្ត គ្មានការឆ្លងវីរុសកូវីដ-១៩” ប្រសិនបើមិនចាំបាច់ កុំចេញក្រៅផ្ទះ។ - មុនចេញទៅណា ត្រូវក្រើនរំលឹកសមាជិកគ្រួសារខ្លួន ឱ្យអនុវត្តន៍ខ្ជាប់ខ្ជួនវិធាន ៣ការពារ (ពាក់ម៉ាស់ លាងដៃញឹកញាប់ និងរក្សាគម្លាតសុវត្ថិភាពបុគ្គលពីមួយម៉ែត្តកន្លះឡើង) និងវិធាន ៣កុំ (កុំទៅកន្លែងដែលបិទជិតឈឹងគ្មានខ្យល់ចេញចូល ប្រើម៉ាស៊ីនត្រជាក់ច្រើនពេក កុំទៅកន្លែងដែលមាមនុស្សកុះករកកកុញច្រើន និងកុំចាប់ដៃគ្នា កុំកៀកស្មាគ្នា កុំឱបគ្នា នៅពេលជួបគ្នា ជាដើម)។ - សម្រាប់គ្រួសារដែលើមានសមាជិកត្រូវធ្វើចត្តាឡីស័កចំនួន ១៤ថ្ងៃ ស្ត្រី ត្រូវជួយជម្រុញលើកទឹកចិត្តឱ្យក្រុមគ្រួសារខ្លួន អនុវត្តន៍វិធានការដ៏មានសារសំខាន់នេះ ឱ្យបានល្អត្រឹមត្រូវ ឧស្សហ៍សាកសួរសុខទុក្ខ និងគាំទ្រ ពន្យល់ដល់សមាជិកគ្រួសារខ្លួនក្នុងកំឡុងពេលធ្វើចត្តាឡីស័ក ១៤ថ្ងៃ កុំឱ្យមានការប្រព្រឹត្តខុសច្បាប់ ដោយការគេចវេស ឬបំពានច្បាប់ជាដើម ដែលបុគ្គលធ្វើចត្តាឡីស័ក ជាអ្នកចូលរួមចំណែកធំធេងណាស់ នៅក្នុងការកាត់ផ្តាច់ការចម្លងពីបុគ្គល ទៅក្រុមគ្រួសារ និងទៅសហគមន៍របស់ខ្លួន។ ស្ត្រី ក៏ចាំបាច់ត្រូវជួយក្រើនរំលឹកដល់ស្វាមី និងសមាជិកគ្រួសារ រាល់ពេលធ្វើដំណើរទៅណាមកណា ចាំបាច់ត្រូវមានម៉ាស់ និងអាល់កុល យកទៅតាម និងប្រើប្រាស់ជាប់ជានិច្ច ដោយកុំធ្វេសប្រហែសឡើយ ដើម្បីសុវត្ថិភាពផ្ទាល់ខ្លួន ការពារពីការចម្លងវីរុសកូវីដ-១៩ ដែលកំពុងតែចរាចរដោយអត់ស្រមោល ជាពិសេសវីរុសដែលបម្លែងខ្លួនថ្មី និងមិនដឹងថានៅទីណាខ្លះនោះឡើយ។ - ស្ត្រី ដើរតួនាទីសំខាន់ នៅក្នុងការជម្រុញលើកទឹកចិត្តឱ្យសមាជិកគ្រួសាររបស់ខ្លួនយល់ដឹងពីសារសំខាន់នៃការចាក់វ់ាក់សាំងបង្ការជំងឺកូវីដ-១៩ ដោយកុំជឿតាមការឃោសនា ឬព័ត៌មានប្រឌិត ព័ត៌មានក្លែងបន្លំ ដែលមានចេតនាបន្ទុចបង្អាក់ការចាក់វ៉ាក់សាំងបង្ការជំងឺកូវីដ-១៩ ដោយស្ម័គ្រចិត្ត ដែលលទ្ធផលចុងក្រោយ គឺគ្រួសារខ្លួន នឹងមានហានិភ័យខ្ពស់នៃការចម្លងផង និងឈឺធ្ងន់ធ្ងរអាចឈានដល់ស្លាប់បាត់បង់ជីវិត ដោយសារតែការវ៉ៃលុករបស់វីរុសកូវីដ-១៩ផង។ - ចូលរួមផ្តល់ព័តមានបានទាន់ពេលវេលា ជូនដល់អជ្ញាធរមូលដ្ឋាន ប្រសិនបើឃើញថា មានជនចំណូលថ្មីនៅក្នុងភូមិ ឃុំរបស់ខ្លួន ដែលមិនបានធ្វើចត្តាឡីស័ក ឬទើបមកពីប្រទេសក្រៅ ដែលអាចជាកត្តាហានិភ័យនៃការចម្លងនៅក្នុងសហគមន័របស់ខ្លួន។ ស្ត្រីនៅក្នុងសហគមន៍និមួយៗ (ភូមិ ឃុំ) សហការគ្នា រួមសាមគ្គីគ្នា ចូលរួមទទួលខុសត្រូវរួមគ្នានៅក្នុងការប្រយុទ្ធនឹងជំងឺកូវីដ-១៩ នៅក្នុងសហគមន័របស់ខ្លួន។ ជាការចាំបាច់ណាស់ ស្ត្រី អាចដើរតួនាទី ជាគំរួល្អ (Champion) ឬជាតួឯក សម្រាប់ការចូលរួមរបស់សហគមន៍នាពេលនេះ ដែលជាកត្តាមួយ ជម្រុញឱ្យមានចលនារក្សាសុខភាពសហគមន៍ផ្ទាល់ ធ្វើយ៉ាងណាឱ្យសហគមន៍របស់ខ្លួន មិនមានការផ្ទុះឡើងនូវការចម្លងវីរុសកូវីដ-១៩។ រួមគ្នាធ្វើការអប់រំសុខភាព និងចលនាអនុវត្តន៍វិធានការ “៣ការពារ និង ៣កុំ” របស់ សម្តេចតេជោនាយករដ្ឋមន្ត្រី និងការទៅចាក់វ៉ាក់សាំងដោយស្ម័គ្តចិត្ត នៅតាមសហគមន៍និមួយៗ ឱ្យបានគ្រប់ៗគ្រួសារ និងគ្រប់ក្រុមមនុស្សដែលត្រូវទទួលការចាក់វ៉ាក់សាំងបង្ការជំងឺកូវីដ-១៩ តាមការណែនាំរបស់ក្រសួងសុខាភិបាល រហូតដល់អស់វ៉ាក់សាំងតាមការកំណត់នៅក្នុងផែនការជាតិ ចាក់វ៉ាក់សាំងបង្ការជំងឺកូវីដ-១៩។ ការរួមសាមគ្គីគ្នា ការជួយគ្នាទៅវិញទៅមកដោយការចែករំលែក និងការចូលរួមអនុវត្តន៍វិធានការការពារការចម្លងវីរុសកូវីដ-១៩ ដោយស្មារតីទទួលខុសត្រូវខ្ពស់នៅតាមសហគមន៍ ដោយមានការភ្ញាក់រលឹក រវៀសរវៃ ប្រុងប្រយ័ត្ន និងត្រៀមលក្ខណៈទុកជាមុនជាប់ជានិច្ចនោះ នឹងអាចនាំសហគមន៍យើងឆ្ពោះទៅរកការទប់ស្កាត់បាននូវការចម្លងវីរុសកូវីដ-១៩ ដើម្បីសុខភាពសហគមន៍យើង សុខភាពគ្រួសារយើង និងសុខភាពផ្ទាល់ខ្លួន។ បណ្តាំកូវីដ-១៩៖ នារីទាំងឡាយ សូមត្រូវចងចាំថា៖ យើងងាយភ្លេចវីរុសកូវីដ-១៩ តែវីរុសកូវីដ-១៩ មិនដែលភ្លេចយើងនោះឡើយ។ ការមើលស្រាលលើលទ្ធភាពនៃការចម្លងវីរុសកូវីដ-១៩ គឺជាការមើលងាយខ្លួនឯង ដោយបានបើកលំហរដ៏ទូលាយសម្រាប់ឱកយវីរុសកូវីដ-១៩ វ៉ៃលុកចូលក្នុងសរីរាង្គយើងដោតងាយស្រួលជាទីបំផុត។ ការមិនចាក់វ៉ាក់សាំងបង្ការកូវីដ-១៩ ដោយស្ម័គ្រចិត្ត គឺជាការខ្វះខាតនូវឧបករណ៍ និងកងការពារដ៏សំខាន់មួយ សម្រាប់សរីរាង្គរបស់ខ្លួន ព្រមទាំងបង្កឱកាសល្អឱ្យមានការញាំញីធ្ងន់ធ្ងរសរីរាង្គកាយ នៅពេលដែលវីរុសកូវីដ-១៩ ចូលក្នុងខ្លួនប្រាណរបស់អ្នក ដែលអ្នកអាចឈានដល់សេចក្តីស្លាប់បាន។ ចង់យកជ័យជំនះលើវីរុសកូវីដ-១៩ សូមកុំភ្លេច រូបមន្តគណិតវិទ្យាមួយ សម្រាប់ការពារជំងឺកូវីដ-១៩ គឺ ៣ការពារ + ៣កុំ + ចាក់វ៉ាក់សាំងបង្ការជំងឺកូវីដ-១៩ = មានកងការពារក្នុងខ្លួនរឹងមាំ សម្រាប់វ៉ៃបកលើវីរុសកូវីដ-១៩ វិញ កាត់បន្ថយបាននូវភាពធ្ងន់ធ្ងរនៃជំងឺកូវីដ-១៩ និងកាត់បន្ថយបានជាអតិប្បរិមានូវអត្រាចូលសម្រាកពេទ្យ ដោយសារជំងឺកូវីដ-១៩ ដែលឈានទៅរកការវិលត្រឡប់មករកការរស់នៅជាធម្មតាតាមបែបគន្លងថ្មីវិញ ព្រមទាំងជម្រុញការបង្កើនសេដ្ឋកិច្ចគ្រួសារ និងសេដ្ឋកិច្ចសង្គមជាតិ។ ជោគជ័យ ឬបរាជ័យ លើសង្រ្គាមជាមួយសត្រូវអត់ស្រមោលវីរុសកូវីដ-១៩ នេះ គឺអាស្រ័យលើការចូលរួមយ៉ាងពិតប្រាកដ និងសស្រាក់សស្រាំពីសំណាក់បងប្អូនប្រជាពលរដ្ឋ ទាំងអស់ រួមទាំងជនបរទេស ដែលរស់នៅក្នុងព្រះរាជាណាចក្រកម្ពុជា។ សូមជូនពរដល់ស្ត្រីគ្រប់រូប សូមមានសុខភាពល្អបរិបូណ៍ ដើម្បីបន្តនូវបេសកកម្មដ៏ថ្លៃថ្លារបស់ខ្លួន ក្នុងការចូលរួមទប់ស្កាត់ការចម្លងវីរុសកូវីដ-១៩ និងសូមឱ្យស្តី្រទាំងអស់ បានចៀសផុតពីការចម្លងជំងឺដ៏កាចសាហាវនេះផងដែរ។ សូមស្ត្រីទាំងអស់ រីករាយ ថ្ងៃបុណ្យនារីអន្តរជាតិ ៨មីនា និងមានសុខសុវត្ថិភាពទាំងអស់គ្នា ដើម្បីជាកម្លាំងស្នូលដ៏រឹងមាំបស់ប្រទេសជាតិ៕ | 2021-03-08T04:03:00+07:00 | freshnewsasia.com | https://m.freshnewsasia.com/index.php/en/localnews/189057-2021-03-07-14-03-38.html |
a914688e-75b7-41d3-a69b-263237dfab30 | លោកស្រី ឱ វណ្ណឌីន៖៣ការពារ និង ៣កុំ នៅក្នុងតួនាទីរបស់ស្ត្រី នៃបរិបទប្រយុទ្ធនឹងជំងឺកូវីដ-១៩ ដេីម្បីចូលរួមអបអរសាទរ ទិវានារីអន្តរជាតិ ៨មីនា | No Content | 2021-03-08T03:55:00+07:00 | dap-news.com | https://dap-news.com/national/2021/03/07/124925/ |
dd3238a0-bf76-41bb-95c4-c98956f93f87 | វៀតណាមបន្តរកឃើញករណីឆ្លងថ្មី នៃជំងឺកូវីដ-១៩ ចំនួន០៥ករណីទៀត នៅក្នុងរបាយការណ៍ថ្ងៃអាទិត្យនេះ | ក្រសួងសុខាភិបាលវៀតណាមនៅថ្ងៃអាទិត្យ ទី០៧ ខែមីនា ឆ្នាំ២០២១នេះ បានប្រកាសរកឃើញករណីឆ្លង COVID-19 ថ្មីៗចំនួន ០៥ករណីបន្ថែមទៀត ដែលនាំឲ្យករណីឆ្លងសរុបនៅទូទាំងប្រទេសអាស៊ានមួយនេះកើនដល់ ២,៥១២ករណី។ នេះបើតាមការចេញផ្សាយ ដោយសារព័ត៌មានចិនស៉ីនហួរ។ បើតាមក្រសួងសុខាភិបាលវៀតណាមបានឲ្យដឹងទៀតថា ក្នុងចំណោមករណីឆ្លងថ្មីៗទាំងអស់ខាងលើ មាន ០៤នាក់ជាករណីនាំចូលពីក្រៅប្រទេស ខណៈម្នាក់ទៀតជាករណីឆ្លងក្នុងសហគមន៍។ គួរបញ្ជាក់ថា រហូតមកទល់ពេលនេះ ប្រទេសវៀតណាមបានកត់ត្រាករណីឆ្លង COVID-19 សរុបនៅទូទាំងប្រទេស ២,៥១២ករណី ក្នុងនោះមានអ្នកស្លាប់ ៣៥នាក់ និងអ្នកជាសះស្បើយ ១,៩២០នាក់។ រលកចុងក្រោយនៃការឆ្លងរីករាលដាលជំងឺ COVID-19 បានវាយប្រហារប្រទេសវៀតណាមនៅថ្ងៃទី២៨ ខែមករា ដោយមានករណីឆ្លងក្នុងសហគមន៍ ចំនួន៨៩២ករណី ដែលត្រូវបានរាយការណ៍ចេញពីទីក្រុង និងខេត្តចំនួន១៣៕ | 2021-03-08T03:38:00+07:00 | freshnewsasia.com | https://m.freshnewsasia.com/index.php/en/internationalnews/189056-2021-03-07-13-38-56.html |
eef62eb4-7dc9-419a-982b-e4925ec1c382 | ស្រាវជ្រាវមុខសញ្ញាចំនួន៤ ពាក់ព័ន្ធនឹងម្ចាស់គ្លីនិកឯកជនឆ្លងកូវីដ១៩នៅអ្នកលឿង | រដ្ឋបាលខេត្តព្រៃវែង កំពុងស្រាវជ្រាវទៅលើមុខសញ្ញាចំនួន៤ ដែលមានជាប់ពាក់ព័ន្ធ ជាមួយម្ចាស់មន្ទីរសម្រាកព្យាបាលនិងសម្ភ ព អ៊ឹម សុភី និងបម្រើការងារនៅមន្ទីរពេទ្យបង្អែកអ្នកលឿងស្ថិតនៅភូមិ៣ ឃុំព្រែកខ្សោយ «ខ» ស្រុកពាមរក៍ដែលមានវិជ្ជមានជំងឺកូវីដ-១៩ ។ យោងតាមសេចក្តីប្រកាសព័ត៌មានរបស់រដ្ឋបាលខេត្តព្រៃវែង នៅថ្ងៃទី៧ ខែមីនានេះ រដ្ឋបាលខេត្តបានចាត់តាំងបន្ទាន់ដល់មន្ទីរសុខាភិបាល និង អាជ្ញាធរពាក់ព័ន្ធ ដឹកនាំចុះស្រាវជ្រាវ កំណត់មុខសញ្ញាដែលពាក់ព័ន្ធ រួមមាន១-មន្ត្រីបម្រើការងារនៅមន្ទីរពេទ្យបង្អែកអ្នកលឿង ស្រុកពាមរក៍២-អ្នកដែលបានមកសម្រាក និង ពិនិត្យព្យាបាលនៅមន្ទីរសម្រាកព្យាបាល និង សម្ភព អ៊ឹម សុភី៣-ក្រុមគ្រួសារ ប្រពន្ធ កូន និង អ្នករស់នៅជាមួយឈ្មោះ អ៊ឹម សុភីនិង៤-អ្នកដែលមានការពាក់ព័ន្ធ ផ្សេងៗទៀត។ លោក ចាន់ ថា អភិបាលរងខេត្តព្រៃវែងបានឲ្យដឹងថា ម្ចាស់គ្លីនិកនោះមិនបានដឹងខ្លួនថា តើគាត់បានឆ្លងមេរោគនេះមកពីអ្នកណាមកនោះទេ។លោកបានបន្តទៀតថា ជាវិធានការដំបូងអាជ្ញាធរខេត្តបាន សម្រេចបិទគ្លីនិកនោះហើយបានយកសំណាកក្រុមគ្រួសារ បុគ្គលិក និងអ្នកជំងឺសម្រាកនៅក្នុងគ្លីនិកនោះប្រមាណ២០នាក់ ទៅធ្វើតេស្ត។ ចំណែកមន្ទីរបង្អែកអ្នកលឿងក៏បានបិទជាបណ្តោះអាសន្នដែរ ដើម្បីធ្វើការស្រាវជ្រាបន្ត ដោយសារគាត់ជាគ្រូពេទ្យនៅក្នុងមន្ទីរពេទ្យបង្អែកនោះដែរ។ យ៉ាងណាក៏ដោយ លោកអភិបាលរងខេត្តបានអំពាវនាវដល់អ្នក ដែលមានការពាក់ព័ន្ធជាមួយម្ចាស់គ្លីនិកឬគ្រូពេទ្យនេះមកធ្វើតេស្តរកកូវីដ១៩ព្រោះថា គាត់មិនបានដឹងថាបានទាក់ទងជាមួយអ្នកណាខ្លះនោះទេ។ ចំណែកលោកវេជ្ជបណ្ឌិត លីសុវណ្ណ អ្នកនាំពាក្យក្រសួងសុខាភិបាល និងជាប្រធាននាយដ្ឋានប្រយុទ្ធនឹងជំងឺឆ្លងនៃក្រសួងសុខាភិបាលបានមានប្រសាសន៍ថា ករណីគ្រូពេទ្យឆ្លងកូវីដ១៩ នៅអ្នកលឿងនេះអាចឆ្លងពីជនជាតិវៀតណាម ដែលកន្លងមកមានជនជាតិវៀតណាម ៩នាក់ បានត្រឡប់ទៅប្រទេសវៀតណាមវិញ ត្រូវបានគេរកឃើញមានវិជ្ជមានកូវីដ១៩។ លោកបានអំពាវនាវបន្ថែមអ្នក ដែលបានទៅគ្លីនិកឬជួបគ្រូពេទ្យចាប់ពីថ្ងៃទី២៥ កម្ភៈ រហូតដល់ថ្ងៃនេះសូមទៅធ្វើសំណាកនៅតាមទីតាំងដែលកំណត់ដោយអាជ្ញាធរ។ ទន្ទឹមនឹងនេះក្នុងនាមជាអ្នកបច្ចេកទេសលោកបានផ្តល់យោបល់ឲ្យអាជ្ញាធរបិទជាបណ្តោះអាសន្ននូវកន្លែងកំសាន្តនានាទាំងអស់ផងដែរ ដើម្បីទប់ស្កាត់ការរាតត្បាតជំងឺកូវីដ១៩។ លោកអភិបាលរងខេត្តព្រៃវែង បានគាំទ្រហើយបានណែនាំដល់អាជ្ញាធរមានសមត្ថកិច្ចពាក់ព័ន្ធទាំអស់ធ្វើការគ្រប់គ្រងទីតាំងមួយចំនួននិងរក្សាការពារការចេញចូលគ្រប់ប្រភេទសំដៅគ្រប់គ្រងសុវត្តិភាពក្នុងនោះមានមន្ទីរពេទ្យបង្អែកអ្នកលឿងនិងមន្ទីរសម្រាកព្យាបាលនិងសម្ភ ព អ៊ឹម សុភីដែលមានឆ្លងជំងឺកូវីដ១៩នេះ៕ អត្ថបទ៖ សំអឿន | 2021-03-08T03:26:00+07:00 | kampucheathmey.com | https://www.kampucheathmey.com/local-news/76851 |
c9230aa9-be40-4ca7-b2b9-5b27009a6bd2 | លោក គង់ សោភ័ណ្ឌ ដាក់បញ្ជាយ៉ាងម៉ឺងម៉ាត់ ឲ្យយកសំណាក ជនបរទេស ទាំងអស់ ដែលកំពុងស្នាក់នៅ ក្នុងខេត្តកណ្ដាល ដើម្បីធ្វើតេសរកជំងឺកូវីដ-១៩ | ភ្នំពេញ៖ លោក គង់ សោភ័ណ្ឌ អភិបាលខេត្តកណ្ដាល បានដាក់បញ្ជាយ៉ាងម៉ឺងម៉ាត់ដល់អភិបាលក្រុង-ស្រុកទាំង១១ មន្ទីរអង្គភាពពាក់ព័ន្ធ និងកងកម្លាំងមានសមត្ថកិច្ច ត្រូវយកសំណាកជនបរទេសទាំងអស់ ដែលកំពុងស្នាក់នៅ និងបម្រើការងារក្នុងខេត្តកណ្ដាល ដើម្បីធ្វើតេស្តរកមេរោគកូវីដ-១៩ ឱ្យបានគ្រប់ៗគ្នា ដើម្បីរួមគ្នាបង្ការ ការពារ និងទប់ស្កាត់ ការឆ្លងរីករាលដាលនៃជំងឺកូវីដ-១៩ នៅក្នុងភូមិសាស្ត្រខេត្តកណ្ដាល។ លោកអភិបាលខេត្តកណ្ដាល បានដាក់បញ្ជាបែបនេះ ក្នុងឱកាសអញ្ជើញដឹកនាំកិច្ចប្រជុំ គណៈបញ្ជាការឯកភាពរដ្ឋបាលខេត្ត ដើម្បីត្រួតពិនិត្យ និងពង្រឹងវិធានការក្នុងការប្រយុទ្ធប្រឆាំងជំងឺកូវីដ-១៩ ក្នុងខេត្តកណ្ដាល កាលពីរសៀលថ្ងៃទី០៧ ខែមីនា ឆ្នាំ២០២១ នៅវិទ្យាល័យទេពប្រណម្យ ស្រុកពញាឮ។ លោកបន្តថា អភិបាលក្រុង-ស្រុក ទាំងអស់ ត្រូវសហការជាមួយ បណ្ដាលរោងចក្រ សហគ្រាស និងក្រុមហ៊ុននានានៅក្នុងមូលដ្ឋានរបស់ខ្លួន ត្រូវធ្វើការចុះពិនិត្យ និងស្រាវជ្រាវ ដើម្បីស្វែងរកជនបរទេសទាំងអស់ មកយកសំណាក ដើម្បីធ្វើតេស្តរកមេរោគកូវីត-១៩ ក្នុងគោលបំណងរួមគ្នាបង្ការ ការពារ និងទប់ស្កាត់ជំងឺកូវីដ-១៩ ឱ្យមានប្រសិទ្ធភាពខ្ពស់ក្នុងភូមិសាស្ត្រខេត្តកណ្ដាល។ ជាងនេះទៅទៀតអភិបាលក្រុង-ស្រុកទាំង១១ ត្រូវត្រៀមមណ្ឌលចត្តាឡីស័ក ដើម្បីត្រៀមដាក់បងប្អូនពលករ ដែលបានវិលត្រឡប់មកពីប្រទេសថៃ ដើម្បីធ្វើចិត្តាឡីស័កឱ្យបានត្រឹមត្រូវ តាមការណែនាំរបស់ក្រសួងសុខាភិបាល។ លោក គង់ សោភ័ណ្ឌ អភិបាលខេត្តកណ្ដាល បានបញ្ជាក់ផងដែរថា អ្នកដែលបានប៉ះពាល់ដោយផ្ទាល់ និងប្រយោល ក្នុងព្រឹត្តិការណ៍សហគមន៍ ២០ កុម្ភៈ ក្នុងភូមិសាស្ត្រខេត្តកណ្ដាល មានចំនួន ៥៤២២ នាក់ និងបានយកសំណាកទៅពិនិត្យចំនួន ៤៧៣៥ នាក់ អ្នកធ្វើចត្តាឡីស័កនៅមណ្ឌលមានចំនួន ១១៨៨ នាក់ និងអ្នកធ្វើចត្តាឡីស័កនៅផ្ទះមានចំនួន ៤២៣៤ នាក់។ លោកអភិបាលខេត្តកណ្ដាលក៏បានបន្ថែមទៀតថាចំពោះតួលេខទាំងអស់នេះនឹងនៅមានការកើនឡើងបន្តទៀតផងដែរ។ គិតត្រឹមព្រឹក ថ្ងៃទី៧ ខែមីនា ឆ្នាំ២០២១អ្នកឆ្លងជំងឺកូវីដ១៩សរុបមានចំនួន៩៨៧ នាក់ចំណែក អ្នកជាសះស្បើយ ៥១០ នាក់និងអ្នកកំពុងព្យាបាល ៤៧៦ នាក់៕ | 2021-03-08T01:40:00+07:00 | dap-news.com | https://dap-news.com/national/2021/03/07/124905/ |
54259b15-958c-4e89-999d-6501f24ea836 | ក្រសួងសុខាភិបាល ប្រកាសដាក់ឱ្យប្រើប្រាស់សណ្ឋាគារ THE GREAT DUKE ធ្វើជាមន្ទីរពេទ្យពិនិត្យ ថែទាំ និងព្យាបាល អ្នកជំងឺកូវីដ-១៩ | ភ្នំពេញ៖ ក្រសួងសុខាភិបាលនឹងចាប់ផ្តើមដំណើរការ ប្រើប្រាស់អគារនៃសណ្ឋាគារ THE GREAT DUKE អតីតសណ្ឋាគារ អាំងទែកុងទីណង់តាល់ ធ្វើជាមន្ទីរពេទ្យពិនិត្យ ថែទាំ និងព្យាបាលអ្នកជំងឺកូវីដ-១៩ កម្រិតស្រាល។ សេចក្ដីប្រកាសព័ត៌មានរបស់ ក្រសួងសុខាភិបាលបានធ្វើឡើងបន្ទាប់ពីមានបទបញ្ជាពី សម្ដេចតេជោ ហ៊ុន សែន នាយករដ្ឋមន្រ្តីកាលពីយប់ថ្ងៃទី៦ មីនា ឲ្យយកអ្នកកេីតជំងកូវីដ-១៩ ពីមណ្ឌលព្យាបាលជំងឺកូវីដ ព្រែកព្នៅ មកព្យាបាលក្នុងសណ្ឋាគារ Great duke (អតីតសណ្ឋាគារអាំងត័រកង់ទីណង់តាល់ ) វិញ ក្រោយពីអ្នកជំងឺកូវីដម្នាក់ ស្លាប់ដោយសារ រេីមេថ្នាំញៀនធ្ងន់ធ្ងរ បណ្តាលឲ្យគាំងបេះដូង។ បើតាមសេចក្តីជូនដំណឹងរបស់ក្រសួងសុខាភិបាល នៅថ្ងៃទី៧មីនាំបានឲ្យដឹងថា «ការដាក់ឱ្យដំណើរការទីតាំងសណ្ឋាគារនេះ ជាមន្ទីរពេទ្យសម្រាប់អ្នកជំងឺកូវីដ-១៩ កម្រិតស្រាល គឺដើម្បីផ្តល់ លទ្ធភាពដល់ក្រសួងសុខាភិបាល ក្នុងការប្រមូលផ្តុំធនធានមនុស្ស សម្ភារបរិក្ខារ និងបច្ចេកទេសចាំបាច់មួយចំនួន ជួយ សង្គ្រោះដល់អាយុជីវិតមនុស្សឱ្យបានទាន់ពេលវេលា និងធានាទប់ស្កាត់ការរីករាលដាល កាន់តែធ្ងន់ធ្ងរនៃជំងឺនេះ នៅ ក្នុងសហគមន៍»។ ក្រសួងសុខាភិបាលបន្តថា ដើម្បីធានាបានប្រសិទ្ធភាពខ្ពស់ នៅក្នុងការប្រយុទ្ធប្រឆាំងនឹងជំងឺកូវីដ-១៩ ស្របទៅតាមស្ថានភាពចាំបាច់ រាជរដ្ឋាភិបាលក៏ដូចជាគណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ-១៩ (COVID-19) បាននិងកំពុងចាត់វិធាន ការឆ្លើយតបចាំបាច់នានា រួមទាំងការគ្រប់គ្រងសន្តិសុខ និងសណ្ដាប់ធ្នាប់នៅតាមគោលដៅ និងតំបន់ចត្តាឡីស័ក។ ចំពោះអគារ និងបរិវេណនៃសណ្ឋាគារខាងលើ ក៏នឹងត្រូវរៀបចំឱ្យអនុវត្តនូវវិធានការគ្រប់គ្រងយ៉ាងហ្មត់ចត់ ទាំងផ្នែក សុខាភិបាល និងសន្តិសុខសណ្ដាប់ធ្នាប់យ៉ាងតឹងរឹងបំផុត សំដៅធានាទប់ស្កាត់នូវការឆ្លង និងហានិភ័យចម្លងនៃជំង នេះមកខាងក្រៅបរិវេណអគារនៃសណ្ឋាគារ។ ជាមួយគ្នានេះ ក្រសួងសុខាភិបាល ក៏ជម្រាបជូនដល់សាធារណជនទូទៅ ជាពិសេសប្រជាពលរដ្ឋ និង បងប្អូនពាណិជ្ជករ អាជីវករទាំងអស់ ដែលរស់នៅ និងកំពុងប្រកបរបរផ្សេងៗនៅជាប់ និងក្បែរទីតាំងសណ្ឋាគារនេះថា វីរុសកុំវីដ-១៩ ឆ្លងពីមនុស្សម្នាក់ទៅមនុស្សតាមដំណក់ទឹកតូចៗ ដែលចេញពីផ្លូវដង្ហើមរបស់អ្នកផ្ទុកវីរុស ហើយរហូត មកដល់ពេលបច្ចុប្បន្ន មិនមានភស្តុតាងវិទ្យាសាស្ត្របញ្ជាក់ថា វីរុសនេះឆ្លងតាមខ្យល់អាកាសនៅក្នុងទីលំហឡើយ។ ដូច្នេះ សូមប្រជាពលរដ្ឋទាំងអស់ កុំមានការភ័យខ្លាច និងសូមបន្តរក្សាភាពនឹងនរក្នុងចិត្ត និងជឿទុកចិត្តលើវិធានការ ឆ្លើយតបរបស់រាជរដ្ឋាភិបាល៕ | 2021-03-08T01:07:00+07:00 | dap-news.com | https://dap-news.com/national/2021/03/07/124888/ |
4f04d7ee-aa7b-4bfe-87c1-3400b4612f78 | រកឃើញគ្រូពេទ្យម្នាក់ បម្រើការងារ នៅមន្ទីរពេទ្យ បង្អែកអ្នកលឿង និងជាម្ចាស់គ្លីនិក មួយឆ្លងជំងឺកូវីដ១៩ | ភ្នំពេញ៖ ឈ្មោះ អ៊ឹម សុភី ជាគ្រូពេទ្យបម្រើការងារនៅមន្ទីរពេទ្យបង្អែកអ្នកលឿងនិងជាម្ចាស់មន្ទីរសម្រាកព្យាបាល និងសម្ភព អ៊ឹម សុភី ស្ថិតនៅភូមិ៣ ឃុំព្រែកខ្សាយ ស្រុកពាមរក៍ ខេត្តព្រៃវែង ត្រូវបានរកឃើញវិជ្ជមានកូវីដ១៩និងត្រូវបានដាក់ ឲ្យព្យាបាលនៅមន្ទីរពេទ្យខេត្តព្រៃវែង។ យោងតាមសេចក្ដីប្រកាសព័ត៌មានរបស់រដ្ឋបាលខេត្តព្រៃវែងនៅថ្ងៃទី៧ មីនានេះ បានឲ្យដឹងបន្ថែមថា ពាក់ព័ន្ធហេតុការណ៍នេះ រដ្ឋបាលបានចាត់តាំងបន្ទាន់ដល់មន្ទីរសុខាភិបាល និងអាជ្ញាធរពាក់ព័ន្ធដឹកនាំចុះស្រាវជ្រាវកំណត់មុខសញ្ញាដែលពាក់ព័ន្ធរួមមាន៖ ១.មន្រ្តីបម្រើការងារនៅមន្ទីរពេទ្យបង្អែកអ្នកលឿង ស្រុកពាមរក៍ ២.អ្នកដែលបានមកសម្រាកនិងពិនិត្យព្យាបាលនៅមន្ទីរសម្រាកព្យាបាលនិងសម្ភព អ៊ឹម សុភី ៣.ក្រុមគ្រួសារ ប្រពន្ធ កូន និងអ្នករស់នៅជាមួយឈ្មោះ អ៊ឹម សុភី ៤. អ្នកដែលមានការពាក់ព័ន្ធផ្សេងៗទៀត ដើម្បីទប់ស្កាត់ការឆ្លងរីករាលដាលនៃជំងឺកូវីដ១៩ក្នុងសហគមន៍ រដ្ឋបាលខេត្តព្រៃវែង សូមអំពាវនាវដល់បងប្អូនប្រជាពលរដ្ឋដែលពាក់ព័ន្ធនឹងម្ចាស់មន្ទីរសម្រាកព្យាបាល និងសម្ភព អ៊ឹម សុភីគិតចាប់តាំងពីថ្ងៃទី២៥ ខែ កុម្ភៈ ឆ្នាំ ២០២១សូមសហការជាមួយសមត្ថកិច្ច និងមន្ទីរជំនាញដោយត្រូវទៅពិនិត្យសុខភាព និងយកសំណាកនៅមន្ទីរពេទ្យបង្អែកអ្នកលឿង៕ | 2021-03-08T00:56:00+07:00 | dap-news.com | https://dap-news.com/national/2021/03/07/124884/ |
582cb145-6148-43e3-a160-9f133e9a6e3c | សម្តេចតេជោ ហ៊ុន សែន មានសុខភាពល្អធម្មតា ក្រោយពេលចាក់វ៉ាក់សាំងការពារជំងឺកូវីដ១៩ (Video inside) | បន្ទាប់ពីមានបងប្អូនជនរួមជាតិ តែងតែសាកសួរពីសុខភាពរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បន្ទាប់ពីបានចាក់វ៉ាក់សាំងការពារជំងឺកូវីដ១៩ នោះ, នៅរសៀលថ្ងៃអាទិត្យ ទី០៧ ខែមីនា ឆ្នាំ២០២១នេះ សម្តេចតេជោ បានបង្ហោះរូបភាព និងសារបញ្ជាក់ឲ្យដឹងថា សុខភាពរបស់សម្តេច នៅតែរក្សាភាពធម្មតា និងអាចធ្វើកិច្ចការងារបាន ដោយមិនមានភាពរាំងស្ទះនោះឡើយ។ សម្តេចតេជោ ហ៊ុន សែន បានសរសេរក្នុង Facebook ផ្លូវការយ៉ាងដូច្នេះថា ។ សូមជម្រាបថា សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន នៅព្រឹកថ្ងៃទី០៤ ខែមីនា ឆ្នាំ២០២១ បានអញ្ជើញចាក់វ៉ាក់សាំងប្រឆាំងជំងឺកូវីដ១៩ របស់ក្រុមហ៊ុនអាស្ត្រាហ្សេនីកា (Astra Zeneca) នៅមន្ទីរពេទ្យកាល់ម៉ែត។ ក្រៅតែពីសម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិតហើយនោះ មន្ត្រីជាន់ខ្ពស់របស់រាជរដ្ឋាភិបាលកម្ពុជាជាច្រើនរូបទៀត ក៏បានចាក់វ៉ាក់សាំងកូវីដ១៩ របស់ក្រុមហ៊ុនអាស្ត្រាហ្សេនីកាផងដែរ។ វ៉ាក់សាំង AstraZeneca/SII ដែលសម្តេចតេជោ ហ៊ុន សែន, សម្តេចកិត្តិព្រឹទ្ធបណ្ឌិត និងមន្ត្រីជាន់ខ្ពស់កម្ពុជា ចាក់នៅថ្ងៃនេះ គឺជាវ៉ាក់សាំងជំនួយរបស់មជ្ឈមណ្ឌលកូវ៉ាក់ (COVAX Facility)។ វ៉ាក់សាំងនេះ ត្រូវបានដឹកមកដល់កម្ពុជាក្នុងដំណាក់កាលដំបូងចំនួន ៣២៤,០០០ដូស កាលពីថ្ងៃទី០២ ខែមីនា ឆ្នាំ២០២១៕ | 2021-03-08T00:22:00+07:00 | freshnewsasia.com | https://m.freshnewsasia.com/index.php/en/localnews/189047-2021-03-07-10-22-22.html |
9cd4468d-9aa4-4879-b634-ebd61b963e07 | វេជ្ជបណ្ឌិត ឱ វណ្ណឌីន ៖ ៣ការពារ និង ៣កុំ នៅក្នុងតួនាទីរបស់ស្ត្រី នៃបរិបទប្រយុទ្ធនឹងជំងឺកូវីដ-១៩ | ភ្នំពេញ ៖ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យ ក្រសួងសុខាភិបាល នៃព្រះរាជាណាចក្រកម្ពុជា ចូលរួមអបអរសាទរ “ទិវានារីអន្តរជាតិ ៨ មីនា។ ថ្ងៃទី០៧ ខែមីនា ឆ្នាំ២០២១ លោកជំទាវវេជ្ជបណ្ឌិត បានថ្លែងថា តាំងពីប្រវត្តិកាលនៃការកកើតមនុស្សមក យើងសង្កេតឃើញថា តាមលក្ខណធម្មជាតិ មានការ បែងចែកភេទស្រី-ប្រុសរួចទៅហើយ ដែលការបែងចែកនេះ តាមការវិវត្តន៍នៃការរស់នៅរបស់មនុស្សនៅ លើសកលលោកនេះ ជាបណ្តើរៗ បានបង្កើតឱ្យមានវិសមភាពយិនឌ័រ រួចស្រេចបាត់ទៅហើយ រហូតដល់ មានការទាមទារឱ្យមានការគោរពសិទ្ធិនារី និងការយកចិត្តទុកដាក់នូវតួនាទី ព្រមទាំងការចូលរួមរបស់ស្ត្រី នៅក្នុងកិច្ចការនានា ដែលរួមចំណែកនៅក្នុងការអភិវឌ្ឍសង្គមជាតិ។ អ្នកនាំពាក្យ ក្រសួងសុខាភិបាល បានថ្លែងបញ្ជាក់ថា ឈរលើមូលដ្ឋាននៃការគោរពសិទ្ធិនារី និងជាបន្តិចម្តងៗ មានការទទួលស្គាល់សមត្ថភាព ព្រមទាំងការរស់នៅជាក់ស្តែងដែលបានឆ្លុះបញ្ចាំង ពីសារសំខាន់នៃការចូលរួមរបស់ស្ត្រីផងដែរនោះ ការយក ចិត្តទុកដាក់លើស្ត្រីនៅតាមបណ្តាប្រទេសនៅលើសកលលោកយើងនេះ ក៏ចាប់ផ្តើមជាបណ្តើរ អនុញ្ញាតឱ្យស្ត្រី បាន និងកំពុងចូលរួមចំណែកយ៉ាងសកម្មនៅក្នុងកិច្ចការសង្គម។ ៗ ដែលជាក់ស្តែង នៅក្នុងបរិបទនៃការប្រយុទ្ធនឹងជំងឺកូវីដ -១៩ ស្ត្រីនៅកម្ពុជា បាន និងកំពុងតែចូលរួម ចំណែកយ៉ាងសំខាន់ ក្នុងការទទួលខុសត្រូវចំពោះមុខ នៃការទប់ស្កាត់ការចម្លងជំងឺដ៏កាចសាហាវនេះ សម្រាប់ខ្លួនឯងផង សម្រាប់គ្រួសារផង និងសម្រាប់សហគមន៍ផង។ បណ្តាំកូវីដ ១៩ ៖ នារីទាំងឡាយ សូមត្រូវចងចាំថា៖ +ចង់យកជ័យជំនះលើវីរុសកូវីដ-១៩ សូមកុំភ្លេច រូបមន្តគណិតវិទ្យាមួយ សម្រាប់ការពារជំងឺកូវីដ-១៩ គឺ ៣ការពារ ៣កុំ + ចាក់វ៉ាក់សាំងបង្ការជំងឺកូវីដ-១៩ = មានកងការពារក្នុងខ្លួនរឹងមាំ សម្រាប់វ៉ៃបកលើវីរុសកូវីដ-១៩ វិញ កាត់បន្ថយបាននូវភាពធ្ងន់ធ្ងរនៃជំងឺកូវីដ-១៩ និងកាត់បន្ថយបានជាអតិប្បរិមានូវ អត្រាចូលសម្រាកពេទ្យដោយសារជំងឺកូវីដ-១៩ ដែលឈានទៅរកការវិលត្រឡប់មករកការរស់នៅជា ធម្មតាតាមបែបគន្លងថ្មីវិញ ព្រមទាំងជម្រុញការបង្កើនសេដ្ឋកិច្ចគ្រួសារ និងសេដ្ឋកិច្ចសង្គមជាតិ។ សូមជូនពរដល់ស្ត្រីគ្រប់រូប សូមមានសុខភាពល្អបរិបូណ៍ ដើម្បីបន្តនូវបេសកកម្ម ដ៏ថ្លៃថ្លារបស់ខ្លួន ក្នុងការចូលរួមទប់ស្កាត់ការចម្លងវីរុសកូវីដ ១៩ និងសូមឱ្យស្ត្រីទាំងអស់ បានចៀសផុតពីការចម្លងជំងឺដ៏កាចសាហាវនេះផងដែរ។ សូមស្ត្រីទាំងអស់ រីករាយថ្ងៃបុណ្យនារីអន្តរជាតិ ៨មីនា និងមានសុខសុវត្ថិភាពទាំងអស់គ្នា ដើម្បីជាកម្លាំងស្នូលដ៏រឹងមាំបស់ប្រទេសជាតិ ៕ រក្សាសិទ្ធិដោយ : បញ្ញាស័ក្តិ | 2021-03-07T21:37:02+07:00 | cen.com.kh | https://cen.com.kh/archives/304973.html |
d322f63e-feca-494d-bc63-5b78a3e90f79 | ក្រសួងសុខាភិបាល ចាប់ផ្តើមដាក់ឱ្យប្រើប្រាស់ សណ្ឋាគារ THE GREAT DUKE ធ្វើជាមន្ទីរពេទ្យពិនិត្យ ថែទាំ និងព្យាបាលអ្នកជំងឺកូវីដ-១៩ កម្រិតស្រាល (Video inside) | ក្រសួងសុខាភិបាល ដោយរួមសហការជាមួយរដ្ឋបាលរាជធានីភ្នំពេញ នឹងចាប់ផ្តើមដំណើរការប្រើប្រាស់អគារនៃសណ្ឋាគារ THE GREAT DUKE អតីតសណ្ឋាគារអាំងទែកុងទីណង់តាល់ ធ្វើជាមន្ទីរពេទ្យពិនិត្យ ថែទាំ និងព្យាបាលអ្នកជំងឺកូវីដ-១៩ កម្រិតស្រាល។ នេះបើតាមសេចក្តីជូនដំណឹងរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាន។ ការដាក់ឱ្យដំណើរការទីតាំងសណ្ឋាគារនេះ ធ្វើជាមន្ទីរពេទ្យ ពិនិត្យ ថែទាំ និងព្យាបាលអ្នកជំងឺកូវីដ-១៩ កម្រិតស្រាល ធ្វើឡើងដោយផ្អែកតាមស្ថានភាពរីករាលដាលនៃជំងឺកូវីដ-១៩ (CovID-19) នៅក្នុងរាជធានីភ្នំពេញ និងបណ្ដាខេត្តមួយចំនួននាពេលបច្ចុប្បន្ន និង ដើម្បីរៀបចំទីតាំងឱ្យបានសមស្រប ក្នុងការទប់ស្កាត់ការឆ្លងរីករាលដាលទ្រង់ទ្រាយធំ។ ក្រសួងសុខាភិបាល បានបញ្ជាក់ថា ។ បើតាមក្រសួងសុខាភិបាល, ដើម្បីធានាបានប្រសិទ្ធភាពខ្ពស់ នៅក្នុងការប្រយុទ្ធប្រឆាំងនឹងជំងឺកូវីដ-១៩ ស្របទៅតាមស្ថានភាពចាំបាច់ រាជរដ្ឋាភិបាល ក៏ដូចជាគណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ-១៩ (COVID-19) បាននិងកំពុងចាត់វិធាន ការឆ្លើយតបចាំបាច់នានា រួមទាំងការគ្រប់គ្រងសន្តិសុខ និងសណ្ដាប់ធ្នាប់នៅតាមគោលដៅ និងតំបន់ចត្តាឡីស័ក។ ចំពោះអគារ និងបរិវេណនៃសណ្ឋាគារខាងលើ ក៏នឹងត្រូវរៀបចំឱ្យអនុវត្តនូវវិធានការគ្រប់គ្រងយ៉ាងហ្មត់ចត់ ទាំងផ្នែក សុខាភិបាល និងសន្តិសុខសណ្ដាប់ធ្នាប់យ៉ាងតឹងរឹងបំផុត សំដៅធានាទប់ស្កាត់នូវការឆ្លង និងហានិភ័យចម្លងនៃជំង នេះមកខាងក្រៅបរិវេណអគារនៃសណ្ឋាគារ។ ជាមួយគ្នានេះ ក្រសួងសុខាភិបាល ក៏ជម្រាបជូនដល់សាធារណជនទូទៅ ជាពិសេសប្រជាពលរដ្ឋ និង បងប្អូនពាណិជ្ជករ អាជីវករទាំងអស់ ដែលរស់នៅ និងកំពុងប្រកបរបរផ្សេងៗនៅជាប់ និងក្បែរទីតាំងសណ្ឋាគារនេះថា វីរុសកុំវីដ-១៩ ឆ្លងពីមនុស្សម្នាក់ទៅមនុស្សតាមដំណក់ទឹកតូចៗ ដែលចេញពីផ្លូវដង្ហើមរបស់អ្នកផ្ទុកវីរុស ហើយរហូត មកដល់ពេលបច្ចុប្បន្ន មិនមានភស្តុតាងវិទ្យាសាស្ត្របញ្ជាក់ថា វីរុសនេះឆ្លងតាមខ្យល់អាកាសនៅក្នុងទីលំហឡើយ។ ដូច្នេះ សូមប្រជាពលរដ្ឋទាំងអស់ កុំមានការភ័យខ្លាច និងសូមបន្តរក្សាភាពនឹងនរក្នុងចិត្ត និងជឿទុកចិត្តលើវិធានការ ឆ្លើយតបរបស់រាជរដ្ឋាភិបាល។ តាមរយៈសេចក្តីប្រកាសនេះ ក្រសួងសុខាភិបាល ក៏បានប្រាប់ដល់សាធារណជនទាំងអស់ ឱ្យបានជ្រាប និងចូលរួមអនុវត្តវិធានការការពារ ខ្លួនតាមការណែនាំរបស់ សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា «៣កុំ និង ៣ការពារ» ដើម្បីការពារខ្លួនឯងពីការឆ្លងជំងឺ និងចៀសវាងហានិភ័យចម្លងជំងឺនេះដល់អ្នកដទៃផងដែរ៕ | 2021-03-07T20:33:00+07:00 | freshnewsasia.com | https://m.freshnewsasia.com/index.php/en/localnews/189014-2021-03-07-06-33-16.html |
44c2b49b-bf5f-48e0-8989-fa5220a2a4df | យល់ដឹងសុខភាព៖ ពិសាគ្រឿងស្រវឹង អាចគំរាមកំហែងដល់អាយុជីវិត ជាពិសេសអ្នកជំងឺទឹកនោមផ្អែម គួរប្រុងប្រយ័ត្នខ្ពស់ | ការទទួលទានគ្រឿងស្រវឹង ឬស្រា លើសកម្រិតគឺបង្កើនហានិភ័យនៃជំងឺមហារីកមួយចំនួន និងជំងឺផ្សេងៗដែលអាចគំរាមកំហែងដល់អាយុជីវិត ជាពិសេស អ្នកកើតជំងឺទឹកនោមផ្អែម ព្រោះក្នុងជាតិស្រវឹងខ្លះ មានអត្រាជាតិស្ករខ្ពស់ បណ្ដាលឱ្យជាតិស្ករក្នុងឈាមឡើងខ្ពស់ពិបាកគ្រប់គ្រង ផ្ទុយទៅវិញបើការទទួលទានជាតិស្រវឹងលើសលប់ពេក គឺជំរុញឱ្យថ្លើមធ្វើការកាន់តែខ្លាំង និងធ្ងន់សម្រាប់បញ្ចេញជាតិពុល និងធ្វើឱ្យជាតិស្ករក្នុងឈាមចុះខ្លាំង ជាកត្តាគ្រោះថ្នាក់ធ្ងន់ធ្ងរ ដែលជាមូលហេតុ ត្រូវប្រុងប្រយ័ត្នខ្ពស់។ តាមការបញ្ជាក់របស់លោកវេជ្ជបណ្ឌិត ហាក់ ចាន់ភក្តី ឯកទេស ថ្លើម ក្រពះ ពោះវៀន នៅមន្ទីរសំរាកព្យាបាល អេគីប បានឱ្យដឹងថាទៀតថា «ស្រា ក្រៅពីមានជាតិស្ករខ្ពស់ហើយ ក៏មានកាល់ឡូរីខ្ពស់ផងដែរ។ កាល់ឡូរី គឺជាថាមពល ដូច្នេះបើកាល់ឡូរីខ្ពស់ នោះថាមពលក៏ច្រើនដូចគ្នា ពេលអត់បានប្រើប្រាស់ ពីសរីរាង្គខ្លួនយើង វានៅសេសសល់នឹងស្ដុកទុកជា ទ្រីក្លីសេរីត ជាសារធាតុខ្លាញ់ ហើយជាដើមចមធ្វើឱ្យលើសជាតិខ្លាញ់នៅក្នុងសាច់ថ្លើមបណ្ដាលឱ្យមានជំងឺខ្លាញ់រុំថ្លើម»។ លើសពីនោះ លោកវេជ្ជបណ្ឌិត ថ្លែងបន្ដថា ការទទួលទានគ្រឿងស្រវឹងជាប្រចាំលើសកម្រិត ជះឥទ្ធពល នឹងបង្កឲ្យមានជំងឺរលាកថ្លើម ជំងឺរលាកលំពែង ហើយក៏ជាហានិភ័យឲ្យមានជំងឺមហារីកមួយចំនួនដូចជា ជំងឺមហារីកពោះវៀនធំ មហារីកបំពង់អាហារ មហារីកក្រពះ ។ល។ ស្រាក៏ចូលរួមជាកត្តាដែលបង្កឱ្យមានជំងឺលើសឈាម ជំងឺសរសៃឈាម ជំងឺខ្សោយបេះដូង និងជំងឺស្ទះសរសៃឈាមខួរក្បាលផងដែរ។ លើសពីនោះ ស្រា បង្កើនឱ កាស គ្រោះថ្នាក់ នៅ ពេល បើកបរ , ប្រើ អំពើហិង្សា ទៅ អ្នកដទៃ , ចម្លងជំងឺ កាមរោគ , ការ មាន ផ្ទៃពោះ ដោយ មិន ចង់ បាន ជាដើម ។ *ការឡើងលឿងនៅលើភ្នែក លើស្បែក * កើតទាចទឹក * ជំាលើស្បែក * ក្អួតមកមានឈាម ជាដើម។ លោកវេជ្ជបណ្ឌិតបញ្ជាក់ទៀតថា ។ គួរចំណាំ៖ វីស្គី មានអត្រាជាតិស្ករតិចតួច តែវាមានហានិភ័យខ្ពស់ នៅពេលដែលពិសាលាយជាមួយសូដា កូកា ដែលបណ្ដាលឱ្យឡើងជាស្ករខ្ពស់ ប៉ះពាល់ដល់សុខភាព៕ | 2021-03-07T18:23:00+07:00 | freshnewsasia.com | https://m.freshnewsasia.com/index.php/en/localnews/188994-2021-03-07-04-23-52.html |
9c0cb587-a230-494d-8366-3a9c47b5a90d | BREAKING: សហរដ្ឋអាមេរិក មានមនុស្ស ៥.៨ម៉ឺននាក់ទៀតឆ្លងកូវីដ-១៩ និងអ្នកជំងឺ ១,៥១៥នាក់ស្លាប់ នៅក្នុងពេលតែ១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៥៨,២២៨នាក់ទៀតបានឆ្លងជំងឺ COVID-19 ខណៈអ្នកជំងឺ ១,៥១៥នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នាព្រឹកថ្ងៃអាទិត្យ ទី០៧ ខែមីនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៩,៦៥៣,៨៩១ករណី ក្នុងនោះមានអ្នកស្លាប់សរុបចំនួន ៥៣៧,១១៩នាក់ និងជាសះស្បើយឡើងសរុប ២០,២៧៣,៩១៥នាក់។ គួរបញ្ជាក់ថា ចំពោះមុខករណីឆ្លង និងស្លាប់ដោយសារ COVID-19 នៅតែបន្តស្ថិតក្នុងចំនួនច្រើន សហរដ្ឋអាមេរិកក៏នៅតែបន្តសម្រុក ចាក់វ៉ាក់សាំងបង្ការជំងឺនេះ ជូនដល់ប្រជាជនរបស់ខ្លួនផងដែរ។ គិតត្រឹមចុងសប្តាហ៍នេះ វ៉ាក់សាំងសរុបជាង ៨៥លានដូសហើយ ត្រូវបានចាក់ជូនដល់ប្រជាជន ខណៈវ៉ាក់សាំងសរុបជាង ១១៤លានដូសត្រូវបានដាក់ចេញ។ បើតាមអាជ្ញាធរអាមេរិក ប្រជាជានសរុប ៥៥.៥៤លាននាក់ បានទទួលការចាក់វ៉ាក់សាំង COVID-19 មួយដូសដំបូង (ក្នុងនោះមួយចំនួនក៏បានទទួលដូសទី ២ រួចរាល់ផងដែរ) ខណៈ ២៨.៧លាននាក់ទៀតគឺត្រូវបានសន្មត់ថា បានទទួលដូសទី ២ រួចរាល់តែម្តង៕ | 2021-03-07T17:01:00+07:00 | freshnewsasia.com | https://m.freshnewsasia.com/index.php/en/internationalnews/188977-2021-03-07-03-01-51.html |
20ffc6fe-0a19-4b8d-ab89-b429bf4a0f60 | ក្រសួងសុខាភិបាល រកឃើញអ្នកឆ្លង ជំងឺកូវីដ១៩ថ្មី ៣៤នាក់បន្ថែមទៀត | ភ្នំពេញ៖ ក្រសួងសុខាភិបាលនៅថ្ងៃទី៧ ខែ មីនានេះបានប្រកាសពីការរកឃើញអ្នកឆ្លងជំងឺកូវីដ១៩ថ្មី៣៤នាក់បន្ថែមទៀត ក្នុងនោះករណីឆ្លងសហគមន៍ ៣១នាក់និង អ្នកដំណើរពីបរទេស៣នាក់ចំណែកអ្នកជំងឺដែលព្យាបាលជះសះស្បើយមានចំនួន១៩នាក់ផងដែរ។ គិតត្រឹមព្រឹក ថ្ងៃទី៧ ខែមីនា ឆ្នាំ២០២១អ្នកឆ្លងជំងឺកូវីដ១៩សរុបមានចំនួន៩៨៧ នាក់ចំណែក អ្នកជាសះស្បើយ ៥១០ នាក់និងអ្នកកំពុងព្យាបាល ៤៧៦ នាក់៕ | 2021-03-07T15:28:00+07:00 | dap-news.com | https://dap-news.com/national/2021/03/07/124846/ |
6718200c-4f77-4769-9e5e-06bf8491561b | សម្ដេចតេជោ បញ្ជាឲ្យយកអ្នកជំងឺ កូវីដ ពីមណ្ឌលចត្តាឡីស័កព្រែកព្នៅ មកព្យាបាល ក្នុងសណ្ឋាគារ Great Duke | ភ្នំពេញ ៖ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានចេញបទបញ្ជាឲ្យយកអ្នកកេីតជំងកូវីដ-១៩ ពីមណ្ឌលព្យាបាលជំងឺកូវីដ ព្រែកព្នៅ មកព្យាបាលក្នុងសណ្ឋាគារ Great duke (អតីតសណ្ឋាគារអាំងត័រកង់ទីណង់តាល់) វិញ ក្រោយពីអ្នកជំងឺកូវីដម្នាក់ ស្លាប់ដោយសាររេីមេថ្នាំញៀនធ្ងន់ធ្ងរ បណ្តាលឲ្យគាំងបេះដូង។ យោងតាមសេចក្ដីប្រកាសព័ត៌មានរបស់ក្រសួងសុខាភិបាល កាលពីថ្ងៃទី៤ ខែមីនា ឆ្នាំ២០២១ បានបញ្ជាក់ថា បុរសជនជាតិចិនម្នាក់ ឈ្មោះឡាយ ប៊ីនស៊ាង មានវិជ្ជមានកូវីដ-១៩ និងសម្រាកព្យាបាល នៅមណ្ឌលព្យាបាលកូវីដ-១៩ ព្រែកព្នៅ រាជធានីភ្នំពេញ កាលពីថ្ងៃទី១មីនា និងបានទទួលមរណភាព ក្នុងអំឡុងពេលព្យាបាល កាលពីថ្ងៃទី៤ មីនា ដោយរកឃើញថា បុរសជនជាតិចិនរូបនេះ ជាអ្នកប្រើប្រាស់បារីច្រើន និងមានសារធាតុអំហ្វេតាមីនខ្ពស់ និងមានវិជ្ជមាន កូវីដ១៩ផងនោះ ទើបរើមេថ្នាំញៀនធ្ងន់ធ្ងរ បណ្តាលឲ្យគាំងបេះដូងស្លាប់ភ្លាមៗ។ តាមរយៈសារសំឡេង នៅយប់ថ្ងៃទី៦ ខែមីនា ឆ្នាំ២០២១ សម្ដេចតេជោ ហ៊ុន សែន មានប្រសាសន៍ថា«ខ្ញុំមានការស្លត់ចិត្តនៅពេលដែលដឹងថា កន្លែងចត្តាឡីស័កព្រៃកព្នៅ គឺជាកន្លែងដែលមិនមែនជាតំបន់ព្យាបាលទេ តាមដឹងកន្លែងនោះគឺថា អ្នកមិនឈឺយកទៅកន្លែងណុងឈឺបាដោយ ចឹងមិនអាចព្យាបាលបានទេ»។ សម្ដេចតេជោ ក៏បានបញ្ជាឲ្យលោកឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរង នៃកងយោធពលខេមរភូមិន្ទ មេបញ្ជាការកងទ័ពជើងគោក និងជាប្រធានអនុគណៈកម្មការគ្រប់គ្រងសន្ដិសុខ និងសណ្ដាប់ធ្នាប់នៅតាមគោលដៅ និងតំបន់ចត្តាឡីស័ក រៀបចំសណ្ឋាគារ អាំងត័រកង់ទីណង់តាល់ ដើម្បីដាក់អ្នកជំងឺកូវីដ-១៩ មកព្យាបាលនៅសណ្ឋាគារវិញ។ សម្ដេចតេជោ បញ្ជាក់យ៉ាងដូច្នេះថា «ខ្ញុំសូមចេញបទបញ្ជា រួមគ្នារៀបចំសណ្ឋាគារ អាំងត័រកង់ទីណង់តាល់ ថ្ងៃនឹង យប់នឹង ថ្ងៃស្អែក យប់ស្អែក ថ្ងៃខាន់ស្អែក ដឹកអ្នកជំងឺពីព្រែកព្នៅ ចូលសណ្ឋាគារ អាំងត័រកង់ទីណង់តាល់ ឲ្យខាន់តែបាន។ គឺខ្ញុំចេញបទបញ្ជា បើសិនធ្វើរបៀបនឹង នេះបានបង្ហាញភាពជាអ្នកដឹកនាំយ៉ាងម៉េច?»។ ជាងនេះទៅទៀត សម្ដេចតេជោ ហ៊ុន សែន ក៏ផ្ដាំផ្ញើដល់ក្រុមគ្រូពេទ្យ និងអ្នកពាក់ព័ន្ធទាំងអស់ ត្រូវសម្រុកធ្វើកិច្ចការងារនេះឲ្យបានលឿនបំផុត ដើម្បីដឹងអ្នកជំងឺពីព្រែកព្នៅ ទៅសណ្ឋាគារ អាំងត័រកង់ទីណង់តាល់ ទាំងអស់៕ | 2021-03-07T14:08:00+07:00 | dap-news.com | https://dap-news.com/national/2021/03/07/124840/ |
5adfe20c-49c2-4462-ba87-1ffcf3370aba | ដាក់ឱ្យដំណើរការប្រើប្រាស់អគារនៃសណ្ឋាគារ THE GREAT DUKE ធ្វើជាមន្ទីរពេទ្យពិនិត្យ ថែទាំ និងព្យាបាលអ្នកជំងឺកូវីដ-១៩ កម្រិតស្រាល | ភ្នំពេញ៖ ៖ សេចក្តីជូនដំណឹងរបស់ក្រសួងសុខាភិបាល ស្តីពីការដាក់ឱ្យដំណើរការប្រើប្រាស់អគារនៃសណ្ឋាគារ THE GREAT DUKE (អតីតសណ្ឋាគារអាំងទែកុងទីណង់តាល់) ធ្វើជាមន្ទីរពេទ្យពិនិត្យ ថែទាំ និងព្យាបាលអ្នកជំងឺកូវីដ-១៩ កម្រិតស្រាល។ ក្រសួងសុខាភិបាល សូមជម្រាបជូនដំណឹងដល់សាធារណជនទាំងអស់ឱ្យបានជ្រាបថា យោងទៅតាមស្ថាន ភាពរីករាលដាលនៃជំងឺកូវីដ-១៩ (COVID-19) នៅក្នុងរាជធានីភ្នំពេញ និងបណ្តាខេត្តមួយចំនួននាពេលបច្ចុប្បន្ន និង ដើម្បីរៀបចំទីតាំងឱ្យបានសមស្រប ក្នុងការទប់ស្កាត់ការឆ្លងរីករាលដាលទ្រង់ទ្រាយធំ ក្រសួងសុខាភិបាល ដោយរួម សហការជាមួយរដ្ឋបាលរាជធានីភ្នំពេញ នឹងចាប់ផ្តើមដំណើរការប្រើប្រាស់អគារនៃសណ្ឋាគារ THE GREAT DUKE អតីតសណ្ឋាគារអាំងទែកុងទីណង់តាល់ ធ្វើជាមន្ទីរពេទ្យពិនិត្យ ថែទាំ និងព្យាបាលអ្នកជំងឺកូវីដ-១៩ កម្រិតស្រាល។ ការដាក់ឱ្យដំណើរការទីតាំងសណ្ឋាគារនេះជាមន្ទីរពេទ្យសម្រាប់អ្នកជំងឺកូវីដ -១៩ កម្រិតស្រាល គឺដើម្បីផ្តល់ លទ្ធភាពដល់ក្រសួងសុខាភិបាល ក្នុងការប្រមូលផ្តុំធនធានមនុស្ស សម្ភារបរិក្ខារ និងបច្ចេកទេសចាំបាច់មួយចំនួន ជួយ សង្គ្រោះដល់អាយុជីវិតមនុស្សឱ្យបានទាន់ពេលវេលា និងធានាទប់ស្កាត់ការរីករាលដាលកាន់តែធ្ងន់ធ្ងរនៃជំងឺនេះ នៅ ក្នុងសហគមន៍។ ដើម្បីធានាបានប្រសិទ្ធភាពខ្ពស់ នៅក្នុងការប្រយុទ្ធប្រឆាំងនឹងជំងឺកូវីដ-១៩ ស្របទៅតាមស្ថានភាពចាំបាច់ រាជរដ្ឋាភិបាល ក៏ដូចជាគណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ-១៩ (COID-19) បាននិងកំពុងចាត់វិធាន ការឆ្លើយតបចាំបាច់នានា រួមទាំងការគ្រប់គ្រងសន្តិសុខ និងសណ្តាប់ធ្នាប់នៅតាមគោលដៅ និងតំបន់ចត្តាឡីស័ក។ ចំពោះអគារ និងបរិវេណនៃសណ្ឋាគារខាងលើ ក៏នឹងត្រូវរៀបចំឱ្យអនុវត្តនូវវិធានការគ្រប់គ្រងយ៉ាងហ្មត់ចត់ ទាំងផ្នែក សុខាភិបាល និងសន្តិសុខសណ្តាប់ធ្នាប់យ៉ាងតឹងរឹងបំផុត សំដៅធានាទប់ស្កាត់នូវការឆ្លង និងហានិភ័យចម្លងនៃជំងឺ នេះមកខាងក្រៅបរិវេណអគារនៃសណ្ឋាគារ។ ជាមួយគ្នានេះ ក្រសួងសុខាភិបាល ក៏សូមជម្រាបជូនដល់សាធារណជនទូទៅ ជាពិសេសប្រជាពលរដ្ឋ និង បងប្អូនពាណិជ្ជករ អាជីវករទាំងអស់ ដែលរស់នៅ និងកំពុងប្រកបរបរផ្សេងៗនៅជាប់ និងក្បែរទីតាំងសណ្ឋាគារនេះថា វីរុសកុំវីដ-១៩ ឆ្លងពីមនុស្សម្នាក់ទៅមនុស្សតាមដំណក់ទឹកតូចៗ ដែលចេញពីផ្លូវដង្ហើមរបស់អ្នកផ្ទុកវីរុស ហើយរហូត មកដល់ពេលបច្ចុប្បន្ន មិនមានភស្តុតាងវិទ្យាសាស្ត្របញ្ជាក់ថា វីរុសនេះឆ្លងតាមខ្យល់អាកាសនៅក្នុងទីលំហឡើយ។ ដូច្នេះ សូមប្រជាពលរដ្ឋទាំងអស់ កុំមានការភ័យខ្លាច និងសូមបន្តរក្សាភាពនឹងនរក្នុងចិត្ត និងជឿទុកចិត្តលើវិធានការ ឆ្លើយតបរបស់រាជរដ្ឋាភិបាល។ សេចក្តីដូចបានជម្រាបជូនខាងលើ សូមសាធារណជនទាំងអស់ មេត្តាជ្រាប និងចូលរួមអនុវត្តវិធានការការពារខ្លួនតាមការណែនាំរបស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា ៣កុំ និង ការពារ ដើម្បីការពារខ្លួនឯងពីការឆ្លងជំងឺ និងជៀសវាងហានិភ័យចម្លងជំងឺនេះដល់អ្នកដទៃ៕ រក្សាសិទ្ធិដោយ៖បញ្ញាស័ក្តិ | 2021-03-07T14:04:52+07:00 | cen.com.kh | https://cen.com.kh/archives/304954.html |
f6a1bc88-ac57-4d0c-9ed6-b1967df9a51f | ឧត្តមសេនីយ៍ឯក ហ៊ុន ម៉ាណែត ពិនិត្យការហ្វឹកហ្វឺន បណ្តុះបណ្តាល កងកម្លាំង ត្រៀមចូលរួម អន្តរាគមន៍ទប់ស្កាត់ការ រីករាលដាល ជំងឺកូវីដ-១៩ | ភ្នំពេញ៖ ឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរង នៃកងយោធពលខេមរភូមិន្ទ មេបញ្ជាការកងទ័ពជើងគោក ថ្លែងក្នុងពិធីពិនិត្យការហ្វឹកហ្វឺន បណ្តុះបណ្តាលកងកម្លាំង ត្រៀមចូលរួមអន្តរាគមន៍ ទប់ស្កាត់ការរីករាលដាល នៃជំងឺកូវីដ-១៩ របស់អនុគណៈកម្មការគ្រប់គ្រងសន្តិសុខ និងសណ្តាប់ធ្នាប់ នៅតាមគោលដៅ និងតំបន់ចត្តាទ្បីស័ក នៅកងពលតូចលេខ៧០ នា ថ្ងៃទី០៦ ខែមីនា ឆ្នាំ២០២១។ លោកឧត្តមសេនីយ៍ បានលេីកឡេីងថា ប្រទេសជាតិ ប្រជាពលរដ្ឋ និងក្រុមគ្រួសាររបស់យើងទាំងអស់គ្នា កំពុងស្ថិតនៅក្នុងដំណាក់កាលហានិភ័យនៃសង្រ្គាមប្រយុទ្ធប្រឆាំង ជាមួយជំងឺកូវីដ-១៩ ដែលជម្ងឺនេះ បានបង្កផលប៉ះពាល់ យ៉ាងធំធេងទាំងផ្អែកសុខភាព ទាំងផ្នែកជីវភាពរស់នៅ ព្រមទាំងបានបង្កើតនូវការរើសអើង ការភ័យខ្លាច ក្នុងចំណោមពលរដ្ឋនានាទូទាំងប្រទេស ក៏ដូចជាទូទាំងសកលលោក។ ពេលនេះប្រទេសជាតិ និងប្រជាជនត្រូវការកងកម្លាំងរបស់យើង ដើម្បីចូលរួមទប់ស្កាត់ជាមួយសត្រូវដែលមើលមិនឃើញមួយនេះ ដូច្នេះត្រូវត្រៀមលក្ខណៈ ក្នុងការហ្វឹកហ្វឺន និងបំពាក់ឲ្យបានគ្រប់ជ្រុងជ្រោយ ដើម្បីប្រតិបត្តិដោយភាពជោគជ័យ តាមបទបញ្ជាប្រកបដោយសុវត្ថិភាព ក្នុងការបំពេញភារកិច្ចរួមគ្នា ការពារតំបន់ចត្តាទ្បីស័ក ឲ្យបានហ្មត់ចត់ ធានាបានការទប់ស្កាត់នូវការរីករាលដាលនៃជំងឺកូវីដ-១៩ ដែលជាសត្រូវធំបំផុតរបស់ប្រទេសជាតិ សង្គមជាតិ និងសង្គមគ្រួសាររបស់យើង។ ជាមួយគ្នា អនុគណៈកម្មការគ្រប់គ្រងសន្តិសុខ និងសណ្តាប់ធ្នាប់ នៅតាមគោលដៅ និងតំបន់ចត្តាទ្បីស័ក មានភារកិច្ចទទួលខុសត្រូវ អនុវត្តឲ្យបានជាដាច់ខាត នូវបទបញ្ជារបស់ថ្នាក់ដឹកនាំ និងទទួលខុសត្រូវលើកម្លាំងប្រតិបត្តិការ ដោយផ្តល់ការហ្វឹកហ្វឺនឲ្យបានពេញលេញ និងបំពាក់ឲ្យបានគ្រាប់គ្រាន់ ដើម្បីធានានូវភាពជោគជ័យ ក្នុងការបំពេញភារកិច្ចប្រកបដោយស្មារតីសេ្នហាជាតិ មាតុភូមិ និងប្រជាពលរដ្ឋ។ លោកមេបញ្ជការកងទ័ពជេីងគោក បានបន្តថា ភារកិច្ចចម្បង ក្នុងប្រតិបត្តិការទប់ស្កាត់ ការរីករាលដាលនៃជំងឺកូវីដ-១៩មានបីដំណាក់កាលធំៗគឺ៖ ទីមួយជាដំណាក់កាលស្រាវជ្រាវរកឲ្យឃើញនូវអ្នកមានជំងឺកូវីដ-១៩ និងអ្នកដែលមានការពាក់ព័ន្ធទាំងអស់ ដើម្បីការពារកុំឲ្យគាត់បង្កការឆ្លងរាលដាល ទៅអ្នកដទៃទៀត។ ក្នុងដំណាក់កាលនេះកម្លាំងពេទ្យរបស់យើងបានធ្វើការទាំងថ្ងៃទាំងយប់ ពេលខ្លះឈានដល់យប់អាធ្រាត និងទៀបភ្លឺ ប្រកបដោយភាពអង់អាចក្លាហាន ហ៊ានពុះពារគ្រប់ឧបសគ្គ អស់រយៈកាលជាងមួយឆ្នាំកន្លងមក ហើយមានសមាសភាពមកពី ក្រុមគ្រូពេទ្យ និងផ្នែកបច្ចេកទេសរបស់ក្រសួងសុខាភិបាល វិទ្យាស្ថានប៉ាស្ទ័រ និងក្រុមគ្រូពេទ្យស្ម័គ្រចិត្តសម្តេចតេជោ។ ឯទីពីរជាដំណាក់កាល គ្រប់គ្រងការពារធានា ឲ្យបាននូវការរក្សាទុកអ្នកដែលមានការពាក់ព័ន្ធ ឲ្យស្ថិតនៅក្នុងតំបន់ចត្តាទ្បីស័ក ដំណាក់កាលនេះកងកម្លាំងតាមមូលដ្ឋានបានអនុវត្តយ៉ាង សកម្មអស់រយៈកាលកន្លងមក ហើយកងកម្លាំងដែលបានទទួលការហ្វឹកហ្វឺននាពេលនេះ នឹងត្រៀមចូលរួមចំណែកនៅពេលដែលមានស្ថានការណ៍ ចាំបាច់កើតទ្បើង។ ចំណែកឯទីបីគឺជាដំណាក់កាលផុ្តល់ការព្យាបាលជូនដល់អ្នកដែលមានជំងឺកូវីដ-១៩។ ដំណាក់កាលនេះគឺជាសមត្ថកិច្ចរបស់ក្រុមគ្រូពេទ្យនៃមន្ទីសុខាភិបាលគ្រប់ខេត្ត-ក្រុង និងក្រសួងសុខាភិបាលបានខិតខំយ៉ាងខ្លាំងក្លាដើម្បីបន្តព្យាបាលបងប្អូនដែលមានករណីវិជ្ជមាន ហើយជាលទ្ធផលមកទល់ពេលនេះអ្នកជំងឺបានទទួលការជាសះស្បើយច្រើន និងមិនទាន់មានករណីស្លាប់ដោយជំងឺកូវីដ-១៩ណាមួយនៅក្នុងប្រទេសកម្ពុជាយើងនៅទ្បើយទេ។ លោកម៉ាណែត ក៏សូមអរគុណដល់ថ្នាក់ដឹកនាំនៃក្រសួងសុខាភិបាល និងបណ្តាកងឯកភាព ដែលបានសហការជ្រោមជ្រែង ក្នុងការផ្តល់ក្រុមគ្រូឧទ្ទេស ក្រុមបច្ចេកទេស ក្នុងការតាក់តែងឯកសារ និងធ្វើបទបង្ហាញ ដល់ការហ្វឹកហ្វឺននេះ ហើយបានធ្វើការរៀបចំកម្លាំងដែលមានសុខភាពល្អ និងបានទទួលនូវការចាក់ថ្នាំបង្ការរួចរាល់ ព្រមទាំងអរគុណ ដល់កងកម្លាំងរបស់យើង សម្រាប់ទឹកចិត្តមុះមុត និងការត្រៀមលក្ខណៈរួចជាស្រេច ក្នុងការការពារសុខសន្តិភាព ស្ថិរភាពសង្គម ដើម្បីបុព្វហេតុជាតិ មាតុភូមិ និងប្រជាពលរដ្ឋ។ | 2021-03-07T14:02:00+07:00 | dap-news.com | https://dap-news.com/national/2021/03/07/124825/ |
779d9a29-e628-4255-83c9-e0959c7b0732 | ថ្ងៃនេះ នៅកម្ពុជាមានអ្នកឆ្លងកូវីដ១៩ថ្មី ច្រើនជាងពីម្សិលមិញ | រាជធានីភ្នំពេញ៖ ក្រសួងសុខាភិបាលកម្ពុជា បានចេញសេចក្ដីប្រកាសព័ត៌មាន នៅព្រឹក ថ្ងៃទី៧ ខែមីនា ឆ្នាំ២០២១ថា កម្ពុជាបានបន្ដរកឃើញអ្នកឆ្លងកូវីដ១៩ថ្មី ចំនួន៣៤នាក់ ហើយអ្នកជំងឺទាំងនោះមានការជាប់ពាក់ព័ន្ធនឹងករណីឆ្លងក្នុង «ព្រឹត្តិការណ៍សហគមន៍ ២០ កុម្ភៈ» ចំនួន៣១នាក់ និងអ្នកឆ្លង៣នាក់ផ្សេងទៀត ជាអ្នកធ្វើដំណើរ មកពីក្រៅប្រទេស។ ក្រសួងសុខាភិបាលកម្ពុជា បានបញ្ជាក់ថា ក្រៅអំពីសញ្ញាអវិជ្ជមាន នៃកូវីដ១៩នោះ សម្រាប់ថ្ងៃនេះ ក៏មានសញ្ញាល្អផងដែរ ដោយសារនៅកម្ពុជា មានអ្នកព្យាបាលជាសះស្បើយ អំពីជំងឺកូវីដ១៩ ចំនួន១៩នាក់បន្ថែមទៀត។ អ្នកជំងឺដែលជាសះស្បើយទាំងនេះ សុទ្ធតែជាអ្នកពាក់ព័ន្ធនឹងព្រឹត្តិការណ៍ សហគមន៍២០កុម្ភៈ ហើយក្នុងនោះមានជនជាតិចិន១៦នាក់, ជនជាតិខ្មែរ២នាក់ និងវៀតណាមម្នាក់។ ដោយឡែក ករណីឆ្លងកូវីដ១៩ថ្មី ចំនួន៣៤នាក់នោះ មាន មនុស្ស៣នាក់ជាអ្នកដំណើរមកពីក្រៅប្រទេស ហើយពួកគាត់ជាជនជាតិខ្មែរ ជាកងទ័ពមួកខៀវ ធ្វើដំណើរមកពីប្រទេសអាហ្វ្រិក។ ចំណែកអ្នកឆ្លងក្នុង «សហគមន៍២០កុម្ភៈ» ចំនួន៣១នាក់ រួមមាន ជនជាតិចិន២១នាក់, ជនជាតិខ្មែរ ៩នាក់ និងជនជាតិវៀតណាមម្នាក់។ សូមជម្រាបថា គិតត្រឹមម៉ោង៧ ព្រឹក ថ្ងៃទី៧ ខែមីនា ឆ្នាំ២០២១ កម្ពុជាបានរកឃើញអ្នកឆ្លងកូវីដ១៩ សរុបចំនួន៩៨៧នាក់។ ក្នុងចំណោមអ្នកជំងឺទាំងនោះ មានអ្នកជាសះស្បើយ ចំនួន៥១០នាក់ និងអ្នកកំពុងសម្រាកព្យាបាល ចំនួន៤៧៦នាក់៕ សូមអានខ្លឹមសារ នៃសេចក្ដីប្រកាសព័ត៌មានរបស់ក្រសួងសុខាភិបាលទាំងស្រុង ដូចខាងក្រោម៖ | 2021-03-07T09:44:48+07:00 | kbnnews.com | https://kbn.news/archives/210373 |
eeeede1f-30dd-471a-8396-f9c37630c19b | BREAKING: ក្រសួងសុខាភិបាល ចាក់វ៉ាក់សាំងការពារជំងឺកូវីដ១៩ នៅទូទាំងប្រទេស លើកទី១កើនដល់ចំនួន ៦៦,៨៤៧នាក់ និងលើកទី២ចំនួន ២២៣៣នាក់ (Video inside) | របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃទី០៦ ខែមីនា ឆ្នាំ២០២១នេះបង្ហាញថា គិតចាប់ពីថ្ងៃទី១០ ខែកុម្ភៈ រហូតដល់ថ្ងៃទី០៦ ខែមីនា ឆ្នាំ២០២១នេះ ក្រសួងសុខាភិបាលបានចាក់វ៉ាក់សាំងកូវីដ១៩ ស៊ីណូហ្វាមរបស់ចិន ជូនជនស៊ីវិលទូទាំងប្រទេស៖ អ្នកចាក់លើកទី១ សរុបចំនួន៖ ៦៦,៨៤៧នាក់, អ្នកចាក់លើកទី២ សរុបចំនួន៖ ២,២៣៣នាក់។ | 2021-03-07T06:05:00+07:00 | freshnewsasia.com | https://m.freshnewsasia.com/index.php/en/localnews/188971-2021-03-06-16-05-15.html |
f961b429-0b5b-4cc3-9df9-3b4cfb1402a2 | ឧត្តមសេនីយ៍ឯក ហ៊ុន ម៉ាណែត ប្រាប់កងកម្លាំងការពារនៅតំបន់ចត្ដាឡីស័ក ត្រូវទទួលខុសត្រូវខ្ពស់លើប្រតិបត្តិការ និងត្រៀមជានិច្ចអនុវត្តបទបញ្ជាថ្នាក់ដឹកនាំ ដើម្បីទប់ស្កាត់ការឆ្លងរីករាលដាលជំងឺកូវីដ-១៩ | លោកឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរង នៃកងយោធពលខេមរភូមិន្ទ មេបញ្ជាការកងទ័ពជើងគោក និងជាប្រធានអនុគណៈកម្មការគ្រប់គ្រងសន្ដិសុខ និងសណ្ដាប់ធ្នាប់នៅតាមគោលដៅ និងតំបន់ចត្តាឡីស័ក នៅថ្ងៃទី០៦ ខែមីនា ឆ្នាំ២០២១នេះ បានចុះពិនិត្យការហ្វឹកហ្វឺន បណ្តុះបណ្តាលកងកម្លាំងត្រៀមចូលរួមអន្តរាគមន៍ទប់ស្កាត់ការរីករាលដាល នៃជំងឺកូវីដ-១៩ របស់អនុគណៈកម្មការគ្រប់គ្រងសន្តិសុខ នៅកងពលតូចលេខ៧០។ ថ្លែងក្នុងឱកាសនោះ លោកឧត្តមសេនីយ៍ឯក ហ៊ុន ម៉ាណែត បានបញ្ជាក់ថា ប្រទេសជាតិ ប្រជាពលរដ្ឋ និងក្រុមគ្រួសាររបស់យើងទាំងអស់គ្នា កំពុងស្ថិតនៅក្នុងដំណាក់កាលហានិភ័យ នៃសង្រ្គាមប្រយុទ្ធប្រឆាំងជាមួយជំងឺកូវីដ-១៩ ដែលជំងឺនេះបានបង្កផលប៉ះពាល់យ៉ាងធំធេងទាំងផ្អែកសុខភាព ទាំងផ្នែកជីវភាពរស់នៅ ព្រមទាំងបានបង្កើតនូវការរើសអើង ការភ័យខ្លាចក្នុងចំណោមពលរដ្ឋនានាទូទាំងប្រទេស ក៏ដូចជាទូទាំងសកលលោក។ ពេលនេះប្រទេសជាតិ និងប្រជាជនត្រូវការកងកម្លាំង ដើម្បីចូលរួមទប់ស្កាត់ជាមួយសត្រូវដែលមើលមិនឃើញមួយនេះ ដូច្នេះត្រូវត្រៀមលក្ខណៈក្នុងការហ្វឹកហ្វឺន និងបំពាក់ឲ្យបានគ្រប់ជ្រុងជ្រោយ ដើម្បីប្រតិបត្តិដោយភាពជោគជ័យតាមបទបញ្ជា ប្រកបដោយសុវត្ថិភាព ក្នុងការបំពេញភារកិច្ចរួមគ្នាការពារតំបន់ចត្តាទ្បីស័ក ឲ្យបានហ្មត់ចត់ ធានាបានការទប់ស្កាត់នូវការរីករាលដាលនៃជំងឺកូវីដ-១៩ ដែលជាសត្រូវធំបំផុតរបស់ប្រទេសជាតិ សង្គមជាតិ និងសង្គមគ្រួសារ។ លោកបានសង្កត់ធ្ងន់ថា អនុគណៈកម្មការគ្រប់គ្រងសន្តិសុខ និងសណ្តាប់ធ្នាប់នៅតាមគោលដៅ និងតំបន់ចត្តាទ្បីស័ក មានភារកិច្ចទទួលខុសត្រូវ អនុវត្តឲ្យបានជាដាច់ខាតនូវបទបញ្ជារបស់ថ្នាក់ដឹកនាំ និងទទួលខុសត្រូវលើកម្លាំងប្រតិបត្តិការ ដោយផ្តល់ការហ្វឹកហ្វឺនឲ្យបានពេញលេញ និងបំពាក់ឲ្យបានគ្រាប់គ្រាន់ ដើម្បីធានានូវភាពជោគជ័យ ក្នុងការបំពេញភារកិច្ចប្រកបដោយស្មារតីសេ្នហាជាតិ មាតុភូមិ និងប្រជាពលរដ្ឋ។ បើតាមលោកឧត្តមសេនីយ៍ឯក ហ៊ុន ម៉ាណែត ភារកិច្ចចម្បងក្នុងប្រតិបត្តិការទប់ស្កាត់ការរីករាលដាល នៃជំងឺកូវីដ-១៩ មានបីដំណាក់កាលធំៗគឺ៖ *ទី១៖ ជាដំណាក់កាលស្រាវជ្រាវ រកឲ្យឃើញនូវអ្នកមានជំងឺកូវីដ-១៩ និងអ្នកដែលមានការពាក់ព័ន្ធទាំងអស់ ដើម្បីការពារកុំឲ្យគាត់បង្កការឆ្លងរាលដាល ទៅអ្នកដទៃទៀត។ ក្នុងដំណាក់កាលនេះ កម្លាំងពេទ្យបានធ្វើការទាំងថ្ងៃទាំងយប់ ពេលខ្លះឈានដល់យប់អាធ្រាត និងទៀបភ្លឺ ប្រកបដោយភាពអង់អាចក្លាហាន ហ៊ានពុះពារគ្រប់ឧបសគ្គ អស់រយៈកាលជាងមួយឆ្នាំកន្លងមក ហើយមានសមាសភាពមកពី ក្រុមគ្រូពេទ្យ និងផ្នែកបច្ចេកទេសរបស់ក្រសួងសុខាភិបាល វិទ្យាស្ថានប៉ាស្ទ័រ និងក្រុមគ្រូពេទ្យស្ម័គ្រចិត្តសម្តេចតេជោ។ *ទី២៖ ជាដំណាក់កាលគ្រប់គ្រងការពារធានាឲ្យបាននូវការរក្សាទុក អ្នកដែលមានការពាក់ព័ន្ធឲ្យស្ថិតនៅក្នុងតំបន់ចត្តាទ្បីស័ក ដំណាក់កាលនេះ កងកម្លាំងតាមមូលដ្ឋានបានអនុវត្តយ៉ាងសកម្មអស់រយៈកាលកន្លងមក ហើយកងកម្លាំងដែលបានទទួលការហ្វឹកហ្វឺននាពេលនេះ នឹងត្រៀមចូលរួមចំណែក នៅពេលដែលមានស្ថានការណ៍ចាំបាច់កើតទ្បើង។ *ទី៣៖ ជាដំណាក់កាលផុ្តល់ការព្យាបាលជូនដល់អ្នកដែលមានជំងឺកូវីដ-១៩។ ដំណាក់កាលនេះ គឺជាសមត្ថកិច្ចរបស់ក្រុមគ្រូពេទ្យ នៃមន្ទីសុខាភិបាលគ្រប់ខេត្ត-ក្រុង និងក្រសួងសុខាភិបាលបានខិតខំយ៉ាងខ្លាំងក្លា ដើម្បីបន្តព្យាបាលអ្នកដែលមានករណីវិជ្ជមាន ហើយជាលទ្ធផល មកទល់ពេលនេះ អ្នកជំងឺបានទទួលការជាសះស្បើយច្រើន និងមិនទាន់មានករណីស្លាប់ដោយជំងឺកូវីដ-១៩ណាមួយនៅក្នុងប្រទេសកម្ពុជានៅទ្បើយទេ។ ជាមួយគ្នានេះ លោកឧត្តមសេនីយ៍ឯក ហ៊ុន ម៉ាណែត បានថ្លែងអំណរគុណដល់ ថ្នាក់ដឹកនាំ នៃក្រសួងសុខាភិបាល និងបណ្តាកងឯកភាព ដែលបានសហការជ្រោមជ្រែង ក្នុងការផ្តល់ក្រុមគ្រូឧទ្ទេស ក្រុមបច្ចេកទេស ក្នុងការតាក់តែងឯកសារ និងធ្វើបទបង្ហាញដល់ការហ្វឹកហ្វឺននេះ ហើយបានធ្វើការរៀបចំកម្លាំងដែលមានសុខភាពល្អ និងបានទទួលនូវការចាក់ថ្នាំបង្ការរួចរាល់ ព្រមទាំងអរគុណដល់កងកម្លាំងសម្រាប់ទឹកចិត្តមុះមុត និងការត្រៀមលក្ខណៈរួចជាស្រេចក្នុងការការពារសុខសន្តិភាព ស្ថិរភាពសង្គម ដើម្បីបុព្វហេតុជាតិ មាតុភូមិ និងប្រជាពលរដ្ឋ៕ | 2021-03-07T05:30:00+07:00 | freshnewsasia.com | https://m.freshnewsasia.com/index.php/en/localnews/188970-2021-03-06-15-30-23.html |
5b8da078-73d1-474d-926f-80a298ae4af0 | ក្រសួងសុខាភិបាល ចេញសេចក្តីជូនដំណឹងពីចាក់វ៉ាក់សាំងការពារជំងឺកូវីដ១៩ សម្រាប់ក្រុមអាយុ៦០ឆ្នាំឡើងចាប់ពីថ្ងៃទី១០ ខែមីនាតទៅ | ក្រសួងសុខាភិបាល នៅថ្ងៃទី០៦ ខែមីនា ឆ្នាំ២០២១នេះបានចេញសេចក្តីជូនដំណឹងពីចាក់វ៉ាក់សាំងការពារជំងឺកូវីដ១៩ សម្រាប់ក្រុមអាយុ៦០ឆ្នាំឡើងចាប់ពីថ្ងៃទី១០ ខែមីនាឆ្នាំ២០២១ តទៅ។ ដោយសង្កេតឃើញថា បងប្អូនប្រជាពលរដ្ឋដែលមានអាយុចាប់ពី ៦០ឆ្នាំឡើង មានបំណងស្ម័គ្រចិត្តចាក់វ៉ាក់សាំងកូវីដ-១៩ ច្រើន ហើយសម្រុកមកចាក់ដោយមានការកកស្ទះ និងរង់ចាំយូរនោះ ក្រសួងសុខាភិបាល សូមធ្វើការផ្អាកការចាក់វ៉ាក់សាំង AstraZeneca ជាបណ្ដោះអាសន្នសិន នៅថ្ងៃទី០៧ ខែមីនា ឆ្នាំ២០២១ ហើយនឹងចាប់ដំណើរការចាក់ឡើងវិញ នៅថ្ងៃទី១០ ខែមីនា ឆ្នាំ២០២១ ដើម្បីទុក ពេលវេលាជូនអាជ្ញាធរថ្នាក់ក្រោមជាតិ នៅរាជធានីភ្នំពេញ ខេត្តកណ្ដាល និងខេត្តព្រះសីហនុ ធ្វើការសម្របសម្រួលរៀបចំក្រុមប្រជាជនដែល នៅក្នុងក្រុមអាយុនេះ ដើម្បីមកចាក់ទៅតាមថ្ងៃនីមួយៗវិញ។ រីឯវ៉ាក់សាំងស៊ីណូហ្វាម សម្រាប់ក្រុមអាទិភាព ដែលក្រសួងធ្លាប់បានចេញសេចក្ដីជូនព័ត៌មានរួចហើយនោះ នៅតែបន្តចាក់ដដែល ដោយមិនមានការផ្អាកនោះឡើយ។ ការចាក់វ៉ាក់សាំងកូវីដ-១៩ គឺដោយឈរលើគោលការណ៍ស្ម័គ្រចិត្ត និងមិនគិតថ្លៃ។ វ៉ាក់សាំងដែលផលិតនៅប្រទេសឥណ្ឌា ដោយមានអាជ្ញាបណ្ណពី AstraZeneca «កូវីសែល (COVISHIELD)» ចាក់លើកទី១ (ដូសទី១) រួចហើយ សូមអញ្ជើញមកទទួលការចាក់វ៉ាក់សាំងដដែលនេះជាលើកទី២ (ដូសទី២) ក្នុងរយៈពេលពី ៤ ទៅ ៨សប្តាហ៍ បន្ទាប់ពីថ្ងៃចាក់លើកទី១ កុំបីអាក់ខានឡើយ ហើយនឹងចាក់ជូនចាប់ពីថ្ងៃទី១០ ខែមីនា ឆ្នាំ២០២១ ជូនដល់ប្រជាពលរដ្ឋ ដែលមានអាយុចាប់ពី ៦០ឆ្នាំ ឡើងទៅដែលរៀបចំដោយអាជ្ញាធនមូលដ្ឋាន។ ការចាក់វ៉ាក់សាំង នឹងប្រព្រឹត្តទៅដូចខាងក្រោមនេះ៖ ចំពោះការចាក់វ៉ាក់សាំង AstraZeneca បន្តឡើងវិញនេះ អាជ្ញាធរមូលដ្ឋាន (ភូមិ/ឃុំ-សង្កាត់) នៃរាជធានី-ខេត្ត នឹងចុះស្រង់ស្ថិតិរួច ជូនលិខិតអញ្ជើញដល់បងប្អូនប្រជាពលរដ្ឋ ឱ្យទៅទទួលវ៉ាក់សាំង រៀងរាល់ម៉ោងធ្វើការ នៅតាមមន្ទីរពេទ្យបង្អែករាជធានី-ខេត្ត និងមន្ទីរពេទ្យ បង្អែកស្រុកប្រតិបត្តិ ដែលស្ថិតនៅក្នុងមូលដ្ឋានរបស់បងប្អូនប្រជាពលរដ្ឋកំពុងរស់នៅ៖ * ចំពោះយុទ្ធនាការចាក់វ៉ាក់សាំងកូវីដ-១៩ AstraZeneca នឹងត្រូវផ្តល់ជូនក្រុមមនុស្ស ដែលងាយរងគ្រោះនឹងជំងឺកូវីដ-១៩ ដែលមានអាយុចាប់ពី ៦០ឆ្នាំឡើងទៅ ក្នុងមូលដ្ឋានរាជធានីភ្នំពេញ ខេត្តកណ្ដាល និងខេត្តព្រះសីហនុ តែប៉ុណ្ណោះ។ ដើម្បីទទួលបានការចាក់វ៉ាក់សាំងកូវីដ-១៩ បងប្អូនប្រជាពលរដ្ឋ ត្រូវភ្ជាប់មក ជាមួយនូវលិខិតអញ្ជើញ ដែលទទួលបានពីអាជ្ញាធរមូលដ្ឋាន ព្រមទាំងត្រូវបង្ហាញឯកសារសម្គាល់អត្តសញ្ញាណដូចជា អត្តសញ្ញាណបណ្ណសញ្ជាតិខ្មែរ សំបុត្រអត្រានុកូលដ្ឋាន និងលិខិតឆ្លងដែនជាដើម ដើម្បីផ្ទៀងផ្ទាត់។ * ចំពោះវ៉ាក់សាំងស៊ីណូហ្វាម ដែលជាជំនួយរបស់សាធារណរដ្ឋប្រជាមានិតចិន នឹងត្រូវផ្ដល់ជូនប្រជាពលរដ្ឋ ដែលមានអាយុចាប់ពី ១៨ ដល់ ៥៩ឆ្នាំ ហើយត្រូវបានកំណត់ផ្ដល់ជូនក្រុមមនុស្សអាទិភាព ដែលក្រសួងធ្លាប់បានចេញសេចក្ដីជូនព័ត៌មានពីមុនរួចមកដូចជា បុគ្គលិកសុខាភិបាល កងកម្លាំងនគរបាលជាតិ ចំណុះស្នងការដ្ឋានរាជធានី-ខេត្ត មន្ត្រីរាជការស៊ីវិលជួរមុខ និងមន្ត្រីមជ្ឈមណ្ឌលសកម្មភាពកម្ចាត់មីនកម្ពុជា អាជ្ញាធរមូលដ្ឋាន កម្មករ-កម្មការិនីប្រមូលសំរាម។ល។ ដើម្បីទទួលបានការចាក់វ៉ាក់សាំងកូវីដ-១៩ ក្រុមមនុស្សអាទិភាពខាងលើ ត្រូវភ្ជាប់មកជាមួយនូវលិខិតអញ្ជើញ ដែលទទួលបានពីអាជ្ញាធរមូលដ្ឋាន ឬ ក្រសួង-ស្ថាប័នសាមី ព្រមទាំងត្រូវបង្ហាញឯកសារសម្គាល់អត្តសញ្ញាណ ដូចជាបណ្ណមន្ត្រីរាជការ-កងកម្លាំង អត្តសញ្ញាណបណ្ណសញ្ជាតិខ្មែរ សំបុត្រអត្រានុកូលដ្ឋាន និងលិខិតឆ្លងដែនជាដើម ដើម្បីផ្ទៀងផ្ទាត់។ សម្រាប់មន្ត្រីការទូត មន្ត្រីអង្គការសហប្រជាជាតិ តំណាងហិរញ្ញវត្ថុអន្តរជាតិ អង្គការអន្តរជាតិ និងអង្គការក្រៅរដ្ឋាភិបាលអន្តរជាតិ ស្នើសុំ ឱ្យមានការរៀបចំជាក្រុមៗ និងមានបញ្ជីឈ្មោះត្រឹមត្រូវ ដែលសម្របសម្រួលដោយក្រសួងការបរទេស និងសហប្រតិបត្តិការអន្តរជាតិ។ ៤.៣៖ មន្ទីរពេទ្យកាល់ម៉ែត គឺជាទីកន្លែងដែលអនុញ្ញាតឱ្យចាក់សម្រាប់ឥស្សរជនជាន់ខ្ពស់ ដែលមានតួនាទីចាប់ពីថ្នាក់រដ្ឋលេខាធិការឡើង ទៅ និងមន្ត្រីការទូត មន្ត្រីអង្គការសហប្រជាជាតិ តំណាងហិរញ្ញវត្ថុអន្តរជាតិ អង្គការអន្តរជាតិ និងអង្គការក្រៅរដ្ឋាភិបាលអន្តរជាតិ។ ទីតាំង មូលដ្ឋានសុខាភិបាលសាធារណៈ ដែលមានចាក់វ៉ាក់សាំងកូវីដ-១៩ មានក្នុងតារាងខាងក្រោមនេះ៖ * នៅថ្នាក់ជាតិ ទីតាំងចាក់វ៉ាក់សាំងនៅ ១. មន្ទីរពេទ្យកាល់ម៉ែត ២. មន្ទីរពេទ្យព្រះអង្គឌួង ៣. មន្ទីរពេទ្យមិត្តភាពខ្មែរ-សូវៀត ៤. មន្ទីរពេទ្យកុមារជាតិ ៥. មន្ទីរពេទ្យមិត្តភាពកម្ពុជា-ចិនព្រះកុសុមៈ។ * រាជធានីភ្នំពេញ ទីតាំងចាក់វ៉ាក់សាំងនៅ ១. មន្ទីរពេទ្យរាជធានីភ្នំពេញ ២. មន្ទីរពេទ្យបង្អែកព្រែកព្នៅ ៣. មន្ទីរពេទ្យបង្អែកច្បារអំពៅ ៤. មន្ទីរពេទ្យបង្អែកដង្កោ ៥. មន្ទីរពេទ្យបង្អែកមិត្តភាពកម្ពុជា-ចិន សែនសុខ ៦. មន្ទីរពេទ្យបង្អែកចតុមុខ ៧. មន្ទីរពេទ្យបង្អែកសម្តេចឪ សម្តេចម៉ែ ៨. មន្ទីរពេទ្យបង្អែកពោធិ៍ចិនតុង។ * ខេត្តកណ្តាល ទីតាំងចាក់វ៉ាក់សាំងនៅ ១. មន្ទីរពេទ្យជ័យជំនះ ២. មន្ទីរពេទ្យបង្អែកខ្សាច់កណ្តាល ៣. មន្ទីរពេទ្យបង្អែកស្អាង ៤. មន្ទីរពេទ្យបង្អែកពញាឮ ៥. មន្ទីរពេទ្យបង្អែកលើកដែក ៦.មន្ទីរពេទ្យបង្អែកកោះធំ ៧. មន្ទីរពេទ្យបង្អែកប៊ុនរ៉ានី រការកោង ៨. មន្ទីរពេទ្យបង្អែកអង្គស្នួល ៩. មន្ទីរពេទ្យបង្អែកកៀនស្វាយ ១០. មន្ទីរពេទ្យបង្អែកល្វាឯម ១១. មន្ទីរពេទ្យបង្អែកកណ្តាលស្ទឹង។ * ខេត្តព្រះសីហនុ ទីតាំងចាក់វ៉ាក់សាំងនៅ មន្ទីរពេទ្យបង្អែកខេត្តព្រះសីហនុ សូមជម្រាបថា ការចាក់វ៉ាក់សាំងកូវីដ-១៩ ត្រូវបន្តធ្វើនៅរាល់ថ្ងៃធ្វើការចាប់ពីម៉ោង ៨៖០០នាទី ព្រឹកដល់ម៉ោង ១៧៖០០នាទី ល្ងាច (ដោយសម្រាកពិសារអាហារថ្ងៃត្រង់ពីម៉ោង ១២៖០០ នាទី ដល់ម៉ោង ១៤៖០០ នាទី)។ ក្រសួងក៏សូមក្រើនរំលឹកដល់អ្នក ដែលបានចាក់វ៉ាក់សាំងស៊ីណូហ្វាម លើកទី១ (ដូសទី១) រួចហើយ សូមអញ្ជើញមកទទួលការ ចាក់វ៉ាក់សាំងដដែលនេះជាលើកទី២ (ដូសទី២) ក្នុងរយៈពេលពី ១៤ ទៅ ២៨ថ្ងៃ (មិនឱ្យលើសពី ២៨ថ្ងៃ បន្ទាប់ពីថ្ងៃចាក់លើកទី១ កុំបីអាក់ខានឡើយ។ ក្រសួងក៏សូមឲ្យបងប្អូនប្រជាពលរដ្ឋ ក្នុងក្រុមអាទិភាពផ្សេងៗទៀត ដែលស្ម័គ្រចិត្តចាក់វ៉ាក់សាំងកូវីដ-១៩ មេត្តាអធ្យាស្រ័យប្រសិនបើមិន ទាន់ដល់វេនរបស់ខ្លួនទេនោះ សូមមេត្តារង់ចាំបន្តិចសិន ព្រោះវ៉ាក់សាំងមានចំនួនកំណត់ និងមកជាបន្តបន្ទាប់ទៀត៕ | 2021-03-07T04:51:00+07:00 | freshnewsasia.com | https://m.freshnewsasia.com/index.php/en/localnews/188968-2021-03-06-14-51-00.html |
fc2c5a90-9c84-4eb0-9851-7f616368711c | ម្ចាស់អាជីវកម្ម ទេសចរណ៍ដែលមិន សហការផ្តល់ព័ត៌មាន ពាក់ព័ន្ធជំងឺកូវីដ នឹងត្រូវប្រឈម មុខច្បាប់ | ភ្នំពេញ៖ ក្រសួងទេសចរណ័បានប្រកាសឲ្យដឹងថាម្ចាស់ អាជីវកម្មទេសចរណ៍ដែលមិនសហការ ផ្តល់ព័ត៌មានពាក់ព័ន្ធជំងឺកូវីដនឹងត្រូវប្រឈមមុខច្បាប់ ដកហូត អាជ្ញាបណ្ណទេសចរណ៍ និងបិទអាជីវកម្ម។ ដើម្បីប្រសិទ្ធភាពការងារទប់ស្កាត់ ការរីករាលដាលនៃជំងឺកូវីដ១៩ ក្រសួងទេសចរណ៍ បានណែនាំដល់ម្ចាស់ និងអ្នកគ្រប់គ្រងមូលដ្ឋានអាជីវកម្ម សេវាកម្មស្នាក់នៅទេសចរណ៍ ឱ្យបានជ្រាបអំពីការអនុវត្តវិធានការបន្ថែម ចំពោះបុគ្គលជាភ្ញៀវទេសចរ និងទីតាំងអាជីវកម្មទេសចរណ៍ ដែលមិនសហការតាមការណែនាំនូវវិធានការមួយចំនួន ដូចខាងក្រោម៖ ១៖ ចំពោះភ្ញៀវទេសចរជាជនបរទេសត្រូវបណ្តេញចេញពីកម្ពុជា និងហាមចូលប្រទេសសាជាថ្មី ស្របតាមខ្លឹមសារមាត្រា ៥០ និងមាត្រា ៦៨ នៃច្បាប់ស្តីពីទេសចរណ៍ បានចែងថា ទេសចរ ឬអ្នកដំណើរកម្សាន្តដែលប្រព្រឹត្តល្មើសនឹងមាត្រា ៥០ នៃច្បាប់នេះ អាចត្រូវលុបចោលទិដ្ឋាការទេសចរណ៍ ហើយបណ្ដេញចេញ ឬហាមឃាត់វត្តមានក្នុងតំបន់គោលដៅទេសចរណ៍នៃកម្ពុជា ក្នុងរយៈពេលកំណត់ណាមួយដែលមិនលើសពី ៥ ឆ្នាំ ឬជាអចិន្ត្រៃយ៍។ ២៖ ចំពោះភ្ញៀវទេសចរជាជនជាតិខ្មែរ ត្រូវចាត់វិធានការតាមផ្លូវច្បាប់។ ៣៖ ចំពោះទីតាំងអាជីវកម្មទេសចរណ៍ ត្រូវដកហូត អាជ្ញាបណ្ណទេសចរណ៍ និងបិទអាជីវកម្មក្នុងទីតាំង ស្របតាមខ្លឹមសារមាត្រា ៤៤ និងមាត្រា ៤៨ នៃច្បាប់ស្តីពីទេសចរណ៍។ រដ្ឋបាលថ្នាក់ក្រោមជាតិមានសិទ្ធិដាក់ចេញនូវវិធានការអនុវត្តខាងលើនេះ ចំពោះមូលដ្ឋានអាជីវកម្មទាំងឡាយដែលស្ថិតក្នុងដែនសមត្ថកិច្ចគ្រប់គ្រងរបស់ខ្លួន៕ | 2021-03-07T01:48:00+07:00 | dap-news.com | https://dap-news.com/national/2021/03/06/124810/ |
a177b501-dca4-4b25-a51e-6552c61bc566 | សិស្សសាលាវិទ្យាល័យសំរោង ស្រុកសូទ្រនិគមជិត៥០នាក់ ដួលសន្លប់ជាបន្ដបន្ទាប់ ដោយសារជំងឺភ័យខ្លាចតៗគ្នា | ភ្នំពេញ៖សិស្សសាលាប្រមាណ៤៩នាក់ នៅវិទ្យាល័យសំរោង ស្រុកសូទ្រនិគម ខេត្ដសៀមរាប នាព្រឹកថ្ងៃទី០៦ ខែមីនា ឆ្នាំ២០២១នេះ បានដួលសន្លប់ជាបន្ដបន្ទាប់ ខណៈដែលពួកគាត់កំពុងសិក្សា ។ យោងតាមគេហទំព័រហ្វេសប៊ុករបស់ លោក ខៀវ កាញារីទ្ធ រដ្ឋមន្រ្តីក្រសួងព័ត៌មានបានឲ្យដឹងបន្ថែមថាករណីនេះ ក្រុមគ្រូពេទ្យសង្ស័យថា ដោយសារជំងឺភ័យខ្លាចតៗគ្នា ។ លោក ម៉ក់ ប្រុស អភិបាលស្រុកសូទ្រនិគម បានឲ្យដឹងកាលពីព្រឹកថ្ងៃទី៦ ខែមីនានេះថា សិស្សវិទ្យាល័យសំរោង ស្ថិតក្នុងឃុំសំរោង ចំនួន៤៩នាក់ ជាសិស្សស្រីទាំងអស់ កើតមានអាការ: ដួលសន្លប់ និងស្រែកយំ ហើយត្រូវបានសមត្ថកិច្ច និងលោកគ្រូអ្នកគ្រូ ដឹកជញ្ជូនទៅកាន់មន្ទីរពេទ្យបង្អែកស្រុកសូទ្រនិគម និងមណ្ឌលសុខភាពឃុំសំរោង ដើម្បីពិនិត្យ និងព្យាបាលអាការ:រោគ ។ លោក សេង សុភា ប្រធានមណ្ឌល សុខភាពសំរោង ស្រុកសូទ្រនិគម បានអោយដឹងថា ជនរងគ្រោះដែលមានអាការធ្ងន់ធ្ងរចំនួន ២៩នាក់ បានដឹកទៅសម្រាកនៅមន្ទីរពេទ្យបង្អែកសូទ្រនិគម និងចំនួនន១៦នាក់ដាក់ឱ្យសម្រាកនៅមណ្ឌលសុខភាពសំរោង និងចំនួន៤នាក់ទៀតបាននឹងកំពុងសម្រាកនៅមណ្ឌលសុខភាពពពេល។ លោកបន្ដថា តាមការសាកសួរអ្នករងគ្រោះ បានលើកឡើងថា ការដួលសន្លប់នេះ នៅពេលពេលដែលពួកគាត់រត់ចេញក្រៅថ្នាក់រៀន ហើយស្រែកយំតៗគ្នា ក្រោយពេលបានឃើញស្រមោលមនុស្សស្រីសក់វែង នៅក្នុងបន្ទប់រៀន ។ លោកបន្ថែមថា ហេតុការដូចគ្នានេះក៏បានកើតឡើង កាលពីថ្ងៃទី០៥ ខែមីនាម្សិលមុិញមានចំនួនប្រមាណ៥ទៅ៦នាក់ប៉ុណ្ណោះ និងកាលពីថ្ងៃទី០៤ ខែមីនា មានចំនួន ១នាក់ផងដែរ ខណ:ដែលពួកគាត់កំពុងរៀនគួរ នៅពេលយប់នៅវិទ្យាល័យសំរោងដូចគ្នានេះ ។ លោកប្រធានមណ្ឌលសុខភាពរូបនោះ បានបន្ដថា តាមការពិនិត្យសម្ពាធឈាម, ជាតិស្ករ និងអុកស៊ីសែនក្នុងខ្លួន គឺគ្មានរោគសញ្ញាអ្វីទាំងអស់ ដូច្នេះអ្នករងគ្រោះមានសុខភាពធម្មតា តាមការសន្និដ្ឋាន គ្មានជំងឺអ្វីក្រៅពីជំងឺភ័យខ្លាចតគ្នានោះទេ ។ លោកក៏ស្នើអោយអាណាព្យាបាល មាន មាតាបិតាសិស្សត្រូវណែនាំកូន អោយពួកគាត់ហូបអាហារអោយបានច្រើន និងដេកអោយបានគ្រប់គ្រាន់ ដើម្បីជៀសវាងប៉ះពាល់ដល់សុខភាពនៅពេលអត់ងងុយនិងអត់ជាតិអាហារក្នុងខ្លួន ពួកគាត់អាចមានជំងឺរវើរវាយផងដែរ។ ទាក់ទងហេតុការណ៍នេះ លោក ម៉ក់ ប្រុស អភិបាលស្រុក សូទ្រនិគម បានអោយដឹងបន្ថែមថា មកដល់ពេលនេះ ជនរងគ្រោះដែលសម្រាកនៅមន្ទីរពេទ្យបង្អែកស្រុក និងមណ្ឌលសុខភាពសំរោងផ្សេងទៀត បានធូរស្រាលច្រើនហើយ ហើយបានវិលត្រឡប់ទៅគេហដ្ឋានមួយចំនួនហើយ ខណ:មួយចំនួនទៀតកំពុងនៅសំរាកនោះ រង់ចាំឱ្យមានសុខភាពល្អបន្តិចសិន ប៉ុន្តែគ្មានកើតជំងឺអ្វីធ្ងន់ធ្ងរនោះទេ។ លោកបានបញ្ជាក់បន្ថែមថា ក្រុមគ្រូពេទ្យបានយកចិត្ដទុកដាក់មើលថែសុខភាពរបស់ពួកគាត់យ៉ាងយកចិត្ដទុកដាក់បំផុត។ សូមបញ្ជាក់ថា នេះជាលើកទី១ ដែលមានការដួលសន្លប់សិស្សសាលាមានចំនួនច្រើនគឺដល់ ៤៩នាក់នេះ នៅក្នុងខេត្ដសៀមរាប នាដើមឆ្នាំ២០២១នេះ៕ | 2021-03-07T00:44:00+07:00 | dap-news.com | https://dap-news.com/national/2021/03/06/124807/ |
88585879-c38d-4d10-801a-0f3217a43c87 | ឧត្តមសេនីយ៍ឯក ហ៊ុន ម៉ាណែត ៖ “ប្រទេសជាតិ ប្រជាពលរដ្ឋ របស់យើងទាំងអស់គ្នាកំពុងស្ថិតនៅក្នុងដំណាក់កាលហានិភ័យនៃសង្គ្រាមប្រយុទ្ធប្រឆាំងជាមួយជំងឺកូវីដ-១៩” | ភ្នំពេញៈ លោកឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរង នៃកងយោធពលខេមរភូមិន្ទ មេបញ្ជាការកងទ័ពជើងគោកបានថ្លែងថា ប្រទេសជាតិ ប្រជាពលរដ្ឋ និងក្រុមគ្រួសាររបស់យើងទាំងអស់គ្នាកំពុង ស្ថិតនៅក្នុងដំណាក់កាលហានិភ័យនៃសង្គ្រាមប្រយុទ្ធប្រឆាំងជាមួយជំងឺកូវីដ-១៩ ដែលជម្ងឺនេះបានបង្កផលប៉ះពាល់យ៉ាងធំធេងទាំងផ្អែកសុខភាព ទាំងផ្នែកជីវភាពរស់នៅ ព្រមទាំងបានបង្កើតនូវការរើសអើង ការភ័យខ្លាចក្នុងចំណោមពលរដ្ឋនានាទូទាំងប្រទេសក៏ដូចជាទូទាំងសកលលោក។ ការថ្លែងនេះ ក្នុងពិធីពិនិត្យការហ្វឹកហ្វឺន បណ្តុះបណ្តាលកងកម្លាំងត្រៀមចូលរួមអន្តរាគមន៍ទប់ស្កាត់ការរីករាលដាលនៃជំងឺកូវីដ-១៩ របស់អនុគណៈកម្មការគ្រប់គ្រងសន្តិសុខ និងសណ្តាប់ធ្នាប់នៅតាមគោលដៅ និងតំបន់ចត្តាទ្បីស័ក នៅកងពលតូចលេខ៧០, រាជធានីភ្នំពេញ, ថ្ងៃទី០៦ ខែមីនា ឆ្នាំ២០២១។ លោកឧត្តមសេនីយ៍ឯក ហ៊ុន ម៉ាណែត បានបន្តថា “ពេលនេះប្រទេសជាតិ និងប្រជាជនត្រូវការកងកម្លាំងរបស់យើង ដើម្បីចូលរួមទប់ស្កាត់ជាមួយសត្រូវដែលមើលមិនឃើញមួយនេះ ដូច្នេះត្រូវត្រៀមលក្ខណៈក្នុងការហ្វឹកហ្វឺន និងបំពាក់ឲ្យបានគ្រប់ជ្រុងជ្រោយ ដើម្បីប្រតិបត្តិដោយភាពជោគជ័យតាមបទបញ្ជាប្រកបដោយសុវត្ថិភាព ក្នុងការបំពេញភារកិច្ចរួមគ្នាការពារតំបន់ចត្តាទ្បីស័កឲ្យបានហ្មត់ចត់ ធានាបានការទប់ស្កាត់នូវការរីករាលដាលនៃជំងឺកូវីដ-១៩ ដែលជាសត្រូវធំបំផុតរបស់ប្រទេសជាតិ សង្គមជាតិ និងសង្គមគ្រួសាររបស់យើង។ ជាមួយគ្នាអនុគណៈកម្មការគ្រប់គ្រងសន្តិសុខ និងសណ្តាប់ធ្នាប់នៅតាមគោលដៅ និងតំបន់ចត្តាទ្បីស័ក មានភារកិច្ចទទួលខុសត្រូវអនុវត្តឲ្យបានជាដាច់ខាតនូវបទបញ្ជារបស់ថ្នាក់ដឹកនាំ និងទទួលខុសត្រូវលើកម្លាំងប្រតិបត្តិការដោយផ្តល់ការហ្វឹកហ្វឺនឲ្យបានពេញលេញ និងបំពាក់ឲ្យបានគ្រាប់គ្រាន់ ដើម្បីធានានូវភាពជោគជ័យក្នុងការបំពេញភារកិច្ចប្រកបដោយស្មារតីសេ្នហាជាតិ មាតុភូមិ និងប្រជាពលរដ្ឋ”។ លោកឧត្តមសេនីយ៍ឯក ហ៊ុន ម៉ាណែត បន្តទៀតថា ភារកិច្ចចម្បងក្នុងប្រតិបត្តិការទប់ស្កាត់ការរីករាលដាលនៃជំងឺកូវីដ-១៩មានបីដំណាក់កាលធំៗគឺ៖ ទី១. ជាដំណាក់កាលស្រាវជ្រាវរកឲ្យឃើញនូវអ្នកមានជំងឺកូវីដ-១៩ និងអ្នកដែលមានការពាក់ព័ន្ធទាំងអស់ដើម្បីការពារកុំឲ្យគាត់បង្កការឆ្លងរាលដាលទៅអ្នកដទៃទៀត។ ក្នុងដំណាក់កាលនេះកម្លាំងពេទ្យរបស់យើងបានធ្វើការទាំងថ្ងៃទាំងយប់ ពេលខ្លះឈានដល់យប់អាធ្រាត និងទៀបភ្លឺ ប្រកបដោយភាពអង់អាចក្លាហាន ហ៊ានពុះពារគ្រប់ឧបសគ្គ អស់រយៈកាលជាងមួយឆ្នាំកន្លងមក ហើយមានសមាសភាពមកពី ក្រុមគ្រូពេទ្យ និងផ្នែកបច្ចេកទេសរបស់ក្រសួងសុខាភិបាល វិទ្យាស្ថានប៉ាស្ទ័រ និងក្រុមគ្រូពេទ្យស្ម័គ្រចិត្តសម្តេចតេជោ។ ទី២. ជាដំណាក់កាលគ្រប់គ្រងការពារធានាឲ្យបាននូវការរក្សាទុកអ្នកដែលមានការពាក់ព័ន្ធឲ្យស្ថិតនៅក្នុងតំបន់ចត្តាទ្បីស័ក ដំណាក់កាលនេះកងកម្លាំងតាមមូលដ្ឋានបានអនុវត្តយ៉ាងសកម្មអស់រយៈកាលកន្លងមក ហើយកងកម្លាំងដែលបានទទួលការហ្វឹកហ្វឺននាពេលនេះនឹងត្រៀមចូលរួមចំណែកនៅពេលដែលមានស្ថានការណ៍ចាំបាច់កើតទ្បើង។ ទី៣. គឺជាដំណាក់កាលផុ្តល់ការព្យាបាលជូនដល់អ្នកដែលមានជំងឺកូវីដ-១៩។ ដំណាក់កាលនេះគឺជាសមត្ថកិច្ចរបស់ក្រុមគ្រូពេទ្យនៃមន្ទីសុខាភិបាលគ្រប់ខេត្ត-ក្រុង និងក្រសួងសុខាភិបាលបានខិតខំយ៉ាងខ្លាំងក្លាដើម្បីបន្តព្យាបាលបងប្អូនដែលមានករណីវិជ្ជមាន ហើយជាលទ្ធផលមកទល់ពេលនេះអ្នកជំងឺបានទទួលការជាសះស្បើយច្រើន និងមិនទាន់មានករណីស្លាប់ដោយជំងឺកូវីដ-១៩ណាមួយនៅក្នុងប្រទេសកម្ពុជាយើងនៅទ្បើយទេ។ ជាមួយគ្នានេះ លោកឧត្តមសេនីយ៍ឯក ហ៊ុន ម៉ាណែត បានសូមអរគុណដល់ថ្នាក់ដឹកនាំនៃក្រសួងសុខាភិបាល និងបណ្តាកងឯកភាពដែលបានសហការជ្រោមជ្រែង ក្នុងការផ្តល់ក្រុមគ្រូឧទ្ទេស ក្រុមបច្ចេកទេសក្នុងការតាក់តែងឯកសារ និងធ្វើបទបង្ហាញដល់ការហ្វឹកហ្វឺននេះ ហើយបានធ្វើការរៀបចំកម្លាំងដែលមានសុខភាពល្អ និងបានទទួលនូវការចាក់ថ្នាំបង្ការរួចរាល់ ព្រមទាំងអរគុណដល់កងកម្លាំងរបស់យើងសម្រាប់ទឹកចិត្តមុះមុត និងការត្រៀមលក្ខណៈរួចជាស្រេចក្នុងការការពារសុខសន្តិភាព ស្ថិរភាពសង្គម ដើម្បីបុព្វហេតុជាតិ មាតុភូមិ និងប្រជាពលរដ្ឋ៕ រក្សាសិទ្ធិដោយ : ចេស្តារ | 2021-03-07T00:23:23+07:00 | cen.com.kh | https://cen.com.kh/archives/304797.html |
5a9b3f6a-7ef4-4777-bcf5-844787ae665a | សិស្សជិត ៥០នាក់នៅសៀមរាប បានធូរស្បើយវិញក្រោយដួលសន្លប់នៅព្រឹកថ្ងៃទី៦ មីនា | សិស្សអនុវិទ្យាល័យសំរោង ក្នុងខេត្តសៀមរាប ជិត ៤៩នាក់ មានអាការៈធូរស្បើយវិញហើយ ក្រោយការសង្គ្រោះបឋមពីក្រុមគ្រូពេទ្យ បន្ទាប់ពីពួកគេបានដួលសន្លប់ និងសិស្សសាលាដែលមានបញ្ហាទាំងនោះ សុទ្ធសឹងជាសិស្សស្រី។ ពួកគេមានអាការៈប្រកាច់ រវើរវាយ ស្រែកយំ ភ័យខ្លាច និងខ្លះទៀតសន្លប់ដោយមិនដឹងមូលហេតុ។ ពួកគេត្រូវបានបញ្ជូនទៅសង្គ្រោះបឋមភ្លាមៗ នៅឯមន្ទីរពេទ្យបង្អែក ស្រុកសូត្រនិគម ដែលនៅជិតសាលារៀននោះ។ អ្នកនាំពាក្យក្រសួងអប់រំ យុវជន និងកីឡា លោក រស់ សុវាចា ឱ្យអាស៊ីសេរីដឹងថា ក្រុមគ្រូពេទ្យបានអនុញ្ញាតឱ្យសិស្សទាំងនោះ ចេញពីមន្ទីរពេទ្យហើយ ក្រោយមានអាការៈប្រសើរឡើងវិញ នៅថ្ងៃដដែលនេះ។ លោកបន្តថា របាយការណ៍របស់ក្រុមការងារនៅមូលដ្ឋានបង្ហាញថា ករណីសិស្សានុសិស្សដួលសន្លប់នេះ បណ្ដាលមកពីកង្វះអាហារូបត្ថម្ភមួយចំនួន។ លោកបញ្ជាក់ថា អាជ្ញាធរកំពុងចុះសិក្សាស្រាវរកមូលហេតុបន្ថែមលើបញ្ហានេះ៖ « »។ ករណីសិស្សដួលសន្លប់ និងមានអាការៈមិនប្រក្រតីនៅស្រុកសូទ្រនិគមនេះ ក្រុមមាតាបិតាសិស្ស និងប្រជាពលរដ្ឋដែលរស់នៅតំបន់នោះ ជឿលើអប្បិយជំនឿវិញ ដោយពួកគាត់យល់ថា ក្មេងៗ ទាំងនោះមានអាការៈបែបនេះ ដោយសារពួកគាត់បានកាប់ដើមអំពិលមានអាយុកាលយូរឆ្នាំ ដែលដុះក្នុងសាលា។ អ្នកភូមិទាំងនោះ បានរៀបចំពិធីសែនព្រេន អន្ទងព្រលឹង និងមានចាក់ភ្លេងបុរាណ ដើម្បីឧទ្ទិសសុំឱ្យក្មេងៗ ទាំងនោះ ដឹងខ្លួនឡើងវិញ៕ | 2021-03-06T21:00:00+07:00 | rfa.org | https://www.rfa.org/khmer/news/health/49-students-fainted-03072021235407.html |
ab93e5d6-53ea-4a14-bb32-003b052ecc63 | WHO ព្រួយបារម្ភខ្លាំងចំពោះប្រេស៊ីល និងជំរុញឲ្យគ្រប់ប្រទេស បន្តការប្រយុទ្ធនឹងជំងឺរាតត្បាតសកល ដោយមិនត្រូវអាងលើវ៉ាក់សាំង តែមួយមុខនោះឡើយ (Video inside) | មន្រ្តីអង្គការសុខភាពពិភពលោក (WHO) នៅថ្ងៃសុក្រសប្ដាហ៍នេះបានព្រមានថា ប្រទេសនានាមិនត្រូវបន្ធូរបន្ថយកិច្ចខិតខំប្រឹងប្រែង ក្នុងការប្រយុទ្ធប្រឆាំងនឹង COVID-19 នោះឡើយ បើទោះបីជាមានការមកដល់ នៃវ៉ាក់សាំងបង្ការជំងឺនេះក៏ដោយ ដោយលើកឡើងពីការព្រួយបារម្ភថា ការឆ្លងរាតត្បាតនៃជំងឺនេះនៅប្រទេសប្រេស៉ីល អាចនឹងបង្កឲ្យមានការឆ្លងរីករាលដាល ដល់ប្រទេសដទៃៗទៀតបាន ប្រសិនបើប្រទេសទាំងនោះ មិនមានការប្រុងប្រយ័ត្នខ្ពស់។ នេះបើតាមការចេញផ្សាយ ដោយសារព័ត៌មាន CNA នៅរសៀលថ្ងៃសៅរ៍ ទី០៦ ខែមីនា ឆ្នាំ២០២១។ អ្នកជំនាញផ្នែកសង្គ្រោះបន្ទាន់របស់ WHO លោក ម៉ៃខឺល រីយ៉ាន (Mike Ryan) បានគូសបញ្ជាក់ប្រាប់សន្និសីទកាសែតមួយ តាមប្រព័ទ្ធអ៊ីនធើណិតថា ។ អ្នកជំនាញផ្នែកសង្គ្រោះបន្ទាន់របស់ WHO លោក ម៉ៃខឺល រីយ៉ាន (Mike Ryan) បានគូសបញ្ជាក់ប្រាប់បន្ថែមថា ។ គួរបញ្ជាក់ថា អ្នកឆ្លងជំងឺ COVID-19 ច្រើនជាង ៧០,០០០នាក់ និងអ្នកស្លាប់ច្រើនជាង ១,៦០០នាក់ត្រូវបានគេរាយការណ៍ នៅក្នុងប្រទេសប្រេស៊ីលនៅសប្តាហ៍នេះ ដែលរហូតមកទល់ពេលនេះ ប្រទេសប្រេស៊ីលបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសជាង ១០.៨៦ករណីហើយ ក្នុងនោះមានអ្នកស្លាប់ជាង ២៦០,០០០នាក់។ ដូច្នេះប្រសិនបើប្រទេសប្រើស៉ីល និងប្រទេសនានា មិនយកចិត្តទុកដាក់ ចំពោះកិច្ចខំប្រឹងកប្រែងក្នុងប្រយុទ្ធប្រឆាំង នឹងការឆ្លងរីករាលដាលនៃជំងឺនេះទេ វានឹងបន្តការឆ្លងរីករាលដាល ដល់ប្រទេសជិតខាងដទៃទៀតមិនខាន៕ | 2021-03-06T19:31:00+07:00 | freshnewsasia.com | https://m.freshnewsasia.com/index.php/en/internationalnews/188900-2021-03-06-05-31-15.html |
4fedd4ed-ac8b-4a41-8459-59922bed73e2 | អ៊ុំៗ នាំគ្នាសម្រុក ទៅចាក់វ៉ាក់កូវីដ១៩ នៅពេទ្យកុមារជាតិ | ទាក់ទិនបញ្ហានេះដែរ លោក ខៀវ កាញារីទ្ធ បានសរសេរលើហ្វេសប៊ុក នៅព្រឹកថ្ងៃទី៦ មីនានេះថា ។ ជាមួយគ្នានោះក៏អ្នកលេង បណ្ដាញសង្គមជាច្រើន បានបញ្ចេញជាមតិយោបល់ថា គួរតែមានអ្នកចាំ រៀបចំសណ្ដាប់ធ្នាប់ ឲ្យពួកគាត់តំរង់ជាជួរ ដោយរក្សាគម្លាត ពីបុគ្គលម្នាក់ ទៅម្នាកទៀត ឲ្យបានត្រឹមត្រូវ តាមការណែនាំ របស់ក្រសួងសុខាភិបាល ជាពិសេសត្រូវប្រកាន់ខ្ជាប់ជានិច្ច វិធានការ ៣ការពារ និង៣កុំ ដែលប្រមុខរាជរដ្ឋាភិបាល សម្ដេចតេជោ ហ៊ុន សែន បានដាក់ចេញ ។ ជាក់ស្ដែងមានអ្នកលេងហ្វេសប៊ុកចូលខមិនថា ក្នុងឱកាសធ្វើសន្និសីទសារព័ត៌មាន ស្ដីពីការចាក់វ៉ាក់សាំង ប្រឆាំងជំងឺកូវីដ១៩ កាលពីថ្ងៃទី៤ មីនាកន្លងទៅថ្មីៗនេះ សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា បានប្រាប់ឲ្យក្រសួងសុខាភិបាល ប្រញាប់ប្រញាលចាក់វ៉ាក់សាំង អាស្ត្រាហ្សេនីកា ជូនមន្ត្រីមូលដ្ឋាន ក៏ដូចជាប្រជាពលរដ្ឋទូទៅ ដែលមានអាយុចាប់ពី ៦០ឆ្នាំឡើង នៅក្នុងរាជធានីភ្នំពេញ ខេត្តកណ្ដាល និងព្រះសីហនុ ។ សូមរំលឹកផងដែរថា គិតត្រឹមព្រឹកថ្ងៃទី៦ មីនា កម្ពុជា បានរកឃើញអ្នកឆ្លងកូវីដ១៩ សរុបចំនួន ៩៥៣នាក់ ក្នុងនោះអ្នកជាសះស្បើយចំនួន ៤៩១នាក់ និងចំនួន ៤៦១នាក់ទៀត កំពុងសម្រាកព្យាបាល ៕ | 2021-03-06T17:30:00+07:00 | dap-news.com | https://dap-news.com/national/2021/03/06/124645/ |
a7ec9a15-c762-42b4-b980-fdc3f4065ef3 | BREAKING: សហរដ្ឋអាមេរិក៖ មនុស្ស ៦.៧ម៉ឺននាក់ទៀតឆ្លងកូវីដ-១៩ និងអ្នកជំងឺ ១,៧៩៤នាក់ស្លាប់ នៅក្នុងពេលតែ១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៦៧,២៨១នាក់ទៀតបានឆ្លងជំងឺ COVID-19 ខណៈអ្នកជំងឺ ១,៧៩៤នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នាព្រឹកថ្ងៃសៅរ៍ ទី០៦ ខែមីនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៩,៥៩៣,៧០៤ករណី ក្នុងនោះមានអ្នកស្លាប់សរុបចំនួន ៥៣៥,៥៦៣នាក់ និងជាសះស្បើយឡើងសរុប ២០,១៨៣,៣២៦នាក់។ គួរបញ្ជាក់ថា ចំពោះមុខករណីឆ្លង និងស្លាប់ដោយសារ COVID-19 នៅតែបន្តស្ថិតក្នុងចំនួនច្រើន សហរដ្ឋអាមេរិកក៏នៅតែបន្តសម្រុក ចាក់វ៉ាក់សាំងបង្ការជំងឺនេះ ជូនដល់ប្រជាជនរបស់ខ្លួនផងដែរ។ គិតត្រឹមថ្ងៃសុក្រសប្តាហ៍នេះ វ៉ាក់សាំងសរុបជាង ៨៥លានដូសហើយ ត្រូវបានចាក់ជូនដល់ប្រជាជន ខណៈវ៉ាក់សាំងសរុបជាង ១១៤លានដូសត្រូវបានដាក់ចេញ។ បើតាមអាជ្ញាធរអាមេរិក ប្រជាជានសរុប ៥៥.៥៤លាននាក់ បានទទួលការចាក់វ៉ាក់សាំង COVID-19 មួយដូសដំបូង (ក្នុងនោះមួយចំនួនក៏បានទទួលដូសទី ២ រួចរាល់ផងដែរ) ខណៈ ២៨.៧លាននាក់ទៀតគឺត្រូវបានសន្មត់ថា បានទទួលដូសទី ២ រួចរាល់តែម្តង៕ | 2021-03-06T17:14:00+07:00 | freshnewsasia.com | https://m.freshnewsasia.com/index.php/en/internationalnews/188882-2021-03-06-03-14-55.html |
575e7691-2d78-4adb-9a1d-69d799bd9982 | ក្រសួងសុខាភិបាល បន្តរកឃើញឆ្លងជំងឺកូវីដ១៩ ក្នុងសហគមន៍ ២១នាក់ទៀត ខណៈជាសះស្បើយ ២នាក់ | No Content | 2021-03-06T16:42:00+07:00 | dap-news.com | https://dap-news.com/national/2021/03/06/124638/ |
4cd9164b-bbde-4ac3-9db0-9efaa3b903e3 | អង្គភាពព័ត៌មាន និងប្រតិកម្មរហ័សបញ្ចេញផ្សាយវីដេអូថ្មី៖ «យើងរួមគ្នាទប់ស្កាត់ការរីករាលដាលនៃជំងឺកូវីដ១៩ តាមរយៈវិធានការ៖ ៣ការពារ ៣កុំ និង ២ចូលរួម» (Video inside) | នៅថ្ងៃទី៦ ខែមីនា ឆ្នាំ២០២១នេះ អង្គភាពព័ត៌មាន និងប្រតិកម្មរហ័ស នៃទីស្តីការគណៈរដ្ឋមន្ត្រី បានបញ្ចេញផ្សាយនូវវីដេអូថ្មីមួយដែលទើបនឹងផលិតរួចរាល់ មានចំណងជើងថា «យើងរួមគ្នាទប់ស្កាត់ការរីករាលដាល នៃជំងឺកូវីដ-១៩ តាមរយៈ វិធានការ៖ ៣ការពារ ៣កុំ និង ២ចូលរួម»។ បន្ទាប់ពីមានព្រឹត្តិការណ៍សហគមន៍ ២០ កុម្ភៈ ដែលជាការផ្ទុះឡើងនៃជំងឺកូវីដ១៩ ចូលក្នុងសហគមន៍ជាលើកទី៣ និងជាទ្រង់ទ្រាយធំដែលមិនធ្លាប់មានសម្រាប់ ប្រទេសកម្ពុជាយើង បានបង្កការប្រឈមថ្មីមួយទៀត ដែលនាំឱ្យប្រមុខរាជរដ្ឋាភិបាលដាក់ចេញនូវវិធានការនានាដើម្បីទប់ស្កាត់ការរីករាលដាលជំងឺកូវីដ-១៩ នៅកម្ពុជា។ ស្របពេលជាមួយគ្នានេះ ដើម្បីរួមចំណែកលើការងារអប់រំសាធារណាមតិឱ្យកាន់តែយល់ច្បាស់ថែមទៀតអំពីការការពារ និងបញ្ចៀសបាននូវជំងឺឆ្លងនេះ អង្គភាពព័ត៌មាន និងប្រតិកម្មរហ័ស ក៏បានផលិតនូវវីដេអូនេះឡើង ដោយបានលើកឡើងពាក់ព័ន្ធនឹងព្រឹត្តិការណ៍២០កុម្ភៈនេះ និងចាត់ទុកថា បញ្ហាប្រឈមចំពោះមុខ គឺមានលក្ខណៈស្មុគស្មាញ និងមានទំហំធំជាងព្រឹត្តិការណ៍សហគមន៍ ៣ វិច្ឆិកា និងព្រឹត្តិការណ៍ ២៨ វិច្ឆិកា ដែលជាការផ្ទុះឡើង នៃជំងឺកូវីដ-១៩ ចូលក្នុងសហគមន៍ កាលពីចុងឆ្នាំ២០២០។ យើងទាំងអស់គ្នាពិតជានៅចងចាំយ៉ាងច្បាស់ ណាស់ថាព្រឹត្តិការណ៍ទាំង២ នោះត្រូវបានទប់ស្កាត់ និងបិទបញ្ចប់ដោយជោគជ័យនិងតែក្នុង រយៈពេលដ៍ខ្លីតែប៉ុណ្ណោះ។ វីដេអូនេះបានបង្ហាញនូវ វិធានការសុខាភិបាល ដ៏មានប្រសិទ្ធភាព ដែលអាចទប់ស្កាត់ជំងឺកូវីដ-១៩ កុំអោយមានការរីករាលដាល ការចូលរួមរបស់ប្រជាពលរដ្ឋ នៅតែជាកត្តាសំខាន់ ចាំបាច់មិនអាចខ្វះបានឡើយ។ ខ្លឹមសារក្នុងវីដេអូ បានរំលឹកថា ប្រជាពលរដ្ឋគ្រប់រូបអាចការពារខ្លួន ការពារក្រុមគ្រួសារ និងការពារសហគមន៍របស់ខ្លួនកុំឲ្យកូវីដ-១៩ ចូលលុកលុយបាន ដោយគ្រាន់តែអនុវត្តឲ្យបានខ្ជាប់ខ្ជួននូវវិធានការ ៣ការពារ, ៣ កុំ និង២ចូលរួម ដូចខាងក្រោម៖ ទី១៖ ត្រូវនាំគ្នាពាក់ម៉ាស់ឲ្យបានគ្រប់គ្នា និងគ្រប់ទីកន្លែង ជាពិសេសនៅតាមទីកន្លែងសាធារណៈ។ ទី២៖ ត្រូវលាងសម្អាតដៃជាមួយអាល់កុល ឬជែលជាប្រចាំ និងឲ្យបានញឹកញាប់ ជាពិសេសមុនពេល បរិភោគអាហារ និងក្រោយពេលបានប៉ះពាល់វត្ថុផ្សេងៗ។ ទី៣៖ ត្រូវរក្សាគម្លាតសុវត្ថិភាពបុគ្គល ដោយត្រូវនៅឃ្លាតពីគ្នាយ៉ាងតិចមួយម៉ែត្រកន្លះ។ ទី១៖ កុំចាប់ដៃគ្នាដោយងាកមកប្រើវប្បធម៌សំពះរបស់ខ្មែរយើងជាជំនួសវិញ។ ទី២៖ កុំទៅកន្លែងណា ដែលមានមនុស្សច្រើន និង ទី៣៖ កុំនៅក្នុងបន្ទប់បិទជិត គ្មានខ្យល់ចេញចូល ជាពិសេសបន្ទប់ដែលមានម៉ាស៊ីនត្រជាក់។ ក្រៅពីនោះប្រជាពលរដ្ឋខ្មែរគ្រប់រូបក៏ត្រូវមានស្មារតី ២ចូលរួមទៀតផងដែរ។ ទី១៖ ចូលរួមក្នុងយុទ្ធនាការទទួលការចាក់វ៉ាក់ប្រឆាំងកូវីដ-១៩ និង ទី២៖ គឺចូលរួមប្រើ QR Code stop covid ដែលជាចំណែកមួយយ៉ាងសំខាន់ក្នុងការទប់ស្កាត់ការឆ្លងរាលដាល នៃជំងឺកូវីដ ១៩ ។ សូមបងប្អូនប្រជាពលរដ្ធចងចាំថា ប្រទេសកម្ពុជាយើងពិតជាមានភ័ព្វសំណាងដែលទទួលបានវ៉ាក់សាំង ប្រឆាំងកូវីដ ១៩ ។ សរុបមកវិញ វិធានការ ៣ការពារ, ៣កុំ និង ២ចូលរួម គឺជាអាវក្រោះដ៏មានប្រសិទ្ធភាពបំផុតសម្រាប់ការពារ ខ្លួនយើង, ក្រុមគ្រួសារយើង និងសហគមន៍ យើងកុំឲ្យឆ្លងជម្ងឺកូវីដ ១៩។ ការចូលរួមអនុវត្តនូវវិធានការ ៣ការពារ, ៣កុំ និង ២ចូលរួមគឺដើម្បីខ្លួនយើង,ដើម្បីគ្រួសារយើង និងដើម្បី ប្រទេសជាតិយើង៕ សូមទស្សនាវីដេអូចំនួនជាង១៣នាទីដូចតទៅ៖ | 2021-03-06T16:06:00+07:00 | freshnewsasia.com | https://m.freshnewsasia.com/index.php/en/localnews/188876-2021-03-06-02-06-05.html |
18671efc-28f5-401d-a470-5ccc3ed3f60f | មនុស្សជាង៧០០នាក់ ត្រូវដាក់ឱ្យធ្វើចត្តាឡីស័ក ក្រោយរកឃើញ ជនជាតិចិនម្នាក់ ឆ្លងជំងឺកូវីដ១៩ នៅស្រុកកោះធំ | ភ្នំពេញ៖ មនុស្សចំនួន៧២៣នាក់ ត្រូវបានដាក់អោយធ្វើចត្តាឡីស័ក នៅក្នុងកាស៊ីណូ «យ៉ុងយ័ន» ដែលមានទីតាំងស្ថិតនៅស្រុកកោះធំ ក្រោយរកឃើញបុរសជនជាតិចិនម្នាក់ មានវិជ្ជមានកូវីដ១៩។ ជាមួយគ្នានេះ លោក គង់ សោភ័ណ្ឌ អភិបាលខេត្តកណ្តាល នៅថ្ងៃទី៥ ខែមីនា ឆ្នាំ២០២១ នេះ បានដឹកនាំក្រុមការងារ មន្ទីរជំនាញពាក់ព័ន្ធ កងកម្លាំងមានសមត្ថកិច្ច និងអាជ្ញាធរស្រុកចុះត្រួតពិនិត្យទីតាំង កាស៊ីណូយីហោ «យ៉ុងយ័ន» ផងដែរ ។ លោក គង់ សោភ័ណ្ឌ អភិបាលខេត្តកណ្ដាល ក៏បានឱ្យដឹងថា កាស៊ីណូ និងសណ្ឋាគារមួយកន្លែងនេះ ត្រូវបានផ្អាកជាបណ្ដោះអាសន្ន ក្នុងព្រឹត្តិការណ៍សហគមន៍ ២០ កុម្ភៈ បន្ទាប់ពីរកឃើញថា មានជនជាតិចិនពីរនាក់ បានមកលេងនៅកាស៊ីណូនេះ កាលពីកំឡុងមុនថ្ងៃទី២០ ខែកុម្ភៈ ហើយអាជ្ញាធរខេត្ត បានធ្វើការបិទទីនេះជាបណ្ដោះអាសន្ន ដោយបានណែនាំដល់អាជ្ញាធរស្រុក មន្ត្រីសុខាភិបាល និងអ្នកគ្រប់គ្រងកាស៊ីណូ ត្រូវហាមឃាត់ភ្ញៀវ ដែលមកលេងកំសាន្ត និងបុគ្គលិករបស់កាស៊ីណូ មិនអនុញ្ញាតអោយចេញក្រៅពី បាករវេនកាស៊ីណូឡើយ ហើយត្រូវធ្វើចត្តាឡីស័ក នៅទីនេះទាំងអស់។ ជាងនេះទៅទៀត អាជ្ញាធរស្រុក និងកងកម្លាំងមានសមត្ថកិច្ច បានធ្វើការយាមកាម ដើម្បីថែរក្សានូវសុវត្ថិសុខ ព្រមទាំងមិនអនុញ្ញាតឱ្យអ្នកណាម្នាក់ចេញមកខាងក្រៅក្នុងកំឡុងពេលធ្វើចត្តាឡីស័កឡើយ។ សម្រាប់ទីតាំងកាស៊ីណូ នេះ ត្រូវបានបិទជាបណ្ដោះអាសន្ន ដោយលោកអភិបាលខេត្តកណ្តាល បានណែនាំដល់អាជ្ញាធរស្រុក មន្ត្រីសុខាភិបាល និងអ្នកគ្រប់គ្រងកាស៊ីណូ ត្រូវហាមឃាត់ភ្ញៀវដែលមកលេងកំសាន្ត និងបុគ្គលិករបស់កាស៊ីណូ មិនឲ្យចេញក្រៅ ពីបរិវេនកាស៊ីណូឡើយ ហើយត្រូវធ្វើចត្តាឡីស័ក នៅទីនេះទាំងអស់ ៕ | 2021-03-06T15:53:00+07:00 | dap-news.com | https://dap-news.com/national/2021/03/06/124625/ |
6a26f746-b391-41d1-95be-9993bbab803f | ការព្យាបាលជំងឺឫសដូងបាត ដោយប្រើឧបករណ៏ ជំនួយសរសៃឈាម! | ក. អ្វីទៅជាជំងឺ ឫសដូងបាត ? ជំងឺឫសដូងបាត គឺជាការប៉ោងសរសៃឈាមឫសដូងបាត ដែលស្ថិតនៅរន្ធទ្វារបាត ដែលអាចធ្វើឲ្យមានការហូរឈាម និង មានការលានសរសៃឈាមឫសដូងបាតនេះមកក្រៅ នៅពេលដែលសាច់ដុំដែលភ្ជាប់សរសៃឈាមនេះមានការខ្សោយ។ ភាគច្រើនកើតមានលើមនុស្សអាយុ ៤៥ ឆ្នាំ ដល់ ៦៥ ឆ្នាំ ។ខ. តើជំងឺឫសដូងបាត មានរោគសញ្ញាអ្វីខ្លះ ? អ្នកជំងឺស្តែងឡើងនូវការបន្ទោបង់លាមកមានឈាម និង មានការលានសាច់ចេញមកក្រៅ ដែលមាន ៤ ដំណាក់កាល -ដំណាក់កាលទី ១៖ បន្ទោបង់លាមកមានឈាមស្រស់ -ដំណាក់កាលទី ២៖ មានលានសាច់ចេញមកក្រៅពេលបន្ទោបង់ ហើយចូលវិញបន្ទាប់ពីបន្ទោបង់រួច -ដំណាក់កាលទី ៣៖ មានលានសាច់ចេញមកក្រៅពេលបន្ទោបង់ រួចអ្នកជំងឺរុញចូលវិញ -ដំណាក់កាលទី ៤៖ មានសាច់លានមកក្រៅរហូត គ. តើអ្វីទៅជាការព្យាបាល ដោយប្រើឧបករណ៍ Echo-Doppler សរសៃឈាម ? Echo-Doppler សរសៃឈាម ជាឧបករណ៍ម្យ៉ាងដែលអាចរកឃើញនូវសរសៃឈាមក្រហមឫសដូងបាតដែលហូរមកកាន់រន្ធទ្វារបាត។ ការចងនូវ សរសៃឈាមនេះ អាចធ្វើឲ្យសំពាធឈាមឫសដូងបាត មានការថយចុះ ដែលកាត់បន្ថយនូវការប៉ោងនៃសរសៃឈាម ឫសដូងបាត ហើយក្រោយ ពីការចងរួច គ្រូពេទ្យអាចធ្វើការចងទាញនូវបណ្តុំសរសៃឈាមឫសដូងបាត ដែលលានចេញឲ្យចូលទៅក្នុងវិញដែលអាចទប់នូវការលាននៃសរសៃឈាមមកក្រៅ។ ការព្យាបាល ដោយឧបករណ៍ Echo-Doppler អាចប្រើបានទៅលើ ជំងឺឫសដូងបាតក្នុងដំណាក់កាល ទី២ និង ទី៣ ដែលមានប្រសិទ្ធិភាពខ្ពស់ ។ ឃ. តើមានគុណប្រយោជន៏អ្វីខ្លះ ក្នុងការព្យាបាល ជំងឺឫសដូងបាតដោយ Echo-Doppler ? ការព្យាបាល ដោយ Echo-Doppler សរសៃឈាម មានអត្ថប្រយោជន៏ច្រើន គឺ៖ -ការព្យាបាលមានប្រសិទ្ធិភាពខ្ពស់ -ការសម្រាកពេទ្យឆាប់រហ័ស គឺ ១ថ្ងៃក្រោយការព្យាបាល -មិនមានរបួសត្រូវលាងសំអាត ក្រោយការព្យាបាល -ការឈឺចាប់ក្រោយការព្យាបាល មានតិចតួច -អ្នកជំងឺអាច ធ្វើការងារវិញបានឆាប់រហ័ស -ផលវិបាកនៃការព្យាបាល មានតិចតួច ការព្យាបាល ជំងឺឫសដូងបាត ដោយឧបករណ៍ EchoDopplerជាបច្ចេកទេសទំនើបដែលប្រើប្រាស់នូវជុំវិញពិភពលោកដែលមានប្រសិទ្ធភាពខ្ពស់ និង អ្នកជំងឺមិនមានរបួសត្រូវលាងសំអាត។ បើបង-ប្អូនមានបញ្ហាជំងឺឫសដូងបាត សូមមកទទួលការពិនិត្យ និង ព្យាបាលនៅមន្ទីរពេទ្យ កាល់ម៉ែត ដែលការព្យាបាលតាមបច្ចេកទេសត្រឹមត្រូវ និងសុវត្ថិភាពខ្ពស់ ៕ | 2021-03-06T15:45:00+07:00 | kampucheathmey.com | https://www.kampucheathmey.com/health/76317 |
8c1a1f85-7ce7-463a-955d-8fc034223159 | ក្រសួងសុខាភិបាលអំពាវនាវឱ្យពលរដ្ឋប្រុងប្រយ័ត្នចំពោះអាហារបំប៉នសុខភាពលក់តាមអនឡាញ | ក្រសួងសុខាភិបាល កាលពីថ្ងៃទី៥ មីនា បានអំពាវនាវឱ្យប្រជាពលរដ្ឋប្រុងប្រយ័ត្នចំពោះផលិតផលបំប៉នសុខភាព ឬអាហារបំប៉នសុខភាព ដែលប្រកាសលក់តាមប្រព័ន្ធអនឡាញ ដោយចាត់ទុកថាអាហារបំប៉នទាំងនោះអាចបង្កគ្រោះថ្នាក់ដល់អាយុជីវិត។ ក្រសួងសុខាភិបាលបានបញ្ជាក់នៅក្នុងសេចក្ដីប្រកាសព័ត៌មានថា ការផ្សព្វផ្សាយលក់អាហារបំប៉នសុខភាពដែលមានដូចជា សារ៉ាយសមុទ្រ និងអាហារបំប៉នសុខភាពដ៏ទៃទៀត នៅលើបណ្ដាញសង្គមយ៉ាងផុលផុស បានប្រើប្រាស់នូវខ្លឹមសារភូតកុហក បោកប្រាស់ ផ្ទុយពីគុណភាពរបស់ផលិតផលទាំងនោះ ធ្វើឱ្យពលរដ្ឋយល់ច្រឡំនាំគ្នាទៅទិញយកមកប្រើប្រាស់ សម្រាប់មកព្យាបាលជំងឺបណ្ដាលឱ្យអូសបន្លាយពេលវេលាក្នុងការព្យាបាល ធ្វើឱ្យអ្នកជំងឺកាន់តែធ្ងន់ធ្ងរទៅៗ ឬឈានរហូតដល់បាត់បង់អាយុជីវិត។ ក្រសួងសុខាភិបាលបន្ថែមថា អាហារបំប៉នទាំងនោះមិនអាចជំនួសចំណីអាហារដែលយើងបរិភោគប្រចាំថ្ងៃបានទេ គឺគ្មានប្រសិទ្ធភាពក្នុងការធ្វើរោគវិនិច្ឆ័យ វាអាចបង្កទៅជាជំងឺមហារីក ជំងឺសន្លាក់ ជំងឺទឹកនោមផ្អែម និងជំងឺលើសឈាមជាដើម ហើយអាហារបំប៉នទាំងនោះមិនអាចជំនួសឱសថដែលប្រជាពលរដ្ឋកំពុងប្រើប្រាស់ប្រចាំថ្ងៃបានទេក្នុងការព្យាបាលជំងឺបានឡើយ។ ក្រសួងសុខាភិបាលមិនបានបញ្ជាក់ថា តើអាហារបំប៉នសុខភាពប្រភេទអ្វីខ្លះ និងមានស្លាកយីហោអ្វីខ្លះទេ គឺគ្រាន់តែបញ្ជាក់ថា ប្រជាពលរដ្ឋមុននឹងសម្រេចប្រើប្រាស់ផលិតផលទាំងនោះ ត្រូវពិនិត្យជាមួយគ្រូពេទ្យ ឬអ្នកដែលមានជំនាញសុខាភិបាលឱ្យបានច្បាស់លាស់ ដែលអាចណែនាំឱ្យដឹងពីតុល្យភាពរវាងចំណីអាហារបរិភោគប្រចាំថ្ងៃ និងតម្រូវការផលិតផលបំប៉នសុខភាព ឬអាហារបំប៉នសុខភាពដែលចាំបាច់ត្រូវប្រើប្រាស់បន្ថែមប៉ុណ្ណោះ៕ | 2021-03-06T15:25:21+07:00 | rfa.org | https://www.rfa.org/khmer/news/health/moh-warns-people-to-be-careful-when-buying-health-supplements-on-line-03062021032445.html |
9ea1c43e-aeb9-4770-89b5-2b4afd83f5be | មិនទាន់ធូរស្រាល រកឃើញអ្នកឆ្លង ២១ នាក់ទៀតព្រឹកនេះ | ស្ថានភាពការឆ្លងក្នុងសហគមន៍ ២០ កុម្ភៈ នៅមិនទាន់ធូរស្រាល។ មុននេះបន្តិចក្រសួងសុខាភិបាលបានរកឃើញអ្នកមានវិជ្ជមានកូវិដ ១៩ ចំនួន ២១ នាក់ទៀតគិតត្រឹម ២៤ ម៉ោងចុងក្រោយ។ ជនរងគ្រោះទាំងអស់មានពាក់ព័ន្ធព្រឹត្តិការណ៍ ២០ កុម្ភៈ ដែលធ្វើឲ្យអ្នកឆ្លងសរុបមកដល់ពេលនេះកើនដល់ ៤៤៦ នាក់៕ | 2021-03-06T14:34:00+07:00 | kampucheathmey.com | https://www.kampucheathmey.com/local-news/76245 |
427acf20-f3a0-4719-9d69-49275c413488 | ២៤ ម៉ោងចុងក្រោយ រកឃើញកុមារខ្មែរវ័យ ១២ ឆ្នាំ ឆ្លងកូវីដ ១៩ នៅស្ទឹងមានជ័យ | របាយការណ៍របស់ក្រសួងសុខាភិបាលបានប្រកាសករណីឆ្លងកូវីដលើកុមារជនជាតិខ្មែរវ័យ ១២ ឆ្នាំម្នាក់ នៅស្ទឹងមានជ័យ។ កុមាររងគ្រោះស្ថិតក្នុងចំណោមជនរងគ្រោះ ២១ នាក់ ដែលរកឃើញវីរុសកូវិដ ១៩ ក្នុងរយៈពេល ២៤ ម៉ោងចុងក្រោយ។ បច្ចុប្បន្នកុមារដែលមានវ័យក្មេងជាងគេនេះ ត្រូវបានបញ្ជូនទៅសម្រាកព្យាបាលនៅមណ្ឌលសុខភាពចាក់អង្រែ។ រដ្ឋាភិបាលទើបបានបញ្ចប់សេចក្តីព្រាងច្បាប់ស្តីពីវិធានការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត ដែលទើបទទួលបានការអនុម័តផ្តល់ការគាំទ្រពីរដ្ឋសភា។ យោងតាមសេចក្តីព្រាង អំពើគេចវេះពីការធ្វើចត្តាឡីស័ក ឬគេចចេញពីទីកន្លែងធ្វើចត្តាឡីស័ក អំពើគេចវេះពីការធ្វើចាត្តាឡីស័ក ក្នុងអំឡុងពេលធ្វើចាត្តាឡីស័ក ដែលកំណត់ដោយក្រសួងសុខាភិបាល ឬអាជ្ញាធរមានសមត្ថកិច្ច ត្រូវផ្តន្ទាទោសដាក់ពន្ធនាគារពី ៦ខែ ទៅ៣ឆ្នាំ និងពិន័យជាប្រាក់ពី ២លានរៀល ទៅ ១០លានរៀល កាលបើអំពើខាងលើនេះបណ្តាលឱ្យមានការចម្លងជំងឺកូវីដ-១៩ ដល់អ្នកដទៃ៕ | 2021-03-06T14:31:00+07:00 | kampucheathmey.com | https://www.kampucheathmey.com/local-news/76260 |
6c41621b-548f-4ec8-8e53-60b229a7791f | ម្ដាយឪពុកទារកកើតជំងឺស្លេកស្លាំង បដិសេធមិនទទួលសំណងពីខាងក្រុមហ៊ុនម្សៅទឹកដោះគោ នូទ្រីលេត (Nutrilatt) ជាលើកទី២ | ម្ដាយឪពុកទារកកើតជំងឺស្លេកស្លាំង បដិសេធមិនទទួលសំណងពីខាងក្រុមហ៊ុនម្សៅទឹកដោះគោ នូទ្រីលេត (Nutrilatt) ជាលើកទី២ ទោះបីក្រុមហ៊ុននេះ បង្កើនប្រាក់សំណងជូនពួកគេក្តី។ មន្ត្រីសិទ្ធិមនុស្សយល់ថា តុលាការគួរពិចារណាលើសំណងទៅលើភាគីរងគ្រោះឲ្យបានសមរម្យ មានតុល្យភាព និងតម្លាភាព។ ម្ដាយឪពុកទារករងគ្រោះច្រានចោលសំណងដែលក្រុមហ៊ុន បានបន្ថែមឲ្យពួកគេ។ ពួកគេថា សំណងទាំងនោះ មិនសមរម្យទៅនឹងផលប៉ះពាល់លើសុខភាពកូន និងការខាតបង់របស់ពួកគេ។ ការបដិសេធមិនទទួលយកសំណងនេះ គឺក្រោយពេលដែលតុលាការក្រុងភ្នំពេញ បានកោះហៅម្ដាយឪពុកទារករងគ្រោះឲ្យចូលបំភ្លឺនៅតុលាការជាថ្មីម្ដងទៀត កាលពីថ្ងៃទី២៤ កុម្ភៈ។ ភាគីខាងក្រុមហ៊ុន បានពិចារណាផ្តល់សំណងឲ្យពួកគេ បន្ថែមសំណងចំនួន ១ពាន់ (១.០០០)ដុល្លារ លើសំណងចាស់ ដែលចំនួនសរុប គឺ ២ពាន់ (២.០០០)ដុល្លារ។ ម្ដាយទារកកើតជំងឺស្លេកស្លាំង លោកស្រី គង់ ច័ន្ទម៉ាលីស ឲ្យអាស៊ីសេរីដឹងថា លោកស្រីមិនអាចទទួលយកសំណងពីខាងក្រុមហ៊ុនម្សៅទឹកដោះគោ នូទ្រីលេត (Nutrilatt) បាននោះទេ។ លោកស្រីមិនបានបញ្ជាក់ពីចំនួនទឹកប្រាក់ដែលលោកស្រីបានស្នើសុំនោះទេ ប៉ុន្តែលោកស្រីថា សំណងដែលលោកស្រីដាក់ជូនទៅតុលាការនោះ មាន៣ចំណុច គឺសំណងជាក់ស្ដែងដែលកូនលោកស្រីបានព្យាបាល សំណងជំងឺចិត្ត និងសំណងនាពេលអនាគត ដែលកូនលោកស្រីរងផលប៉ះពាល់។ ទោះជាយ៉ាងណា លោកស្រីចង់ឲ្យតុលាការពិចារណា និងសម្រេចលើសំណងនេះ ឲ្យបានសមរម្យ និងយុត្តិធម៌សម្រាប់កូនលោកស្រីដែលរងគ្រោះ។ លោកស្រីរិះគន់អាជ្ញាធរដែលឲ្យម្សៅទឹកដោះគោនេះលក់នៅលើទីផ្សារ ព្រោះលោកស្រីថា ម្សៅទឹកដោះគោគ្មានគុណភាពនេះ។ លោកស្រីទទូចឲ្យក្រសួងសុខាភិបាល និងស្ថាប័នពាក់ព័ន្ធគួរពង្រឹង និងរឹតបន្តឹង ចំពោះការចរាចរម្សៅទឹកដោះគោនេះ រហូតមានដំណោះស្រាយចំពោះរឿងក្តីទារកដែលរងគ្រោះ៖ ស្រដៀងគ្នានេះ ឪពុកទារកកើតជំងឺស្លេកស្លាំងម្នាក់ទៀត គឺលោក សៅ សីហា ថ្លែងថា សំណងដែលក្រុមហ៊ុនផ្តល់ឲ្យនេះ មិនសមរម្យចំពោះផលប៉ះពាល់លើកូនរបស់លោក ដែលនៅតែបន្តការព្យាបាល និងតាមដានសុខភាពរហូតដល់សព្វថ្ងៃនេះឡើយ។ លោកស្នើដល់តុលាការថា គួរព្យាយាមស្វែងរកភស្តុតាងបន្ថែមទៀត ដូចជា ពីមន្ទីរពេទ្យដែលព្យាបាលទារករងគ្រោះជាដើម និងឲ្យបានច្បាស់លាស់ ហើយគួរពន្លឿននីតិវិធីរបស់ខ្លួនឲ្យបានឆាប់រហ័ស ដើម្បីផ្តល់យុត្តិធម៌ឲ្យទារករងគ្រោះ៖ អាស៊ីសេរីបានព្យាយាមទាក់ទងទៅអ្នកនាំពាក្យតុលាការក្រុងភ្នំពេញ លោក អ៊ី រិន ដើម្បីសួរនាំបន្ថែមអំពីរឿងនេះ នៅថ្ងៃទី៥ មីនា ដោយទូរស័ព្ទចូល ប៉ុន្តែមិនមានអ្នកទទួល។ ចំណែកភាគីខាងក្រុមហ៊ុន អាស៊ីសេរីមិនអាចទាក់ទងបាននោះទេ។ កន្លងមក សាលាដំបូងរាជធានីភ្នំពេញ បានកោះហៅម្ដាយឪពុកទារករងគ្រោះ ឲ្យចូលបំភ្លឺលើបណ្ដឹងរបស់ពួកគេ ដែលប្ដឹងទាមទារសំណងពីក្រុមហ៊ុន អេស អេន ធីខេ ត្រេឌីង (S&TK trading Co.,LTD) ដែលនាំចូលម្សៅទឹកដោះគោនូទ្រីលែត។ ប៉ុន្តែរហូតមកដល់ពេលនេះ ពុំទាន់មានដំណោះស្រាយណាមួយពីខាងតុលាការនោះទេ។ ក្រសួងពាណិជ្ជកម្មបានរកឃើញថា ម្សៅទឹកដោះគោ នូទ្រីលេត ចំនួន ៦លេខកូដ (487 488 536 537 538និង 539) ខ្វះសារធាតុចិញ្ចឹមគ្រប់គ្រាន់ ដែលបង្កគ្រោះថ្នាក់ធ្ងន់ធ្ងរដល់សុខភាពរបស់កុមារ និងទារក ដែលទទួលទានម្សៅទឹកដោះគោះនេះ។ ក្រសួងពាណិជ្ជកម្មបានបញ្ជាឱ្យផ្អាកចរាចរ និងប្រមូលត្រឡប់មកវិញនូវម្សៅទឹកដោះគោទាំង ៦លេខកូដនេះ ហើយបញ្ឈប់ការនាំចូលមកក្នុងទីផ្សារកម្ពុជា។ ប្រធានផ្នែកសិទ្ធិមនុស្សនៃសមាគមការពារសិទ្ធិមនុស្សអាដហុក លោក នី សុខា មានប្រសាសន៍ថា ស្ថាប័នពាក់ព័ន្ធគួរយកចិត្តទុកដាក់ចំពោះបញ្ហាសុខភាព និងមានវិធានការឲ្យបានម៉ឺងម៉ាត់ចំពោះក្រុមហ៊ុនដែលនាំចូលផលិតផលនានាដែលនាំឲ្យប៉ះពាល់ដល់សុខភាព ជាពិសេសគួរចាត់វិធានការលើមន្ត្រីដែលបណ្ដោយឲ្យមានការនាំចូលផលិតផលគ្មានគុណភាពទាំងនោះចរាចរនៅលើទីផ្សារ៖ ម្ដាយឪពុកទារករងគ្រោះ អះអាងថា ភាគីក្រុមហ៊ុន បានទុកពេលវេលាឲ្យពួកគេត្រឹម ១សប្តាហ៍ប៉ុណ្ណោះក្នុងការឆ្លើយតបចំពោះសំណងនេះ។ ប្រសិនបើពួកគេមិនឆ្លើយតបចំពោះសំណងនេះទេ ការផ្តល់សំណងនេះ នឹងចាត់ទុកជាមោឃៈ។ ប៉ុន្តែម្ដាយឪពុកទារករងគ្រោះប្តេជ្ញាថា នឹងបន្តនីតិវិធីប្ដឹងផ្តល់នេះឲ្យដល់ទីបញ្ចប់តាមនីតិវិធីរបស់តុលាការ ដោយមិនព្រមទទួលយកសំណងនេះឡើយ៕ | 2021-03-06T11:25:00+07:00 | rfa.org | https://www.rfa.org/khmer/news/health/parents-of-anemia-children-refuse-to-accept-little-compensation-from-company-03052021232454.html |
3a59f5ca-113e-4e9d-bd0b-49d9843fc75f | ព្រឹកនេះ ! ក្មេងប្រុសនៅស្ទឹងមានជ័យ អាយុ១២ឆ្នាំម្នាក់ ឆ្លងកូវីដ … | នៅព្រឹកថ្ងៃទី០៦ ខែមីនា ឆ្នាំ២០២១នេះ ក្រសួងសុខាភិបាល បានចេញសេចក្តីជូនដំណឹងរកឃើញអ្នកជំងឺកូវីដ-១៩ ថ្មីចំនួន២១នាក់ថែមទៀត ដែលសុទ្ធសឹងជាករណីឆ្លងក្នុងសហគមន៍នៃ «ព្រឹត្តិការណ៍២០កុម្ភ» ខណៈអ្នកជំងឺ២នាក់ព្យាបាលជាសះស្បើយ ។ អ្នកជំងឺកូវីដទាំង២១នាក់នោះ ជារស់នៅរាជធានីភ្នំពេញ និងខេត្តព្រះសីហនុ ក្នុងនោះមានជនជាតិចិនចំនួន ១៣នាក់, ជនជាតិវៀតណាម០៣នាក់ , ជនជាតិម៉ាឡេស៊ីម្នាក់ និងជនជាតិខ្មែរ ០៤នាក់ ហើយក្នុងចំណោមជនជាតិខ្មែរទាំង៤នាក់ មានក្មេងប្រុសម្នាក់ អាយុ១២ឆ្នាំ មានអាសយដ្ឋានស្នាក់នៅសង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ ។ បច្ចុប្បន្ន ត្រូវបានដាក់ឲ្យសម្រាកព្យាបាលនៅមណ្ឌលសុខភាពចាក់អង្រែ។ សូមបញ្ជាក់ថា គិតត្រឹមព្រឹកថ្ងៃទី០៦ ខែមីនានេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ៩៥៣នាក់ ក្នុងនោះអ្នកជាសះស្បើយចំនួន ៤៩១នាក់ និងអ្នកជំងឺកំពុងព្យាបាលចំនួន៤៦១នាក់៕ | 2021-03-06T08:37:42+07:00 | kbnnews.com | https://kbn.news/archives/210306 |
2ba5eee8-7bde-4483-8ea6-86fc5ae95672 | សូមប្រុងប្រយ័ត្នខ្ពស់ ! កូវីដឆ្លងថែម២១នាក់ទៀត | នៅព្រឹកថ្ងៃទី០៦ ខែមីនា ឆ្នាំ២០២១នេះ ក្រសួងសុខាភិបាល បានចេញសេចក្តីជូនដំណឹងរកឃើញអ្នកជំងឺកូវីដ-១៩ ថ្មីចំនួន២១នាក់ថែមទៀត ដែលសុទ្ធសឹងជាករណីឆ្លងក្នុងសហគមន៍នៃ «ព្រឹត្តិការណ៍២០កុម្ភ» ខណៈអ្នកជំងឺ២នាក់ព្យាបាលជាសះស្បើយ ។ អ្នកជំងឺកូវីដទាំង២១នាក់នោះ ជារស់នៅរាជធានីភ្នំពេញ និងខេត្តព្រះសីហនុ ក្នុងនោះមានជនជាតិចិនចំនួន ១៣នាក់, ជនជាតិខ្មែរ ០៤នាក់, ជនជាតិវៀតណាម០៣នាក់ និងជនជាតិម៉ាឡេស៊ីម្នាក់។ សូមបញ្ជាក់ថា គិតត្រឹមព្រឹកថ្ងៃទី០៦ ខែមីនានេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ៩៥៣នាក់ ក្នុងនោះអ្នកជាសះស្បើយចំនួន ៤៩១នាក់ និងអ្នកជំងឺកំពុងព្យាបាលចំនួន៤៦១នាក់៕ | 2021-03-06T08:24:34+07:00 | kbnnews.com | https://kbn.news/archives/210300 |
0dc1e19f-2ed0-40fa-a752-2d652cde211b | គួរឲ្យខ្លាចខ្លាំងណាស់! ថ្ងៃនេះ កម្ពុជាបន្ដមានអ្នកឆ្លងកូវីដថ្មី ចំនួន២១នាក់ | រាជធានីភ្នំពេញ៖ ក្រសួងសុខាភិបាល បានចេញសេចក្ដីប្រកាសព័ត៌មាន នៅព្រឹក ថ្ងៃទី៦ ខែមីនា ឆ្នាំ២០២១ថា កម្ពុជាបានបន្ដរកឃើញអ្នកជំងឺកូវីដ១៩ថ្មី ចំនួន២១នាក់បន្ថែមទៀហើយអ្នកជំងឺទាំងនោះសុទ្ធសឹងតែពាក់ព័ន្ធនឹងករណីឆ្លងនៅក្នុងសហគមន៍ នៃ «ព្រឹត្តិការណ៍ ២០ កុម្ភៈ» ។ ក្រសួងសុខាភិបាលកម្ពុជា បានបញ្ជាក់ថា អ្នកជំងឺទាំង២១នាក់នោះ រួមមាន ជនជាតិចិន ចំនួន១៣នាក់, ជនជាតិខ្មែរ ចំនួន៤នាក់, ជនជាតិវៀតណាមចំនួន៣នាក់ និងជនជាតិម៉ាឡេស៊ីម្នាក់។ ពួកគាត់ទាំងនោះ ខ្លះមានលំនៅក្នុងរាជធានីភ្នំពេញ និងខ្លះទៀត នៅខេត្តព្រះសីហនុ។ ក្រៅពីមានបញ្ហាអវិជ្ជមាននោះ នៅកម្ពុជាក៏មានសញ្ញាល្អផងដែរ ដោយសារអ្នកជំងឺ២នាក់ ត្រូវបានព្យាបាលឲ្យជាសះស្បើយឡើងវិញ។ អ្នកជាសះស្បើយទាំងនោះជាស្ត្រីជនជាតិចិន ដែលបានចូលមកក្នុងប្រទេសកម្ពុជា។ សូមជម្រាបថា គិតត្រឹមវេលាម៉ោង៧ព្រឹក ថ្ងៃទី៦ ខែមីនា ឆ្នាំ២០២១ នៅក្នុងប្រទេសកម្ពុជាបានរកឃើញអ្នកឆ្លងកូវីដ១៩ សរុប៩៥៣នាក់។ ក្នុងចំណោមអ្នកជំងឺទាំងនោះ មានអ្នកព្យាបាលជាសះស្បើយ ចំនួន៤៩១នាក់ ហើយអ្នកជំងឺចំនួន៤៦១នាក់ផ្សេងទៀត កំពុងសម្រាកព្យាបាល នៅក្នុងមន្ទីរពេទ្យរបស់រដ្ឋ៕ សូមអានខ្លឹមសារ នៃសេចក្ដីប្រកាសព័ត៌មានរបស់ក្រសួងសុខាភិបាលកម្ពុជា ទាំងស្រុង ដូចខាងក្រោម៖ | 2021-03-06T07:38:35+07:00 | kbnnews.com | https://kbn.news/archives/210287 |
acbe341a-2acb-4e22-b1b0-b4da47888988 | ពលរដ្ឋមិននឹកស្មានថា ជំងឺកូវីដ១៩ឆ្លងជាថ្មីក្នុងសហគមន៍ បន្ទាប់ពីកម្ពុជាមានវ៉ាក់សាំង | ភ្នំពេញ — ក្តីសង្ឃឹមរបស់អាជីវករត្រូវបាត់បង់ បន្ទាប់ពីចរាចរណ៍នៅរាជធានីភ្នំពេញចាប់ផ្តើមស្ងប់ស្ងាត់ជាថ្មី ដោយសារការឆ្លងជំងឺកូវីដ១៩ ទ្រង់ទ្រាយធំក្នុងសហគមន៍ជាលើកទី ៣ កាលពីថ្ងៃទី២០ ខែកុម្ភៈ។ ការឆ្លងក្នុងសហគមន៍ជាថ្មីនេះកើតឡើង ស្របពេលកម្ពុជាកំពុងបន្តការចាក់វ៉ាក់សាំងបង្ការជំងឺកូវីដ១៩ ស៊ីណូហ្វាម (Sinopharm) ដែលទើបទទួលបានចំនួន ៦០ ម៉ឺនដូស ពីរដ្ឋាភិបាលចិន។ ការណ៍នេះធ្វើឲ្យអ្នកស្រី ឈាវ សុភា ហាក់អស់សង្ឃឹមក្នុងការប្រកបមុខរបរ និងស្ទើរតែមិនជឿថា ស្ថានភាពជំងឺកូវីដ១៩ ដែលបានស្ងប់ស្ងាត់មួយរយៈធំនោះ ត្រូវឆ្លងឡើងវិញបែបនេះ។ កំពុងអង្គុយជជែកគ្នាជាមួយអ្នកលក់ចំណីអាហារតាមចិញ្ចើមផ្លូវមួយ ក្នុងសង្កាត់ចតុមុខ ខណ្ឌដូនពេញអ្នកស្រី ឈាវ សុភា អ្នកលក់មីស៊ុបក្នុងសាលាឯកជនមួយ និយាយថា អ្នកស្រីមិនគិតថា កម្ពុជាត្រូវឆ្លងជំងឺកូវីដ១៩ ក្នុងសហគមន៍ជាថ្មីទៀតនោះទេ។ «មួយវឹកដែលមុននឹងផ្ទុះហ្នឹង គឺមានគេចាក់វ៉ាក់សាំងចាក់អីអ៊ីចឹង ខ្ញុំគិតថា វាមិនមានទៀតទេ។ បើសិនជាមាន ក៏មានអ្នកទប់ស្កាត់ជាប់។ អ៊ីចឹងយើងអត់នឹកស្មានថា វាផ្ទុះជាលើកទី ៣»។ ជាថ្មីម្តងទៀត អ្នកស្រី សុភា បានផ្អាកមុខរបរលក់មីស៊ុបដែលអាចរកចំណូលបាន ៦០ ម៉ឺនរៀលក្នុងមួយថ្ងៃ ក្រោយសាលារៀនប្រកាសបិទនៅថ្ងៃទី ២៣ ខែកុម្ភៈ ដោយសារការឆ្លងក្នុងសហគមន៍ទ្រង់ទ្រាយធំ។ «អ្នករកស៊ីគេបិទយូរហើយ! បិទតាំងពីខែបី មកដល់ឥឡូវ។ ខ្ញុំគិតថា ខ្ញុំកំពុងរកបានជិតមួយខែ វាផ្ទុះមួយសារទៀត ធ្វើឲ្យខ្ញុំពិបាក។ ហើយណាមួយ ខ្ញុំអត់ដឹងថា វាបិទត្រឹមតែពីរអាទិត្យហ្នឹង ឬក៏វាលើសហ្នឹង»។ រដ្ឋាភិបាលប្រកាសថា ចង្កោមឆ្លងធំបំផុតក្នុងសហគមន៍លើកនេះកើតចេញពីក្លឹបកម្សាន្ត N8 ក្នុងខណ្ឌបឹងកេងកង រាជធានីភ្នំពេញ ហើយថា ការឆ្លងមានកំណត់ត្រាខ្ពស់បំផុតនេះភាគច្រើន ទាក់ទងនឹងជនជាតិចិន ដែលក្នុងនោះក៏មានអ្នកដំណើរជនជាតិចិនសូកប៉ាន់សន្ដិសុខសណ្ឋាគារធ្វើចត្តាឡីស័ក ដើម្បីចេញដើរទៅក្រៅផងដែរ។ ស្រ្តីអ្នកលក់មីស៊ុប វ័យ ៣៤ ឆ្នាំរូបនេះ បន្ថែមថា អ្នកស្រីចង់ឲ្យរដ្ឋាភិបាលបង្កើនការរឹតបន្តឹងលើការគ្រប់គ្រងការរាតត្បាតជំងឺកូវីដ១៩ នេះ ដើម្បីបញ្ឈប់ការឆ្លងរាលដាលឲ្យបានឆាប់ៗ និងកុំឲ្យផ្ទុះជាថ្មី។ «ចង់ឲ្យរដ្ឋាភិបាលគាត់ទប់ស្កាត់ខ្លាំងជាងហ្នឹងបន្តិច កុំប្រហែសពេក អ៊ីចឹងព្រោះអត់ចង់ឲ្យបញ្ហាទាល់តែធ្លាយធំ បានចាប់ផ្តើមប្រយ័ត្នទេ។ ចង់ឲ្យប្រយ័ត្នពីតូចៗទៅ ព្រោះដោយសារកុំឲ្យពិបាក។ ប្រជាជនគ្នាពិបាកណាស់»។ មិនមែនមានតែអ្នកស្រី ឈាវ សុភា នោះទេដែលមិនគិតថា កម្ពុជាអាចមានករណីឆ្លងជំងឺនេះក្នុងសហគមន៍ជាលើកទី ៣ បន្ទាប់ពីទទួលបានវ៉ាក់សាំងចិននោះ។ លោក ភិន ផល្លា អ្នករត់ម៉ូតូកង់បីដែលកំពុងអង្គុយចាំភ្ញៀវ និយាយថា ការឆ្លងជំងឺក្នុងសហគមន៍ជាលើកទី ៣ នេះ នាំឲ្យលោកព្រួយបារម្ភជាងការឆ្លងជំងឺលើកទី ១ និងលើកទី ២។ «និយាយរួមខុសគ្នាខ្លាំងតែម្តងអាម្តងហ្នឹង។ វាលក្ខណៈថា មនុស្សខ្លាចមនុស្សលែងហ៊ានដើរហើយ។ ខ្ញុំរកនៅក្នុងបុរីសុទ្ធតែអ្នកមានៗ។ ធ្លាប់តែផ្ទុះលើកទី ១ ទី ២ គេហ៊ានដើរបន្តិច ដល់មកនេះគេលែងហ៊ានដើរ»។ បុរសវ័យ ៣៥ ឆ្នាំរូបនេះបន្ថែមថា ចាប់តាំងពីមានករណីឆ្លងជំងឺក្នុងសហគមន៍ កាលពីថ្ងៃទី ២០ ខែកុម្ភៈម កចំណូលរបស់លោកធ្លាក់ចុះសារជាថ្មី។ «បើខាងធនាគារគេមិនពន្យារឲ្យទេ មានតែលក់កង់បី លក់ឡាយឡុងឲ្យគេទៅ។ រកអីទៀតបើរកអត់បាន! ចប់ពីហ្នឹង យើងគិតទៀតដើរធ្វើសំណង់ធ្វើអី»។ មុខពាក់ម៉ាសហើយដៃកាន់ទូរស័ព្ទបើកហ្វេសប៊ុកផងនោះ លោកនិយាយថា បន្ទាប់ពីឃើញថា កម្ពុជាទទួលបានវ៉ាក់សាំងជាបន្តបន្ទាប់ លោកបានគិតថា នឹងមិនមានករណីឆ្លងជំងឺជាថ្មីបែបនេះទេ។ «លក្ខណៈឆ្លងនេះមិនមែនក្នុងស្រុកទេ លក្ខណៈពីក្រៅស្រុក។ ចូលមកហើយ យើងអត់ប្រយ័ត្ន។ យើងលក្ខណៈថា យើងធ្វើធម្មតាៗហីអើៗ...ថាវាជាហើយលែងអីៗហើយនោះ ដល់មិននឹកស្មានថាអ៊ីចឹងឯណា! ឥឡូវចប់ហើយផ្ទុះលើកនេះ! បង់ថ្លៃសាលាកូន បង់បានតែពីរអាទិត្យ លែងបានរៀនទៀត»។ ទោះជាជំងឺកូវីដ១៩ កើតឡើងជាថ្មីនិងមានស្ថានភាពធ្ងន់ធ្ងរជាងមុន ហើយលោកបារម្ភខ្លាចឆ្លងជំងឺពីភ្ញៀវ ដែលលោកដឹកជារៀងរាល់ថ្ងៃក្តី ក៏អ្នករត់ម៉ូតូកង់បីដែលមានស្រុកកំណើតក្នុងខេត្តព្រៃវែងរូបនេះ នៅតែបន្តប្រកបរបររបស់គាត់ ដើម្បីជីវភាព។ ការឆ្លងជំងឺក្នុងសហគមន៍លើកទី ៣ ក្នុងរយៈពេលជាង ១០ ថ្ងៃនេះធ្វើឲ្យហាងលក់ម្ហូបអាហារមួយចំនួន ចាប់ផ្តើមបិទទ្វារជាបន្តបន្ទាប់។ ប្រជាពលរដ្ឋលែងសូវធ្វើដំណើរដូចមុនចំណែក អ្នកប្រកបរបរក្រៅប្រព័ន្ធជាច្រើនតែងរអ៊ូរទាំអំពីរឿងមិនអាចរកចំណូលបាន ដោយសារមិនមានអតិថិជនទិញទំនិញ ឬប្រើប្រាស់សេវាកម្ម។ ពេលស្រែកហៅឲ្យអ្នកដំណើរជួយទិញផ្កានិងធូបនៅម្តុំព្រះអង្គដងកើរ តាមបណ្តោយមាត់ទន្លេរាជធានីភ្នំពេញ អ្នកស្រី ចាន់ គួន ត្អូញត្អែរថា ការឆ្លងជំងឺកូវីដ១៩ ក្នុងសហគមន៍ជាលើកទី ៣ នេះធ្វើឲ្យអ្នកស្រីនិងស្វាមី ដែលជាអ្នករត់ម៉ូតូឌុប ប្រឈមនឹងបញ្ហាជីវភាពយ៉ាងធ្ងន់ធ្ងរ ដោយសារចំណូលពួកគាត់ធ្លាក់ចុះយ៉ាងគំហុក។ «គ្មាននឹកស្មានទេ! គិតថា សាបរលាបហើយ។ លេងស្រាប់តែផ្ទុះមួយភ្លែត ផ្អើលភ័យភិត។ ប៉ុន្តែចេះតែតស៊ូមកទៅក្រែងបាន ១ ម៉ឺន ២ ម៉ឺនថ្លៃម្ហូបណា៎អូន។ យើងអត់! បើយើងមកលក់អ៊ីចឹងទៅ បានរួចថ្លៃម្ហូប»។ ស្រ្តីវ័យ ៥៣ ឆ្នាំរូបនេះ ដែលមានកូនប្រុសបីនាក់ក្នុងបន្ទុក បានបន្ថែមថា៖«មុនៗចេះតែមានលុយទិញ! ដល់សារក្រោយនេះ អត់ប្រយ័ត្នសោះ ថាស្ងាត់ស្ងៀមហើយនោះ។ មុនៗចេះទិញអង្ករ ទិញអំបិលអីទុក ដល់ឥឡូវកើតអ៊ីចឹងលេងអស់លុយពីខ្លួន ហើយចេះតែភ័យ។ ឲ្យតែមិនស្រួលលេងញ័រដៃញ័រជើង»។ រាប់ចាប់តាំងពីការឆ្លងជំងឺក្នុងសហគមន៍ជាលើកទី ៣ កាលពីថ្ងៃទី ២០ ខែកុម្ភៈមក កម្ពុជារកឃើញអ្នកឆ្លងជំងឺនេះចំនួន ៤២៥ នាក់ ដែលភាគច្រើនជាជនជាតិចិន ក្នុងរយៈពេលជាង ១០ ថ្ងៃចុងក្រោយនេះ។ ក្នុងចំណោមករណីវិជ្ជមានថ្មី ដែលត្រូវបានរកឃើញនោះ មាន ៣ ករណីជាវីរុសកូរ៉ូណាវ៉ារ្យ៉ង់ (Variant) ថ្មី ដែលរកឃើញដំបូងនៅចក្រភពអង់គ្លេស ហើយជាប្រភេទវីរុសបម្លែងខ្លួន ដែលមានលទ្ធភាពឆ្លងរហ័សនិងពិបាកព្យាបាល។ នេះបើតាមការលើកឡើងរបស់លោកស្រីវេជ្ជបណ្ឌិត ឱ វណ្ណឌីន អ្នកនាំពាក្យក្រសួងសុខាភិបាល។ គិតត្រឹមម៉ោង ៧ ព្រឹក ថ្ងៃទី ៥ ខែមីនា ឆ្នាំ ២០២១ នេះ កម្ពុជាបានរកឃើញអ្នកឆ្លងជំងឺកូវីដ១៩ ចំនួន ៩៣២ នាក់ ក្នុងនោះអ្នកជាសះស្បើយចំនួន ៤៨៩ នាក់ និងអ្នកជំងឺចំនួន ៤៤២ នាក់ កំពុងសម្រាកព្យាបាលនៅមន្ទីរពេទ្យ។ ក្រសួងអប់រំបានប្រកាសវិធានការទប់ស្កាត់ការរាតត្បាតជំងឺកូវីដ១៩ ដែលមានកំណត់ត្រាខ្ពស់បំផុតលើកនេះ ដោយបិទសាលារៀននៅទូទាំងរាជធានីភ្នំពេញ និងខេត្តកណ្ដាលរយៈពេលពីរសប្ដាហ៍។ ចំណែកក្រសួងវប្បធម៌ក៏បានប្រកាសបិទសារមន្ទីរ រោងភាពយន្ត រោងល្ខោននៅភ្នំពេញ និងខេត្តកណ្ដាល រយៈពេលពីរសប្ដាហ៍ដូចគ្នា។ ការផ្ទុះឆ្លងក្នុងសហគមន៍ជាថ្មីនេះកើតមានឡើង ស្របពេលកម្ពុជាកំពុងបន្តចាក់វ៉ាក់សាំងបង្ការជំងឺកូវីដ១៩ ស៊ីណូហ្វាម (Sinopharm) ដែលកម្ពុជាទើបទទួលបាន ៦០ ម៉ឺនដូសពីរដ្ឋាភិបាលចិន។ លោកស្រី ឱ វណ្ណឌីន រដ្ឋលេខាធិការក្រសួងសុខាភិបាលមានប្រសាសន៍ក្នុងសន្និសីទសារព័ត៌មាន កាលពីថ្ងៃទី ២៣ ខែកុម្ភៈថា មិនទាន់មានទិន្នន័យស្រាវជ្រាវវេជ្ជសាស្ត្រច្បាស់នៅឡើយ ថាតើវ៉ាក់សាំងទាំងអស់ ទាំង Sinopharm និងវ៉ាក់សាំងដទៃទៀត មានប្រសិទ្ធភាពទប់ទល់នឹងវីរុសកូវីដ១៩ បម្លែងថ្មីនេះបានប៉ុន្មានភាគរយនោះទេ។ លោកស្រី Li Ailan តំណាងអង្គការសុខភាពពិភពលោ ដែលបានចូលរួមក្នុងសន្និសីទនោះដែរ ក៏បានបញ្ជាក់ដែរថា ការចាក់វ៉ាក់សាំង Sinopharm នៅកម្ពុជាជាប្រការ «ជំរុញទឹកចិត្ត» ហើយថា វ៉ាក់សាំងជំនួយសម្រាប់កម្ពុជា គឺវ៉ាក់សាំង AstraZeneca ដែលធានាដោយអង្គការសុខភាពពិភពលោក។ លោក វន់ ពៅ ប្រធានសមាគមប្រជាធិបតេយ្យឯករាជ្យនៃសេដ្ឋកិច្ចក្រៅប្រព័ន្ធ (IDEA) លើកឡើងថា អ្នកធ្វើការក្នុងវិស័យសេដ្ឋកិច្ចក្រៅប្រព័ន្ធ ដូចជាអ្នកលក់ដូរតាមដងផ្លូវ អ្នករត់ម៉ូតូឌុប និងអ្នករត់ម៉ូតូកង់បីជាដើម កំពុងប្រឈមនឹងបញ្ហាជីវភាពកាន់តែខ្លាំង បន្ទាប់ពីការឆ្លងជំងឺកូវីដ១៩ ក្នុងសហគមន៍ជាលើកទី ៣។ លោកបន្តថា ការបាត់បង់ចំណូលធ្ងន់ធ្ងរក៏ធ្វើឲ្យពួកគាត់ត្រូវប្រឈមនឹងការឆ្លងកាន់តែច្រើន ដោយសារពួកគេត្រូវបន្តធ្វើការ និងរកស៊ី ទោះជាជំងឺផ្លូវដង្ហើមមួយនេះរាលដាលកាន់តែខ្លាំងយ៉ាងណាក៏ដោយ។ «ការប្រឈមរបស់គាត់ គឺបាត់បង់ប្រាក់ចំណូល។ អត់មានលុយចាយវាយប្រចាំថ្ងៃ ផ្គត់ផ្គង់ជីវភាពគ្រួសារ ហើយទំនិញបែរជាឡើងថ្លៃខ្ពស់ ថ្លៃសាំងថ្លៃហ្គាសក៏ឡើងថ្លៃ គឺបាត់បង់ប្រាក់ចំណូលហើយប្រាក់ចំណូលអត់មានតុល្យភាពនឹងទំនិញទីផ្សារថែមទៀត។ អាហ្នឹងធ្វើឲ្យគាត់រឹតតែលំបាកវេទនាសម្រាប់ជីវភាពប្រចាំថ្ងៃ ក៏ដូចជាការជំពាក់ប្រាក់ធនាគារការជំពាក់លុយឯកជនអីជាដើម»។ លោកបន្ថែមថា រដ្ឋាភិបាលត្រូវតែមានវិធានការបន្ទាន់ ក្នុងការផ្តល់ជំនួយដល់ពួកគេ ឬរៀបចំគម្រោងកសិកម្មណាមួយ ដើម្បីឲ្យពួកគាត់អាចត្រឡប់ទៅស្រុកកំណើតវិញ ដើម្បីទប់ស្កាត់បញ្ហាជីវភាពខ្វះខាត។ «មានកញ្ចប់ថវិកាណាមួយជួយផ្គត់ផ្គង់ជាគ្រឿងអាហារហូបចុកប្រចាំថ្ងៃ ឬក៏អន្តរាគមន៍ទៅគ្រឹះស្ថានមីក្រូហិរញ្ញវត្ថុឯកជនទាំងអស់ ត្រូវតែអន្តរាគមន៍ជាលើកទី ២ ទៀត ដើម្បីឲ្យពួកគាត់ពន្យារបង់ទាំងការ ទាំងដើមតែម្តង។ អានេះខ្ញុំគិតថា វាជាចំណុចមួយដែលរដ្ឋត្រូវតែធ្វើ»។ លោក ឈួរ សុបញ្ញា ប្រធាននាយកដ្ឋានសុខុមាលភាពសង្គមនៃអគ្គនាយកដ្ឋានបច្ចេកទេសក្រសួងសង្គមកិច្ច អតីតយុទ្ធជន និងយុវនីតិសម្បទា ប្រាប់ VOA តាមបណ្តាញសង្គមតេឡេក្រាម នៅថ្ងៃទី២៧ ខែកុម្ភៈ ឆ្នាំ ២០២១ នេះ ថា រដ្ឋាភិបាលមិនមានគោលការណ៍ក្នុងការគាំទ្រដល់អ្នកធ្វើការក្នុងវិស័យសេដ្ឋកិច្ចក្រៅប្រព័ន្ធជាទូទៅនោះទេ។ លោកថា អ្នកធ្វើការក្នុងវិស័យសេដ្ឋកិច្ចក្រៅប្រព័ន្ធនឹ ងអាចទទួលបានការគាំទ្រពីរដ្ឋាភិបាល លុះត្រាតែពួកគេស្ថិតក្នុងស្ថានភាពដែលទទួលបានបណ្ណក្រីក្រ។ លោកបន្ថែមថា រដ្ឋាភិបាលបាននិងកំពុងបន្តផ្តល់ការគាំទ្រជាទឹកប្រាក់ដល់អ្នកក្រីក្រ ក្នុងអំឡុងកើតមានជំងឺកូវីដ១៩ រហូតដល់ថ្ងៃទី ២៤ ខែមេសា ហើយបន្ទាប់ពីនោះការបន្តផ្តល់ការគាំទ្រឬអត់ នឹងត្រូវសម្រេចលើរដ្ឋាភិបាលនាពេលខាងមុខ។ «យើងរង់ចាំការសម្រេចពីក្រុមសហជីពគាំពារសង្គម ក៏ដូចជាប្រមុខរាជរដ្ឋាភិបាល ក្នុងការសម្រេចថាតើត្រូវបន្តឬយ៉ាងណា។ ក៏ប៉ុន្តែ ជាសុឆន្ទៈរបស់រដ្ឋាភិបាល យើងនឹងនៅតែរក្សាឲ្យបាននូវការជួយជ្រោមជ្រែងដល់ប្រជាពលរដ្ឋ ប្រសិនបើកូវីដនៅតែបន្តនៅស្ថានភាពបែបនេះ»។ សេចក្តីជូនដំណឹងរបស់ក្រសួងសង្គមកិច្ចស្តីពីលទ្ធផលនៃការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ១៩ សម្រាប់ជុំទី ៤ លើកទី ១ បញ្ជាក់ថា ចាប់ពីថ្ងៃទី ២៥ ខែមិថុនា ឆ្នាំ ២០២០ ដល់ថ្ងៃទី ២៤ ខែកុម្ភៈ ឆ្នាំ ២០២១ រដ្ឋាភិបាលចំណាយថវិការដ្ឋចំនួនប្រមាណជា ២៣០ លានដុល្លារ និងជួយប្រជាជនចំនួន ៦៨៨.៥៣៩ គ្រួសារ។ ខណៈវីរុសជំងឺកូវីដ១៩ បន្តបម្លែងខ្លួនរាលដាលដល់សហគមន៍ និងធ្វើឲ្យប្រជាជនមិនសូវធ្វើដំណើរចេញក្រៅនោះ ក្តីសង្ឃឹមរបស់អាជីវករដូចជាអ្នកស្រី ឈាវ សុភា ដែលទន្ទឹងរង់ចាំអតិថិជននោះ នៅតែមិនទាន់មានពន្លឺ៕ | 2021-03-06T07:00:00+07:00 | khmer.voanews.com | https://khmer.voanews.com/a/cambodia-third-covid-19-outbreak-caught-many-low-income-earners-by-surprise-as-country-begins-vaccination/5803581.html |
0e819782-78c4-426a-b1e2-ed2222ec3413 | វៀតណាមបន្តរកឃើញករណីឆ្លងថ្មី នៃជំងឺកូវីដ-១៩ ចំនួន០៦ករណីទៀត នៅក្នុងរបាយការណ៍ថ្ងៃសុក្រនេះ | ក្រសួងសុខាភិបាលវៀតណាមនៅថ្ងៃសុក្រ ទី០៥ ខែមីនា ឆ្នាំ២០២១នេះ បានប្រកាសរកឃើញករណីឆ្លង COVID-19 ថ្មីៗចំនួន ០៦ករណីបន្ថែមទៀត ដែលនាំឲ្យករណីឆ្លងសរុបនៅទូទាំងប្រទេសអាស៊ានមួយនេះកើនដល់ ២,៤៩៤ករណី។ នេះបើតាមការចេញផ្សាយ ដោយសារព័ត៌មានចិនស៉ីនហួរ។ បើតាមក្រសួងសុខាភិបាលវៀតណាមបានឲ្យដឹងទៀតថា ករណីឆ្លងថ្មីៗទាំងអស់ខាងលើ សុទ្ធតែជាករណីនាំចូលពីប្រទេសក្រៅ ដែលបានរាយការណ៍ចេញពីភាគខាងត្បូងនៃខេត្ត Binh Duong ខេត្ត Tay Ninh និងខេត្ត Kien Giang។ គួរបញ្ជាក់ថា រហូតមកទល់ពេលនេះ ប្រទេសវៀតណាមបានកត់ត្រាករណីឆ្លង COVID-19 សរុបនៅទូទាំងប្រទេស ២,៤៩៤ករណី ក្នុងនោះមានអ្នកស្លាប់ ៣៥នាក់ និងអ្នកជាសះស្បើយ ១,៩២០នាក់៕ | 2021-03-06T02:26:00+07:00 | freshnewsasia.com | https://m.freshnewsasia.com/index.php/en/internationalnews/188855-2021-03-05-12-26-20.html |
ea357646-aa2c-417d-a74f-f6d5e6e850b7 | លោក ហ៊ុន សែន ថាស្ត្រីជនជាតិចិនពីរនាក់ដែលបំពានចត្តាឡីស័កនឹងត្រូវផាកពិន័យរដ្ឋបាល | លោកនាយករដ្ឋមន្ត្រី ហ៊ុន សែន ថា ស្ត្រីជនជាតិចិនពីរនាក់ ដែលបានរត់ចេញពីមណ្ឌលធ្វើចត្តាឡីស័ក នៅក្នុងសណ្ឋាគារសុខា ក្រុងភ្នំពេញ ដោយមានការសហការជាមួយសន្តិសុខ នឹងត្រូវផាកពិន័យរដ្ឋបាល ចំណែកឯសន្តិសុខម្នាក់ ដែលឲ្យស្រ្តីទាំងនោះ រត់ចេញពីកន្លែងធ្វើចត្តាឡីស័ក ត្រូវបានកងរាជអាវុធហត្ថបញ្ជូនទៅឃុំខ្លួន នៅអគ្គស្នងការដ្ឋាននគរបាលជាតិ។ លោក ហ៊ុន សែន បាននិយាយតាមរយៈសារសំឡេងដែលបានចែកចាយតាមបណ្ដាញសង្គមថា ដោយសារតែកម្ពុជាមិនទាន់មានច្បាប់ ដើម្បីដាក់ទោសអ្នកដែលបានរត់ចេញពីកន្លែងធ្វើចត្តាឡីស័ក ដូច្នេះមានតែពិន័យរដ្ឋបាលប៉ុណ្ណោះ ចំពោះស្ត្រីជនជាតិចិនទាំងពីរនាក់នោះ៖ ជនជាតិចិនពីរនាក់ ដែលបានរត់គេចខ្លួនចេញពីសណ្ឋាគារសុខាក្រុងភ្នំពេញកាលពីថ្ងៃទី៤ មីនា មកដល់ពេលនេះមិនទាន់ដឹងថា បានគេចខ្លួនទៅដល់ទីណានៅឡើយទេ។ ទាក់ទិននឹងបញ្ហាកូវីដនេះដែរ រដ្ឋបាលខេត្តព្រះសីហនុ នៅថ្ងៃទី៥ មីនា នេះបានផាកពិន័យ ចំនួន ២លានរៀល គឺប្រមាណ ៥០០ដុល្លារ លើមនុស្សម្នាក់ ដែលបានបំពានការធ្វើចត្តាឡីស័ក។ រដ្ឋបាលខេត្តព្រះសីហនុឱ្យដឹងថា បុរសម្នាក់នោះជាបុគ្គលិកសណ្ឋាគារមួយកន្លែងនៅក្នុងខេត្តព្រះសីហនុ ត្រូវចាប់ខ្លួនមកទទួលពិន័យរដ្ឋបាល ក្រោយពីបានចាកចេញពីកន្លែងចត្តាឡីស័ក ហើយធ្វើដំណើរជាច្រើនកន្លែងនៅក្នុងខេត្តព្រះសីហនុ៕ | 2021-03-06T00:48:00+07:00 | rfa.org | https://www.rfa.org/khmer/news/health/hun-sen-order-arrest-two-china-03052021124802.html |
2b2ec98c-f17e-4e98-b693-96fbbb3cc037 | ជនជាតិចិនម្នាក់ស្លាប់ពេលព្យាបាលជំងឺកូវីដ តែក្រសួងសុខាភិបាលថា ស្លាប់ដោយសារញៀនថ្នាំ | ជនជាតិចិនម្នាក់ ស្លាប់ពេលកំពុងសម្រាកព្យាបាលជំងឺកូវីដ-១៩ តែក្រសួងសុខាភិបាល អះអាងថា អ្នកជំងឺស្លាប់ដោយសារញៀនថ្នាំ។ ជនជាតិចិនរូបនេះ ស្ថិតក្នុងចំណោមជនជាតិចិនសរុប ៣០២ នាក់ ដែលសុទ្ធតែមានផ្ទុកជំងឺកូវីដ-១៩ ដែលឆ្លងក្នុងព្រឹត្តិការណ៍សហគមន៍ ២០ កុម្ភៈ។ រដ្ឋមន្ត្រីក្រសួងសុខាភិបាលលោក ម៉ម ប៊ុនហេង សន្និដ្ឋានថា អ្នកជំងឺចិនរូបនេះ ស្លាប់ភ្លាមៗ ដោយសារភាពរើមេថ្នាំញៀនធ្ងន់ធ្ងរ បណ្ដាលឱ្យគាំងបេះដូងភ្លាមៗតែម្ដង។ រដ្ឋមន្ត្រីក្រសួងសុខាភិបាលរូបនេះ អះអាងទៀតថា សេចក្តីសន្និដ្ឋាននេះ ធ្វើឡើងក្រោយលទ្ធផលពិនិត្យទឹកនោមរបស់អ្នកជំងឺ បង្ហាញថា មានធាតុថ្នាំញៀនប្រភេទមេតំហ្វេតាមីនខ្ពស់ ដែលលោកថា បុគ្គលនេះ បានប្រើប្រាស់សារធាតុញៀនប្រភេទនេះ ក្នុងរយៈពេលយូរមកហើយ។ បុរសជនជាតិចិនរូបនោះ មានឈ្មោះ ឡាយ ប៊ិនស៊ាង (Lay Binxiang) អាយុ ៣៤ ឆ្នាំ មកកម្ពុជាកាលពីខែតុលា ឆ្នាំ ២០១៩ ប៉ុន្តែទើបតែឆ្លងជំងឺកូវីដ-១៩ នៅចុងខែ កុម្ភៈកន្លងទៅនេះ។ លោកបានសម្រាកព្យាបាលជំងឺពីថ្ងៃទី១ ខែមីនា នៅមណ្ឌលព្យាបាលជំងឺកូវីដ-១៩ ព្រែកភ្នៅ រាជធានីភ្នំពេញ។ លោកស្លាប់នៅថ្ងៃទី៤ ខែមីនា។ ទោះបីជាករណីអ្នកផ្ទុកជំងឺកូវីដ-១៩ នៅកម្ពុជាមានចំនួន ៩០៩ នាក់ និងមានអ្នកកំពុងសម្រាកព្យាបាលជំងឺនេះចំនួន ៤៨៤ នាក់ គិតត្រឹមថ្ងៃទី៤ ខែមីនា ការស្លាប់របស់អ្នកជំងឺក្នុងពេលកំពុងសម្រាកព្យាបាលជំងឺនេះ គឺជាករណីដំបូងមួយនៅកម្ពុជា។ ទោះរដ្ឋមន្ត្រីក្រសួងសុខាភិបាល សន្និដ្ឋានថាការស្លាប់នេះ គឺបណ្តាលមកពីអ្នកជំងឺរើមេថ្នាំញៀនក៏ដោយ ក៏សិក្សាស្រាវជ្រាវវេជ្ជសាស្ត្រនៅអាមេរិក ថា មានករណីជាច្រើន ដែលអ្នកជំងឺកូវីដ-១៩ ស្លាប់ដោយសារគាំងប្រព័ន្ធផ្លូវដង្ហើម ឬគាំងបេះដូង។ អ្នកជំនាញថា បើទោះបីជាអ្នកជំងឺកូវីដ-១៩ ភាគច្រើន មានបញ្ហារលាកសួតធ្ងន់ធ្ងរ និងដំណើរគាំងផ្លូវដង្ហើម ជាបញ្ហាចម្បងនៃការវាយលុករបស់ជំងឺកូវីដ-១៩ក៏ដោយ ក៏ជំងឺនេះអាចធ្វើឱ្យឈាមកក ដែលបណ្ដាលឱ្យអ្នកជំងឺដាច់សរសៃឈាមក្នុងខួរក្បាល និងគាំងបេះដូងដែរ។ ក្រោយផ្ទុះព្រឹត្តិការណ៍ចម្លងក្នុងសហគមន៍លើកទីបី កាលពីថ្ងៃទី២០ ខែកុម្ភៈ មន្ត្រីសុខាភិបាលព្រមានអំពីគ្រោះថ្នាក់ដល់អាយុជីវិត ប្រសិនបើពលរដ្ឋមិនប្រុងប្រយ័ត្នខ្ពស់។ អ្នកនាំពាក្យក្រសួងសុខាភិបាលអ្នកស្រី ឱ វណ្ណឌីន ថ្លែងក្នុងសន្និសីទសារព័ត៌មាន កាលពីថ្ងៃទី២៣ ខែ កុម្ភៈ ថាអ្នកឆ្លងជំងឺកូវីដ-១៩ នៅពេលនេះ អាចស្លាប់៖ « »។ ទោះជាមានការថែទាំ និងព្យាបាលត្រឹមត្រូវពីគ្រូពេទ្យជំនាញក៏ដោយ ក៏អ្នកជំងឺកូវីដ-១៩ ជាច្រើននៅលើសាកលលោក បានស្លាប់ដោយសារជំងឺនេះ។ គិតត្រឹមថ្ងៃទី៤ ខែ មីនា អ្នកស្លាប់បានកើនឡើដល់ ជិត ២លាន ៦សែន (២ ៥៧៥ ៣៩៤) នាក់ ក្នុងចំណោមអ្នកផ្ទុកជំងឺនេះ ជិត ១១៦លាននាក់ (១១៥ ៩៨៥ ៣៣៥)។ ទោះជាយ៉ាងនេះក្ដី ចំនួននៃអ្នកឆ្លងជំងឺនេះ បានថយចុះយ៉ាងគំហុកនៅប្រទេស ដែលបានចាក់វ៉ាក់សាំងជូនពលរដ្ឋ ដូចជានៅសហរដ្ឋអាមេរិកជាដើម។ ចំនួនអ្នកឆ្លងជំងឺនេះនៅសហរដ្ឋអាមេរិក បានថយចុះពីប្រមាណ ២សែន ៥ម៉ឺននាក់ក្នុងមួយថ្ងៃ កាលពីចុងខែមករា មកនៅត្រឹមប្រមាណ ៦ម៉ឺននាក់ក្នុងមួយថ្ងៃនៅដើមខែកុម្ភៈនេះ។ មកទល់ពេលនេះ មានពលរដ្ឋអាមេរិកជាង ៧០លាននាក់ហើយ បានទទួលវ៉ាក់សាំងបង្ការជំងឺនេះ។ ចំណែកនៅឯកម្ពុជាឯណោះវិញ រដ្ឋាភិបាលលោក ហ៊ុន សែន កំពុងសម្រុកចាក់វ៉ាក់សាំងចិន ជូនពលរដ្ឋ ដែលមានអាយុក្រោម ៦០ឆ្នាំ និងចាប់ផ្ដើមចាក់វ៉ាក់សាំងអង់គ្លេស ជូនពលរដ្ឋអាយុចាប់ពី ៦០ ឆ្នាំឡើង។ ក្នុងពេលជាមួយគ្នានេះ រដ្ឋសភាឯកបក្សនៃរបបនេះ នឹងប្រជុំនៅថ្ងៃទី៥ ខែមីនានេះ ដើម្បីអនុម័តសេចក្ដីព្រាងច្បាប់ ដាក់ពិន័យជាប្រាក់រហូតដល់ ២០លានរៀល ឬ ៥ ០០០ ដុល្លារ និងដាក់ពន្ធនាគាររហូតដល់ ២០ឆ្នាំ ចំពោះជនណា ដែលល្មើសវិធានការសុខាភិបាល ស្ដីពីការបង្ការជំងឺកូវីដ-១៩៕ | 2021-03-05T23:16:48+07:00 | rfa.org | https://www.rfa.org/khmer/news/health/moh-links-drug-addiction-to-the-death-of-a-chinese-covid19-patient-03052021111638.html |
df465ed6-dc77-4bab-b620-a8ad6a20f4ab | បញ្ជូនសន្តិសុខ សណ្ឋាគារសុខា ដែលដោះលែងស្រ្តីជនជាតិចិន កំពុងធ្វើចត្តាឡីស័ក ទៅអនុគណៈកម្មាការ ស្រាវជ្រាវ និងតាមដាន បុគ្គលសង្ស័យថា មានផ្ទុកជំងឺកូវីដ១៩ | ក្រោយធ្វើចត្តាឡីស័ក១៤នេះ លទ្ធផលបង្ហាញថា បុរសជាសន្តិសុខនេះ អវិជ្ជមានកូវីដ១៩។ កាលពីអំឡុងពាក់កណ្តាលខែកុម្ភៈ មានព្រឹត្តិការណ៍ភ្ញាក់ផ្អើលមួយ កើតឡើង ដោយសារសន្តិសុខរូបនេះ បានលបលួចដោះលែងស្រ្តី ជនជាតិចិន ឲ្យចេញក្រៅសណ្ឋាគារជាទីធ្វើចត្តាឡី ក្រោយការដោះលែងក៏មានការផ្ទុះជំងឺកូវីដសារជាថ្មី រហូតរកដល់៣២នាក់ ត្រឹមតែរយៈពេលជាង១០ម៉ោងប៉ុណ្ណោះ ដោយសម្តេចតេជោ ហ៊ុន សែន នាយករដ្ឋមន្រ្តីកម្ពុជា បានប្រសិទ្ធនាមថា ជាព្រឹត្តិការណ៍សហគមន៍២០កុម្ភៈ ។ ចាប់តាំងពីមានព្រឹត្តិការណ៍ សហគមន៍២០មក អ្នកឆ្លងជំងឺកូវីដ១៩ មានចំនួន៤២៥នាក់ ដែលព្រឹត្តិការណ៍សហគមន៍ ឆ្លងច្រើនទ្វេដង ជាងព្រឹត្តិការណ៍ សហគមន៍ ៣ វិច្ឆិកា និង២៨ វិច្ឆិកា។ សូមបញ្ជាក់ថា គិតត្រឹមព្រឹកថ្ងៃ៥ មីនា មានអ្នកឆ្លងសរុបចំនួន៩៣២នាក់ អ្នកជាសះស្បើយចំនួន៤៨៩ នាក់ និងអ្នកកំពុងព្យាបាលចំនួន៤៤២នាក់ ៕ | 2021-03-05T21:49:00+07:00 | dap-news.com | https://dap-news.com/national/2021/03/05/124549/ |
3c59cc92-9edf-45e7-ba65-5708144f4329 | ព្រះមហាក្សត្រ ព្រះរាជទានព្រះរាជសារ អបអរសារទរសាធារណរដ្ឋហ្គាណា ប្រារព្ធទិវាបុណ្យឯករាជ្យជាតិ និងទទួលបានវ៉ាក់សាំងកូវីដ១៩ តាមរយៈ COVAX | No Content | 2021-03-05T20:30:00+07:00 | dap-news.com | https://dap-news.com/national/2021/03/05/124526/ |
1972c7c6-7242-4480-ae17-cb475d22194c | ខណ្ឌច្បារអំពៅមានអ្នកឆ្លងកូវីដ ១៨ នាក់ សង្កាត់ក្បាលកោះអ្នកឆ្លងច្រើនជាងគេ | រដ្ឋបាលខណ្ឌច្បារអំពៅបានឲ្យដឹងថា គិតត្រឹមថ្ងៃ ០៥ មីនា ២០២១ ក្នុងមូលដ្ឋានខណ្ឌច្បារអំពៅមានអ្នកឆ្លងកូវីដពាក់ព័ន្ធព្រឹត្តិការណ៍ ២០ កុម្ភៈសរុបចំនួន ១៨ នាក់ ក្នុងនោះសង្កាត់ក្បាលកោះ រកឃើញអ្នកឆ្លងច្រើនជាងគេចំនួន ៨ នាក់។ ក្រៅពីសង្កាត់ក្បាលកោះដែលរកឃើញអ្នកឆ្លងច្រើន សង្កាត់ពីរទៀត ក៏មានអ្នកឆ្លងច្រើនបន្តបន្ទាប់។ សង្កាត់វាលស្បូវ មានអ្នកឆ្លង ៥ នាក់ និងសង្កាត់និរោធ មានអ្នកឆ្លង ៥ នាក់។ ក្នុងចំណោមអ្នកឆ្លងសរុប ១៨ នាក់ មានចិន ១៤ នាក់ និងខ្មែរ ៤ នាក់៕ | 2021-03-05T20:15:00+07:00 | kampucheathmey.com | https://www.kampucheathmey.com/local-news/75841 |
32912739-0905-4414-95f0-bc2c6843f129 | អាជ្ញាធរខេត្តកោះកុង សម្រេចផ្អាកការធ្វើដំណើរចេញចូលក្រុមហ៊ុនចិនមួយនៅស្រុកគីរីសាគរ ជាបណ្តោះអាសន្ន ក្រោយរកឃើញជនជាតិចិន២នាក់ វិជ្ជមានជំងឺកូវីដ១៩ | លោកវេជ្ជបណ្ឌិត ទៅ ម៉ឹង ប្រធានមន្ទីរសុខាភិបាលខេត្តកោះកុងនៅថ្ងៃទី៥ ខែមីនា ឆ្នាំ២០២១នេះ បានបញ្ជាក់ប្រាប់ភ្នាក់ងារព័ត៌មាន Fresh News ឱ្យដឹងថា ក្រោយរកឃើញជនជាតិចិនចំនួន ២នាក់ ជាបុគ្គលិករបស់ក្រុមហ៊ុនចិន មានវិជ្ជមានជំងឺកូវីដ១៩ អាជ្ញាធរបានផ្អាកការធ្វើដំណើរចេញចូលតំបន់ក្រុមហ៊ុនញូញៀនមួយរយៈសិន មិនថាតែផ្លូវគោក ឬផ្លូវទឹកឡើយ ដើម្បីផ្តល់លទ្ធភាពដល់មន្រ្តីសុខាភិបាលស្រាវជ្រាវរកមនុស្ស សង្ស័យបន្ថែមទៀត។ លោកវេជ្ជបណ្ឌិត ទៅ ម៉ឺង បានបន្ថែមថា ចំពោះជនជាតិចិន២នាក់ ដែលជំងឺកូវីដ១៩ ត្រូវមន្ត្រីសុខាភិបាល បានយកពួកគាត់មកសម្រាកព្យាបាល ក្នុងមន្ទីរពេទ្យបង្អែកខេត្តរួចរាល់ហើយកាលពីយប់មិញនេះ ហើយមន្ទីរពេទ្យ មានការយាមកាមត្រឹមត្រូវតឹងរឹង មិនមានការធ្វេសប្រហែសឡើយ។ លោកវេជ្ជបណ្ឌិត បានបន្ថែមថា៖ ។ លោកវេជ្ជបណ្ឌិតបានបន្តថា ក្រោយធ្វើតេស្តសំណាកជនជាតិចិនទាំង៣៨នាក់ ហើយវិជ្ជមាន២នាក់នោះ មន្ត្រីសុខាភិបាលនឹងធ្វើតេស្តបន្តបន្ថែមទៀតរហូតដល់តែអស់មនុស្សពីក្រុមហ៊ុន នេះជាវិធានការរបស់ក្រសួង សុខាភិបាលដើម្បីការពារកូវីដ-១៩ ចូលក្នុងសហគមន៍។ លោកវេជ្ជបណ្ឌិត ទៅ ម៉ឺង បានបញ្ជាក់បន្ថែមថា៖ ។ លោកវេជ្ជបណ្ឌិត ក៏បានអំពាវនាវឱ្យប្រជាពលរដ្ឋ សូមមានការប្រុងប្រយ័ត្នឱ្យបានខ្ពស់ និងត្រូវអនុវត្តន៍តាមការណែនាំរបស់ក្រសួងសុខាភិបាល និងកាណែនាំរបស់រាជរដ្ឋាភិបាល ជាពិសេសត្រូវអនុវត្តឱ្យបានខ្ជាប់ខ្ជួន លើវិធានការណ៍ ៣ការពារ និង៣កុំ៕ | 2021-03-05T20:10:00+07:00 | freshnewsasia.com | https://m.freshnewsasia.com/index.php/en/localnews/188815-2021-03-05-06-10-52.html |
17fbb2d6-edd2-4758-a82e-38093be65716 | ប្រធានសម្ព័ន្ធសហជីពចលនាកម្មករ អំពាវនាវដល់សមាជិក ឲ្យចូលរួមទប់ស្កាត់ ការឆ្លងរីករាលដាលនៃជំងឺ កូវីដ-១៩ | លោក ប៉ាវ ស៊ីណា ប្រធានសម្ព័ន្ធសហជីពចលនាកម្មករ អំពាវនាវបែបនេះ ស្របពេលស្ថានភាពជំងឺ កូវីដ-១៩ កំពុងតែរីករាលដាលយ៉ាងខ្លាំង ដែលជាការឆ្លងនៅក្នុងសហគមន៍ ដោយក្រសួងសុខាភិបាល បានរកឃើញអ្នកឆ្លងច្រើន ជាបន្តបន្ទាប់ ទាំងនៅក្នុងរាជធានីភ្នំពេញ និងខេត្តព្រះសីហនុ ដែលគិតមកដល់ថ្ងៃចុងក្រោយ ថ្ងៃទី០៥ ខែមីនា ឆ្នាំ២០២១នេះ អ្នកឆ្លងជំងឺ កូវីដ-១៩ សរុបមានរហូតដល់ទៅជិត ១ពាន់នាក់ (៩៣២នាក់)។ ហើយអ្វី ដែលកាន់តែគួរឲ្យព្រួយបារម្ភ លើសពីនេះទៅទៀតនោះ គឺជំងឺ កូវីដ-១៩ បានផ្ទុះនៅក្នុងរោងចក្រសហគ្រាស ដែលមានកម្មករ-កម្មការិនីរាប់ពាន់នាក់ កំពុងបម្រើការងារ ជាហេតុធ្វើឲ្យជំងឺដ៏អាក្រក់មួយនេះ កាន់តែងាយរីករាលដាល៕ | 2021-03-05T19:52:00+07:00 | dap-news.com | https://dap-news.com/national/2021/03/05/124499/ |
ddd05fa2-569e-4f3b-a37d-8c89757861e5 | ការពុះដីឡូតិ៍លក់នៅជុំវិញក្រុងភ្នំពេញ នៅតែមានភាពល្អប្រសើរ ទោះស្ថិតក្នុងស្ថានភាពនៃជំងឺកូវីដ១៩ | លោក ម៉ាន់ ច័ន្ទឌី អនុប្រធានសមាគម អ្នកវាយតម្លៃអចលនវត្ថុ និងជាស្ថាបនិកក្រុមហ៊ុន IQI Cambodia Co., Ltd បានឲ្យដឹងថា រយៈពេលជាងមួយមកឆ្នាំនេះ ពិភពលោកបាននិងកំពុងប្រឈមបញ្ហា នៃការរីករាលដាលនៃជំងឺកូវីដ១៩ ងាកត្រឡប់មកមើលនៅកម្ពុជា បញ្ហានៃកូវីដ១៩នេះ ផ្ដល់ផលប៉ះពាល់ជាច្រើន ប៉ុន្ដែចំពោះវិស័យពុះដីឡូតិ៍ នៅជុំវិញក្រុងភ្នំពេញ មិនមានការថយចុះប៉ុន្មាននោះទេ ថយដែរប៉ុន្ដែក្នុងកម្រិតតិចតួចប៉ុណ្ណោះ។ ថ្លែងប្រាប់អង្គភាព Fresh News លោក ម៉ាន់ ច័ន្ទី បានថ្លែងថា ។ លោកបានថ្លែងថា ការពុះដីឡូតិ៍លក់តាមបណ្ដាលខេត្ត មានការថយចុះច្រើន ដោយសារតែទីតាំងល្អៗត្រូវបានទិញ-លក់អស់ នៅសល់តែទីតាំងមិនសូវល្អមិនមានអ្នកបញ្ជាទិញ ទើបធ្វើឲ្យកាន់តែថមថយ។ លោកបានបញ្ជាក់ថា ។ លោក សន សៀប សមាជិកក្រុមប្រឹក្សាភិបាល សមាគមអ្នកវាយតម្លៃអចលនទ្រព្យកម្ពុជា ក៏បានថ្លែងឲ្យដឹងថា សកម្មភាពទិញលក់អចលនទ្រព្យហាក់ថមថយ ប៉ុន្ដែចំពោះវិស័យដីធ្លីតាមការវាយតម្លៃនៅភ្នំពេញមានតំបន់៥ មានស្ថេរភាពល្អ និងមានកំណើន០.៥ភាគរយ ក្នុងអំឡុងពេលនៃការរីករាលដាលនៃជំងឺកូវីដ១៩។ លោកបានបន្ដថា ចំពោះខេត្តសៀមរាប តម្លៃដីធ្លីថមថយ-៥ភាគរយ ដោយសារតែការប៉ះពាល់លើវិស័យទេសចរណ៍ ចំណែកខេត្តព្រះសីហនុថមថយរហូតដល់-១០ភាគរយ ដោយសារតែការវិនិយោគមួយចំនួនត្រូវបានរាំងស្ទះ៕ | 2021-03-05T18:48:00+07:00 | freshnewsasia.com | https://m.freshnewsasia.com/index.php/en/localnews/188803-2021-03-05-04-48-04.html |
62d376aa-b263-4fe5-9b7f-bf0972993daf | លោក ហ៊ុន ម៉ានី អំពាវនាវដល់ប្រជាពលរដ្ឋគ្រប់រូប បន្តចូលរួមអនុវត្តវិធានការរបស់រាជរដ្ឋាភិបាល ដើម្បីប្រយុទ្ធប្រឆាំងការរីករាលដាលនៃជំងឺកូវីដ-១៩ | លោក ហ៊ុន ម៉ានី ប្រធានសហភាពសហព័ន្ធយុវជនកម្ពុជា និងជាប្រធានគណៈកម្មការទី៧នៃរដ្ឋសភា បានថ្លែងអំពាវនាវដល់ប្រជាពលរដ្ឋគ្រប់រូបត្រូវបន្ត ចូលរួមសហការ និងអនុវត្តវិធានការរបស់រាជរដ្ឋាភិបាលនៅគ្រប់ដំណាក់កាល ដែលជាកត្តាកំណត់យ៉ាងសំខាន់នៃភាពជោគជ័យក្នុងការប្រយុទ្ធប្រឆាំងនឹងការ រីករាលដាលនៃជំងឺកូវីដ-១៩នៅកម្ពុជា។ តាមរយៈ Facebook ផ្លូវការ, លោក ហ៊ុន ម៉ានី បានថ្លែងយ៉ាងដូចនេះថា «ខ្ញុំក៏សូមអំពាវនាវដល់ប្រជាពលរដ្ឋគ្រប់រូប ឲ្យបន្តចូលរួមសហការ និងអនុវត្តវិធានការរាជរដ្ឋាភិបាលនៅគ្រប់ដំណាក់កាល ដែលនេះជាកត្តាកំណត់យ៉ាងសំខាន់ នៃភាពជោគជ័យ ក្នុងការប្រយុទ្ធប្រឆាំងការរីករាលដាលនៃជំងឺកូវីដ-១៩នៅកម្ពុជា»។ នាព្រឹកថ្ងៃទី៥ ខែមីនា ឆ្នាំ ២០២១ រដ្ឋសភាជាតិនៃព្រះរាជាណាចក្រកម្ពុជាបានធ្វើការពិភាក្សា និងអនុម័ត លើសេចក្តីព្រាងច្បាប់ស្តីពីវិធានការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត។ បើតាម លោក ហ៊ុន ម៉ានី, នាពេលកន្លងមក ពេលសភាពការណ៍តម្រូវម្តងៗ រាជរដ្ឋាភិបាលបានអនុវត្តវិធានការគ្រប់គ្រងដោយត្រឹមត្រូវ ហ្មត់ចត់ រហូតជោគជ័យក្នុងការបង្ការ ការរីករាលដាល នៃជំងឺកូវីដ-១៩ នៅកម្ពុជា ជាពិសេសពាក់ព័ន្ធព្រឹត្តិការណ៍សហគមន៍ ៣វិច្ឆិកា និង២៨វិច្ឆិកា ហើយនៅពេលស្ថានភាពអាចគ្រប់គ្រងបានវិធានការនានា មិនត្រូវបាន រឹតបន្តឹងខ្លាំងពេក ដើម្បីធានាជីវភាពប្រចាំថ្ងៃរបស់ប្រជាជន។ ក្នុងន័យនេះហើយដែលស្ថានភាពពេលនេះចំពោះព្រឹត្តិការណ៍ ២០កុម្ភៈ គឺស្ថានភាពចាំបាច់ តម្រូវឲ្យមានវិធានការកាន់តែហ្មត់ចត់។ លោកបន្តថា កន្លងមកយើងសង្កេតឃើញមានការមិនគោរពវិធានការ មានជាអាទិ៍ ការគេចពីមណ្ឌលចត្តាឡីស័ក ការនាំមនុស្សគេចពីចត្តាឡីស័កក៏ដូចជាការមិនអនុវត្តតាមមន្រ្តី សុខាភិបាលជាដើម។ ច្បាប់នេះនឹងផ្តល់ឲ្យរដ្ឋាភិបាលមានឧបករណ៍អាចគ្រប់គ្រងប្រកបដោយប្រសិទ្ធភាពបន្ថែមទៀត ដោយក្នុងនោះយើងដឹងច្បាស់ថាការមិន គោរពវិធានការសុខាភិបាល ណាមួយរបស់អ្នកមានជំងឺកូវីដ-១៩ អាចនឹងបង្កហានិភ័យដ៏ធំដល់សហគមន៍។ អាចនិយាយដោយសាមញ្ញថា បើដោយសារមនុស្សម្នាក់ មិនស្តាប់ និងគោរពវិធានការសុខាភិបាល ដោយខ្លួនឯងដឹងថាអាចមានផ្ទុកវីរុសកូវីដ-១៩ ហើយទៅចម្លងគេតើយើងគួរគិតពីមនុស្សម្នាក់ ឬមនុស្សច្រើននាក់? រាជរដ្ឋាភិបាល ក្រុមគ្រូពេទ្យ សមត្ថកិច្ច និងភាគីពាក់ព័ន្ធនានា បានខិតខំប្រឹងប្រែងយ៉ាងខ្លាំងដោយមិនខ្លាចនឿយហត់ ក្នុងការប្រយុទ្ធប្រឆាំង នឹងជំងឺកូវីដ ១៩ តាំងពីខែមករា ឆ្នាំ២០២០ ដល់ពេលនេះ ដែលយើងត្រូវតែឲ្យតម្លៃ និងយល់ពីកិច្ចខិតខំប្រឹងប្រែងរបស់ពួកគាត់។ នេះបើតាម លោក ហ៊ុន ម៉ានី។ គិតត្រឹមម៉ោង៧៖០០នាទី ព្រឹកថ្ងៃទី០៥ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ ចំនួន ៩២៣នាក់ ក្នុងនោះអ្នកជាសះស្បើយចំនួន ៤៨៩នាក់ និងអ្នកជំងឺកំពុងសម្រាកព្យាបាលចំនួន ៤៤២នាក់៕ | 2021-03-05T18:19:00+07:00 | freshnewsasia.com | https://m.freshnewsasia.com/index.php/en/localnews/188800-2021-03-05-04-19-56.html |
cec1d150-accd-46a6-8ecb-da2d3d1764cf | ជប៉ុនចូលរួមក្នុងកិច្ចខិតខំប្រឹងប្រែងក្នុងការទប់ស្កាត់ ការរីករាលដាលចូលសហគមន៍នៃវីរុសកូវីដ១៩ ដែលហៅថា “ព្រឹត្តិការណ៍សហគមន៍ ២០កុម្ភៈ” | ភ្នំពេញ ៖ ឯកអគ្គរាជទូតជប៉ុនប្រចាំកម្ពុជា បានថ្លែងថា ប្រទេសកម្ពុជា បាននិងកំពុងមានការអភិវឌ្ឍយ៉ាងឆាប់រហ័ស ប៉ុន្តែ បញ្ហាប្រឈមមួយចំនួនដែលត្រូវដោះស្រាយ ដើម្បីលើកកម្ពស់គុណភាពនៃជីវភាពរស់នៅរបស់ប្រជាជន ជាពិសេសនៅពេលដែល មានការគម្រាមគំហែង ពីវីរុសកូវីដ១៩ ។ ប្រទេសជប៉ុននឹងបន្តចូលរួមចំណែកក្នុងការដោះស្រាយបញ្ហាប្រឈមទាំងនោះ តាមរយៈគ្រោងការណ៍សហប្រតិបត្តិការសេដ្ឋកិច្ច និងអភិវឌ្ឍន៍ផ្សេងៗ រួមទាំង “គូសាណូណិ”។ នៅថ្ងៃទី០៥ ខែមីនា រដ្ឋាភិបាលជប៉ុនបានឯកភាពផ្តល់ជំនួយឥតសំណងសម្រាប់គម្រោងទ្រង់ទ្រាយតូចផ្នែកវប្បធម៌ (ជំនួយគូសាណូណិផ្នែកវប្បធម៌) នូវថវិកាចំនួន៩០,៦៤០ ដុល្លាអាមេរិក សម្រាប់ការអភិវឌ្ឍផ្លូវរត់អត្តពលកម្មចំនួន៨ខ្សែ នៅវិទ្យាស្ថានជាតិអប់រំកាយ និងកីឡា ព្រមទាំងផ្តល់ជំនួយឥតសំណងសម្រាប់គម្រោងទ្រង់ទ្រាយតូចសន្តិសុខមនុស្សជាតិ (ជំនួយគូសាណូណិ) នូវថវិកាចំនួន ២៥,៥៣៤ ដុល្លារអាមេរិក សម្រាប់ការសាងសង់កន្លែងលាងដៃនៅក្នុងសាលារៀនចំនួន៦ នៅភាគខាងលិចនៃខេត្តស្ទឹងត្រែង។ ឯកឧត្តម មិកាមិ ម៉ាសាហ៊ីរ៉ូ ឯកអគ្គរាជទូតជប៉ុន និងអ្នកតំណាងអង្គភាពទទួលជំនួយទាំងពីរបានចុះហត្ថលេខា លើកិច្ចសន្យាផ្តល់ជំនួយរបស់ពួកគេ។ យើងជឿជាក់ថាជំនួយទាំងនេះ នឹងជួយកែលម្អគុណភាពជីវិត សម្រាប់ប្រជាជននៅក្នុងទីតាំងគម្រោងនីមួយៗ។ ភាគីទាំងពីរបានចុះហត្ថលេខាលើកិច្ចសន្យាផ្តល់ជំនួយ ដាច់ដោយឡែកពីគ្នា ដើម្បីចូលរួមក្នុងកិច្ចខិតខំប្រឹងប្រែងក្នុងការទប់ស្កាត់ ការរីករាលដាលចូលសហគមន៍នៃវីរុសកូវីដ១៩ ដែលហៅថា “ព្រឹត្តិការណ៍សហគមន៍ ២០កុម្ភៈ”។ គម្រោងដូចតទៅ៖ ១. គម្រោងសាងសង់ផ្លូវរត់អត្តពលកម្មចំនួន ៨ ខ្សែ នៅវិទ្យាស្ថានជាតិអប់រំកាយ និងកីឡា។ ថវិកាចំនួន ៩០,៦៤០ ដុល្លារអាមេរិក) អង្គភាពទទួលជំនួយ៖ វិទ្យាស្ថានជាតិអប់រំកាយ និងកីឡា (NIPES)។ នៅក្នុងគម្រោងនេះផ្លូវ៉ាត់អត្តពលកម្មចំនួន៨ខ្សែ នឹងត្រូវបានសាងសង់នៅវិទ្យាស្ថានជាតិអប់រំកាយ និងកីឡា (NIPES) ។ NIPES គឺជាវិទ្យាស្ថានតែមួយគត់នៅក្នុងប្រទេសកម្ពុជា ដែលបណ្តុះបណ្តាលគ្រូអប់រំកាយសម្រាប់អនុវិទ្យាល័យ ហើយដើរតួនាទីយ៉ាងសំខាន់ក្នុងការអភិវឌ្ឍវិស័យអប់រំកាយនៅកម្ពុជា។ ទោះយ៉ាងណាក៏ដោយ មិនមានផ្លូវរត់អត្តពលកម្មនៅ NIPES ទេ ជាហេតុបណ្តាលឲ្យគរុសិស្ស ត្រូវទៅប្រើប្រាស់ទីលានអត្តពលកម្មផ្សេងទៀត ដែលនៅឆ្ងាយ ឬប្រើប្រាស់ផ្លូវធ្វើចរណ៍សម្រាប់ ថ្នាក់រៀន និងការប្រឡង ដែលបណ្តាលឱ្យមានបញ្ហាមួយចំនួន ដូចជាហានិភ័យខ្ពស់នៃគ្រោះថ្នាក់ចរាចរណ៍ និងភាពអយុត្តិធម៌ នៅក្នុងការប្រឡង។ តាមរយៈគម្រោងនេះ គរុសិស្ស និងគ្រូប្រមាណ ៤០០នាក់ នៅ NIPES និងសិស្សជាង ៩៣៨,០០០ នាក់ មកពីសាលារៀនជិតខាង នឹងអាចប្រើប្រាស់ផ្លូវរត់អត្តពលកម្មថ្មីនេះ សម្រាប់ការប្រលង និងព្រឹត្តិការណ៍កីឡាផ្សេងៗ ព្រមទាំង អាចទទួលបានការអប់រំរាងកាយប្រសើរជាងមុន។ ២. គម្រោងសាងសង់កន្លែងលាងដៃនៅក្នុងសាលារៀនចំនួន៦ នៅភាគខាងលិចនៃខេត្តស្ទឹងត្រែង។ (ថវិកាចំនួន ២៥,៥៣៤ ដុល្លារអាមេរិក) អង្គភាពទទួលជំនួយ៖ មន្ទីរអប់រំ យុវជន និងកីឡា ខេត្តស្ទឹងត្រែង។ នៅក្នុងគម្រោងនេះកន្លែងលាងដៃ និងស៊ីទែនទឹក នឹងត្រូវសាងសង់នៅក្នុងសាលារៀនចំនួន៦ នៅស្រុកថាឡាបរិវ៉ាត់ និង ស្រុកសៀមបូក ខេត្តស្ទឹងត្រែង។ ទោះបីជាវីរុសកូវីដ១៩ បានបង្ហាញពីសារៈសំខាន់នៃអនាម័យដៃ ដើម្បីការពារការរីករាលដាល នៃជំងឺនេះយ៉ាងណាក៏ដោយ សាលារៀនជាច្រើននៅក្នុងតំបន់នេះ មិនមានកន្លែងសមរម្យសម្រាប់លាងដៃ និងទឹកស្អាតនោះទេ ដែលអាចធ្វើឱ្យសិស្សប្រឈមនឹងជំងឺរាគរូស និងជំងឺរលាកសួត។ គម្រោងនេះនឹងធ្វើឱ្យប្រសើរឡើងនូវអនាម័យសម្រាប់សិស្ស ប្រមាណ ៨៤០ នាក់ និងគ្រូចំនួន ៤០ នាក់ នៅក្នុងសាលារៀនចំនួន៦ នៅក្នុងតំបន់ ព្រមទាំងជួយការពារជំងឺឆ្លងផ្សេងៗរួមទាំង កូវីដ១៩ ផងដែរ។ ជំនួយទាំងនេះ គឺផ្អែកលើការប្តេជ្ញាចិត្តនៅក្នុងសេចក្តីថ្លែងការណ៍របស់សហប្រធាននៃកិច្ចប្រជុំរដ្ឋមន្ត្រីការបរទេស មេគង្គ ជប៉ុន លើកទី១៣ នៅថ្ងៃទី៩ ខែកក្កដា ឆ្នាំ២០២០ ដែលបានថ្លែងថា ការអនុវត្តជំនួយឥតសំណង សម្រាប់គម្រោងទ្រង់ទ្រាយ តូចសន្តិសុខមនុស្សជាតិឆ្នាំ២០២០ ក្រោមគំនិតផ្តួចផ្តើមគូសាណូណិមេគង្គសម្រាប់គោលដៅអភិវឌ្ឍន៍ប្រកបដោយចីរភាព ដែលមានទឹកប្រាក់សរុបប្រមាណ ៩១លានដុល្លារអាមេរិក មានគោលបំណងគាំទ្រដល់ការអភិវឌ្ឍសេដ្ឋកិច្ច និងសង្គមកិច្ច នៅ តាមភូមិស្រុកថ្នាក់មូលដ្ឋានទូទាំងតំបន់មេគង្គ។ គម្រោងវប្បធម៌ “គូសាណូណិ” របស់ប្រទេសជប៉ុន គាំទ្រដោយផ្ទាល់ដល់ការអនុវត្តគម្រោងវប្បធម៌ កីឡា និងការអប់រំថ្នាក់ ឧត្តមសិក្សា និងគម្រោងអរក្សបេពិកភណ្ឌវប្បធម៌នានា ដែលធ្វើឡើងដោយអង្គការមិនស្វែងរកប្រាក់ចំណេញ ដែលធ្វើការ យ៉ាងសកម្មនៅថ្នាក់មូលដ្ឋាននៅក្នុងប្រទេសកំពុងអភិវឌ្ឍ។ ជាមួយគ្នានេះផងដែរ ជំនួយឥតសំណងគូសាណូណិរបស់ជប៉ុន បានចាប់ផ្តើមនៅប្រទេសកម្ពុជានៅឆ្នាំ១៩៩១ ដើម្បីគាំទ្រដល់កិច្ចខិតខំប្រឹងប្រែងរបស់កម្ពុជាក្នុងការអភិវឌ្ឍ និងស្ថាបនា ប្រទេសឡើងវិញ នៅតាមកម្រិតមូលដ្ឋាន និង ។ ជំនួយនេះ មានទិសដៅការពារជនងាយរងគ្រោះពីកត្តាមួយចំនួនដូចជា ភាពក្រីក្រ /ឬ ភាអកុសលនានា ដែលអាចគំរាមកំហែងដោយផ្ទាល់ដល់អាយុជីវិត ជីវភាពរស់នៅ និងសេចក្តីថ្លៃថ្នូររបស់ពួកគេ ក៏ ដូចជាជួយជម្រុញនូវ ភាពម្ចាស់ លើខ្លួនឯងរបស់ប្រជាសហគមន៍។ ចាប់តាំងពីឆ្នាំ១៩៩១ រដ្ឋាភិបាលជប៉ុន បានផ្តល់ថវិកា ជាង ៦៣លាន ដុល្លារអាមេរិក ដល់អាជ្ញាធរមូលដ្ឋាន និងអង្គការក្រៅរដ្ឋាភិបាល ដើម្បីអនុវត្តគម្រោងគូសាណូណិចំនួន ៦៤២ គម្រោងនៅទូទាំងប្រទេសកម្ពុជា។ លោក ឯកអគ្គរាជទូតវិសាមញ្ញ និងពេញសមត្ថភាព របស់ប្រទេសជប៉ុនប្រចាំព្រះរាជាណាចក្រកម្ពុជា បានថ្លែងថា យើងបានចុះហត្ថលេខាលើកិច្ចសន្យាផ្តល់ជំនួយឥតសំណង តាមរយៈការផ្លាស់ប្តូរកិច្ចសន្យាតាម ប្រៃសណីយ៍ ដោយមិនមានការប្រារព្ធពិធីទេ ដោយសារការឆ្លងរីករាលដាលចូលសហគមន៍នៃវីរុស កូវីដ១៩ កាលពីថ្ងៃទី ២០ ខែកុម្ភៈ និងដើម្បីកាត់បន្ថយហានិភ័យពាក់ព័ន្ធនឹងវីរុសកូវីដ១៩។ ខ្ញុំសង្ឃឹម យ៉ាងមុតមាំថា ស្ថានភាពនឹងមានភាពប្រសើរឡើងក្នុងពេលឆាប់ៗនេះ។ ចាប់តាំងពីឆ្នាំ ១៩៩១ បន្ថែមលើគម្រោងឥណទាននិងជំនួយឥតសំណងខ្នាតធំ រដ្ឋាភិបាលជប៉ុន បាននិងកំពុងអនុវត្តគម្រោង KUSANONE នៅកម្ពុជា ដើម្បីជួយដល់អាជ្ញាធរមូលដ្ឋាន និងអង្គការក្រៅ រដ្ឋាភិបាលក្នុងការអនុវត្តគម្រោងរបស់ពួកគាត់។ KUSANONE មានន័យថា “ឬសស្មៅ” ក្នុងភាសាជប៉ុន។ នៅក្នុងរយៈពេល ៣ទស្សវតន៍ចុងក្រោយនេះ ស្ថានទូតជប៉ុនប្រចាំប្រទេសកម្ពុជា បានចូលរួម ចំណែកក្នុងគម្រោងជាង៦០០ តាមរយៈជំនួយឥតសំណង KUSANONE។ យើងមានសេចក្តី សោមនស្សរីករាយដែលគម្រោងទាំងនេះ បានចូលរួមចំណែកដោយផ្ទាល់ ក្នុងការកែលម្អគុណភាពនៃ ជីវភាពរបស់ប្រជាជនកម្ពុជានៅកម្រិតមូលដ្ឋាន និងការលើកកម្ពស់វប្បធម៌ និងការអប់រំថ្នាក់ឧត្តម សិក្សានៅ កម្រិតមូលដ្ឋាន។ លោកឯកអគ្គរាជទូត សង្កេតឃើញថានាពេលថ្មីៗនេះ ប្រទេសកម្ពុជា បាននិងកំពុងមានការអភិវឌ្ឍយ៉ាងឆាប់រហ័ស។ ទោះបីជាយ៉ាងណាក៏ដោយ ខ្ញុំក៏ទទួលស្គាល់ថានៅតែមាន បញ្ហាប្រឈមមួយចំនួនដែលត្រូវដោះស្រាយ ដើម្បីលើកកម្ពស់គុណភាពនៃជីវភាពរស់នៅរបស់ប្រជាជន។ លើសពីនេះ ការដោះស្រាយឲ្យបានដិតដល់នូវបញ្ហាពាក់ព័ន្ធនឹងសុខភាពនិងអនាម័យក៏ កាន់តែមានសារៈសំខាន់ផងដែរ ជាពិសេសនៅពេលដែល មានការគម្រាមគំហែង ពីវីរុសកូវីដ១៩ ទៅទូទាំងពិភពលោក។ ប្រទេសជប៉ុននឹងបន្តចូលរួមចំណែកក្នុងការដោះស្រាយបញ្ហាប្រឈមទាំងនោះ តាមរយៈគ្រោងការណ៍សហប្រតិបត្តិការសេដ្ឋកិច្ច និងអភិវឌ្ឍន៍ផ្សេងៗ រួមទាំង “គូសាណូណិ” ផងដែរ៕ រក្សាសិទ្ធិដោយ : បញ្ញាស័ក្តិ | 2021-03-05T18:14:46+07:00 | cen.com.kh | https://cen.com.kh/archives/304312.html |
111e22bb-72d4-4e8a-b397-e52669722b67 | រដ្ឋបាល ខេត្តព្រះសីហនុ ទទួលអំណោយ ជាសម្ភារបរិក្ខារ មួយចំនួន សម្រាប់ប្រយុទ្ធ ប្រឆាំងកូវីដ-១៩ ពីសមាគម សភាពាណិជ្ជកម្ម កម្ពុជា-ចិន | អំណោយទាំងនោះរួមមាន ៖ របាំងមុខចំនួន ២០០០ របាំង, ស្រោមដៃចំនួន ១០.០០០គូ, អាល់កុលចំនួន ២០ កាន, អាល់កុលដបតូចចំនួន ៦០០ ដប, ទឹកលាងដៃចំនួន ៤០០ ដប ។ ក្នុងឱកាសនោះ លោកស្រី ហៀក ហ៊ីមុល្លី អភិបាលរងខេត្តព្រះសីហនុ បានថ្លែងអំណរគុណ និងអគុណចំពោះសមាគមសភា ពាណិជ្ជកម្មកម្ពុជា ចិននៅខេត្តព្រះសីហនុ ដែលបានចូលរួមឧបត្ថម្ភរបាំងមុខ និងសម្ភារ:មួយចំនួនដល់រដ្ឋបាល ខេត្តព្រះសីហនុ ដើម្បីយកមកប្រើប្រាស់ បំរើឱ្យការងារការពារ ទប់ស្កាត់ ការឆ្លងរីករាលដាល នៃជំងឺកូវីដ-១៩ នៅខេត្តព្រះសីហនុ ៕ | 2021-03-05T18:05:00+07:00 | dap-news.com | https://dap-news.com/national/2021/03/05/124447/ |
e934eedc-6e3f-429e-b7b0-1eae1871db3b | សម្តេច ហេង សំរិន និងភរិយា បានចាក់វ៉ាក់សាំង កូវីដ១៩ រួចរាល់ហើយ | វ៉ាក់សាំងអាស្ដ្រាហ្សឺណិការ (AstraZeneca /SII) ចំនួន ៣២៤.០០០ដូស ទទួលអាជ្ញាបណ្ណផលិតដោយវិទ្យាស្ថានសេរ៉ុម (Serum Institute) នៃប្រទេសឥណ្ឌាបានមកដល់កម្ពុជានាយប់ថ្ងៃ២ មីនា ។ វ៉ាក់សាំងនេះចាក់បានលើក្រុមមនុស្សលើសពីអាយុ៦០ខុសប្លែកពីវ៉ាក់សាំងស៊ីណូហ្វាមរបស់ចិនចាប់ពី១៨ទៅ៥៩ឆ្នាំ។ ការមកដល់នាពេលនេះ គឺជាចំនួនវ៉ាក់សាំងលើកដំបូង ផ្តល់ជំនួយឲ្យកម្ពុជា ពីមជ្ឈមណ្ឌលកូវ៉ាក់ (COVAX Facility) ។ មជ្ឈមណ្ឌលកូវ៉ាក់ គឺជាកិច្ចខិតខំប្រឹងប្រែង សកលដែលពុំធ្លាប់មានពីមុនមក ដើម្បីជួយសម្របសម្រួលផ្តល់ឲ្យ ប្រទេសទាំងអស់ក្នុងពិភពលោក នូវសមភាពទទួលបានវ៉ាក់សាំង ប្រកបដោយសុវត្ថិភាព ដើម្បីការពារជំងឺកូវីដ-១៩ឲ្យបានឆាប់ ។ មជ្ឈមណ្ឌលកូវ៉ាក់ដឹកនាំដោយអង្គការ GAVI, CEPI, និងអង្គការសុខភាពពិភពលោក (WHO) ក្នុងភាពជាដៃគូ ជាមួយអង្គការយូនីសេហ្វ (UNICEF)។ កម្ពុជាគឺជាប្រទេសមួយដែលស្ថិតក្នុងចំណោម ប្រទេសដំបូងគេ ក្នុងតំបន់ប៉ាស៊ីហ្វិកខាងលិច ទទួលបានវ៉ាក់សាំងពីមជ្ឈមណ្ឌលកូវ៉ាក់នេះ ៕ | 2021-03-05T18:02:00+07:00 | dap-news.com | https://dap-news.com/national/2021/03/05/124441/ |
b3d9cd06-79c0-46c3-a714-09c31dee00b9 | រដ្ឋសភា អនុម័តសេចក្តីព្រាងច្បាប់ស្តីពីវិធានការទប់ស្កាត់ ជំងឺកូវីដ-១៩ និងជំងឺឆ្លងកាចសាហាវផ្សេងទៀត (Video inside) | សេចក្តីព្រាងច្បាប់ស្តីពីវិធានការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត ត្រូវបានសម័យប្រជុំរដ្ឋសភាជាវិសាមញ្ញនីតិកាលទី៦ បានអនុម័តទាំងស្រុងហើយ នៅព្រឹកថ្ងៃទី០៥ ខែមីនា ឆ្នាំ២០២១នេះ ដែលធ្វើឡើងក្រោមអធិបតីភាព សម្តេច ហេង សំរិន ប្រធានរដ្ឋសភា។ សេចក្តី ព្រាងច្បាប់នេះដែលមាន ៦ជំពូក និង១៨មាត្រា ដែលនឹងក្លាយជាយន្តការមួយដ៏សំខាន់ក្នុងការកំណត់អំពីវិធានការសុខាភិបាល វិធានការរដ្ឋបាល និងវិធានការផ្សេងទៀតដែលត្រូវអនុវត្ត ដើម្បីប្រយុទ្ធនិងទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត ក្នុងពេលបច្ចុប្បន្ននិងពេលអនាគត សំដៅការពារអាយុជីវិតប្រជាពលរដ្ឋ លើកកម្ពស់សុខភាពសាធារណៈ និងសណ្តាប់ធ្នាប់សាធារណៈ ព្រមទាំងកាត់បន្ថយឲ្យបានជាអតិបរមានូវផលប៉ះពាល់នៃការឆ្លងជំងឺនេះ ចំពោះវិស័យសង្គម និងសេដ្ឋកិច្ចនៅក្នុងព្រះរាជាណាចក្រកម្ពុជាយើង។ រដ្ឋសភាបានថ្លែងកោតសរសើរយ៉ាងក្រៃលែងចំពោះ រាជរដ្ឋាភិបាលដែលបានខិតខំដាក់ចេញវិធានការនានា នាពេលកន្លងមកដោយបានទប់ស្កាត់ ឆ្លើយតបចំពោះការឆ្លងរាលដាលនៃជំងឺកូវីដ-១៩ ទាន់ពេលវេលា និងប្រកបដោយប្រសិទ្ធភាពខ្ពស់ធានាបាននូវកិច្ចការពារសុខុមាល ភាពប្រជាពលរដ្ឋ បញ្ហាសង្គម និងសេដ្ឋកិច្ចប្រទេសជាតិ។ សេចក្តីព្រាងច្បាប់ថ្មី ដែលកើតចេញជារូបរាងនេះ ជាសក្ខីភាពកាន់តែច្បាស់បង្ហាញពីកិច្ចខិតខំប្រឹងប្រែង និងការយកចិត្តទុកដាក់ប្រកបដោយការទទួលខុសត្រូវខ្ពស់របស់រាជរដ្ឋាភិបាលចំពោះអាយុជីវិត និងសុខុមាលភាពប្រជាពលរដ្ឋនៅទួទាំងប្រទេស៕ | 2021-03-05T17:42:00+07:00 | freshnewsasia.com | https://m.freshnewsasia.com/index.php/en/localnews/188795-2021-03-05-03-42-07.html |
0c2f28ec-2884-4cba-9ab8-4b10af2b6bf1 | BREAKING: សហរដ្ឋអាមេរិក៖ មនុស្ស ៦.៨ម៉ឺននាក់ទៀតឆ្លងកូវីដ-១៩ និងអ្នកជំងឺ ១,៩៩៣នាក់ស្លាប់ នៅក្នុងពេលតែ១ថ្ងៃ | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៦៨,៣២១នាក់ទៀតបានឆ្លងជំងឺ COVID-19 ខណៈអ្នកជំងឺ ១,៩៩៣នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នាព្រឹកថ្ងៃសុក្រ ទី០៥ ខែមីនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៩,៥២៦,០៨៦ករណី ក្នុងនោះមានអ្នកស្លាប់សរុបចំនួន ៥៣៣,៦៣៦នាក់ និងជាសះស្បើយឡើងសរុប ២០,០៩៣,៤៤២នាក់។ គួរបញ្ជាក់ថា សហរដ្ឋអាមេរិកបច្ចុប្បន្នមានវ៉ាក់សាំងដល់ទៅ ៣ជម្រើស ក្នុងនោះរួមមានវ៉ាក់សាំងរបស់ Pfizer-BioNTech និងក្រុមហ៊ុន Moderna ព្រមទាំងក្រុមហ៊ុន Johnson & Johnson សម្រាប់ចាក់ជូនប្រជាជនរបស់ខ្លួន ខណៈលោក ចូ បៃដិន បានសន្យាថា អាមេរិកនឹងមានវ៉ាក់សាំងចាក់ជូន ប្រជាជនពេញវ័យទាំងអស់ នៅត្រឹមចុងខែឧសភាខាងមុខ៕ | 2021-03-05T17:41:00+07:00 | freshnewsasia.com | https://m.freshnewsasia.com/index.php/en/internationalnews/188794-2021-03-05-03-41-56.html |
eb999891-f33f-4127-8963-5acd83bcf53b | ក្រសួងមហាផ្ទៃ បន្ដចាក់វ៉ាក់សាំងជំងឺកូវីដ១៩ ជូនថ្នាក់ដឹកនាំ និងមន្ដ្រីនគរបាលជាតិ | កាលពីថ្ងៃទី៤ ខែមីនា ឆ្នាំ២០២១ ក្រសួងមហាផ្ទៃ បានបើកយុទ្ធនាការចាក់វ៉ាក់សាំង បង្ការជំងឺកូវីដ១៩ ជូនដល់ថ្នាក់ដឹកនាំក្រសួងមហាផ្ទៃ និងនាយកដ្ឋានសុខាភិបាល នៃ អគ្គនាយកដ្ឋាន ភស្តុភារ និងហិរញ្ញវត្ថុ ក្រសួងមហាផ្ទៃ បានយ៉ាងច្រើនកុះករ ហើយបានអនុវត្តគោរព តាមវិធានការ របស់ក្រសួងសុខាភិបាល យ៉ាងល្អខ្ជាប់ខ្ជួន ដោយរក្សាគម្លាត មានកន្លែង បាញ់អាកល់ និងវ៉ាស់កម្ដៅជាដើម ៕ | 2021-03-05T17:07:00+07:00 | dap-news.com | https://dap-news.com/national/2021/03/05/124408/ |
4d5a4e76-4cb6-4a78-87ca-28923154f4f9 | រដ្ឋសភា អនុម័តសេចក្តីព្រាងច្បាប់ ស្តីពីវិធានការទប់ស្កាត់ការ ឆ្លងរាលដាលនៃជំងឺកូវីដ-១៩ | យោងតាមគេហទំព័រហ្វេសប៊ុករបស់ សម្តេច ហេង សំរិន ប្រធានរដ្ឋសភាបានបញ្ជាក់បន្ថែមថា ក្រោយពីបានដំណើរការកិច្ចប្រជុំតាមនីតិវិធី អង្គប្រជុំរដ្ឋសភាបានអនុម័តខ្លឹមសារ ទាំងមូលនៃសេចក្តី ព្រាងច្បាប់នេះដែលមាន៦ ជំពូក និង១៨មាត្រា។ សេចក្តីព្រាងច្បាប់នេះនឹងក្លាយជា យន្តការមួយដ៏សំខាន់ក្នុងការកំណត់ អំពីវិធានការសុខាភិបាលវិធានការ រដ្ឋបាលនិងវិធានការផ្សេងទៀត ដែលត្រូវអនុវត្តដើម្បីប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវនិង ប្រកបដោយគ្រោះថ្នាក់ធ្ងន់ធ្ងរផ្សេងទៀត ក្នុងពេលបច្ចុប្បន្ននិងពេលអនាគត សំដៅការពារអាយុជីវិត ប្រជាពលរដ្ឋ លើកកម្ពស់សុខភាពសាធារណៈ និងសណ្តាប់ធ្នាប់សាធារណៈ ព្រមទាំងកាត់បន្ថយឲ្យបានជាអតិបរមា នូវផលប៉ះពាល់នៃការឆ្លងជំងឺ នេះចំពោះវិស័យសង្គម និងសេដ្ឋកិច្ចនៅក្នុងព្រះរាជាណាចក្រកម្ពុជា។ រដ្ឋសភាបានថ្លែងកោតសរសើរយ៉ាងក្រៃលែង ចំពោះរាជរដ្ឋាភិបាលដែលបាន ខិតខំដាក់ចេញវិធានការនានា នាពេលកន្លងមកដោយបានទប់ស្កាត់ ឆ្លើយតបចំពោះការឆ្លងរាលដាលនៃជំងឺកូវីដ-១៩ ទាន់ពេលវេលា និងប្រកបដោយប្រសិទ្ធភាពខ្ពស់ ធានាបាននូវកិច្ចការពារសុខុមាល ភាពប្រជាពលរដ្ឋ បញ្ហាសង្គម និងសេដ្ឋកិច្ចប្រទេសជាតិ។ សេចក្តីព្រាងច្បាប់ថ្មីដែលកើតចេញជារូបរាងនេះ ជាសក្ខីភាពកាន់តែច្បាស់ បង្ហាញពីកិច្ចខិតខំប្រឹងប្រែង និងការយកចិត្តទុកដាក់ប្រកបដោយការ ទទួលខុសត្រូវខ្ពស់របស់ រាជរដ្ឋាភិបាលចំពោះអាយុជីវិត និងសុខុមាលភាពប្រជាពលរដ្ឋ ហើយសង្ឃឹមយ៉ាងមុតមាំថា បន្ទាប់ពីច្បាប់នេះចូលជាធរមាន ក្នុងពេលឆាប់ៗខាងមុខបងប្អូនប្រជាពលរដ្ឋទាំងអស់ នឹងចូលរួមអនុវត្តយ៉ាងសកម្មទាំងអស់គ្នា និងប្រកបដោយស្មារតីទទួលខុសត្រូវ ដើម្បីតម្កល់ផលប្រយោជន៍រួមរបស់ជាតិយើង ៕ | 2021-03-05T16:37:00+07:00 | dap-news.com | https://dap-news.com/national/2021/03/05/124374/ |
75f90e30-36ac-49f9-8f75-16c4c189cd23 | ក្រុមការងារ អាវុធហត្ថរាជធានីភ្នំពេញ ចុះសួរសុខទុក្ខ កម្លាំងអាវុធហត្ថ ដែលឈរជើងការពារ មណ្ឌលសម្រាកព្យាបាល កូវីដ-១៩ | ដោយអនុវត្តតាមការណែនាំ របស់លោកឧត្តមសេនីយ៍ឯក រ័ត្ន ស៊្រាង មេបញ្ជាការរង កងរាជអាវុធហត្ថលើផ្ទៃប្រទេស មេបញ្ជាការ កងរាជអាវុធហត្ថរាជធានីភ្នំពេញ នាយប់ថ្ងៃទី០៣ ខែមីនា ឆ្នាំ២០២១ លោកវរសេនីយ៍ឯក សៀ ទីន នាយរងសេនាធិការ និងជាប្រធានក្រុមការងារប្រតិបត្តិប្រយុទ្ធប្រឆាំងជំងឺកូវីដ១៩ របស់កងរាជអាវុធហត្ថរាជធានីភ្នំពេញ បានដឹកនាំក្រុមការងារចុះ សួរសុខទុក្ខ កម្លាំងអាវុធហត្ថរាជធានីភ្នំពេញ ដែលឈរជើងការពារ មណ្ឌលសម្រាកព្យាបាល កូវីដ-១៩ ទីតាំងមន្ទីរពេទ្យរស្ស៊ី ទីតាំងមណ្ឌលសុខភាពចាក់អង្រែក្រោម ទីតាំងមណ្ឌលចត្តាឡីស័ករាជធានីភ្នំពេញ (ព្រែកព្នៅ) និងចូលសួរសុខទុក្ខកម្លាំងអាវុធហត្ថដែលឈរជើងនៅ សាលារាជធានីភ្នំពេញ ត្រៀមអន្តរាគមន៍ទៅតាមគោលដៅសម្រាកព្យាបាលនិងធ្វើចត្តាឡីស័ក ផ្សេងៗតាមការចាំបាច់ ។ សូមបញ្ជាក់ដែរថា គិតត្រឹមថ្ងៃទី០៣ ខែមីនា ឆ្នាំ២០២១នេះ មណ្ឌលសម្រាកព្យាបាល កូវីដ-១៩ និងធ្វើចត្តាឡីស័ក មានរហូតដល់ទៅ១២២ទីតាំង ក្នុងរាជធានីភ្នំពេញ ក្នុងនោះកម្លាំងកងរាជអាវុធហត្ថរាជធានីភ្នំពេញ បានចូលរួមសហការជាមួយ គណៈបញ្ជាការ រាជធានីភ្នំពេញ ក៏ដូចជា កម្លាំងនគរបាល ដើម្បីប្រចាំការការពារ ត្រួតពិនិត្យ និងបានរឹតត្បិត នៃការចេញចូល នៅក្នុងតំបន់ ឬទីតាំង ដែលត្រូវហាមឃាត់ ដាក់ឱ្យធ្វើចត្តាឡីស័ក និងសម្រាកព្យាបាលអ្នកជំងឺឆ្លងកូវីដ១៩ (COVID-19) ចំនួន៩៨ទីតាំង ដោយប្រើប្រាស់កម្លាំងចំនួន៨០៧នាក់ ចែកជាបីវេនការពារទាំងយប់ទាំងថ្ងៃ ដើម្បីបង្ការ ទប់ស្កាត់ ចំពោះអ្នកចង់គេចវេសមិនព្រមធ្វើចត្តាឡីស័ក ឬរត់គេចចេញពីកន្លែព្យាបាល។ ក្នុងឱកាសចុះសួរសុខទុក្ខនោះផងដែរ ក្រុមការងារក៏បាននាំយកនូវ អាហារសម្រន់ និងភេសជ្ជៈ ជូនដល់កងកម្លាំង និងឆ្លៀត ត្រួតពិនិត្យនូវសម្ភារៈគ្រឿងបំពាក់សម្រាប់ត្រៀម អន្តរាគមន៍ចាប់បង្ខំ បុគ្គលដែលគេចវេសមិនធ្វើចត្តាឡីស័ក និងមិនព្រមអនុវត្តន៍តាមវិធានការរបស់ក្រសួងសុខាភិបាល និងត្រួតពិនិត្យនូវការ ហ្វឹកហាត់យុទ្ធវិធី ដែលកម្លាំងអាវុធហត្ថរាជធានី ត្រៀមលក្ខណៈទុកជាមុននៅតាមទីតាំងឈរជើងការពារមណ្ឌលសម្រាកព្យាបាល និងធ្វើចត្តាឡីស័ក ក៏ដូចជា សាលារាជធានីភ្នំពេញ ដើម្បីត្រៀមអនុវត្តបទបញ្ជារបស់ថ្នាក់លើឲ្យមានប្រសិទ្ធភាពខ្ពស់៕ | 2021-03-05T16:19:00+07:00 | dap-news.com | https://dap-news.com/national/2021/03/05/124369/ |
0db905e2-1229-4960-80b7-95022ae733e9 | ក្រសួងសុខាភិបាល ឲ្យក្រុមមនុស្សងាយរងគ្រោះ ដោយកូវីដ ទៅចាក់វ៉ាក់សាំង | ភ្នំពេញ ៖ ក្រសួងសុខាភិបាលបានឲ្យក្រុមនុស្សងាយគ្រោះ ដោយជំងឺកូវីដ១៩ ដែលមានអាយុចាប់ពី៦០ឡើង ទៅទទួលវ៉ាក់សាំងអាស្រ្តាហ្សេនីកា ដែលជាជំនួយរបស់ប្រទេសឥណ្ឌា ទាំងអស់ដែលនៅរាជធានីភ្នំពេញ ខេត្តកណ្តាល និងព្រះសីហនុ ។ ចំពោះបុគ្គលិកសុខាភិបាល កងកម្លាំងប៉ូលិសចំណុះស្នងការរាជធានី-ខេត្ត មន្រ្តីរាជការស៊ីវិលជួរមុខ និងមន្រ្តីមជ្ឈមណ្ឌលសកម្មភាព កំចាត់មីនកម្ពុជា អាជ្ញាធរខេត្ត ស្រុក ឃុំ-សង្កាត់ ភូមិ កម្មករប្រមូលសម្រាមអាយុចាប់ពី១៨-៥៩ឆ្នាំបន្ត ចាក់វ៉ាក់ស៊ីណូហ្វាម ដែលជាជំនួយ របស់ប្រទេសចិន ។ កាលពីថ្ងៃ៤ មីនា សម្តេចតេជោ ហ៊ុន សែន នាយករដ្ឋមន្រ្តីកម្ពុជា បានប្រកាសឲ្យផ្តល់វ៉ាក់សាំងអាស្រ្តាហ្សេនីកាទៅក្រុមមនុស្ស ដែលមានអាយុ៦០ឆ្នាំ៕ | 2021-03-05T16:13:00+07:00 | dap-news.com | https://dap-news.com/national/2021/03/05/124364/ |
42f62bb4-d146-48e7-9b0a-3f7dce4cf41b | គួរឲ្យបារម្ភខ្លាំង ! នៅកោះធំ មានមនុស្សជាង៧០០ នាក់ ពាក់ព័ន្ធជាមួយអ្នកកើតជំងឺកូវីដ | ពលរដ្ឋចំនួនជាង៧០០នាក់ នៅជ្រៃធំ ស្រុកកោះធំ ខេត្តកណ្តាល ត្រូវអាជ្ញាធរយកដាក់ឲ្យធ្វើចត្តាឡីស័ក បន្ទាប់ពីរកឃើញមានជាប់ពាក់ព័ន្ធជាមួយជនជាតិចិនម្នាក់ ដែលកើតជំងឺកូវីដ-១៩ ។ លោក គ្រុយ ម៉ាឡែន នាយករដ្ឋបាលសាលាខេត្តកណ្តាល បានឲ្យដឹងថា មានជនជាតិចិនម្នាក់នៅស្រុកកោះធំ បានឆ្លងកូវីដ-១៩ ហើយត្រូវបានបញ្ជួនមកព្យាបាលនៅមន្ទីរពេទ្យជ័យជំនះក្រុងតាខ្មៅ។ចំណែកជនជាតិចិន៣នាក់ដែលបានប៉ះពាល់ផ្ទាល់ជាមួយអ្នកជំងឺត្រូវបានក្រុមគ្រូពេទ្យយកចេញពីសណ្ឋាគារនៅជ្រៃធំមកធ្វើចត្តាឡីស័កនៅតាមមណ្ឌលវិញ ដោយសារពួកគាត់មានសញ្ញាហានិភ័យខ្ពស់ក្នុងការឆ្លងជំងឺកូវីដ-១៩។ លោក គ្រុយ ម៉ាឡែន បញ្ជាក់ថា មានមនុស្សប្រមាណជាង៧០០នាក់ដែលកំពុងធ្វើចត្តាឡីស័កនៅសណ្ឋាគារនោះ តម្រូវឲ្យធ្វើតេស្តសំណាក៣ដង ដើម្បីឲ្យប្រាកដថា ពួកគេមិនមានឆ្លងជំងឺកូវីដ១៩ ព្រោះថាជួនកាលធ្វើតេស្តលើកទី១ ឬ២មិនអាចមើលឃើញនោះទេ៕ | 2021-03-05T15:58:06+07:00 | kbnnews.com | https://kbn.news/archives/210263 |
1aecf777-1702-4463-9c58-fd955dbd9f54 | ខ្មែរឆ្លងច្រើនបំផុតនៅថ្ងៃនេះចំនួន ២៣ នាក់ មានខ្មែរឆ្លង ១០ នាក់ | បើយោងតាមសេចក្តីប្រកាសរបស់ក្រសួងសុខាភិបាល មានជនជាតិខ្មែរចំនួន ១០ នាក់បានឆ្លងកូវិដ ១៩ ក្នុងចំណោមអ្នកឆ្លងសរុប ២៣ នាក់ ដែលពាក់ព័ន្ធព្រឹត្តិការណ៍ ២០ កុម្ភៈ។ អ្នកឆ្លងជាជនជាតិខ្មែរទាំង ១០ នាក់ គឺ ៩ នាក់នៅរាជធានីភ្នំពេញ និង ១ នាក់ នៅខេត្តព្រះសីហនុ។ ដោយឡែកក៏រកឃើញជនជាតិចិន ១១ នាក់ទៀត និងជនជាតិឥណ្ឌូណេស៉ី ១ នាក់ និងសិង្ហបុរី ១ នាក់ ដែលតេស្តវិជ្ជមានកូវីដ ១៩ នៅព្រឹកនេះ។ គួរបញ្ជាក់ថារហូតមកដល់ពេលនេះ កម្ពុជាមានអ្នកឆ្លងកូវីដសរុប ៩៣២ នាក់ ក្នុងនោះពាក់ព័ន្ធព្រឹត្តិការណ៍ ២០ កុម្ភៈមានចំនួន ៤២៥ នាក់ រួមទាំងអ្នកឆ្លង ២៣ នាក់ដែលរកឃើញថ្មីគិតត្រឹមម៉ោង ០៧ ០០ ព្រឹកថ្ងៃ ០៥ មីនា ២០២១៕ | 2021-03-05T15:47:00+07:00 | kampucheathmey.com | https://www.kampucheathmey.com/local-news/75570 |
3adadcd7-a6ab-4a95-976a-3e91152a0451 | អ្នកឆ្លងជំងឺកូវីដថ្មី មានចំនួន ២៣នាក់ ថយចុះជាងថ្ងៃពីម្សិល | ភ្នំពេញ៖ ក្រសួងសុខាភិបាលកម្ពុជាបានប្រកាសថា នៅថ្ងៃទី៥ ខែមីនា ឆ្នាំ២០២១នេះ កម្ពុជាបានបន្តរកឃើញអ្នកឆ្លងជំងឺកូវីដថ្មីចំនួន ២៣នាក់ទៀត ហើយដែលជាអ្នកពាក់ព័ន្ធព្រឹត្តិការណ៍ ២០កុម្ភៈ ថយចុះជាងថ្ងៃទីម្សិលមិញ ៨នាក់ និងមានអ្នកជាសះស្បើយចំនួន ៥នាក់ ។ អ្នកឆ្លងទាំង ២៣នាក់ គឺនៅរាជធានីភំ្នពេញចំនួន ១៥នាក់ ខេត្តព្រះសីហនុចំនួន ៥នាក់ ខេត្តកោះកុងចំនួន ២នាក់ និងខេត្តកណ្ដាលម្នាក់នាក់ ។ សូមបញ្ជាក់ថា គិតត្រឹមព្រឹកថ្ងៃ៥ មីនា មានអ្នកឆ្លងសរុបចំនួន ៩៣២នាក់ អ្នកជាសះស្បើយចំនួន ៤៨៩នាក់ និងអ្នកកំពុងព្យាបាលចំនួន ៤៤២នាក់៕ | 2021-03-05T15:47:00+07:00 | dap-news.com | https://dap-news.com/national/2021/03/05/124340/ |
8779aa40-846d-497f-8d9e-9d3c13873b49 | របបអាហារត្រឹមត្រូវ សម្រាប់អ្នកជំងឺខ្សោយតម្រងនោមកម្រិតធ្ងន់! | ជំងឺខ្សោយតម្រងនោមកម្រិតធ្ងន់ ជាការថយចុះនូវសមត្ថភាពការងាររបស់តម្រងនោមតិចជាង ៣០មីលីលីត/១នាទី/១,៧៣ម៉ែតការេ (Glomerular filtration rate < 30ml/mn/1,73m2)។ ក្នុងករណីនេះ អ្នកជំងឺត្រូវមានការប្រុងប្រយ័ត្ន ខ្ពស់ទៅលើរបបអាហារបន្ថែមពីលើការប្រើប្រាស់ថ្នាំទៀងទាត់ដើម្បីកាត់បន្ថយគ្រោះថ្នាក់ផ្សេងៗ ជាយថាហេតុ(ការឡើងសំពាធឈាម, ហើមសួត, វិបត្តិចលនាបេះដូង…..)។ ១) អាហារដែលត្រូវប្រុងប្រយ័ត្ន – អំបិលមិនលើសពី ៥ក្រាមក្នុងអាហារសរុបប្រចាំថ្ងៃ – សូមជៀសវាងអាហារ ដែលប្រៃខ្លាំងដូចជាប្រហុក, ផ្អក, ឆៃប៉ូវជាដើម។ – សារធាតុប៉ូតាស្យូម (Potassium) ការទទួលទានអាហារ ដែលមានសារធាតុប៉ូតាស្យូមខ្ពស់អាចបង្កគ្រោះថ្នាក់ធ្ងន់ធ្ងរ ដល់បេះដូងចំពោះអ្នកជំងឺខ្សោយតម្រងនោមកម្រិតធ្ងន់។ អាហារទាំងនោះរួមមានទឹកផ្លែឈើ និងភេសជ្ជៈមួយចំនួន ផ្លែឈើពិសេស ចេក ក្រូច ផ្លែប័រ និងផ្លែដូងជាដើម។ – កាត់បន្ថយសារធាតុខ្លាញ់ ដែលមានប្រភពពីសត្វ – សារធាតុផូស្វ័រ (phosphorus): ត្រូវកាត់បន្ថយការទទួលទានអាហារ ដែលមានសារធាតុផូស្វ័រ។ ២) អាហារដែលគួរបរិភោគ – ទឹកសាបស្អាត ក្នុងកម្រិតធម្មតា (១,៥ – ៣លីត្រ/ថ្ងៃ) – បាយ – បន្លែឆ្អិន – សាច់ដូចជាត្រី, មាន់, ទាក្នុងកម្រិតសមល្មម (ឧទាហរណ៍ សម្រាប់អ្នកជំងឺទម្ងន់ ៥០គីឡូក្រាម អាចបរិភោគសាច់សរុបមិនលើសពី ១៥០ ក្រាម ឬមួយខាំកន្លះក្នុងមួយថ្ងៃ) សូមចងចាំថា ការប្រើប្រាស់ថ្នាំសម្រាប់ការព្យាបាលតែមួយមុខ មិនគ្រប់គ្រាន់ទេ ចំពោះអ្នកជំងឺខ្សោយតម្រងនោមកម្រិតធ្ងន់។ ការបរិភោគត្រឹមត្រូវ អាចជួយថែរក្សាសុខភាព និងកាត់បន្ថយគ្រោះថ្នាក់ប្រឈមផ្សេងៗ ជាយថាហេតុ។ ក្រុមគ្រូពេទ្យជំនាញ នៃមន្ទីរពេទ្យកាល់ម៉ែតយើងខ្ញុំរង់ចាំទទួលផ្តល់ការប្រឹក្សា និងការព្យាបាល រាល់ករណីជំងឺតម្រងនោមគ្រប់ប្រភេទ៕ | 2021-03-05T15:24:00+07:00 | kampucheathmey.com | https://www.kampucheathmey.com/health/75577 |
c5a56e0d-90e3-4f0f-9eb3-56c780278336 | ២៤ ម៉ោងចុងក្រោយ រកឃើញឆ្លង ២៣ នាក់ទៀត | ក្រសួងសុខាភិបាលបានប្រកាសករណីឆ្លងថ្មីថែម ២៣ នាក់ទៀត គិតត្រឹមម៉ោង ០៧ ០០ ព្រឹកថ្ងៃ ០៥ មីនា ២០២១។ | 2021-03-05T15:11:00+07:00 | kampucheathmey.com | https://www.kampucheathmey.com/local-news/75556 |
ee61e4cc-826a-4cc1-b6ba-5c73c079f9e5 | TOP NEWS: ក្រសួងសុខាភិបាលបន្តរកឃើញអ្នកឆ្លងកូវីដ១៩ ក្នុងសហគមន៍ចំនួន២៣នាក់ថែមទៀត ខណៈអ្នកជំងឺ៥នាក់ជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី០៥ ខែមីនា ឆ្នាំ២០២១នេះ បានប្រកាសពីការ បន្តរកឃើញអ្នកឆ្លងកូវីដ១៩ក្នុងសហគមន៍នៃ ចំនួន២៣នាក់ថែមទៀត ខណៈអ្នកជំងឺ៥នាក់បានជាស្បើយ និងអនុញ្ញាតឲ្យចេញពីមន្ទីរពេទ្យ។ អ្នកជំងឺកូវីដ១៩ទាំង២៣នាក់ មានជនជាតិខ្មែរចំនួន១០នាក់, ជនជាតិចិន១១នាក់, ជនជាតិសង្ហបុរីម្នាក់ និងជនជាតិឥណ្ឌូនេស៉ីម្នាក់ ដែលរកឃើញនៅរាជធានីភ្នំពេញ ខេត្តព្រះសីហនុ កោះកុង និងកណ្តាល។ ចំណែកអ្នកជាសះស្បើយចំនួន៥នាក់វិញ គឺមាន៣នាក់ជាជនជាតិខ្មែរ ជនជាតិចិន និងជនជាតិឆេក ដែលជាអ្នកធ្វើដំណើរមកពីក្រៅប្រទេស និង២នាក់ផ្សេងទៀត ជាជនជាតិចិនដែលឆ្លងក្នុង « ។ សូមជម្រាបថា គិតត្រឹមម៉ោង៧៖០០នាទី ព្រឹកថ្ងៃទី០៥ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ ចំនួន ៩២៣នាក់ ក្នុងនោះអ្នកជាសះស្បើយចំនួន ៤៨៩នាក់ និងអ្នកជំងឺកំពុងសម្រាកព្យាបាលចំនួន ៤៤២នាក់៕ | 2021-03-05T15:05:00+07:00 | freshnewsasia.com | https://m.freshnewsasia.com/index.php/en/localnews/188785-2021-03-05-01-05-56.html |
2fd008bb-8416-47b5-ac97-59c49de6c90e | សូមប្រុងយ័ត្នខ្ពស់ ! មនុស្ស២នាក់ ធ្វើការនៅក្រុមហ៊ុន ញ៉ូ ញៀន គ្រុប ឆ្លងជំងឺកូវីដ-១៩ | មនុស្ស២នាក់ដែលបម្រើការងារនៅក្នុងក្រុមហ៊ុន ញ៉ូ ញៀន គ្រុប នៅស្រុកគិរីសាគរ ត្រូវបានរកឃើញថា មានវិជ្ជមានកូវីដ-១៩ថ្មី ក្រោយសង្ស័យ ព្រមទាំងបានយកសំណាកទៅធ្វើតេស្តនៅរាជធានីភ្នំពេញ។ លោកវេជ្ជបណ្ឌិត ទៅ ម៉ឹង ប្រធានមន្ទីរសុខាភិបាលខេត្តកោះកុង បានបញ្ជាក់ប្រាប់អ្នកកាសែតនៅព្រឹកថ្ងៃទី៥ ខែមីនា ២០២១ នេះថា លោកសុំគោលការណ៍ទៅលោកជំទាវ មិថុនា ភូថង អភិបាលខេត្តកោះកុង ផ្អាកការធ្វើដំណើរចេញចូលតំបន់ក្រុមហ៊ុនញ៉ូ ញៀន មួយរយៈ មិនថាតែផ្លូវគោក ឬផ្លូវទឹកឡើយ ដើម្បីផ្តល់លទ្ធភាពដល់មន្រ្តីសុខាភិបាល ស្រាវជ្រាវរកឃើញមនុស្សករណីសង្ស័យជាច្រើនបន្ថែមទៀត។ អ្នកវិជ្ជមានជំងឺកូវីដ-១៩ ទាំង២នាក់ខាងលើ បានបញ្ជូនមកកាន់មន្ទីរពេទ្យបង្អែកខេត្ត កាលពីយប់មិញ ដើម្បីសម្រាកព្យាបាលជំងឺ៕ | 2021-03-05T14:39:33+07:00 | kbnnews.com | https://kbn.news/archives/210222 |
bf082670-ac0a-4fdf-b0ed-47d4afd14729 | សន្តិសុខថ្លេីមធំដែលហ៊ានរំដោះស្ត្រីជនជាតិចិន ធ្វើឲ្យកើតមានការឆ្លងកូវីដពេញប្រទេស ពេលនេះត្រូវបានសមត្ថកិច្ចចាប់វាយខ្នោះហើយ | សន្តិសុខដែលថ្លេីមធំហ៊ានរំដោះស្ត្រីជនជាតិចិន កំពុងធ្វេីចត្តាឡីស័កនៅសណ្ឋាគារមួយកន្លែងក្នុងទីក្រុងភ្នំពេញ ដែលបណ្តាលឲ្យកេីតមានការឆ្លងកូវីដ១៩ ជាសហគមន៍២០កុម្ភៈ ត្រូវបានកម្លាំងកងរាជអាវុធហត្ថរាជធានី ចាប់វាយខ្នោះហេីយ បន្ទាប់ពីចត្តាឡីស័ក១៤ថ្ងៃ រួចមិនមានរកឃេីញជម្ងឺកូវីដ១៩ ៕ ជនសង្ស័យមានឈ្មោះ រ៉ែន សុធារ៉ា ភេទប្រុស អាយុ៣៨ មុខរបរសន្តិសុខសណ្ឋាគារសុខា មានអាស័យដ្ឋានបច្ចុប្បន្ន ផ្ទះជួលផ្លូវកែវចិន្តា សង្កាត់ជ្រោយចង្វា ខណ្ឌជ្រោយចង្វា រាជធានីភ្នំពេញ ។ សូមបញ្ជាក់ថា ជនសង្ស័យរូបនេះ ត្រូវបាន ក្រុមគ្រូពេទ្យ បញ្ចូនខ្លួនទៅ មណ្ឌលសុខភាពចាក់អង្រែក្រោម ដើម្បីធ្វើចត្តាឡីស័ក្ត១៤ថ្ងៃ ក្រោយបុរសរូបនេះ បានប៉ះពាល់ដោយប្រយោលជាមួយជនជាតិចិន ដែលរូបគេបានលួចលាក់ជម្លៀសអោយចេញពីទីតាំងចត្តាឡីស័ក្ត នៅសណ្ឋាគារសុខា ភ្នំពេញ ។ ក្រោយលទ្ធិផល១៤ថ្ងៃ ឃើញថារូបគេ អវិជ្ជមានកូវីដ១៩ ក៏ ត្រូវបានកម្លាំងកងរាជអាវុធហត្ថខណ្ឌមានជ័យ បញ្ចូនខ្លួនទៅកាន់ អនុគណ:កម្មាការ ស្រាវជ្រាវ និងតាមដានបុគ្គល សង្សយ័ថាមានផ្ទុកជំងឺកូវីដ-១៩ ដែលមានទីបញ្ជាការស្ថិតនៅអគ្គស្នងការដ្ឋាននគរបាលជាតិ ដើម្បីបន្តនិតិវិធីតែម្តង ។ សូមបញ្ជាក់ថាកាលពីពាក់កណ្តាលខែកុម្ភៈ កន្លងទៅ សន្តិសុខ២នាក់ នៅសណ្ឋាគារសុខា បានជួយសម្រលសម្រួលឲ្យមានការចាកចេញពីមណ្ឌលចត្តាឡីស័ក នូវជនជាតិចិន ៤ នាក់ ដែលក្រោយមកស្ត្រីជនជាតិចិននោះ ត្រូវបានរកឃើញមានកូវិដ ១៩ ដែលនាំមឲ្យកើតមានព្រឹត្តិការណ៍សហគមន៍២០កុម្ភៈ មានអ្នកឆ្លងជំងឺកូវីដ ១៩ ជាង ៤០០ នាក់គិតត្រឹមថ្ងៃទី ៥ ខែមីនានេះ ៕ | 2021-03-05T13:15:13+07:00 | kbnnews.com | https://kbn.news/archives/210194 |
fd2d86ea-da51-419c-a234-2fcf6a20e038 | ក្រសួងសុខាភិបាល ប្រកាសឲ្យពលរដ្ឋដែលនៅខេត្តកណ្តាល ព្រះសីហនុ និងរាជធានីភ្នំពេញ និងមន្ត្រីមូលដ្ឋាន ត្រូវទៅចាក់ វ៉ាក់សាំងការពារជំងឺកូវីដ- ១៩ | ភ្នំពេញ ៖ ក្រសួងសុខាភិបាលបានប្រកាសឲ្យប្រជាពលរដ្ឋដែល មានអាយុ៦០ឆ្នាំឡើង នៅខេត្តកណ្តាល ខេត្តព្រះសីហនុ និងរាជធានីភ្នំពេញ និងមន្ត្រីនៅតាមមូលដ្ឋានចាក់វ៉ាក់សាំងការពារជំងឺកូវីដ១៩ដោ យស្ម័គ្រចិត្តនិងមិនគិតថ្លៃ។ ក្រសួងបន្តថា យោងតាមអនុសាសន៍របស់ សម្តេចតេជោ ហ៊ុន សែន នាយក រដ្ឋមន្ត្រីនៃព្រះរាជាណាចក្រកម្ពុជា នៅក្នុងសន្និសីទសារព័ត៌មានប្រកាសយុទ្ធនាការចាក់វ៉ាក់ សាំងកូវីដ-១៩ នៅមន្ទីរពេទ្យកាល់ម៉ែត រាជធានីភ្នំពេញ កាលពីព្រឹកថ្ងៃទី០៤ ខែមីនា ឆ្នាំ២០២១ ក្រសួងសុខាភិបាល សូមគោរពជម្រាប ជូនសាធារណជនទាំងអស់ឱ្យបានជ្រាបថា ដោយឈរលើ គោលការណ៍ស្ម័គ្រចិត្ត និង ឥតគិតថ្លៃអញ្ជើញទៅចាក់វ៉ា ក់សាំងការពារ ជំងឺកូវីដ១៩។ ជាមួយគ្នានោះដែរក្រសួងក៏បានឲ្យដឹងថាសម្រាប់ជនបរទេសទាំងអស់ដែលមានអាយុពី ១៨ឆ្នាំឡើងទៅ និងដែលកំពុងបំពេញបេសកម្ម ឬកំពុងធ្វើ ធុរៈកិច្ច និងកំពុងស្នាក់នៅក្នុងប្រទេសកម្ពុជា ដូចជាមន្ត្រីការទូត មន្ត្រីអង្គការសហប្រែជាជាតិ អង្គការ អន្តរជាតិ ស្ថាប័នហិរញ្ញវត្ថុអន្តរជាតិ និងធុរជនជាដើម ដែល មានអាសយដ្ឋានរ ស់នៅក្នុងកម្ពុជាពិតប្រាកដ សូម អញ្ជើញទៅទទួលការចាក់វ៉ាក់សាំងដោយស្ម័គ្រចិត្ត ដែលអាចជ្រើសរើសទីកន្លែង និងវ៉ាក់សាំងទាំងពីរ ប្រភេទខាងលើ ដើម្បីចាក់បានដែរ។ ក្រសួងក៏បានកត់ សម្គាល់ថា៖ បន្ថែមលើនេះ ដោយក្រសួង បានពង្រីកទីតាំងចាក់វ៉ា ក់សាំងដល់គ្រប់រាជធានី -ខេត្តទាំង២៥ និងដើម្បី ជម្រុញការចាក់វ៉ាក់សាំង ឱ្យមានវិសាល ភាពកាន់តែទូលំទូលាយ នៅទីតាំងចាក់វ៉ាក់សាំងដែ លមានការអនុញ្ញាត ពី ក្រសួងរួចហើ យនោះ ត្រូវបន្តការងារចាក់វ៉ាក់សាំងជូនប្រជាជនតាមក្រុមមនុស្ស នៅរៀងរាល់ថ្ងៃ (ទាំងថ្ងៃសៅរ៍ ថ្ងៃ អាទិត្យ និងថ្ងៃឈប់សម្រាកផ្លូវការ ) ចាប់ពីម៉ោង ០៨:០០ នាទីព្រឹក ដល់ ម៉ោង ១៧:០០ នាទីល្ងាច (ដោយសម្រាក ពិសារអាហារថ្ងៃត្រង់ពីម៉ោង ១២:០០នាទី ដល់ម៉ោង ១៤:០០នាទី )។ ក្នុងសេចក្តីជូនដំណឹងក្រសួងក៏បានលើកឡើងថាសម្រាប់ក្រុមមនុស្ស ដែលក្រសួង ធ្លាប់បានចេញសេចក្តីជូនព័ត៌មាន ជាហូរហែរចាប់តាំងពីថ្ងៃទី០៨ ខែកុម្ភៈ ឆ្នាំ២០២១ រួចមកហើយនោះ ហើយដែលមិនទាន់បានមកចាក់វ៉ាក់សាំងដោយស្ម័គ្រចិត្ត សូមអញ្ជើញមកទទួល ការ ចាក់វ៉ាក់សាំង នៅតាមទីតាំងនានាដែលក្រសួងធ្លាប់ បានជូនព័ត៌មានរួចហើយ (មានដាក់ផ្សាយក្នុងទំព័រហ្វេស បុក របស់ក្រសួងសុខាភិបាល )។ សម្រាប់វ៉ាក់សាំង ស៊ីណូហ្វាម (SINOPHARM) ក្រសួង ក៏សូមក្រើនរំលឹកដល់អ្នកដែលបា នចាក់វ៉ាក់សាំងលើកទី ១ (ដួសទី១) រួចហើយ សូមអញ្ជើញមកទទួលការចាក់វ៉ាក់សាំងជាលើកទី២ (ដូសទី២) ក្នុងរយៈពេល ពី ១៤ ទៅ ២៨ថ្ងៃ បន្ទាប់ពីថ្ងៃចាក់លើកទីមួយ១ (មិនឱ្យលើសពី២៨ថ្ងៃ )នៅទីតាំងដែលបុគ្គល បានចាក់លើកទី១កុំបីអាក់ខានឡើយ។ សម្រាប់វ៉ាក់សាំងអាស្ត្រាហ្សាណាកា ផលិតនៅឥណ្ឌា ឬកូវីសែល (COVISHELDTM) លោកអ្នកដែលបាន ចាក់លើកទី១ (ដូសទី១) រួចហើយ សូមអញ្ជើញទៅចាក់លើកទីពីរ (ដូសទី២) នៅកន្លែងដែលបានចាក់លើកទី១ ចន្លោះពី ៤ ទៅ ៨សប្តាហ៍ បន្ទាប់ពីថ្ងៃដែលបានចាក់លើកទី១។ ក្រសួងសុខាភិបាល បន្តជូនដំណឹង ដល់សាធារណជន នូវក្រុមមនុស្សផ្សេងៗទៀត ដែលនឹងត្រូវអញ្ជើញទៅ ទទួលវ៉ាក់សាំងកូវីដ-១៩ ដោយស្ម័គ្រចិត្តនាពេលក្រោយៗទៀត។ ជាមួយគ្នានោះដែរក្រសួងក៏សូមបងប្អូនប្រជាពលរដ្ឋដែលនៅក្នុងក្រុមមនុស្សផ្សេងៗទៀត ដែលស្ម័គ្រ ចិត្តចាក់វ៉ាក់សាំងកូវីដ-១៩ មេត្តា អធ្យាស្រ័យប្រសិនបើមិនទាន់ដល់វេន របស់ខ្លួនទេនោះ សូមមេត្តារង់ចាំបន្តិចសិន ព្រោះវ៉ាក់សាំងមានកំណត់ចំនួន នៅពេលនេះ ហើយក្រសួង សង្ឃឹមថា នឹងអាចមានវ៉ាក់សាំងមកជាបន្តបន្ទាប់ទៀតនៅក្នុងឆ្នាំ២០២១ នេះ ដែលមួយ ផ្នែក គឺជាជំនួយពីសាធារណរដ្ឋប្រជាមានិតចិន និងមួយផ្នែក ទៀតជាជំនួយមកពីមជ្ឈមណ្ឌលកូរ៉ាក់ ដែលអាចផ្តល់ ជូនបងប្អូនក្នុងក្រុមផ្សេងៗទៀតបាននាពេលខាងមុខនេះ៕ រក្សាសិទ្ធិដោយ៖បញ្ញាស័ក្តិ | 2021-03-05T10:36:20+07:00 | cen.com.kh | https://cen.com.kh/archives/304012.html |
d5a0baea-12bd-4b17-a3f0-ee308e8193bb | រដ្ឋសភា អនុម័តសេចក្តីព្រាងច្បាប់ ស្តីពីវិធានការទប់ស្កាត់ ជំងឺកូវីដ-១៩ និងជំងឺឆ្លងកាចសាហាវផ្សេងទៀត | ភ្នំពេញ : សម័យប្រជុំរដ្ឋសភាជាវិសាមញ្ញនីតិកាលទី៦ ក្រោមអធិបតីភាពដ៏ខ្ពង់ខ្ពស់ សម្តេចអគ្គមហាពញាចក្រី ហេង សំរិន ប្រធានរដ្ឋសភា នៅព្រឹកថ្ងៃទី៥ ខែមីនា ឆ្នាំ២០២១ បានពិភាក្សា និងអនុម័តសេចក្តីព្រាងច្បាប់ស្តីពីវិធានការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត។ ក្រោយពីបានដំណើរការកិច្ចប្រជុំតាមនីតិវិធី អង្គប្រជុំរដ្ឋសភាបានអនុម័តខ្លឹមសារទាំងមូលនៃសេចក្តី ព្រាងច្បាប់នេះដែលមាន ៦ជំពូក និង១៨មាត្រា។ សេចក្តីព្រាងច្បាប់នេះនឹងក្លាយជាយន្តការមួយដ៏សំខាន់ក្នុងការកំណត់អំពីវិធានការសុខាភិបាល វិធានការរដ្ឋបាល និងវិធានការផ្សេងទៀតដែលត្រូវអនុវត្តដើម្បីប្រយុទ្ធនិងទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវនិងប្រកបដោយគ្រោះថ្នាក់ធ្ងន់ធ្ងរផ្សេងទៀត ក្នុងពេលបច្ចុប្បន្ននិងពេលអនាគត សំដៅការពារអាយុជីវិតប្រជាពលរដ្ឋ លើកកម្ពស់សុខភាពសាធារណៈ និងសណ្តាប់ធ្នាប់សាធារណៈ ព្រមទាំងកាត់បន្ថយឲ្យបានជាអតិបរមានូវផលប៉ះពាល់នៃការឆ្លងជំងឺនេះ ចំពោះវិស័យសង្គម និងសេដ្ឋកិច្ចនៅក្នុងព្រះរាជាណាចក្រកម្ពុជាយើង។ រដ្ឋសភាបានថ្លែងកោតសរសើរយ៉ាងក្រៃលែងចំពោះរាជរដ្ឋាភិបាលដែលបានខិតខំដាក់ចេញវិធានការនានា នាពេលកន្លងមកដោយបានទប់ស្កាត់ ឆ្លើយតបចំពោះការឆ្លងរាលដាលនៃជំងឺកូវីដ-១៩ ទាន់ពេលវេលា និងប្រកបដោយប្រសិទ្ធភាពខ្ពស់ធានាបាននូវកិច្ចការពារសុខុមាល ភាពប្រជាពលរដ្ឋ បញ្ហាសង្គម និងសេដ្ឋកិច្ចប្រទេសជាតិ។ សេចក្តីព្រាងច្បាប់ថ្មីដែលកើតចេញជារូបរាងនេះ ជាសក្ខីភាពកាន់តែច្បាស់បង្ហាញពីកិច្ចខិតខំប្រឹងប្រែង និងការយកចិត្តទុកដាក់ប្រកបដោយការទទួលខុសត្រូវខ្ពស់របស់រាជរដ្ឋាភិបាលចំពោះអាយុជីវិត និងសុខុមាលភាពប្រជាពលរដ្ឋនៅទួទាំងប្រទេស។ សម័យប្រជុំវិសាមញ្ញរដ្ឋសភាបានពិភាក្សានិងអនុម័តសេចក្តីព្រាងច្បាប់ទប់ស្កាត់ជំងឺកូវីដ-១៩ ទាំងមូលនៅថ្ងៃនេះមានសម្លេងគាំទ្រឯកច្ឆ័ន្ទចំនួន ៨៣/៨៣សម្លេង ដោយចាត់ទុកជាការប្រញាប់ ។ សេចក្តីព្រាងច្បាប់នេះ រដ្ឋសភាជាតិនិងបញ្ជូនទៅឲ្យស្ថាប័នព្រឹទ្ធសភា ពិភាក្សាអនុម័ត បន្តទៀតនៅសប្តាហ៍ខាងមុខនេះ ។ លោក ម៉ម ប៊ុនហេង រដ្ឋមន្ត្រីក្រសួងសុខាភិបាល មានប្រសាសន៍បញ្ជាក់ថា បន្ទាប់ពីរដ្ឋសភាជាតិបានអនុម័តព្រាងច្បាប់ទប់ស្កាត់ជំងឺកូវីដ-១៩ គឺបានក្លាយជាគតិយុត្តមួយដ៏រឹងមាំរបស់រាជរដ្ឋាភិបាល ក្នុងការដាក់ចេញ នូវវិធានការនានាផ្នែកសុខាភិបាល វិធានការផ្នែករដ្ឋបាលនិងវិធានការផ្សេងទៀត ដែលមាបើនភាព ចាំបាច់ជាក់ស្តែងដើម្បីការពារអាយុជីវិតនិងសុខមាលភាពសាធារណៈជូនប្រជាពលរដ្ឋ។ រដ្ឋមន្ត្រីក្រសួងសុខាភិបាល បានប្តេជ្ញាចិត្តយកច្បាប់ទប់ស្កាត់ជំងឺកូវីដ-១៩ទៅផ្សព្វ ផ្សាយជូនប្រជាពលរដ្ឋ និងអនុវត្តឲ្យមានប្រសិទ្ធ ភាពខ្ពស់ដើម្បីជាឧត្តមប្រយោជន៏ជាតិ មាតុភូមិ បន្ទាប់ពីច្បាប់នេះ បានចូលជាធរមាន។ សូមជម្រាបថា រាជរដ្ឋាភិបាលរៀបចំតាក់តែងសេចក្តីព្រាងច្បាប់ទប់ស្កាត់ជំងឺកូវីដ-១៩ ឡើង នាពេលនេះ ស្របពេលបរិការណ៍ដែលកម្ពុជាកំពុងប្រឈមការឆ្លងរាលដាលក្នុងទ្រង់ទ្រាយធំមិនធ្លាប់មាន ចាប់តំាងពីជំងឺនេះ មានវត្តមាននៅកម្ពុជាមក។ រាជរដ្ឋាភិបាលបានដាក់ចេញនូវវិធានការជាបន្តបន្ទាប់ក្នុងការទប់ស្កាត់និងបញ្ចប់ប្រកបដោយជោគជ័យនូវព្រឹត្តិការណ៍ឆ្លងចូលសហគមន៍ចំនួនពីរលើកមកហើយ គឺព្រឹត្តិការណ៍សហគមន៍៣វិចិ្ឆកា និងព្រឹត្តិការណ៍សហគមន៍២៨វិច្ឆិកា ក្នុងឆ្នាំ២០២០។ ប៉ុន្តែព្រឹត្តិការណ៍សហគមន៍២០ កុម្ភៈ ឆ្នាំ២០២១នេះ កំពុងមានសភាពធ្ងន់ធ្ងរនិងមានទ្រង់ទ្រាយធំជាងព្រឹត្តិការណ៍លើកមុនៗ។ សេចក្តីព្រាងច្បាប់ស្តីពី វិធានការទប់ស្កាត់ការឆ្លងរាលដាល នៃជំងឺកូវីដ-១៩ និងជំងឺឆ្លងកាចសាហាវនិងប្រកបដោយគ្រោះថ្នាក់ធ្ងន់ធ្ងរផ្សេងទៀត មាន ៦ជំពូក និង១៨មាត្រា ដែលនឹងកំណត់អំពីវិធានការសុខាភិបាល វិធានការរដ្ឋបាល និងវិធានការផ្សេងទៀតដែលត្រូវអនុវត្តដើម្បីប្រយុទ្ធនិងទប់ស្កាត់ការឆ្លងរាលដាលនៃជំងឺកូវីដ១៩ និងជំងឺឆ្លងកាចសាហាវនិងប្រកបដោយគ្រោះថ្នាក់ធ្ងន់ធ្ងរផ្សេងទៀត ក្នុងពេលបច្ចុប្បន្ននិងពេលអនាគត សំដៅការពារអាយជីវិតរបស់ប្រជាពលរដ្ឋ សុខភាពសាធារណៈ និងសណ្តាប់ធ្នាប់សាធារណៈ ព្រមទំាងកាត់បន្ថយឲ្យបានជាអតិបរមានូវផលប៉ះពាល់នៃការឆ្លងជំងឺនេះចំពោះវិស័យសង្គមនិងសេដ្ឋកិច្ចនៅក្នុងព្រះរាជាណាចក្រកម្ពុជា៕ រក្សាសិទ្ធិដោយ : ចេស្តារ | 2021-03-05T10:33:04+07:00 | cen.com.kh | https://cen.com.kh/archives/303987.html |
Subsets and Splits
No community queries yet
The top public SQL queries from the community will appear here once available.